
- KAPITEL EEN - 


‚n ganz legen Geburtsdag 


Larm un Arger geev dat nich to’n eersten Maal bi’t Fröhstück in’n 
Ligusterweg Nummer 4. ‚n luut un heesch Hulen ut de Stuuv vun sien 
Neffen Harry harr Vernon Dursley al vör Dag un Dau ut all sien Drööm 
haalt. 


„Dat drütte Maal düsse Weck!“, bölk he över den Disch weg. „Wenn 
du op düsse Uul nich oppassen kannst, denn mutt se weg!“ Harry wull 
em de Saak geern noch maal verkloren. „För chr is dat hier to langwielig“, 
sä he, „se kennt dat nich anners, as dat se buten rümflüggt. Wenn ik chr 


tominst nachts ruutlaten kunn...“ 


„Wullt du mi för ‚n Buurn hebben?“, quark em Unkel Vernon an un 
dorbi bummel ‚n Stück Spegel-Ei vun sien buschigen Snurrboott. „Ik 
weet ganz genau, wat loos is, wenn wi düsse Uul ruutlaat.“ 


He un sien Fro Petunia keken sik düüster an. 

Harry wull dor wat gegenan seggen, man sien Wöör worrn wegspöölt 
vun ’n langen un luden Rülpser, de Dudley hoochkamen weer. He weer 
Dursleys jümehr Jung. 

„Noch ‚n Slag Schinken!“ 


„Dor is noch wat in de Braatpann, mien Söten“, sä Tante Petunia un 
keek ehrn wabbelig dicken Söhn mit weke Mudder-Ogen an. „Wi mööt 
di so goot oppäppeln, as dat man geiht ... Dat di vun dat School-Eten 
jümmers so de Maag knurrt, dat höör ik gor nich geern.“ 

„Dummtüüg, Petunia, as ik noch op Smeltings weer, heff ik nienich 
hungern musst“, sä Unkel Vernon frisch. „Dudley kriggt noog to eten, 
oder wat seggst du, Jung?“ 


Dudley, den sien Moors an beide Sieden vun’n Kökenstohl 


daalswabbel, grien un dreih sik na Harry üm. 
„Lang de Braatpann röver!“ 
„Du hest dat Töver-Wootrt vergeten“, anter Harry gnitzig. 


Wat düsse poor Wöör bi den Rest vun de Familie in Gang setten dä, 
weer gewaltig: Dudley reet den Mund op un full mit so’n Krawumm vun 
sien Stohl, dat de ganze Köök bever; Mudder Dursley geev ‚n hogen 
scharpen Toon vun sik un klapp beide Hannen vör ‚n Mund; Vadder 
Dursley jump vun sien Stohl hooch, un een kunn dat Bloot in de Adern 
vun sien Kopp puckern sehn. 

„Ik meen ‚bitte‘!““, sä Harry gau. „Ik wull gor nich...“ 


„HEFF IK DI NICH SEGGT“, dunner sien Unkel em an un speeg 
dorbi hunnerten vun Waterdrüppen över den Disch“,IN MIEN HUUS 
KUMMT DAT WOORT MIT ‚T NICH VOR!“ 

„Man ik -“ 

„WO KANNST DU DAT WAGEN, DUDLEY SO’N SCHRECK 
INTOJAGEN!“, grööl Unkel Vernon un trakteer den Disch mit de 
Fuust. 

„Ik heff doch —“ 

„IK HEFF DI WOHRSCHAUT. DIEN VERRÜCKTHEITEN 
LAAT IK DI HIER TO HUUS NICH DÖRGAHN!“ 

Harry keck vun dat düüster-rode Gesicht vun sien Unkel na sien Tante 
hen, de jüst versöch, Dudley wedder op de Fööt to hieven. 

„Is al goot“, sä Harry, „is al goot ...“ 

Unkel Vernon sett sik wedder daal. He snuuv as so’n Waal-Ross na ‚n 
Hunnert-Meter-Loop un gluup Harry vun de Siet ut sien lütten, scharpen 
Ogen an. 

Siet Harry an’n Anfang vun de Sommerferien na Huus kamen weer, 


harr Unkel Vernon em behannelt as ‚n Hand 


Granaat, de jeden Ogenblick in de Luft flegen kann. Harry weer nu 
maal nich as all de annern Jungs. He weer so wenig normaal, as een dat 


bloots ween kunn. 


Harry Potter weer ‚n Töverer — ‚n Töverer, de sien eerst Johr op 
Hogwarts, op de School för Hexeree un Töveree achter sik harr. Un wenn 
Dursleys dat partu nich na de Mütz weer, dat se em för de Ferientiet 
wedder bi sik harrn, denn weer dat noch gor nix gegen Harry sien 


Kummer. 


Sien Lengen na Hogwarts weer so dull, as harr he in een Tuur Buuk- 
Wehdaag. He leng na dat Slott mit sien Geheemgäng un Spöken, na de 
Schoolstunnen (man nich jüst na de mit Snape, den Perfesser för 
Töversluck), dorna, dat Ulen den Postbüdel speelt, na de Fest-Eten in de 
Grote Hall, na sien Himmelbett in de Torn-Stuuv, na Hagrid, den 
Förster, den he in sien Kaat glieks blangen den Verbaden Woold besöken 
kunn, un ganz bavenan na Quidditsch, dat Spill, wo de meisten Lüüd in 
de Töverwelt mitfevern dään (söss lange Torstangen, veer flegen Bäll un 


veerteihn Spelers op flegen Bessens). 


Harry sien ganzen Töverböker, sien Töversteken, den Umhang, den 
Ketel un ganz tocerst den Nimbus Tweedusend Bessen harr Unkel 
Vernon stantepe in ‚n Schapp ünner de Trepp wesgslaten, as Harry na 
Huus kamen weer. Wat kümmer dat Dursleys, wenn se Harry nich mehr 
in de Quidditsch-Mannschopp vun sien Huus mitspelen leten, wieldat he 
den ganzen Sommer över nich öövt harr? Wat kümmer dat Dursleys, 
wenn he wedder na School gung un harr keen Stück vun sien 
Schoolarbeiten maakt? Dursleys weern dat, wat de Töverers Muggels 
nömen (mit nich cen Drüppen Töverer-Bloot in jümehr Adern), un för 
se weer dat ,‚n Düvels-Schann, dat se ‚n Töverer in de Familie harrn. 
Unkel Vernon hart sogor vör den Käfig vun Hedwig, Harry sien Uul, ‚n 
Slott hungen, dat se man bloots nich mit ’n Breef na jichenscen in de 


Töverwelt flegen kunn. 


Harry sehg vun Tähn to Töhn anners ut as all de annern in de Familie. 
Unkel Vernon weer groot un harr keen Hals, dorför aver ‚n 
gottsallermächtigen swatten Snurrboort; Tante Petunia harr dat Gesicht 
vun ‚n Peerd un weer meist nix as Knaken; Dudley harr blond Hoor, sien 
Huut weer swiens-tosa un he weer fett as ‚n Söög. Harry aver, de weer 
lütt un spiddelig, sien Ogen lüchen gröön, sien Hoor weer swatt as Sott 
un jümmers struvvelig. Op sien Nees seet ’n runne Brill un op sien Bless 


harr he ’n lütt Narv, de utschg as ‚n Blitz. 


Dat weer düsse Narv, de Harry so ganz anners maak sogor mank de 
Töverers. Düsse Narv weer dat cenzig Teken, dat op dat Geheemnis vun 
Harry sien fröher Tieden trüchwiesen dä un dorüm ook op allens, wat 
dormit to doon harr, dat Dursleys em vör ölven Johr vör jümehr Döör 


funnen harrn. 


As Harry man eben een Johr oolt weer, is he op wunnerliche Oort 
nich doot bleven, as de gröttste Töver-Meister överhaupt ‚n Flöök op em 
daan harr. Dat weer Lord Voldemort, den sien Naam de meisten Hexen 
un Töverers ook vundaag noch nich över de Tung kregen. Harry sien 
Öllern weern sturven bi Voldemort sien Överfall, man Harry weer mit 
sien Blitz-Narv dorvun afkamen. Keeneen kunn seggen, woso, aver 
Voldemort sien Töverknööf weer in den Ogenblick perdü, as he dat nich 


schafft harr, Harry ümtobringen. 


So keem dat, dat Harry groot worr bi sien Mudder ehr Süster un de 
ehrn Mann. Teihn Johr lang harr he bi Dursleys leevt un nienich kunn he 
begriepen, woso he all neeslang snaaksch Saken in de Gang sett, ook 
wenn he dat gor nich vörharr. Un he glööv Dursleys ook, dat he de Narv 


vun dat Auto-Malöör hart, bi dat sien Öllern doot bleven weern. 


Un denn, dat weer akraat een Johr her, dor harr Harry ‚n Breef vun 


Hogwarts kregen un de ganze Saak weer vör Dag kamen. 


Harry weer nu op de School för Töverers, un dor weern he un sien 
Narv bekannt as ‚n bunten Hund... man nu weer dat Schooljohr to Enn 
un he muss den Sommer över wedder na Dursleys. Un de behanneln em 


as so’n stinken Köter, de in ‚n Drecklock wöltert. 


Dursleys harrn nich maal dor an dacht, dat vundaag Harry sien 
twölften Geburtsdag weer. Kloor, he weer sik nich veel vermoden; ‚n 
richtig Geschenk harr he noch nienich kregen, an Koken weer gor nich 


to denken, man dat se dor nich maal een Piep vun sään... 


Den Ogenblick haal Unkel Vernon deep Luft un sä mit ‚n gewichtig 
Stimm: „Also, wi weet dat ja all: hüüt is ‚n heel wichtigen Dag.“ 


Harry keek hooch, he wull dat meist nich glöven. 


„Hüüt kunn wohraftig de Dag ween, an den ik dat gröttste Geschäft 


in mien Leven maak“, sä Unkel Vernon. 


Harry gnabbel wieder op sien Toast rüm. Kloor, dach he un keck 
benaut vör sik hen, Unkel Vernon snack vun dat dösige Avend-Eten. 
Veerteihn Daag lang snack he al vun nix anners. ‚n rieken Bo- 
Unnernehmer mit sien Fro weern to’n Eten inlaadt. Unkel Vernon luur 
dor op, ‚n groten Opdrag an Land to trecken (Unkel Vernon sien Firma 


stell Bohrmaschinen her). 


„Mi dücht, wi schullen noch eenmaal den Plaan dörgahn“, sloog 
Unkel Vernon vör. „Klock acht mutt jeedeen op sien Posten ween. 


Petunia, du büst denn - ?“ 

„In’n Salong“, anter Tante Petunia foorts, „un dor segg ik jüm vun 
Harten willkamen bi uns to Huus.“ 

„Fein. Un Dudley?“ 

„Ik stah in de Deel praat un maak jüm de Döör op.“ Dorbi grien 
Dudley falsch un as so’n Aap. „Dörf ik Se ut ,n Mantel helpen, Herr un 
Fro Mason?“ 

„Se watrt vun em ganz weg ween!“, nehm em Tante Petunia de Wöör 


reinweg vun’n Mund af. 


„Allerbest, Dudley“, frei sik Unkel Vernon. Denn dreih he sik na 
Harry üm. „Un du?“ 

„Ik bün in mien Kamer, maak keen Mucks un do so, as wenn ‚t mi 
gor nich geven deit“, sä Harry liesen. 

„Jüst so“, keem dat basch vun Unkel Vernon. „Ik bring jüm in den 
Salong, dor stell ik di denn vör, Petunia, un beed jüm wat to drinken an. 
Viddel na acht-“ 

„Segg ik: Dat Eiten is trecht“, weer Tante Petunia op Stä. „Un Dudley, 
du seggst...“ 

„Dörf ik Se den Weg na de Eet-Stuuv wiesen, Fro Mason?“, tirileer 
Dudley un heel ‚n Luft-Daam sien speckigen Arm hen. 


fe 


„Mien perfekten lütten Kavalier!“, süüfz Tante Petunia. 

„Un du?“, keek Unkel Vernon Harry veniensch an. 

„Ik bün in mien Kamer, maak keen Mucks un do so, as wenn ‚t mi 
gor nich gifft“, sä Harry dröög. 

„Akraat. Un nu schullen wi uns Gedanken maken Över ‚n poor nette 


\Wöör bi’t Eten. Wat meenst du, Petunia?“ 


„Vernon seggt, Se köönt doch so wunnerbor Golf spelen, Herr Mason 
... Se mööt mi würklich verraden, wo Se Ehr Kleed köfft hebbt, Fro 


Mason...“ „, 
„Genau... Dudley?“ 


„Wo weer ‚t mit: ‚In de School schullen wi ‚n Opsatz schrieven, över 


uns Vörbild, Herr Mason, un ik heff wat över Se schreven‘.“ 


Dat weer to veel för Tante Petunia un för Harry ook. Tante Petunia 
lepen de Tranen langs de Backen un se drück ehrn Jung an sik. Un Harry 
duuk sik ünner den Disch, dat keeneen mitkreeg, wo he an’t Gucheln 


weer. 
„Un wat is mit di, Jung?“ 
Harry keem wedder hooch un verkneep sik mit Gewalt dat Lachen. 


„Ik bün in mien Kamer, maak keen Mucks un do so, as wenn ‚t mi 

gor nich gifft“, sä he. 

„Dat un nix anners“, blaff Unkel Vernon em an. „Masons weet nix 
vun di af un so blifft dat ook. Na ‚t Eten nimmst du Fro Mason wedder 
mit in ‚n Salong, Petunia, un ik snack mit Herrn Mason vun Bohrers. 
Wenn allens slumpt, denn heff ik den Kontrakt kloor noch ehr, dat Klock 
teihn de Narichten anfangt. Un morgen üm düsse Tiet kümmert wi uns 


al um ‚n Ferienwahnung op Mallorca.“ 


Harry kunn sik dor nich recht to frein. Em düch, Dursleys wöörn em 


op Mallorca ook nich beter verknusen könen as in ‚n Ligusterweg. 


„Goot - ik suus eben loos na Stadt un haal de Smokings för Dudley 
un mi. Un du“, buller he Harry an, „du kümmst dien Tante nich ünner 


de Fööt, solang as se hier an’t Reinmaken is.“ 


Harry gung dör de Achterdöör ruut. De Sommerdag weer hell un 
kloor. Sachen gung he över ‚t Gras, leet sik op de Bank sacken un süng 
liesen vör sik hen: 

„Happy birthday to me ... Happy birthday to me ...“ 

Keen Postkort, keen Geschenk un den ganzen Avend lang schull he 
so doon, as wenn he gor nich op de Welt weer. He leet de Flünken hangen 
un keek na de Heck hen. Noch nie harr he sik so schändlich alleen föhlt. 
Mehr as na allens anner op Hogwarts, sogor mehr noch as na ;t 
Quidditsch-Spelen leng Harry sik na sien besten Frünnen, Ron Weasley 
un Hermine Granger. Man dat leet so, as wenn de rein gor keen Lengen 
na em harrn. Den ganzen Sommer weer nich een Breef vun jüm kamen, 
wo doch Ron sogor seggt harr, he wull Harry na sik na Huus inladen. 

Wedder un wedder harr Harry vör Hedwig ehrn Käfig stahn un doran 
dacht, em mit ’n lütt Töver-Spröök optomaken un de Uul denn mit ‚n 
Breev an Ron un Hermine aftoschicken. Man denn worr he doch bang 


vör sien egen Kraasch. Töverers, de noch na School gungen, dörven ook 

bloots in de School tövern. Dor harr Harry Dursleys nix vun vertellt; 
he wuss genau, dat se em bloots dorüm nich in dat Schapp ünner de 
Trepp bi sien Umhang un sien Bessen insparrt harrn, wieldat se bang 
weern, he kunn jüm all in Kakerlaken verwanneln. In de eersten poor 
Weken vun de Ferien harr sik Harry dor ‚n Pläseer ut maakt, dat he 
splienige Wöör vör sik hen brabbeln dä un dat Dudley denn, so gau as he 
dat op sien Swabbel-Been man eben kunn, ut de Stuuv ruutbirs. As he 
aver so lange Tiet nix vun Ron un Hermine höört harr, dor weer de 
Töver-Welt doch ‚n ganz Stück vun em afrückt. He harr dor nich maal 
mehr sien Pläseer an, Dudley to argern un nu harrn Ron un Hermine sien 


Geburtsdag vergeten. — 


Wat harr he nich allens geven för ‚n Naricht ut Hogwarts? Eendoont, 
vun wat för ‚n Töverer oder Hex de ook kamen much. He kunn sik sogor 
vörstellen, wo fein em dat gahn wööt, wenn he Draco Malfoy, de sien 
gröttst Wedderpart weer, wedder to schn kreeg. Denn weer tominst 


kloor, dat he dat allens nich bloots dröömt harr... 


Dorbi weer nich dat ganze Johr op Hogwatts ‚n rein Vergnögen ween. 
An’t letzte Enn vun’t Schooljohr harr Harry dat sogor mit Lord 
Voldemort sülvst to doon kregen. Mag ween, Voldemort weer bloots 
noch ‚n kümmerlichen Rest vun de machtvulle Gestalt, de he maal weer, 
man he weer jümmers noch verdammt gräsig, weer achtertücksch un sett 
dor allens an, sik wedder de Macht to griepen. Harry weer Voldemort 
to’n tweten Maal dörwutscht, man dat gung üm ‚n hangen Hoor. Un ook 
nu noch, Weken later, waak Harry meern in de Nacht sweectnatt op, fraag 
sik, wo Voldemort nu woll steken much, un dach an den sien aschenbleek 


Gesicht, sien mallen, opreten Ogen... 


Miteens seet Harry op de Goorn-Bank pielop. So ganz in Gedanken 
harr he na de Heck keken — un de Heck hart trüchkeken. 

Twee grote gröne Ogen kunn he mank de Blääd ruutkennen. 

Harry jump op sien Fööt, jüst as he so’n Oort Jillen över den Rasen 
anrullen höör. 

„Ik weet man, wat hüüt för ‚n Dag is“, jösel Dudley un swabbel op 
em to. 

De groten Ogen plinkögen un denn weern se weg. 

„Wat denn?“, fraag Harry un keek dorbi nich vun de Stä weg, neem 
he de Ogen sehn harr. 

„Ik weet man, wat hüüt för ’n Dag is“, fleit Dudley noch maal un 
marscheer stracks op em loos. 

„Kloken Keerl“, sä Harry. „Hest dat wohraftig schafft, dat du de 
söven Daag vun de Week butenkopps opseggen kannst?“ 

„Du hest vundaag Geburtsdag“, uuz Dudley em, „wo kann ‚t bloots 
angahn, dat du ook nich een Kort kregen hest? Oder hest du gor keen 


Frünnen in dien Verrückten-Anstalt?“ 


„Laat dat man nich dien Mami hören, dat du vun mien School 


snackst“, anter Harry dröög. 


Dudley trock sien Büx hooch, de vun sien Wabbelmoots daalrutscht 


Wwe£eet. 


„Wat stierst du de Heck so an?“, fraag he, as wenn he de Saak nich 


troon dä. 

„Ik heff över den besten Spröök nadacht, üm ehr antosengeln.“ 

Dudley full meist över sien egen Knaken, as he mit Bammel un Bever 
in ‚t Gesicht trüchstevel. 

„Dat k-kannst du nich doon. Vadder hett di seggt, du schasst nich t- 
tövern. He hett di seggt, du flüggst ruut bi uns. Un du kannst narms 
hengahn. Du hest ja nich maal Frünnen, de di opnehmt ...“ 


„Simsala Pokerus“, sä Harry un mit düüster Stimm: „Hokus Pokus ... 
> >> 
Potz Blitz...“ 

„MAAAMIIT“, quick Dudley un he kreeg sien Been in ‚n Tüdel, as he 
na ‚t Huus to birs. „MAAAMIII! He deit mi wat, du weetst al, wat!“ 


Sien lütt Jux bröch Harry düchtig in de Kniep. Denn Dudley harr nix 
afkregen un de Heck ook nich, un dorüm wuss Tante Petunia, dat he gor 
nich richtig tövert harr. Man he muss verdammt oppassen, as se mit de 
fettige Braatpann in de Hand uthaal, as wull se mit sien Dööts Tennis 
spelen. Denn gecev se Order, wat he noch allens doon schull, un he schull 


eerst wedder wat to eten kriegen, wenn he dor mit trecht weer. 


Dudley lunger bloots rüm, prams les in sik rin un keck to, woans 
Harry de Finster putzen dä, an’t Auto-Waschen weer, dat Gras meih, dat 
Unkruut ut de Blomen utreet, de Rosen sneed un jüm Water geev un de 
Goorn-Bank frisch anmaal. De Sünn sengel vun baven daal un verbrenn 
em den Puckel. He harr sik nich op Dudley sien Sabbelee inlaten schullt, 
man Dudley harr jüst dat seggt, wat he sülvst dacht harr... villicht harr 
he wohraftig keen Frünnen op Hogwarts... 

„Ik wünsch mi, se kunnen den groten Harry Potter nu schn“, gnatter 
he mit sik sülvst, as he Kompost mank de Blomen strei. De Rüch dä em 


weh un de Sweet leep em dat Gesicht daal. 


Dat weer Klock halvig acht, he weer mööd as ‚n Pogg un nu endlich 
höör he, wo Tante Petunia na em ropen dä. „Kumm rin! Un dat du mi 
ook över de Zeitungen löppst!“ 

Harry weer froh, as he in de kole un blitzblanke Köök stunn. Baven 
op ‚t Köhlschapp kunn he den Nadisch för hüüt Avend sehn: ‚n riesigen 
Barg Slackermaschü mit kandeerte Veilchen-Blääd. In’n Heerd gnaaster 


‚n Swiensbraden. 


„Nu maal ‚n beten fix bi’t Eten! Herr un Fro Mason sünd glieks dor!“, 


gnarsch Tante Petunia Harry an un wies 

op den Kökendisch, wo twee Stück Broot un ‚n dröög Kanten Kees 


legen. Se harr al chr lang Kleed an, rosa as ’n rökerten Lass. 


Harry wasch sik de Hannen un schoov sik dat mickerige Avendbroot 
achter de Kusen. As he man eben den letzten Haps verdrückt harr, reet 
Tante Petunia em den Töller weg. „So, dat langt. Un nu: Marsch-Marsch 

na baven 


As he an de Döör na de Wahnstuuv vörbi keem, kreeg Harry för ‚n 
Momang Unkel Vernon un Dudley to sehn, all beid mit Smoking an un 
‚n Fleeg üm. He hart jüst de böverste Kant vun de Trepp faat, dor pingel 
dat an de Döör un glieks achteran duuk Unkel Vernon sien balstürig 
Gesicht ünnen an de Trepp op. 

„Denk doran, Jung — een Mucks...“ 

Op Tipptöhn sleek Harry na sien Kamer, wutsch rin, maak de Döör 
dicht, dreih sik üm un as in Amidaam leet he sik op sien Bett fallen. 


Bloots — dor seet al een. 

- KAPITEL TWEE - 


Dobby segst Wohrschau 


Hatrr nich veel fehlt un Harry harr luuthals opschreet, man he kunn dat 
jüst noch maal daalsluken. De lütte Kreatur op sien Bett harr lange 
Fladdermuus-Ohren un sien gallig grönen Gluupsch-Ogen weern so 
groot as ‚n Tennisball. Harry wuss foorts, dat weer dat ween, wateman’n 


Morgen ut de Goorn-Heck ankeken harr. 


As se nu een den annern anglupen dään, höör Harry Dudley sien 


Stimm ünnen in’n Flur. 
„Dörf ik Se den Mantel afnehmen, Herr un Fro Mason?“ 


De Kreatur krabbel vun dat Bett daal un böög sik so wiet na ünnen, 
dat he mit sien lang, dünn Nees gegen den Teppich stött. Harry sehg, dat 
he wat an harr, wat as ‚n ool Koppküssen-Büür utsehg, mit Löcker för 
Arms un Been. 

„Ähm - Moin“, sä Harry, de nich wuss, wat he dorvun holen schull. 

„Harry Potter!“, anter de Gestalt in so’n piepsig Stimm, dat Harry 
bang weer, ünnen kunnen se allens mitkriegen. „Dobby hett dor so lang 
op luurt, Se in de Mööt to kamen, mien Herr... wat ‚n Ehr is di dat...“ 

„D-dank ook“, sä Harry. He hangel sik an de Wand langs un plumps 
op den Schrievdisch-Stohl, glieks blangen Hedwig, de in ehrn groten 
Käfig drusseln dä. Em leeg de Fraag: „Wat büst du för cen?“, op de Tung, 
man dat düch em ‚n beten groff un dorüm sä he: „Un wokeen sünd Se?“ 

„Dobby, mien Herr, jüst Dobby. Dobby, de Huus-Alf“, plapper de 
Kreatur. 

„Oh — würklich?“, wunner Harry sik. „Ähm - ik will ja nich groff 
ween oder so, man dat is opstunns nich so passlich, dat ik hier ‚n Huus- 


Alf in mien Kamer heff.“ 


Tante Petunia ehr quietschig un överkandidelt Lachen weer ut de 
Wahnstuuv to hören. De Alf leet den Kopp hangen un de Ohren glieks 


mit. 


„Nich, dat ik mi nich frei, dat Se hier sünd“, sett Harry gau na, „man, 


äh, hebbt Se wat op ‚n Harten, dat Se hierher kamen sünd?“ 


„Wiss doch, mien Herr“, meen Dobby eernsthaftig. „Dobby is hier 
un he will Se wat vertellen, mien Herr... dat is gor nich so licht to, mien 


Herr... Dobby weet nich, woans he dat anfangen schall...““ 
„Sett se sik eerstmaal hen“, wies Harry em fründlich op dat Bett. 


Man denn verjaag he sik doch böös, as de Alf dat Hulen anfung un 
em de Tranen man so de Backen daal lepen — un düsse Tranen, de maken 


bannig Larm. 
„s-sett Se sik!“, jammer he. „Noch nienich niemaals...““ 


Harry keem dat so vör, as wenn de Stimmen vun ünnen al wat lieser 


worrn. 
„Deit mi Leed“, fluster he, „ik wull Se nich vör ‚n Kopp stöten.“ 


„Dobby vör ‚n Kopp stöten!“, snücker de Alf. „Noch keen Töverer 
hett to Dobby sceggt, he schall sik daal setten as wenn he em för vull 
nimmt —“ 

Harry wull em verkloren, dat he still ween schull, he wull em aver ook 
Moot maken. Un allens op een Maal. He help em op ‚t Bett rop un dor 
seet he nu, ‚n Hick-op schüttel em dör un he schg ut as ‚n afreten Popp, 
de ‚n beten to groot utfullen weer. Dat duur ‚n Tiet, man denn worr he 
ruhiger, seet dor un gaap mit sien groten, tranen-natten Ogen na Harry 


röver. 

„se sünd woll noch nich veel anstännige Töverers över ,‚n Weglopen“, 
wull Harry em begööschen. 

Dobby schüttköpp. Denn, ganz unvermodens, jump he to Hööcht un 
baller för dull mit sien Dassel gegen de Finsterschiev. Dorbi grööl he: 
„Dobby böös! Dobby böös!“ 

„Nich! Laat Se dat na!“, wispel Harry. He weer opsprungen un trock 
Dobby nu wedder op ‚t Bett rop. Hedwig weer mit ‚n Füürwark an 
Quieken un Schrielen opwaakt un nu sloog se mit ehr Flünken för wild 


gegen de Trallen vun ehrn Käfig. 


„Dobby mutt sik strafen, mien Herr“, sä de Kreatur, un dorbi keek he 
mit dat rechte Oog in de linke Westentasch. „Dobby harr meist slecht 
över sien Familie snackt, mien Herr...“ 


„se Ehr Familie?“ 

„De Töverer-Familie, bi de Dobby denen deit, mien Herr ... Dobby 
is ‚n Huus-Alf — he mutt hüüt un alle Daag in cen Huus denen un in een 
Familie...“ 

„Weet de, dat Se hier sünd?“, wull Harry dat nu genauer weten. 

Dobby schudder, as wenn em ‚n Schuur den Rüch daal leep. 


„Oh nee, mien Herr, nich ... Dorför, dat he hier herkamen is, mutt 
Dobby sik sülvst ganz gräsig strafen, mien Herr. Dorför warrt Dobby 
sien Ohren in de Heerdklapp fastklemmen. Wenn mien Familie dat 
ruutkriggt, mien Herr -“ 

„Un wat is, wenn de mitkriegt, dat Se Ehr Ohren in de Heerdklapp 
fastklemmt?“ 

„Dobby meent, dat warrt se gor nich wies, mien Herr. Dobby mutt 
sik egaalweg för jichenswat strafen, mien Herr. Dat kennt de nich anners 
vun Dobby, mien Herr. Af un an fraagt se na, wat ik mi nich ‚n poor 


Strafen bavento opbrummen will...“ 

„Man woso laat Se sik dat gefallen? Woso haut Se nich eenfach af? 
Kniept ut?“ 

„Wat so’n Huus-Alf is, de mutt freelaten warrn, mien Herr. Un de 
Familie warrt Dobby nienich freelaten ... Dobby mutt bi de Familie 


denen, solang he leven deit, mien Herr...“ 
Harry keek em mit grote Ogen an. 


„Un ik harr dacht, ik kunn dat nich utholen, wenn ik hier noch maal 
veer Weken blieven schull“, sinneer he. „Dorgegen sünd Dursleys janoch 
‚n reinweg minschlichen Slag. Kann denn keeneen wat för Se doon? Kann 


ik villicht wat för Se doon?“ 


Noch as he dat seggen dä, harr Harry sik de Tung o bieten mucht. 
Dobby fung vör luter Dankboorkeit wedder an to jammern un to 


stöhnen. 


„Bitte“, wisper Harry un em weer dor ganz hitt bi, „bitte, nich so’n 
Larm. Wenn Dursleys wat höört ... ik meen, wenn de ruutkriegt, dat Se 
hier sünd...“ 

„Harry Potter fraagt, wat he wat för Dobby doon kann. Dobby hett 
höört, wat för ‚n groten un mächtigen Baas Se sünd, mien Herr, man dat 
Se ook noch ‚n goot Hart hebbt, dat hett Dobby nich wusst...“ 

Harry hart al ’n füür-roden Kopp un sä: „Wenn Se höört hebbt, dat 
ik ‚n groten un mächtigen Baas bün, denn is dat allens Dummtüüg. Ik 
bün nich maal de Böverst in mien Klass, dat is Hermine, se —,, 

Man he höör gau wedder op, denn wenn he an Hermine dach, maak 
em dat trurig. 

„Harry Potter denkt ook an anner Lüüd un speelt sik nich op“, rappel 
Dobby, as wull he vör em sien Hoot trecken. In sien kugelrunnen Ogen 
glinster dat as Füür. „Harry Potter maakt dor keen Weeswark vun, dat he 


Duweetst-al-wokeen överdüvelt hett.“ 


„Voldemort?“, fraag Harry. 

Dobby heel sik sien Fladdermuus-Ohren to un stöhn: „Oh, nehmt Se 
nich den Naam in den Mund, mien Herr! Nehmt Se nich den Naam in ‚n 


Mund!“ 


„Deit mi Leed“, sä Harry gau. „Ik kenn veel Lüüd, de dat ook nich 

möögt — mien Fründ Ron...‘ 


Wedder maak he ‚n Paus. Ook wenn he an Ron dach, maak em dat 
trurig. 

Dobby böög sik na Harry röver, sien Ogen groot as Suppentöllers. 

„Dobby hett höört“, gnarr he mit ‚n heesche Stimm, „dat Harry Potter 
den Düüstern Lord dat twete Maal bemött is, bloots ‚n poor Weken her... 
dat Harry Potter sik wedder hett retten kunnt.“ 

Harry nickköpp un Dobby sien Ogen stunnen wedder vull Tranen. 

„Also, mien Herr“, stöhn Dobby un wisch sik mit ‚n Eck vun de 
schetterige Küssen-Büür, de he an harr, Över ‚t Gesicht, „Harry Potter is 
keen Bangbüx, de hett Kraasch! So faken hett he in Gefohren sien Mann 
stahn! Man Dobby will Harry Potter helpen, he will em wohrschaun, ook 
wenn he sien Ohren dorför later in de Heerdklapp inklemmen mutt ... 


Harry Potter dörf nich na Hogwarts trüchgahn.“ 


Boomstill weer dat. Bloots dat Klappern vun de Metzen un Gaveln 
vun ünnen weer to hören un liesen dat Grummeln vun Unkel Vernon 
sien Stimm. 

„W-wat seggt Se dor?“, stamer Harry. „Man ik mutt wedder trüch - 
den 1. September geiht de School wedder loos. Dat is dat Eenzigst, dat 
mi Hool-Fast geven deit. Se maakt sik dor keen Bild vun, woans dat hier 
togeiht. Ik höör hier nich hen. Ik höör na Se Ehr Welt — un de is op 
Hogwarts.“ 

„Nee, nee, nix dor“, jibbel Dobby un schüttel sien Kopp so dull, dat 


sien Ohren hen un her slackern, „Harry Potter 

mutt dor blieven, neem he seker is. He is to wichtig, to goot. Em dörf 
nix malören. Wenn Harry Potter na Hogwarts trüchfohrt, denn geiht dat 
för em op Leven un Dood.“ 

„Woso dat?“, wull Harry weten, de dat nich glöven kunn. 

„Dat gifft ’n Komplott, Harry Potter. ‚n Komplott, dat düt Johr op de 
Hogwarts School för Hexeree un Töveree ganz grulig Saken passeert“, 
wisper Dobby un bever miteens an’t ganze Lief. „Dobby weet dat al ‚n 
poor Maand, mien Herr. Harry Potter dörf sik nich in Gefohr bringen. 
He is veel to wichtig, mien Herr.“ 

„Wat för grulig Saken?“, wull Harry foorts weten. „Un wokeen hett 
sik den Komplott utklamüüstert?“ 

Dobby wrörgel un görgel wat. Denn baller he mit sien Dassel jümmers 
wedder gegen de Wand. 

„Is al goot!“, reep Harry un heel den Arm vun den Alf fast, dat he mit 
dat Ballern ophöör. „Se dörft mi dat nich seggen, is kloor. Aver woso 
wohrschaut Se mi denn?“ ‚n bösen Gedanken schoot em dör den Kopp. 
„löövt Se — dat hett doch nix to doon mit Vol — Tschulligung — mit Se- 
weet-al-wokeen? Se bruukt bloots den Kopp schütteln oder 
nickköppen“, sett he gau achteran, as Dobby sien Dassel al wedder 


verdammt dicht an de Wand ran keem. 
Sachen schüttel Dobby sien Kopp. 
„Nee — nich Se-weet-al-wokeen, mien Herr.“ 


Man Dobby harr sien Ogen wiet opreten, as wenn he Harry ‚n Tipp 
geven wull. Man Harry kunn dor överhaupt nix mit anfangen. 

„Hett he villicht ‚n Broder?“ 

Dobby schüttköpp un reet sien Ogen noch wieder op. „Tja. Denn, 
denn kann ik mi bi’n besten Willen nich vörstellen, wokeen anners so wat 
op Hogwarts in Gang setten kunn“, simmeleer Harry. „Ik meen, dor is 


eerstmaal 

Dumbledore. Se weet doch, wokeen Dumbledotre is, oder?“ 
Dobby sien Kopp gung ‚n Stück daal. 


„Hogwarts hett noch keen gröttern Rekter hatt as Albus Dumbledore. 
Dobby weet dat, mien Herr. Dobby hett höört, dat Dumbledore nu so 
veel Macht hett as Se-weet-alwokeen to de Tiet harr, as he noch all ünner 
sien Fuchtel harr. Aver, mien Herr“, Dobby sien Stimm worr noch lieser, 
aver wichtiger, „dat gifft Machten, gegen de kann Dumbledore nich an - 


Machten, de keen anstännigen Töverer...“ 


Un noch ehr Harry em opholen kunn, jump Dobby ut ‚t Bett ruut, 
grapsch na Harry sien Schrievdisch-Lamp, hau sik dat Dings üm de 


Ohren un juuchhei as ‚n jungen Hund. 


Op ‚n Slag weer ünnen allens still. Harry sien Hart pucker as ‚n 
Döschmaschin un denn höör he, wo Unkel Vernon op ‚n Fluur ruutkeem 


un reep: 


„Dudley, de lütt Racker, hett woll wedder vergeten, sien Fernseher 
uttomaken.“ 

„Fix! In ‚t Schapp mit di!“, swiester Harry un stopp Dobby dor rin, 


maak de Döör dicht un harr sik jüst op ‚t Bett smeten, as de Kamerdöör 
opgung. 

„Wat - to’n — Düvel - is — hier — 1o0s?“, pulter Unkel Vernon, wies 
em füünsch sien Tähn un keem mit sien Kopp verdammt dicht an Harry 
ran. „Du hest mi jüst den Kracher vun mien Döntje mit den japaanschen 
Golfer vermasselt... noch een Toon, Jung, un du wünschst di, dat du 

nienich op de Welt kamen weerst 
Un mit swore Schreed stamp he wedder ut de Kamer ruut. 


Harry bever an’t ganze Lief, as he Dobby ut dat Schapp ruutkrabbeln 
leet, 
„Weet Se nu, woans dat hier togeiht?“, fraag he. „Weet Se nu, woso 


ik trüch mutt na Hogwarts? Bloots dor bün ik to Huus — un ik meen, dor 


heff ik ook Frünnen.“ 

„Frünnen, de Harry Potter nich maal schrieven doot?“, jösel Dobby 
veniensch. 

„Mi dücht, se hebbt bloots — tööv maal“, sä Harry un dorbi keem em 
wat in ‚n Sinn. „Woso weet Se egentlich, dat mien Frünnen mi nich 
schreven hebbt?“ 

Dobby schurr mit de Fööt. 


„Harry Potter schall man nich böös ween mit Dobby. Dobby wull 
bloots dat Best...“ 

„Hebbt Se mien Breven affungen?“ 

„Dobby hett jüm hier, mien Herr“, sä de Alf. He pedd ‚n Stück trüch, 
dat Harry em nich mehr griepen kunn. Denn trock he ‚n dicken Packen 
Breven ut de Küssen-Büür. Harry kunn Hermine ehr feine Schrift 
kennen, Ron sien smerige Krakelee un sogor ‚n Krittelmunster, dat na de 
Visitenkort vun Hagrid utsehg, de ja de Förster op Hogwarts weer. 

Bang plinker Dobby Harry an. 

„Harry Potter dörf nich vergrellt ween... Dobby hett dacht, wenn he 
meent, sien Frünnen hebbt em vergeten ... dat Harry Potter denn gor 
keen Lust mehr hett, trüch na School to gahn, mien Herr...“ 

Harry höör em gor nich to. He grapsch na de Breven, man Dobby 
weer al wegjumpt. 

„Harry Potter kriggt jüm, wenn he Dobby toseggt, dat he nich na 
Hogwarts trüchgeiht. Ach, mien Herr, dor kann Se eenfach to veel 
malören. Also, seggt Se, dat Se nich trüchgaht!“ 

„Nix dor“, ranz Harry em füünsch an, „Se geevt mi op ‚n Stutz de 
Breven vun mien Frünnen.“ 

„Wenn dat so is, denn hett Harry Potter keen Schangs nich“, brummel 
de Alf trurig. 

Ehrdat Harry sik rögen kunn, weer Dobby na de Kamerdöör hen 


suust, harr ehr opreten un weer de Trepp daalklabastert. 

Harry sien Mund weer dröög, sien Maag speel verrückt, mit Macht 
jump he achter Dobby ran, so liesen as dat man gung. För de ünnersten 
söss Stufen bruuk he man bloots een Stapp. As ‚n Katt lann he op den 
Teppich in’n Fluur un keck sik na Dobby üm! Ut de Wahnstuuv kunn he 
Unkel Vernon hören: 

„se schullen Petunia de feine Geschicht vun de twee amerikaanschen 
Klempners vertellen, Herr Mason, mien Fro mutt de afsluuts hören.“ ... 

Harry rönn dör den Fluur un in de Köök rin, man wat he schg, trock 
sien Maag to Klump. Tante Petunia ehr Meisterwark vun Nadisch, de 
Hümpel vun Slackermaschü un kandeerte Veilchen-Blääd, sweev knapp 


ünner de Deek. Dobby harr sik na baven op ‚t Schapp verkrapen. 

„Nich“, bröch Harry noch so eben un eben över de Tung. „Bitte, de 
bringt mi üm...“ 

„Harry Potter mutt toseggen, dat he nich trüchgeiht na School —“ 

„Bobby... bite" 

„Bloots de poor Wööt, mien Herr...“ 

„Dat kann ik nich!“ 

Dobby keek em heel un deel trurig an. 

„Denn kann Dobby nich anners, mien Herr, he will ja bloots dat Best 
för em.“ 

Mit ‚n Platsch, bi den een de Hartslag utsetten dä, knall de Nadisch 
op ‚n Footbodden, Slackermaschü sprütt gegen de Finsters un Muurn, as 
de Schöttel twei gung. Un wutsch weer Dobby verswunnen. — 

Ut de Eet-Stuuv weer Schreen to hören un Unkel Vernon keem in de 
Köök rinstörmt. Harry, de sik nich rippen un nich rögen kunn, stunn dor 


un weer vun Hack to Nack mit Tante Petunia ehr Nadisch inkleit. 


Toeerst schg dat so ut, as kunn Unkel Vernon den Avend noch retten 


(„Bloots uns Neffe — ‚n beten dör ‚n Wind 

Frömde Minschen maakt em bang, dorüm hebbt wi em na baven 


schickt...‘‘). 


He nödig Fro un Herrn Mason trüch na de Eet-Stuuv un sä Harry to, 
wenn Masons cetst weg weern, denn geev dat so’n Jackvull, as he dat sien 
Leevdag noch nich kregen harr, un he drück em ‚n Feudel in de Hand. 
Tante Petunia haal gau ‚n poor Paketen les ut ‚t Köhlschapp un Harry, 
de noch jümmers an’t ganze Lief bever, fung an, de Köök rein to maken. 

Mag ween un Unkel Vernon harr dat grote Geschäft doch noch 


afsluten kunnt — wenn de Uul nich ween weer. 


Tante Petunia harr jüst ‚n Schachtel Pepermintjes rümgahn laten, as 
‚n Riesendeert vun Schüün-Uul dör ‚t Finster na de Eet-Stuuv rinflegen 
keem, ‚n Breef op Fro Mason ehrn Kopp fallen leet un wedder afsuus. 
Fro Mason schree op, as wenn ehr ‚n Weeps steken harr. Se leep ut ‚t 
Huus ruut un reep wat vun Mallbüdels. Herr Mason bleev bloots noch 
so lang, dat he Dursleys verkloren kunn, sien Fro weer starvensbang vör 
Vagels, eendoont, woans de utschgen un wo groot se weern. Un he kunn 
bi’n besten Willen nich verstahn, dat Dursleys ehr Vermaak an so’n 


Narrenkraam harrn. 


Harry stunn in de Köök un heel sik an den Feudel fast, as Unkel 


Vernon mit ‚n verdüvelt Glöhen in de lierlütten Ogen op em tokeem. 


„Lees dat!“, blaff he füünsch un weiharm mit den Breef rüm, den de 
Uul bröcht harr. „Man to - lees dat!“ 

Harry nehm den Breef in de Hand. Gröten to’n Geburtsdag weern dat 
nich. 

Leve Harry Porter! 

Wi hebbt to weten Rregen, dat vnnavend twölf Minnten na negen bi di in de Gegend 


‚n Sweev-Töver in de Gang ween is. 

Dun weetst nıpp un nan, dat Töverers, de noch nich 18 sünd, bloots denn tövern 
dörft, wenn se in de School sünd. Wenn di noch maal Spökenkraam nawiest warrt, 
denn kannst du dorför vun de School flegen (Gesetz for de orntliche Beschränkung vun 
Töveree bi de Jöögd, Jöögdschnnlgesetz, Paragraph 1875, Afs. C). 

Un du schasst di bitte ooR dorop besinnen, dat jeedeen Töveree, vun de de nich- 
töversche Gemeend (Muggels) wat to weten keriggt, na de Gesetzen ünner Straaf stellt 
is (Afsmtt 13 vun dat Geheemhaltungs-Afkamen vun de Internatschonale 
Maatschapp for Töverers). 

Veel Pläseer noch in de Ferien! 

Mit de besten Gröten 

Mafalda Hopkark 

Afdelung for verbaden Töveree 


Töver-Ministerium 


Harry keck vun den Breef hooch un sluuk dröög daal. „Du hest uns 
nich vertellt, dat du gor nich tövern dörfst, wenn du nich in de School 
büst“, sä Unkel Vernon un ’n mall Glösen stunn in sien Ogen. „Hest woll 
nich an dacht ... is di nich in ‚n Sinn kamen, dücht mi ...“ 

He böög sik daal na Harry un wies em sien Tähn, de so unbannig 
groot as bi so’n Bulldogg weern. „Pass goot op, ik heff di wat to seggen, 
Jung ... Ik sparr diin ... du geihst nie wedder na düsse School ... nienich 
... un wenn du versöchst, di ruuttotövern- denn smiet se di ruut.“ 

He grifflach, as wenn he dördreiht weer, un sleep Harry wedder na 


baven. 


Unkel Vernon dä akraat, wat he seggt harr. ÄAnnern Morgen lect he 
Trallen vör Harry sien Finster inboon. He sülvst bo ‚n Katten-Klapp in 
de Döör na Harry sien Kamer in. Dör dat Lock kunn dreemaal den Dag 
‚n lütt beten wat to eten dörlangt warrn. An’n Morgen un an’n Avend 


leten 

se Harry ruut, dat he na de Baadstuuv hen kunn. De anner Tiet bleev 


he insparrt in sien Kamer. 


Dree Daag later helen Dursleys jümmers noch stuur ehrn Kurs un 
Harry kunn sik nich vötstellen, woans he ut sien Noot ruutkamen schull. 
He harr sik op sien Bett leggt un keek de Sünn na, de achter de Trallen 
vun’t Finster ünnergung. Elennig weer em to Moot un he kunn sik 


afsluuts nich vörstellen, woans dat mit em wieder gahn schull. 


Wat schull em dat woll bringen, wenn he sik ut de Kamer ruuttövern 
dä, wenn se em dorför nich mehr na School hen leten? So schetterig harr 
em dat in’n Ligusterweg noch nienich gahn. Dursleys wussen nu, dat se 
nich as Fladdermüüs opwaken wöörn, un he weer sien letzt Ass loos. Mag 
ja ween, dat Dobby Harry vör grulige Beleevnisse op Hogwarts bewohrt 


harr, man so as de Saak nu utschg, wöör he so un so elennig verhungern. 


De Katten-Klapp klapper. Tante Petunia ehr Hand lang dor dör un 
schoov ‚n Schöttel Dosen-Supp na de Kamer rin. Harry hatrr ‚n 
Moordshunger, he stunn op un keek na. De Supp weer ieskoolt, man he 
drunk de Schöttel mit een Sluck halv leddig. Denn gung he na Hedwig 
ehrn Käfig un goot dat matschig Grööntüüg vun den Schöttelgrund in 
den leddigen Futterputt. Hedwig raschel mit chr Feddern un keck em an, 


as schull se dat Speen kriegen. 


„Nützt ook nix, wenn du dat nich mit ‚n Moors ankieken deist. Mehr 
hebbt wi nu maal nich, sä Harry gnadderig. 

De leddige Schöttel stell he wedder op ‚n Footbodden blangen de 
Katten-Klapp. He legg sik wedder op ‚t Bett un sien Hunger weer meist 
noch grötter as vör de Supp. 

Wenn he in veer Weken noch an’t Leven weer,wat wöör passeren, 


wenn he nich op Hogwarts opkrüzen dä? 

Wat se woll een schicken, üm ruuttofinnen, woso he nich trüchkamen 


weer? Kunnen se Dursleys mit Gewalt dorto bringen, dat se em freelaten? 


In de Kamer worr dat mehr un mehr düüster. He weer mööd un 
möör, sien Maag gnurr, sien Kopp fohr Karussell över Fragen, wo he 
keen Anter op finnen kunn. So sack Harry in ‚n Nacht twüschen Waak 
un Slaap. 


He drööm, he weer utstellt in’n Tiergoorn un op den Zedel an sien 
Käfig stunn op „Töverer, de noch nich achteihn is“. Lüüd glupen em dör 
de Trallen an, woans he op sien Unnerlaag ut Stroh so dor leeg, hungerig 
un mööd. Mank de Lüüd worr he Dobby sien Gesicht wies, man as he 
na em reep un üm Help angung, meen de bloots: „Harry Potter is hier 
seker, mien Herr!“, un weer verswunnen. Denn stunnen miteens Dursleys 


dor un Dudley ramenter an de Trallen vun sien Käfig un lach em wat ut. 


„Laat dat na“, brummel Harry. Dat Ramentern in sien Kopp dä em 


weh. „Laat mi tofreden ... höör op dormit... — ik will slapen . ..“ 


He maak sien Ogen op. De Maand schien dör de Finstertrallen. Un 
wohraftig gluup em dor een dör de Trallen an: cen mit Sommersprossen, 


rode Hoor un ‚n lange Nees. 


Ron Weasley weer buten an Harry sien Finster. 

- KAPITEL DREE - 


Dat Voss-Lock 


„Ron!“, japs Harry, krabbel na ‚t Finster un drück den Rahmen hooch, 


dat se dör de Trallen dör snacken kunnen. „Ron, woans büst du wat to’n 

As Harry ganz klook kregen hart, wat he schg, kreeg he sien Mund 
gor nich wedder dicht. 

Ron lehn sik ut dat Achterfinster vun ‚n ool türkis-klöört Auto, dat 
meern in de Luft parken dä. Vörn in’n Wagen seten Fred un George, Ron 
sien öllern Bröder, de Tweeschen, un grienen em an. 

„Is allens in de Reeg, Harry?“ 

„Wat is hier loos ween?“, sä Ron. „Woso hest du nich trüchschreven? 
So üm un bi ‚n Dutz Maal heff ik di fraagt, wat du uns nich besöken 
wullst, man denn keem Vadder na Huus un vertell, dat Amt harr di ‚n 
Rüffel schickt, vunwegen Töveree vör Muggels...“ 

„Dat weer ik gor nich — aver woso kunn he dat weten?“ 

„He arbeidt in’t Ministerium“, verkloor Ron. „Du weetst genau, wi 
schüllt keen Töveree buten de School -“ 

„Wat du nich seggst“, sä Harry un keek mit grote Ogen na dat sweven 
Auto. 

„Ach, dat tellt nich“, snöter Ron. „Wi hebbt den Wagen bloots 
utlehnt, he höört Vadder to. Wi hebbt em nich mit ‚n Töver friseert. Man 
dat een vör de Ogen vun düsse Muggels, bi de een wahnen deit, ook noch 
toyert sa 

„Ik heff di al maal seggt: Ik weer dat nich, man dat duurt to lang, 
betdat ik jo dat allens verkloort heff. Passt op, köönt ji dat nich op 
Hogwarts 

School hen laat. Un kloor is, dat ik mi sülvst hier nich ruuttövern kann, 
denn dat Ministerium meent ja denn, dat is dat twete Maal in dree Daag, 

dat ik dat maak, un dorüm ...‘ 


„Nu höör op mit de Sabbelee“, bratsch Ron dortwüschen, „wi sünd 


hier, üm di aftohalen.“ 
„Man ji köönt mi hier ook nich ruuttövern, ahn dat —“ 


„Bruukt wi gor nich“, meen Ron, nickköpp na sien Bröder röver un 


grien. „Du hest vergeten, wat ik mit heff.“ 


„Lüdel dat an de Trallen fast“, mell sik Fred un smeet ‚n Tampen na 


Harry röver. 


„Wenn Dursleys opwaakt, bringt se mi üm“, grummel Harry, as he 


den Strick an de Trallen fastknütt harr un Fred den Motor ophulen leet. 

„Keen Bang“, begöösch em Fred, „un gah ’n beten vun’t Finster weg.‘ 


Harry stapp in den Schadden blangen Hedwig. De wuss woll, wo 
wichtig dat weer, un maak keen Mucks nich. De Motor huul mehr un 
mehr op un denn reet dat Gitter op maal mit ‚n Gnarschen fein un sceker 
ut den Finsterrahmen ruut. Fred fohr hooch na baven in de Luft. As 
Harry wedder na ‚t Finster leep, bummeln de Trallen so’n knappen Meter 
över den Grund. Ron kreeg reinweg dat Puusten, as he dat Gitter in den 
Wagen rin hiev. Harry luuster na jeden Mucks, man ut Dursleys ehr 


Slaapstuuv weer nix to hören. 


As dat Gitter seker bi Ron op den Achtersitz wegstaut weer, sett Fred 


dat Auto trüch un stüür so dicht as ‚t man gung an Harry sien Finster ran. 
„stieg in!“, nödig em Ron. 
„Man all mien Kraams för Hogwarts... mien Umhang mien 


Bessen...““ 


„Wo sünd de Saken?“ 

„Wegslaten in’t Schapp ünner de Trepp un ik kann nich ut düsse 


Kamer hier ruut-“ 


„Geiht kloor“, sä George vun sien Platz blangen den Fohrer. „Weg 
dor, Harry.“ 


Fred un George krabbeln vörsichtig dör dat Finster na Harry sien 
Kamer rin. De köönt ook mehr as Swattbroot eten, dach Harry, as 
George ‚n slicht Hoor-Nadel ut sien Tasch trock un anfung, dormit in’t 


Slötellock rümtoprökeln. 


„Gifft ‚n Barg Töverers, de meent, dat is Dummtüüg, wenn een düsse 
Oort vun Muggel-Trick kennen deit“, kommenteer Fred, „man wi glöövt, 
dat ‚n beten Handwark nich schaden kann, ook wenn dat ‚n Spier länger 
duurt.“ 

Dat geev ‚n sachen Klicken un de Döör sprung op. 

„Also wi haalt dien Kuffer — du överleggst, wat du ut dien Kamer 
bruukst un langst dat röver na Ron“, fluster George. 

„Pass bi de letzte Stuuf op, de knarscht“, mummel Harry noch, as de 
Tweeschen op de düüster Trepp verswunnen. 

Harry suus dör sien Kamer un sammel sien Bickbeernmoos tohoop 
un geev allens Ron, de em dat dör ‚t Finster afnehm. Denn faat he bi den 
Kuffer mit an; Fred un George weern dorbi, em de Trepp hooch to asten. 
Harry höör Unkel Vernon hoosten. 

Opletzt, all weern se rein ut de Puust, harrn se dat böverst Stück vun 
de Trepp faat un slepen den Kuffer dör Harry sien Kamer un na dat 
Finster. Fred krabbel trüch na ‚t Auto, so kunn he mit Ron trecken, un 
Harry un George drücken vun binnen. 

Unkel Vernon weer wedder an’t Hoosten. 

„.n lütt Stück noch“, japp Fred, de vun’t Auto ut an’t Trecken weer, 
„noch ‚n goden Hau-Ruck...“ 

Harry un George smeten sik mit de Schullern gegen den Kuffer un 


denn rutsch he ut ‚t Finster un op den Achtersitz vun’t Auto. 

„Allens kloor, laat uns afhauen“, wisper George. 

Man as Harry op den Finster-Süll stunn, höör he ’n scharpen kotten 
Schree achter sik un glieks achteran den Dunner vun Unkel Vernon sien 
Stimm. 


„DE VERDREIHTE UUL!“ 


„Ik heff Hedwig vergeten!“ 


Harry suus na de anner Siet vun sien Kamer, as dat Licht in’n Flur 
angung. He greep sik Hedwig ehrn Käfig, rönn na ‚t Finster un lang em 
ruut na Ron. He weer jüst wedder den Finster-Süll ropkladdert, as Unkel 
Vernon gegen de Döör, de nu ja nich mehr afslaten weer, baller un mit 
‚n Krawumm stunn de Döör apen. Op ‚n Ogenblick lang bleev Unkel 
Vernon in de Döör stahn; denn ramenter he loos as ‚n stöten Bull, sprung 


na Harry röver un kreeg sien Foot faat. 


Ron, Fred un George grepen Harry sien Arm un trocken so dull, as se 


man kunnen. 
„Petunial“, bölk Unkel Vernon. „He haut afl HE HAUT AF!“ 


De Weasley-Jungs maken ‚n gewaltigen Hau-Ruck un Harry sien Been 
rutsch ut Unkel Vernon sien Fingers ruut. In den Momang, wo Harry in’t 
Auto seet un de Döör dichtballert harr, grööl Ron: „Geev Gas, Fred!“, 


un dat Auto jaag foorts op den Maand to. 

Harry kunn ‚t nich glöven — he weer free. He dreih dat Finster daal, 
de Nachtwind ei em dör de Hoor un he keck trüch op den Ligusterweg 
un de Dacken, de lütter un lütter worrn. Unkel Vernon, Tante Petunia un 
Dudley hüngen ut Harry sien Finster — as wenn de Blitz jüm drapen harr. 

„Wi seht uns nächsten Sommer!“, reep Harry. 

De dree Weasleys lachen luuthals un Harry leet sik in sien Sitz fallen 
un sien Grientje reck vun een Ohr na dat anner. 

„Laat Hedwig ruut“, vertell he Ron, „se kann achter uns ranflegen. 


Ewig un dree Daag hett se ehr Flünken nich mehr lüften kunnt.“ 

George geev Ron de Hoor-Nadel un dat duur nich lang, dor weer 
Hedwig ut ‚t Finster seilt un floog nu blangen jüm as ’n Spöök in de 
Nacht. 

„So — un nu to dien Geschicht, Harry“, drängel Ron. He kunn dat 
meist nich aftöven. „Wat weer loos?“ 

He vertell jüm allens vun Dobby, wo he Harry wohrschaut harr un 
vun dat Malöör mit den Veilchen-Blääd-Nadisch. As he to Enn weer, 
bleev dat ‚n ganze Tiet lang boomstill. 

„Dat stinkt doch to’n Heven“, sä Fred opletzt. 

„Dor stimmt wat nich“, meen ook George. „Also, he wull di afsluuts 
nich vertellen, wokeen dat Komplott stüren deit?“ 

„Ik glööv, he kunn dat nich“, meen Harry, „un ik heff dat al seggt: 
Jeedeen Maal, wenn em wat ruutwutschen wull, hett he sien Dassel gegen 
de Wand ballert.““ 

He schg, dat Fred un George sik ankeken. 

„Wat? Meent ji villicht, he hett mi anlagen?“, wull Harry weten. 

“Also“, verkloor Fred, „ik segg dat maal so - Huus-Alven hebbt sülvst 
de Macht to’n Tövern, man se köönt dat normaal nich, ahn dat jümehr 
Meister dor ‚ja‘ to seggt hett. Mi dücht, den goden Dobby hett cen na di 
schickt, de nich will, dat du wedder na Hogwarts kümmst. ’n snaakschen 
Gast mit ‚n gediegen Humor. Gifft dat een op de School, de ‚n Pick op 
di hett?“ — 

„Ja“, repen Harry un Ron foorts as ut een Mund. 

„Draco Malfoy“, sä Harry. „He kann mi nich utstahn.“ 

„Draco Malfoy?“, fraag George na un dreih sik üm. „Doch nich 
Lucius Malfoy sien Söhn?“ 

„De warrt dat woll ween, is ja keen Naam as Kröger oder Möller“, 
meen Harry, „woso?“ 

„Vadder hett vun em snackt“, verkloor George. „He stunn op de Siet 


vun Du-weetst-al-wokeen.“ 

„Un as Du-weetst-al-wokeen verswunnen weer“, maak Fred wieder 
un keek Harry an, „keem Lucius Malfoy trüch un sä, dat he nix vun allens 
so meent harr. Allens Schipperschiet — Vadder is sik seker, he weer cen 


vun de besten Mackers vun Du-weetst-al-wokeen.““ 

Harry harr al vun de Snackeree üm Malfoy sien Familie höört un he 
wunner sik dor gor nich över. Gegen Draco Malfoy weer Dudley Dursley 
‚n nixigen, netten, nadenkern Buttjer. 


„Ik weet nich, wat Malfoys ‚n Huus-Alf hebbt“, sä Harry. 


„Also de, wo he tohöött, dat is op jeden Fall ‚n ole Töver-Familie, un 


veel Geld mööt se ook hebben“, wuss Fred. 


„Genau. Mudder wünscht sik al lang ‚n Huus-Alf för dat Pletten“, 
vertell George. „Man wi hebbt nix anners as ‚n mickerigen olen Ghul op 
‚n Böhn un Dwargen Överall in’n Goorn. Huus-Alven gifft dat bloots in 
de groten olen Herrenhüüs un Burgen un so’n Kraam, bi uns to Huus 


kannst lang söken...““ 


Harry sä nix. Wenn een bedach, dat Draco Malfoy sik jümmers dat 
Beste vun’t Beste leisten kunn, denn weer kloor, dat sien Familie bloots 
so in Töver-Gold swömmen muss; he kunn sik licht vörstellen, woans 
Malfoy as ‚n Pageluun an’n Sünndag üm ‚n Herrenhuus rüm stolzeer. Un 
denn den Familien-Knecht loosschicken, dat he Harry dorvun afbringen 
schull, wedder na School to gahn, dat schg akraat na Malfoy ut. Weer 


Harry dösig ween, dat he Dobby för eernst nahmen harr? 


„Berstmaal is dat goot, dat wi di afhaalt hebbt“, keem dat vun Ron. 
„Ik bün richtig ‚n beten bang wortn, as du op keen vun mien Breven 


antert hest. Eerst dach ik, Errol harr wat verkehrt maakt —“ 


„Wokeen is Errol?“ 

„Uns Uul. He is steenoolt. Em is al mehr as ceenmaal de Puust utgahn 
bi’t Post-Wegbringen. Un dorüm heff ik denn versöcht, Hermes 
uttolehnen —“ 


„Wokeen?“ 


„De Uul, de Mudder un Vadder för Percy köfft hebbt, as he 


Vertroonsschöler worrn is“, reep Fred vun vörn. 


„Man Percy hett sik düssen Sommer ganz gediegen anstellt“, sä 
George nadenkern. „Un wat hett he nich allens an Breven verschickt. 
Stunnen un Stunnen hett he in sien Kamer seten, ganz för sik alleen... Ik 
meen, so faken kann keen Minsch ‚n Vertroonsschöler-Afteken ja nu bi’n 
besten Willen nich wienern... Du büst to wiet na Westen fohrt, Fred“, 
wies he op den Kompass op dat Armaturenbrett. Fred dreih dat Stüür 
rum. 

„Weet jo Vadder denn wenigstens, dat ji sien Wagen hebbt?“, wull 
Harry weten, man de Anter kunn he sik denken. 

„Äh, nee“, sä Ron, „he muss vunavend na Arbeit. Wüllt höpen, wi 
kriegt em in de Garaasch, ahn dat Mudder spitz kriggt, dat wi em flagen 
hebbt.“ 


„Överhaupt, wat maakt jo Vadder in’t Töver-Ministerium?“ 


„He is in dat allerlangwieligste Amt“, sä Ron. „In’t Amt för Missbruuk 
vun Muggel-Artefakten.“ 

„Bitte?“ 

„De kümmert sik dorüm, wenn Muggel-Saken vertövert worrn sünd. 
Also wenn de denn wedder in’n Muggel-Laden oder Huus opkrüüzt. So 
as anner Joht, dor is ‚n ole Hex sturven un ehr Tee-Service hebbt se an 
‚n Antiquitäten-Laden verköfft. Dor hett dat denn ‚n Muggel-Fro köfft. 
To Huus wull se nu ehrn Besöök ‚n Tass Tee anbeden. ‚n gräsig Spiktakel 


weer di dat — Vadder muss wekenlang Överstunnen maken.“ 


„Un wat is denn passcert?“ 

„De Teeputt is heel un deel dördreiht un hett kaken-hitten Tee Överall 
rümsprütt. Un een Mann muss sogor na’t Krankenhuus, de Zucker- 
Tangen harrn sik an sien Nees fastbeten. Vadder kunn sik meist nich 
mehr inkriegen. Bloots he un Perkins, dat is ‚n olen Töver-Meister, sünd 
för so wat dor un se mussen Vergetels-Töver un annern Kraam in Gang 


setten, dat de Muggels dat nich groot rümslarren.“ 
„Man jo Vadder... düt Auto...“ 


Fred lach. „Tja, Vadder is rein narrsch na allens, wat mit Muggels to 
doon hett. Uns Schuppen is vull mit Muggel-Tüügs. He nimmt dat 
ut’neen, legst dor ‚n Töver op un denn boot he allens wedder tohoop. 
Wenn he vun Amts wegen uns Huus konterleren schull, denn muss he 
sik direktemang in’t Kaschott schicken. Mudder maakt dat ganz 
rappelig.““ 

„Dor is de Hauptstraat“, sä George un stier dör de Windschutzschiev 


na ünnen. „In teihn Minuten sünd wi dor... warrt ook Tiet, is al meist 
hell. 

Sacht-rosa fung in’n Oosten de Heven an to glösen. 

Fred stüür den Wagen ‚n beten sieder un Harry sehg ‚n düüster 
Flickenteppich vun Feller un Woold. 

„Wi wahnt ‚n Stück ut ‚t Dörp ruut“, sä George. Ottery St. 
Catchpele;..” 

Dat flegen Auto gung deper un deper. De cetsten sattroden Sünn- 
Strahlen flirren dör de Bööm. 


„Dat weer dat!“, meen Fred, as se mit ‚n Rumpeln de Eer wedder 
ünner de Rööd kregen. Se weern in’n lütten Hoff blangen ‚n schabbig 
Garaasch lannt un Harry sehg to’n eersten Maal Ron sien Tohuus. 

Dat lect, as wenn ‚t maal ‚n groten Swienstall ween weer, man denn 
weer hier un dor ‚n Stuuv ran un rop sett worrn. Nu harr dat Huus ‚n 
poor Etaaschen un weer so scheef, dat dat so utschg, as kunn dat bloots 


dör Töveree sien Hool-Fast kriegen (un Harry besinn sik, dat dat wiss 

jüst so un nich anners weer). Veer oder fief Schosteens stunnen op 
dat rode Dack. Glieks bi de Straat steek op ‚n Kopp ‚n Schild in de Eer 
un dor stunn „Dat Voss-Lock“ op. Bi de Huusdöör leeg ‚n Hümpel 
Gummisteveln un ‚n bannig rustigen Ketel. ‚n Reeg dicke, brune Höhner 


picken sik över den Hoff. 
„Veel is dat nich“, wull Ron sik meist entschülligen. 
„Dat is super“, frei Harry sik un he dach dorbi an den Ligusterweg. 
Se stegen ut den Wagen ut. 


„Nu gaht wi ganz liesen na baven“, vermahn jüm Fred, „un töövt, dat 
Mudder to’n Fröhstück röppt. Denn tüdelst du, Ron, de Trepp daal un 
seggst ‚Mudder, kiek di an, wokeen vunnacht opkrüüzt is!“. Se warrt sik 
frein, dat Harry dor is, un keeneen kriggt to weten, dat wi dat Auto flagen 
hebbt.“ 


„Genau“, sä Ron. „Loos, Harry, mien Kamer is - ... Ron sien Nees 
weer schetterig gröön anlopen, he stier na dat Huus hen. De annern dree 
dreihen sik ook üm. 

Fro Weasley keem över den Hoff trampt, dat de Höhner man so 
ut’neen flogen. Dat kunn een ja meist nich glöven, dat so’n lütte, dralle 
Fro mit ‚n fründlich Gesicht as so’n Sabel-Tähn-Tiger utsehn kunn. 

„Oha“, sluuk Fred daal. 

„Ohauahauaha“, gnurr George. 

Fro Weasley bo sik direktemang vör jüm op, Hannen in de Sieden 
stemmt, un keek vun een bedrippst Gesicht na dat anner. Se harr ‚n 
Schört mit Blomenmunster üm un ‚n Töversteken keek ut ehr Tasch. 

„So“, dunner se. 

„Moin, Mudder“, versöch George dat mit ‚n Stimm, vun de he meen, 
se weer nix as munter un fröhlich. 

„Köönt ji jo vörstellen, wat ik mi för Sorgen maakt heff?“, fluster Fro 


Weasley un dat höör sik na ‚n böös Gewidder an. 

„Deit uns Leed, Mudder, man kiek maal, wi mussen ...“ 


Fro Weasley chr dree Söhns weern all grötter as se, man se maken sik 


lierlütt, as dat Dunnerwedder loos gung. 


„De Betten leddig! Nix opschreven! Dat Auto weg... kunn ‚n Malöör 
hatt hebben... meist dördreiht vör Sorgen ... hebbt ji överhaupt an mi 
dacht? ... Nienich, mien Leevdag nich heff ik so wat..... töövt man, 
betdat Vadder na Huus kummt, nie hebbt wi so’n Kummer hatt mit Bill 


oder Charlie oder Percy... 
„Percy is de Allerbest“, grummel Fred. 


„VUN PERCY KÖÖNT JI JO ’N SCHIEV VUN AFSNIEDEN!“, 
schimp Mudder Weasley loos un bohr ehrn Wiesfinger in Fred sien Bost. 


„ji harrn doot blieven kunnt, een harr jo sehn kunnt, Vadder sien 
Arbeit hebbt ji op’t Spill sett.“ 
Dat leet, as wenn dat Stunnen duur. Fro Weasley harr sik heesch 


schreet, ehrdat se op Harry tokeem, de sik ‚n Stück na achter verdrück. 


„Wat frei ik mi, dat du dor büst, Harry“, tirileer se. „Kumm man rin. 


Schasst eerstmaal Fröhstück kriegen.“ 


Se dreih sik üm un gung wedder in’t Huus rin. Harry harr Ron wat 
benaut ankeken, man de harr em tonickt un so stevel Harry achter ehr 
ran. 

De Köök weer lütt un bannig vull pramst. In de Mitt stunnen ‚n 
afschüürt hölten Disch un Stöhl. Harry sett sik an de Kant vun sien Stohl 


un keek sik üm. Noch nie weer he in ‚n Töver-Huus ween. 


De Klock an de Wand güntsiet harr bloots een Wieser un nich een 
Tall. An de Kant stunnen in schreven Schrift so’n Saken as: Tiet för Tee, 
Tiet to’n Höhner-Fodern un Du büst laat. Baven op ‚n Kamin stunnen 
Böker in dree Regen achter’nanner. Op de Böker stunn So tövert Se Ehrn 
egen Kees, Tövern un Backen oder Dat Een-Minuten-Fest-Menü. Allens 


Hexeree. Un wenn he sien Ohren troon kunn, denn 

harr dat ole Radio blangen den Handsteen jüst „Hexenstunn, mit de 


bekannte Sängersch-Töversch Celestina Warbeck“ anseggt. 


Mudder Weasley püttjer in de Köök rüm, maak dat Fröhstück mehr 
so biweeglangs un keek chr Jungs grandessig an, as se Wust in de 
Braatpann legg. Af un an grummel se Saken vör sik hen, so as „weet nich, 


wat ji jo dorbi dacht hebbt“, un „nienich harr ik so wat dacht“. 


„Du hest dor keen Schuld an“, maak se Harry kloor un stapel acht 
oder negen Stück Wust op sien Töller. „Arthur un ik hebbt uns ook 
Sorgen üm di maakt. Güstern Avend hebbt wi dor noch vun snackt. Wi 
weern kamen un harrn di sülvst haalt, wenn du Ron bet Freedag nich 
schreven harrst. Aver würklich“ (un schoov noch dree Spegeleier op sien 
Töller), „‘'n Wagen, de nich anmellt is, dör ‚t halve Land to flegen — Jan 
un Allemann harrn dat schn kunnt -“ 

Ganz blangenbi klopp se mit ehrn Töversteken gegen de Pütt un Pann 
in den Handsteen un suutje fung dat vun sülvst mit den Opwasch an un 


klöter so’n beten vör sik hen. 
„Wi harrn Wulken, Mudder!“, meen Fred. 
„Bit’t Eten warrt nich snackt!“, blaff Fro Weasley. 
„Se hebbt em meist verhungern laten, Mudder!“ 
Wedder maken. 


, wull George goot 


„Dat gellt ook för dil“, quark Mudder Weasley em an, man ehr Stimm 
weer al wat weker, as se dorbi gung, Broot för Harry to snieden un dor 


Botter op to smeren. 

Denn keem ‚n lütt Person mit rode Hoor un ‚n lang Nachthemd an 
na de Köök rin, juuchz sacht op un weer al wedder ruut suust. 

„Ginny“, vertell Ron Harry liesen. „Mien Süster. Den ganzen 
Sommer hett se vun di snackt.“ 

„Ja, se will wiss ‚n Autogramm vun di hebben, Harry“, grien Fred. 
Man as he mitkreeg, wat för Blitze ut sien Mudder ehr Ogen kemen, böög 
he sien Kopp gau wedder 

över den Töller un sä keen Woort mehr. All swegen se still, bet se ehr 
Töllers leddig harrn. Man dat gung so fix, as weer dat nix. 

„Meinzeit, bün ik mööd‘“, japp George, de as Letzten Metz un Gavel 
ut de Hand legg. „Ik glööv, ik gah na Bett un -“ 

„Dat deist du nich“, futer Fro Weasley. „Dat is dien egen Schuld, dat 
du de ganze Nacht op weerst. Du geihst nu fix in den Goorn un ruppst 


de Dwargen för mi ruut, de maakt al wedder, wat se wüllt.“ 

„Oh, Mudder —“ 

„Un ji twee beiden helpt em dorbi“, sä se un keek Ron un Fred 
vergrellt an. 

„Du kannst di henleggen“, schick se för Harry achteran. „Du hest jüm 
dat ja nich vörsnackt, dat se mit dat verdreihte Auto fleegt.“ 

Man Harry föhl sik putzmunter un anter gau: „Ik warr Ron ünner de 
Arms griepen. Ik heff so wat noch nienich sehn, Dwargen-Ruppen-“ 

„Dat is heel nett vun di, mien Jung, man dat is ‚n suur Stück Arbeit“, 
wohrschau Fro Weasley. „Na, laat uns maal schn, wat Lockhart dorto 
seggt — un se greep sik ‚n Dubbas vun Book vun’t Regaal op ‚n Kamin. 
George stöhn op. 

„Mudder, wi weet, woans Dwargen ruppt warrt.“ 


Harry keek sik den Umslag vun Fro Weasley ehr Book an. In 
snörkelige gollen Bookstaven stunn dor op: „Gilderoy Lockhart sien 
Tipps un Kneep gegen allerhand Untüüg in Huus un Hoff“. Vörn op 
weer ‚n Foto vun den Töverer. He schg allerbest ut, mit blonde 
Lockenhoor un waterblaue Ogen. As jümmers in de Töver-Welt, kunn 
sik dat Foto rögen; de Töverer: Harry nehm an, dat weer Gilderoy 
Lockhart — wink jüm all mit ’n fründlich Grientje to. Mit blanke Ogen 
keek Mudder Weasley op em daal. 

„Oh, he is wunnerbor“, sä se, „he weet wat af vun de Sorgen in Huus 


un Hoff, dat is man kloot, ‚n wunnerbor Book.“ 


„Mudder is narrsch na em“, fluster Fred so luut, dat se dat all hören 


kunnen. 


„Snack nich so’n Tüünkraam, Fred“, sä Fro Weasley un ehr Backen 
weern meist rosa worrn. „Goot, wenn du dat beter weetst as Lockhart, 
denn fang man glieks an. Aver nimm di in Acht, wenn ik wedder 


ruutkaam un dor is ook bloots noch cen enkelten Dwarg op den Acker.“ 


De Weasley-Jungs jappen un grummeln. Se slarren ruut, Harry achter 
jüm ran. De Goorn weer groot un he weer dat, wat so’n Goorn — na 
Harry sien Menen — genau ween schull. Dursleys harrn dat nich lieden 
mucht dor wuss veel Unkruut un dat Gras weer veel to lang — man langs 
de Muur stunnen knupperige Bööm. Planten, de Harry sien Leevdag nich 
sehn harr, wussen as dull in de Blomenbeeten un ‚n groten grönen Diek 


seet vull vun Poggen. — 


„Muggels hebbt ook Goorn-Dwargen, musst du weten“, vertell Harry 


Ron, as se över den Rasen gungen. 


„Ja, ik heff de Dinger schn, de se för Dwargen hoolt“, anter Ron, bück 
sik un steek sien Kopp deep in ‚n Busch Pingstrosen, „to’n Bispill lütte 
dicke Wiehnachtsmänner, mit ‚n Angel in de Hand...“ 

Dat höör sik an, as wenn dor wat an’t Kabbeln un Strieden weer, de 
Pingstroos worr dörschüttelt un Ron richt sik wedder op. „Dit is ‚n 
Dwarg“, gnadder he. 

„Laatmiloos! Laatmiloos!“, quiek de Dwarg. 

Na ‚n Wiehnachtsmann sloog he bi’n besten Willen nich. He weer lütt, 
he harr leddern Huut un ’n knuustigen Knubbel vun Kopp mit keen 
Hoor op, akraat as ‚n Kantüffel. Ron heel em an’n langen Arm un de 


Dwarg pedd dorbi mit sien lütten Horn-Fööt na em; Ron kreeg em an de 


Fööt faat un dreih em op ‚n Kopp. 

„So warrt dat maakt !“, gnurr he. He böör den Dwarg över sien Kopp 
(„Laatmiloos!“) un warvel em dör de Luft as ‚n Lasso. Un as he mark, dat 
Harry nich recht wuss, wat he dorvun holen schull, verkloor Ron: „Dat 
deit jüm nich weh — du musst dat bloots schaffen, dat jüm bi’t Lasso- 
Smieten böös swiemelig warrt. Denn finnt se den Weg retuur na de 


Dwargen-Löcker nich wedder.“ 


He leet de Fööt vun den Dwarg loos — de floog fief Meter dör de Luft 


un lann mit ’n Plumps op ‚t Feld op de anner Siet vun de Heck. 


„Kümmerlich“, keem dat vun Fred, „wetten, ik kann mien bet achter 


den Stump dor smieten?“ 


Harry lehr gau, dat em de Dwargen nich mehr so bannig Leed dään. 
Den Eersten, den he fungen harr, wull he jüst över de Heck kegeln laten, 
man de Dwarg dach woll, Harry weer de Knööf utgahn. De hack also 
sien Raseer-Metz-Tähn in Harry sien Fingers; de Jung harr fix to doon, 
em loostoschütteln, bet — 

„Mann, Harry — dat weern meist twintig Meter...“ Bald grimmel un 
wimmel dat in de Luft man so vun flegen Dwargen. 

„Dat is man kloor: De Klööksten sünd se nich“, meen George, de fief 
oder söss Dwargen op eenmaal greep. „Wenn se wies warrt, dat dat 
Dwargen-Ruppen loosgeiht, störmt se all hooch un wüllt tokieken. Bet 


nu hebbt se ‚t nich lehrt, dat se cenfach in jümehr Löcker blievt.“ 


Dat duur nich lang un de Koppel vun Dwargen matscheer, een achter 


den annern, de lütten Schullern daalböögt, ut dat Feld ruut. 


„De sünd bald wedder dor“, sä Ron, as se tokeken, woans de Dwargen 
in de Heck op de anner Siet vun dat Feld verswinnen dään. „Se möögt 


dat hier ... Vadder hett so’n week Hart, he meent, se sünd so drullig...“ 


Düssen Ogenblick klapp de Huusdöör dicht. 

„He is wedder dor!“, sä George. „Vadder is to Huus.“ 


Se lepen dör den Goorn un vun achtern in’t Huus rin. Vadder Weasley 
seet tohoopsackt op ‚n Kökenstohl. He harr sien Brill afnahmen un sien 
Ogen weern to. He weer spiddelig un de Hoor gungen em ut, man de 
poor Hoor, de he noch op ‚n Kopp harr, weern so root as de vun sien 
Kinner. He harr ’n langen grönen Umhang an, de vull Stoff weer un 
opsleten. 

„Dat weer ‚n Nacht“, grummel he un lang na den Teeputt, as se all 
üm em rüm seten. „Negenmaal Huus-Dörsöken. Negenmaal! Un de ool 
Mundungus Fletcher wull mi verropen, as ik em den Puckel todreih...“ 

Vadder Weasley drunk ‚n däägten Sluck Tee un süüfz. 

„Hest wat funnen, Vadder?“, wull Fred weten. 

„Bloots ‚n poor schrumpeln Slötels un ‚n Ketel, de bieten kann“, japp 
Vadder Weasley. „Dor weern noch ‚n poor lege Saken, man nich in mien 
Amts-Rebeet. Mortlake hebbt se mitnahmen to ’n Verhöör vunwegen ‚n 
poor ganz drollige Ilken, man dor is dat Komitee för Töver- 
Experimenten för tostännig...““ 

„Woso schull sik een dormit afgeven, Slötels schrumpeln to laten?“ , 
wunnerwark George. 

„Muggels argern, nix anners“, süüfz Herr Weasley. „Se verkööpt jüm 
Slötels, de to nix wegschrumpelt, un wenn de jüm denn bruukt, köönt se 
jüm nich finnen. Kloor, dat dat nich licht to is, een för so wat bi de Büx 
to kriegen, denn keen Muggel gifft to, dat sien Slötels in een Tuur an’t 
Schrumpeln sünd — se sünd dor övertüügt vun, dat se jüm verloren hebbt. 
Ook den kloorsten Fall vun Töveree wiest se wiet vun sik, ook wenn dat 
kloor is as dicke Klümp - man wat uns Lüüd aver ook allens verroopt, 
dor is dat Enn wun weg -“ ... 


„SO AS AUTOS TO’N BISPILL“ 


Fro Weasley weer in de Köök rin kamen. In de Hand harr se ’n langen 


Füürraker as ’n Savel. Vadder Weasley 

rect op maal sien Ogen wiet op. Bedrippst keck he sien Fro an. 

„A-Autos, Molly, mien Deern?“ 

„Ja, Arthur, Autos“, gnurr Mudder Weasley un ehr Ogen glöhen 
granaatsch. „Stell di ‚n Töverer vör, de ’n rustig Göpel vun Auto köfft. 
Un sien Fro tüünt he vör, he will dat bloots ‚n beten ut’neen schruven, 
dat he sik bekieken kann, woans dat funkschoneert. Man in Würklichkeit 
verröppt he dat so, dat dat flegen kann.“ 

Vadder Weasley plinker. 

„Also, mien Deern, du warrst schn, dat he dormit nix gegen de 
Gesetzen maakt hett. Ik meen, ik mutt togeven, dat harr ’n beter Bild 
afgeven, also, wenn he sien Fro de Wohrheit seggt hart... weetst du, dor 
is so’n lütt Muuslock in’t Gesetz ... solang he nich de Afsicht hett, mit 
dat Auto ook to flegen, is dat eendoont, dat dat Auto flegen kunn -“ 

„Arthur Weasley, du hest düt Muuslock dor sülvst rinfriemelt, as du 
dat Gesetz schreven hest!“, schafuter Mudder Weasley. „Denn so kunnst 
du an all den Muggel-Schrott in dien Schuppen wieder rümklütern. Un 
bloots dat du dat weetst: Vunmorgen is Harry ankamen, in dat Auto, bi 
dat du nich de Afsicht harrst, dat to flegen!“ 

„Harry?“, fraag Herr Weasley ahnweten, „wat för ‚n Harry?“ 

He keek ümto, sehg Harry un keem gau hooch. 

„Oh, Mann, is dat Harry Potter? Fein, dat du dor büst, Ron hett uns 
so veel vun di -“ 

„Dien Söhns hebbt düsse Nacht dat Auto na Harry un wedder trüch 
flagen!“, gung Fro Weasley dortwüschen. „Wat hest du dorto to seggen, 
hm?“ 

„Hebbt ji dat würklich?“, wull Vadder Weasley dat nu nipp un nau 
weten. „Hett allens klappt? Ik - ik meen“, he stamer, as he de Funken ut 


Mudder Weasley ehr Ogen flegen schg, 

„da- dat weer ganz verkehrt, Jungs — würklich ganz verkehrt...“ 


„Dat laat de beiden man ünner sik utmaken“, fluster Ron Harry to, as 
Mudder Weasley sik oppump as ‚n Pogg. „Kaam mit, ik wies di mien 


Kamer.“ 


Se witschen ut de Köök ruut, kemen dör ‚n smallen Flur un an ’n 
scheve Trepp, de in Zickzack bet ünner ‚t Dack leep. In de drütte Etaasch 
stunn ‚n Döör op. Harry worr jüst noch tweec helle brune Ogen wies, de 
em groot ankeken. Denn weer de Döör — klack! — dicht. 

„Ginny“, sä Ron. „Se is so verlegen. Dat kennt wi anners gor nich vun 


ehr. Anners steiht ehr Döör jümmers op —“ 


Se kladdern noch twee Etaaschen hooch. Hier kemen se na ‚n Döör, 
wo de Klöör vun afpell un wo op ‚n lütt Schild „Ronald sien Röverhöhl“ 


op stunn. 


Harry gung rin. Mit den Kopp stött he meist gegen de scheve Deck 
un he muss plinkögen. Em weer, as wenn he in ‚n Brenn-Aven rinkamen 
weer: Dat leet, as wenn meist allens in Ron sien Kamer in de een oder 
anner Orangsch-Klöör lüchen dä: de Bettdeek, de Muurn un sogor de 
Deck, denn mark Harry, dat Ron op meist jeedeen Zentimeter vun de 
schetterig Tapeet Billers vun de sülvigen söven Töverers un Hexen backt 
harr, all harrn se knallige orangschene Umhäng an, ‚n Bessen ünner ‚n 


Arm un weern as dull an’t Weiharmen. 
„Dien Quidditsch-Mannschopp?“, fraag Harry. 
„De Chudley Cannons“, sä Ron un he wies op de orangschene 


Bettdeek, wo twee gewaltige swatte Cs un ‚n flegen Kanonen-Kugel op 


weern, „Nummer negen in de Tabell.“ 


Ron sien Töver-Böker för de School harr he eenfach so in ’n Eck 
smeten. Se legen glieks blangen ‚n Stapel Comix, de all to de Serie De 
Beleevnisse vun Martin Miggs, de Malle Muggel tohören dään. Ron sien 
Töver-Ümhang leeg op de Finsterbank baven op ‚n Aquarium, dat vull 


weer 

mit Poggenkuller, un blangen sien dicke graue Rott, de Krätz heet, un 
de in de Sünn vör sik hen döös. Op ‚n Footbodden legen Speelkorten, de 
sik sülvst mischt. Dor steeg Harry röver un keck ut dat lierlütte Finster. 
Wiet ünner sik op ‚t Feld kunn he sehn, woans ‚n Koppel Dwargen, een 
üm een, trüch dör Weasleys ehr Heck sleken. Denn dreih he sik üm na 
Ron, de em ‚n beten bang ankeck, as wenn he op ‚n Woort vun em luur. 

„Is ’n beten lütt“, sä Ron gau. „Nich so as de Kamer, de du bi dien 
Musggels hest. Un ik bün hier akraat ünner den Ghul op ‚n Böhn, de 
jümmers gegen de Rohren ballert un jankt...“ 

Man Harry grien över alle Backen: „Dat is dat allerbeste Huus, dat ik 


mien Leevdag sehn heff.“ 


Ron kreeg rosane Ohren. 

- KAPITEL VEER - 


Bi Krakel & Klecks 


Dat Leven in’t Voss-Lock un in’n Ligusterweg weer so wiet ut’neen, 
as ‚n sik dat man denken kann. Bi Dursleys muss allens püük un an sien 
Platz ween; in Weasleys chr Huus geev dat an jeedeen Kant wunnerliche 
un snaaksche Saken. Dat cerste Maal verjaag Harry sik, as he in den Spegel 
keek, de över den Kamin in de Köök hüng. „Steck dien Hemd in de Büx, 
du Slöpendriever!“, kommandeer de. De Ghul op’n Böhn huul un smeet 
Rohren op de Eer, wenn he meen, dat weer to still, un lütte Exploschonen 
in de Kamer vun Fred un George kümmern nüms. Wat Harry aver so 
ganz gediegen anners vörkeem bi Ron, dat weer nich de snacken Spegel 
un ook nich de klappern Ghul — nee, dat weer ganz eenfach: All Lüüd in’t 


Huus muchen em lieden. 


Mudder Weasley kümmer sik üm sien Strümp un geev keen Roh, 
ehrdat se em bi ‚t Eten dreemaal Naslag geven harr. Vadder Weasley seet 
bi ‚t Middag-Eten geern blangen em un fraag em Löcker in ‚n Buuk över 
dat Muggel-Leven, un Harry muss verkloren, woans Stekers un 


Steekdosen funkschoneert un woans dat mit de Post klappen deit. 


„Meist nich to glöven!“, sä he denn, wenn Harry em verklookfidelt 
harr, woans ‚n Telefon bruukt warrt. „Dat is würklich ‚n Ding, wat de 
Musggels sik allens utklamüüstert hebbt, bloots dat se ahn Töveree över 
de Runnen kaamt.“ 

Een schönen Morgen, as Harry al so üm un bi ‚n Week in’t Voss-Lock 
weer, höör he wat vun Hogwarts. Mit Ron gung he to’t Fröhstück daal; 
Vadder un Mudder Weasley un Ginny seten al an’n Disch. As se Harry 
sehg, sloog 

Ginny gegen ehr Müüsli-Schöttel un de ditsch mit Klirren op ‚n 
Footbodden. Wenn Harry in de Stuuv keem, denn malöör ehr dat faken, 
dat se wat ümsmeet. Se düker ünner ‚n Disch, üm de Schöttel wedder 
optosammeln un as se wedder hoochkeem, weer ehr Kopp so root as ‚n 
Sünnen-Unnergang. Harry dä so, as harr he nix markt, sett sik daal un 
nehm dat Broot, dat Mudder Weasley em anbeden dä. 

„Post vun de School“, verkünn Vadder Weasley. He geev Harry un 
Ron twee Breven mit den sülvigen Umslag ut ’n geelklörig Pergament, de 
Adress weer mit gröön Dint schreven. „Dumbledore weet al, dat du hier 
büst, Harry — de Mann kennt all Kneep. Ji beiden hebbt den Breef ook 
kregen“, sä he, as Fred un George rindammelt kemen; se harrn noch 
jümehr Nachttüüg an. 

‚n poor Minuten lang geev dat keen Mucks. All weern se dorbi, ehrn 
Breef to lesen. In Harry sien stunn binnen, he schull an’n ceersten 
September — so as jümmers — den Hogwarts-Express vun’n Bahnhoff 
King’s Cross nehmen. Op ‚n List stunnen ook de nee’n Böker, de se för 
‚ttokamen Johr bruken. 

Schölers in de twete Klass schüllt mitbringen: 

Lehrbook for Töver-Spröök II vun Miranda Höhnerhaav 

Danzfest mit de Dodesfee vun Gilderoy Lockhart 

Unnerwegens mit de Ünnereerdschen vun Gilderoy Lockhart 

Gucheln mit Ghulen vun Gilderoy Lockhart 

Dwarsaf bi de Dwargen vun Gilderoy Lockhart 

Vagabonderen mit Vampiren vun Gilderoy Lockhart 

Wannern mit Weerwälf vun Gilderoy Lockhart 

Johanninacht bi’n Jeti vun Gilderoy Lockhart 


Fred, de sien egen List dör harr, schuul na Harry sien röver. 

„Du schasst ook all de Böker vun Lockhart mitbringen!“, sä he. „De 
nee’e Perfesser in ‚Wehren gegen Düüster Künsten‘ mutt Füür un Flamm 


ween, wenn dat üm düssen Lockhart geiht. Ik wett, dat is ‚n Hex.“ 


Düssen Ogenblick kreeg he dat Glinstern in sien Mudder ehr Ogen 


mit un kümmer sik gau üm de Marmelaad. 


„Dat warrt nich billig.“ George keek kort na sien Öllern röver. 


„Lockhart sien Böker kost ‚n Vermögen...“ 


„Na, wi kaamt woll trecht“, meen Mudder Weasley, man in chr Stimm 
leeg doch Kummer. „Ik nehm an, wi köönt de meisten vun Ginny ehr 


Saken bruukt kriegen.“ 
„Oh, fangst du düt Johr ook op Hogwarts an?“, fraag Harry Ginny. 


Se nickköpp, leep bet an de Hoorwuddeln root an un stell chr 
Ellbagens in’t Botterfatt. To’n Glück kreeg bloots Harry dat mit, denn 
jüst den Ogenblick keem Ron sien öllern Broder Percy rin. He weer al 
antrocken, mit sien Vertroonsschöler-Afteken vun Hogwarts an sien 


knütt’ten Rullkragen-Pulli. 


„Moin, alle Mann“, strahl Percy Över alle Backen, „warrt ‚n feinen Dag 


vundaag.“ 


He sett sik op den letzten free’en Stohl, man he jump glieks wedder 
op un trock vun ünnen ‚n püüsterigen griesen Fedderwisch hooch — 
tominst dach Harry, dat weer so wat. Man denn mark he, dat Dings haal 
Luft. 


„Errol“, reep Ron, de Percy de lahme Uul afnehm un ’n Breef vun 
ünner sien Flünk ruuttrock. „Endlich — he hett de Antwoort vun 
Hermine. Ik heff ehr schreven, dat wi versöken wullen, di vun Dursleys 
to retten.“ 

He droog Errol na ‚n Vagelstang, de glieks bi de Achterdöör hüng. 
Errol schull dorop stahn, man he plumps batz wedder daal, so dat Ron 
em op de Opwasch-Drüpp legg un nix anners sä as: „Irurigen Fall.“ 


Denn reet he Hermine ehrn Breef op un lees em luut vör: 

Leve Ron, leve Harry, wenn du dor büst! 


I& will höpen, dat allens 9001 gahn is un dat Harry 9001 toweeg is un dat du nix 
gegen dat Gesetz maakt hest, üm em dor ruut to halen, Ron, dor Kunn Flarry o0& 
Arger kriegen. 1% heff mi würklich Sorgen maakt, un wenn Harry dat g00t geiht, geev 
mi bitte gliees Bescheed. Man dat is villicht beter, du schickst 'n anner Uul loos, mi 
dicht, för düsse hier kunn de nächste Reise de letzte ween. 


I& heff ‚n Barg mit Schoolarbeiten to doon, is doch Kloor — 

„Wo kann so wat angahn“, jibbel Ron un schüttel sik, „wi hebbt doch 
Ferien!“ — 

... un anner Middeweken fohrt wi na London, üm de nee’en Böker to Röpen. Wi 
köönt uns doch in de Diagon-Allee drapen, wat meent ji? — 


Vertell mi allens, wat loos is, so gan as dat geiht. Hoolt jo fuchtig. 
Beste Gröten vun Flermine. 


„Fein, dat passt allerbest, wi köönt denn ook all de Böker för jo 
köpen“, meen Mudder Weasley un fung an, vun ’n Disch to kriegen. „Un 
wo wüllt ji hüüt noch op daal?“ 

Harry, Ron, Fred un George wullen na Weasleys ehr lüttje Peerkoppel 
hen. De leeg ‚n Stück bargop. Rundüm stunnen Bööm, dat nüms vun’t 
Dörp ut dor henkieken kunn. Dor wullen se ‚n beten Quidditsch öven. 
Se dörven bloots nich to hooch flegen. Echte Quidditsch-Bäll kunnen se 
nich nehmen. Wenn de utneihen dään un över dat Dörp wegflogen, dat 
harr man keencen verkloren kunnt. Dorför smeten se mit Appeln, de se 
fangen mussen. Een üm den annern kregen se Harry sien Nimbus 
Tweedusend, de natürlich de beste Bessen weer. Op Ron sien 
Snuppensteern passeer dat mennichmaal, dat sülvst Bottervagels an em 


vörbitrocken. 


Fief Minuten later marscheren se den Barg hooch, jeedeen mit sien 


Bessen över de Schuller. Se harrn Percy fraagt, wat 

he nich mitkamen wull, man he sä, he harr to veel üm de Ohren. Bet 
nu harr Harry Percy bloots bi’t Eten schn. He bleev de ganze Tiet in sien 
Kamer, Döör dicht. 

„Much weten, wat he op Spoor hett“, simmeleer Fred. „He is ganz 
anners worrn. Sien Tüügnis keem den Dag, ehrdat du ankamen büst; 


twölf TKPs un he hett dor meist gor nich mit angeven.“ 


„löver-Kurs-Punkten“, verkloor George, as he sehg, dat Harry 
verbiestert keck. „Bill harr domols ook twölf. Wenn wi nich oppasst, 
hebbt wi bald ‚n tweten Schoolspreker in de Familie. Ik glööv nich, dat 
ik düsse Schann verknusen kunn.“ 

Bill weer de Öllst vun de Weasley-Bröders. He un Charly, dat weer 
sien nächst jüngeren Broder, weern al fardig mit Hogwarts. Harry weer 
nie een vun de beiden bemött, man he wuss, dat Charly in Rumänien 
weer, wo he över Draken forsch, un dat Bill in Ägypten leev, wo he för 
de Töver-Bank Gringotts arbeidt. 

„Weet nich, woans Vadder un Mudder sik düt Johr all uns School- 
Tüügs leisten köönt“, simmeleer George na ‚n Weil. „Fiefmaal de 
kompletten Lockhart-Böker! Un Ginny bruukt ‚n Umhang un ’n 
Töversteken un all so’n Kraam un so’n Kraam.“ 

Harry sä nix. Dat weer em allens ‚n beten schaneerlich. 

Jichenswo in ‚n ünnereerdschen Tresor bi Gringotts in London leeg 
‚n lütt Vermögen, dat he vun sien Öllern arvt harr. Kloor, bloots in de 
Töver-Welt harr he Geld; mit Galleonen, Sickeln un Knutts kunn ’n in 
‚n Muggel-Laden nix anfangen. Dursleys harr he nie wat vun sien Konto 
bi de Gringotts-Bank vertellt. Se weern woll bang vör allens, wat mit de 
Töver-Welt to doon harr, man Harry wuss nich, wat dat ook för Hümpels 
vun Goldstücken gell. 

Tokamen Middeweken waak Mudder Weasley jüm all fröhmorgens 


op. Eerstmaal neih jeedeen fix ‚n Halv-Dutz 

Rundstücken mit Schinken weg, denn trocken se jümehr Jacken an un 
Fro Weasley nehm ‚n Blomenputt vun ‚n Kamin in de Köök un keek dor 
rin. 

„Warrt ‚n beten knapp, Arthur“, süüfz se. „Wi mööt vundaag wat 

naköpen - na eendoont... de Gäst tocerst! Lang man to, Harry 

Se heel em den Blomenputt hen. 

Harry keek jüm groot an un se keken op em. 

„W-w -wat schall ik doon?“, stamer he. 

„He is noch nienich mit Flegen-Pulver reist“, begreep Ron. „Deit mi 
Leed, Harry, dat harr ik vergeten.“ 

„Nienich?“, fraag Vadder Weasley. „Man woans büst du verleden Johr 
na de Diagon-Allee kamen, dat du dor dien School-Saken inköfft hest?“ 

„Mit de U-Bahn“ 

„Wohraftig?“, wull Vadder Weasley neeschierig weten. „Geev dat dor 
Trull-Treppen? Un wo genau - ?“ 


„Nich nu, Arthur“, rappel Mudder Weasley dortwüschen. „Mit 
Flegen-Pulver geiht dat veel gauer, mien Jung. Man wenn du dat noch 
nienich nahmen hest -“ 

„He schafft dat al, Mudder“, begöösch ehr Fred. „Harry, kick 
eerstmaal bi uns to.“ 

He nehm ‚n Pries vun dat glitterige Pulver ut den Blomenputt, gung 
na den Kamin un smeet dat Pulver in de Flammen. De Klöör vun dat 
Füür gung Över in smaragdgröön un mit ‚n Grullen steeg dat över Fred 
sien Kopp weg. De stapp rin in de Mitt, reep „Diagon-Allee“ un weer 
weg. 

„Du musst dat ganz düütlich seggen“, verkloor Mudder Weasley, as 
George mit sien Hand in den Blomenputt lang. „Un denk dor an, dat du 
op dat richtige Schosteen-Gitter utstiegen deist...“ 


„Dat richtige — wat?“, fraag Harry unscker, as dat Füür buller un 

George afsuus. 

„Also, dat gifft ik-weet-nich-woveel Töverer-Kamine, vun de ‚n sik 
een utsöken kann, man solang du dat ganz düütlich seggt hest - „, 

„He kummt al kloor, Molly, maak hier man nich so’n Puhei“, gung 
Vadder Weasley dortwüschen un greep ook na dat Flegen-Pulver. 

„Aver wenn he verschütt geiht, woans kunnen wi dat allens dien 
Unkel un Tante verklookfideln?“ 

„Dat kümmert de gor nich“, maak Harry ehr kloor. „Dudley wöör dat 
för ‚n klasse Witz holen, wenn ik ‚n op Schosteen verschütt gah, dor 
bruukt ji gor nich bang üm ween.“ 

„Also goot, du büst na Arthur an de Reeg“, bestimm Fro Weasley. 

„Also, wenn du in dat Füür geihst, denn seggst du, wo du hen wullt“ 

„Un hool dien Ellbagen an di ran“, sä Ron. 


„Un maak de Ogen dicht“, geev Mudder Weasley noch dorto, „de Sott 


„Zappel nich rüm“, vertell Ron. „Anners kunnst du goot dör den 
verkehrten Kamin fallen -“ 

„Man ganz ruhig blieven un nich to fröh utstiegen, tööv, betdat du 
Fred un George sühst.“ 

Harry versöch an allens op eenmaal to denken, he nehm ‚n Pries vun 
dat Flegen-Pulver un stell sik an den Rand vun dat Füür. He haal deep 
Luft, strei dat Pulver in de Flammen un stapp na vörn; dat Füür weer as 
‚n warmen Wind; he maak sien Mund op un sluuk foorts ’n Barg hitte 
Asch. 

„D-Diagon-Allee“, pruust he ruut. 

Dat keem em vör, as wenn he vun ‚n gewaltigen Affluss opsagen 
wöör. He meen, he dreih sik ganz gau ... dat Bullern in sien Ohren maak 
em meist doof ... he versöch, sien Ogen apen to holen, aver he wort 
seckrank vun de Warvelee vun gröne Flammen - af un an stött sien Arm 


WO ... 

gegen un he trock em fast an sik ran, jummers noch an’t Dreihen un 
Küseln ... nu föhl sik dat an, as wenn kole Hannen in sien Gesicht 
slogen... he plier dör sien Brill un sehg ganz verswiemelt ‚n Woold vun 
Kamine un jümmers ook maal wedder de Stuven dor ünner .. . sien 
Schinkenbroot grummel in sien Maag... He maak sien Ogen wedder 
dicht un luur dorop, dat dat endlich ophören schull, un denn — full he, 


Nees na vörn, op kole Steen un mark, dat sien Brill tweisplittern dä. 


Swiemelig un mit blaue Placken, vun Hack to Nack vull Sott, so keem 
he wackelig op de Fööt un heel sik sin tweie Brill vör de Ogen. He weer 
ganz alleen, man he harr keen Schimmer, woneem he weer. He kunn 
bloots seggen, he stunn in’n Steen-Kamin vun ‚n groten Töverer-Laden 
mit schummerig Licht, man nix hier binnen sehg dorna ut, as wenn dat 


op ‚n List för Hogwarts stahn kunn. — 


In ‚n Glasschapp nich wiet vun em af leeg ‚n utdröögte Hand op ‚n 
Küssen, ‚n Packen Speelkorten, vullsprütt mit Bloot un ‚n gluupschig 
Glas-Oog. Gräsige Masken gapen vun de Wannen, ‚n Sortiment 
Minschen-Knaken leeg op de Toonbank, un rustige, scharpe 
Gerätschaften hüngen vun de Deek daal. Un noch leger: De düüstere, 
smalle Straat, de Harry dör dat dreckige Ladenfinster sehn kunn, weer 


wiss nich de Diagon-Allee. 


Je gauer he hier weg keem, je beter. Sien Nees weer op dat Kamingitter 
opslaan un dä jümmers noch weh. Suutje söch sik Harry ‚n Weg na de 
Döör hen, man noch ehr he dat ook bloots halv schafft harr, weern dor 
op maal twee Lüüd op de anner Siet vun de Schiev. Un een vun jüm weer 
woll de allerletzt Minsch, den Harry in de Mööt kamen wull, wo he sik al 
verbiestert harr un so mit Sott vullkleit un sien Brill kaputt weer: Draco 
Malfoy. 


Harry keek sik gau üm. Links weer ‚n groot swatt Schapp, he schoot 


dor rin un trock de Dören achter sik dicht. 

Aver he leet ‚n Spleet op, dat he dor dörplieren kunn. Na ‚n poor 
Sekunnen pingel ‚n Glock un Malfoy stunn in den Laden. De Mann 
achter em kunn bloots sien Vadder ween. De harr jüst so’n bleck, 
spitznesig Gesicht un akraat desülven ieskolen, griesen Ogen. Vadder 
Malfoy gung dör den Laden, keck sik ganz blangenbi de Utlagen an un 
bimmel mit de Glock, de op de Toonbank stunn. Denn dreih he sik na 
sien Söhn üm un sä: „Dat du mi nix anfaten deist, Draco.“ 

Malfoy harr jüst na dat Glas-Oog langt. „Ik dach“, dibber he, „du 
wullt ‚n Geschenk för mi köpen.“ 

„Ik heff seggt, ik kööp di ‚n Rönn-Bessen““, sä sien Vadder un trummel 


mit de Fingers op de Toonbank. 


„Wat schall dat, wenn ik so-un-so nich in de Mannschopp vun mien 
Huus bün?“, meen de lütte Malfoy muulsch un vergrellt. „Harry Potter 
hett verleden Johr ‚n Nimbus Tweedusend kregen. Extra tostahn vun 
Dumbledore, dat he för Gryffindor spelen kunn. He is gor nich so goot, 
dat is man bloots vunwegen he is berühmt... berühmt dorför, dat he ’n 
dösige Narv vör ‚n Kopp hett...“ 

Malfoy bück sik, he wull ‚n Regaal mit Dodenköpp ünnersöken. 

„Jeedeen meent, he is so nett, de wunnerbor Potter mit sien Narv un 
sien Bessen.“ ... 

„Dat hest du mi tominst al ‚n Dutz maal vertellt“, bell de ole Malfoy 
un keek sien Söhn groff an, „un du schusst di dor ook op besinnen, dat 
dat - unklook is, wenn een nich vun Harry Potter hen un weg is, vör allen 
nich, wo he för de meisten vun uns ‚n Held is, de den Düüstern Lord 
verjaagt hett — ah, Herr Borgin.“ 

‚n puckeligen Mann stunn nu achter de Toonbank un streck sik sien 
fettig Hoor ut ‚t Gesicht. 

„Herr Malfoy, wat fein, dat Se ook maal wedder inkiekt“, begrött em 


Herr Borgin un sien Stimm klung so 

smerig as sien Hoor. „Wat ‚n Vergnögen — un ook de junge Herr 
Malfoy — wat ‚n Ehr. Wo kann ik mit denen? Mutt Se wat wiesen, jüst 
vundaag rinkamen, un heel günstig —“ 

„Ik will hüüt nix köpen, Herr Borgin, ik will verköpen“, gnarsch 
Vadder Malfoy. 

„Verköpen?“ Dat Grienen trock sik ganz suutje ut Herrn Borgin sien 
Gesicht trüch. 

„Se hebbt natürlich mitkregen, dat dat Ministerium mehr Huus-Söken 
maakt“, verkloor Vadder Malfoy, dorbi nehm he ‚n Pergament-Rull ut de 
Binnen-Tasch vun sien Jack un wickel ehr ut’neen, dat Herr Borgin dat 
lesen kunn. „Ik heff dor ‚n poor Saken to Huus, de mi Arger maken 
kunnen, wenn de Lüüd vun’t Ministerium jüm bi mi finnen doot...‘“ — 

Herr Borgin klemm sik ‚n Knieper op de Nees un keek sik de List an. 

„Dat Ministerium warrt wiss nich so driest warrn, bi Se to söken?“ 

Vadder Malfoy maak sien Lippen rund. 

„Bet nu hebbt se mi noch nich besöcht. De Naam Malfoy steiht 
jümmers noch hooch in’n Kurs, man vun’t Ministerium warrt se ook 
jümmers utverschaamter. Dor warrt munkelt vun ‚n nee Muggel-Schuul- 
Gesetz - ganz kloor, dat düsse Krintenkacker vun Muggel-Fründ Arthur 
Weasley dor achter stickt -“ 

Harry mark, woans em vör Grull de Gall hoochkeem. 

„Wenn Se verstaht, wat ik meen — vunwegen dat een oder anner Gift 
kunnen de glöven —“ 

„Kann ik naföhlen, mien Herr, versteiht sik vun sülvst“, sä Herr 
Borsgin. „Laat Se mi maal sehn ...“ 

„Kann ik, dat hebben?“, misch sik Draco dortwüschen un wies op de 
utdröögte Hand op dat Küssen. 

„Ah, de Hand-in’t-Glück!“, stell Herr Borgin vör, legg Herrn Malfoy 


sien List an de Siet un slarr na Draco röver. 

„Een stickt dor ‚n Tallig-Licht rin un denn schient se bloots för den, 
de ehr in de Hand hett. De beste Fründ vun Deven un Inbrekers! Ehr 


Söhn weet, wat goot is!“ 


„Schall mi maal verlangen, wat mien Söhn dat to mehr bringt as to ‚n 
Deef oder Inbreker, Borgin“, snarr Vadder Malfoy koolt un Herr Borgin 
sä gau: „So heff ik dat nich meent, mien Herr, nich, dat Se denkt -“ 

„Man wenn sien Tüügnis nich beter warrt“, knurr Vadder Malfoy 
noch wat scharper, „denn mag ‚t woll angahn, dat he so ennen deit.“ 

„Ik kann dor nix för“, geev Draco trüch. „De Perfessers hebbt all 
jümmers een, den se de Hand vör ‚n Moors hoolt, also düsse Hermine 
Granger —“ 

„Ik harr dacht, du warrst di wat schamen, dat ‚n Deern, de nich maal 
ut ,‚n Töver-Familie kummt, in jeedeen Fack beter is as du“, schimp 
Vadder Malfoy beetsch. 

„Hal“, frei sik Harry ganz liesen, dat Draco füünsch weer, weil he mit 
sien Snackeree so oplopen weer. 

„Is överall datsülve“, sä Herr Borgin mit sien smerige Stimm. 

„Löverer-Bloot tellt jümmers weniger -“ 

„Nich bi mi“, sä Vadder Malfoy un he pump sik düchtig op. 

„Genau, mien Herr, nich bi mi, mien Herr“, snöter Herr Borgin sööt 
un maak ‚n depen Dener. 

„Wo wi jüst dorbi sünd, köönt wi villicht op mien List trüchkamen‘“, 
meen Vadder Malfoy knapp. „Ik mutt noch wieder, Herr Borgin, ik heff 
vundaag noch annerwegens wichtige Saken to beschicken.“ 

Se fungen an to verhanneln. Harry worr ganz hibbelig, as Draco neger 
un neger na sien Versteek ran keem un de utstellten Stücke bekieken dä. 
He bleev bi ‚n langen Henker-Tampen stahn un he lach sik een, as he op 


‚n lütt Kort, de an ‚n wunnerschöön Opal-Hals-Keed fastmaakt weer, 

lees: Wohrschaul Nich anfaten! Verdüvelt! Hett bet nu 19 Muggels, de 
dat tohöör, dat Leven kost! 


Draco dreih sik weg un öög nu na dat Schapp vör em. He gung na 


vörn ... he reck sien Hand ut na den Döörknoop ... 


„Afmaakt“, dröhn dat vun den olen Malfoy an de Toonbank röver. 


[I 


„Kumm, Draco 


Harry wisch sik mit de Hemdsmauen den Sweet vun de Bless, as 
Draco afdreih. 

„Ik wünsch Se noch ‚n goden Dag, Herr Malfoy 


„... un wenn de Geschichten wohr sünd, denn hebbt Se mi noch nich 
maal de Hälft vun dat verköfft, wat Se versteken hebbt in Se Ehr 


Herrenhuus ...“ 


Herr Borgin grummel düüster vör sik hen un verswunn in ‚n 
Achterstuuv. Harry tööv noch ‚n beten, wat he nich trüchkeem, un denn 
krabbel he, so liesen as dat man gung, ut dat Schapp, slieker an de 


Glaskastens vörbi un wutsch ut de Ladendöötr ruut. 


He drück sik de tweie Brill vör de Ogen un keck sik üm. He weer na 
‚n lierlütt T'wiet ruutkamen, un dat leet so, as wenn all de Geschäften dor 
mit de Düüster Künsten to doon harrn. Dat, wo he jüst ruutkeem, Borgin 
un Burkes, sehg noch ut as dat gröttste, man op de anner Siet geev dat ,n 
grulig Schaufinster mit Schrump-Köpp. Twee Hüüs wieder langs grimmel 
un wrimmel dat in ‚n Käfig vun abasig grote swatte Spinnen. Ut den 
Schatten vun ‚n Huus-Ingang harrn twee afreten Töverers ‚n Oog op em 
un se flustern sik wat in’t Ohr. Harry föhl sik elennig. He gung wieder un 
versöch, sien Brill graad op de Nees to holen. Un he luur dorop, dat he 
dor ruutfinnen kunn. 

Vun ‚n ool hölten Straten-Schild, dat an ’n Laden hüng, de giftige 
Tallig-Lichten verköff, wuss he, dat he in de Nockturn-T'wiet weer. Dat 
nütz em gor nix, Harry harr nämlich noch nie wat vun düsse Straat höötrt. 


He meen, dat he nich düütlich noog snackt harr, denn in’t Weasley-Füür 

weer ja sien Mund vull Asch ween. He bedach sik, wat he maken schull 


un versöch, ruhig to blieven. 


„Du hest di doch nich verlopen, mien Lütten?“, jösel em cen in sien 
Ohr. Em weer dat Hart in de Büx sackt. Vör em stunn ‚n ole Hex, in de 
Hannen harr se ‚n Tablett mit Fingernagels vun Minschen. Gräsig schgen 
de ut. Dat linke Oog vun de Hex keck rechts an Harry vörbi un dat rechte 
links, un as se em ehr Tähn wies, schg he, dat dor Moos op wassen dä. 


Harry maak ‚n Stapp trüch. 
‚Geiht mi goot, danke“, stamer he, „ik wull jüst —“ 


„HARRY! Verdamminochmaalto, wat maakst du hier?“ Harry jump 
to Hööcht. Un jüst dat maak ook de Hex; de ganzen Fingernagels 
krawallern över ehr Fööt un se schimp. Op jüm to keem de mastige 
Gestalt vun Hagrid, den Förster vun Hogwarts. Sien pickswatten Ogen 

lüchen över sien groten struvveligen Boort. „Hagrid!“, krakeel Harry un 


em full ‚n Steen vun’t Hart. „Ik weet nich, woneem ik bün ... Flegen- 


Pulver...“ 


Hagrid faat Harry bi’n Kragen, trock em vun de Hex weg un hau chr 
dorbi dat Tablett ut de Hand. Ehr Schafutern kunnen se den ganzen Weg 
de winnige Twiet daal hören. Un endlich weer wedder hellen 
Sünnenschien. ‚n Stück wieder weg kenn Harry ‚n snee-witt Huus ut 
Marmor: Gringotts Bank. Hagrid stüür em direktemang in de Diagon- 
Allee rin. 

„Wo du utsühst!“, schimp Hagrid groff un klopp em den Sott mit so 
däägte Slääg af, dat de meist in ‚n Fatt Drakenmist flagen weer, de vör ‚n 
Afteck stunn. „Driffst di in de Nockturn-Twiet rüm, ik weet ja nich — 
lege Gegend, Harry — beter, wenn di dor nüms to schn kriggt.“ 

„Dat heff ik mitkregen“, sä Harry un he duuk sik, as Hagrid em 
wedder afkloppen wull. „Heff ik di doch seggt, ik wuss nich, neem ik 


weer un överhaupt: Wat harrst du dor egentlich to söken?“ 

„Ik heff ‚n Fleeschfreten-Snicken-Middel söcht“, brummel Hagrid. 
„De Beesters freet mi den ganzen Kohl in’n School-Goorn kahl. Du büst 


doch woll nich alleen hier?“ 


„Ik bün mit Weasleys hier, man wi hebbt uns verloren“, verkloor em 


Harry, „ik mutt loos un jüm söken... 
Beid maken se sik op ‚n Padd. 


„Woso hest du bloots nie Antwoort op mien Breef geven?“, wull 
Hagrid weten, as Harry blangen em langs leep (he muss dree Schreed 
maken, wenn Hagrid mit sien groten Steveln eenmaal uthaal). Nu vertell 
Harry allens vun Dobby un vun Dursleys. 

„Döösbaddelige Muggels“, grummel Hagrid. „Wenn ik dat wusst harr 

„Harry, Harry! Hier dröven!“ 


Harry keek hooch un sehg Hermine Granger. Se stunn baven op de 
witte Trepp vun Gringotts. Se suus na em daal un ehr buschigen brunen 


Hoor wippen achter ehr her. 


„Wat is mit dien Brill loos? Hallo, Hagrid ... Oh, wat fein, dat ji beide 


dor sünd... Kümmst du mit na Gringotts, Harry?“ 
„Berst mutt ik Weasleys finnen“, anter Harry. 
y > y 
„Dor musst nich lang op töven“, grien Hagrid. 
g80Pp 8 8 


Harry un Hermine dreihen sik üm. Dör den Swarm vun Minschen op 
de Straat jachtern Ron, Fred, George, Percy un Vadder Weasley na jüm 
her. 


„Harry“, japp Herr Weasley na Luft. „Wi hebbt uns so wünscht, dat 
du bloots een Kamingitter to wiet flagen büst .“ He wisch mit sien Hand 
över sien Stück Kahlkopp. „Molly kann sik gor nich mehr bargen — se 
kummt glieks.““ 


„Wo büst du denn ruutkamen?“, fraag Ron. 
„Nockturn-Twiet“, grummel Hagrid. 


„Alle Achtung!“, repen Fred un George tohoop. 

„Wi hebbt dor noch nie hen dörft“, sä Ron, as günn he Harry dat nich. 

„Dat will ik verdammi un verdori doch woll ook menen“, brubbel 
Hagrid. 

Nu schgen se, woans Mudder Weasley andampen keem, an de cen 
Hand bummelbammel as unklook ehr Handtasch, an de anner Ginny. 

„Oh Harry — mien leven Harry — du harrst ja wat-weetik-w-wo lannen 
kunnt —“ 

Se weer noch an’t Quüchen, man se kreeg al ‚n mächtige Kleder-Börst 
ut de Tasch un fung an, den letzten Sott vun em aftobörsten, den Hagrid 
bi sien Klopperee nalaten harr. Vadder Weasley nehm Harry sien Brill in 
de Hand, tick dor mit sien Töversteken gegen un geev ehr — so goot as 
nee — trüch. 

„Na, ik mutt denn ook wieder“, sä Hagrid, den Fro Weasley noch un 
noch de Hand drücken dä („NockturnTwiet! Wenn Se em nich funnen 
harrn, Hagrid!“). 

„Wi seht uns op Hogwarts!“ 

Un he strüffel af, Kopp un Schullern grötter as all de annern Minschen 
op de Straat. 

„Wüllt ji weten, wokeen ik bi Borgin un Burkes sehn heff?“, fraag 
Harry Ron un Hermine, as se de Trepp na Gringotts hoochstegen, 
„Malfoy un sien Vadder.“ 

„Hett Lucius Malfoy wat köfft?“, wull Vadder Weasley, de achter jüm 


gung, foorts dortwüschen weten. 
„Nee, he hett wat verköfft.“ 


„Denn is he bang“, sä Vadder Weasley grimmig, man dat gefull em. 


„Oh, wo geern wöör ik Lucius Malfoy bi de Büx kriegen...“ 


„Wees du man vörsichtig, Arthur“, ranz em Mudder Weasley mit ‚n 


Kommando-Toon an, as ‚n Puk jüm mit ’n Dener in de Bank rin nödig. 


„Düsse Familie bringt Arger. Een schall sik nich mehr op ‚n Töller 


füllen, as ‚n ook eten kann.“ 

„Du meenst also, ik kann dat nich mit Lucius Malfoy opnehmen?“, 
fraag Vadder Weasley füünsch. Man as he Hermine ehr Öllern sehg, keem 
he foorts op anner Gedanken. De stunnen unseker an de Toonbank, de 
rund de grote Marmor-Deel leep, un töven dor op, dat Hermine jüm 


bekannt maak. 


„Aver Se sünd ja Muggels!“, frei sik Vadder Weasley. „Dor mööt wi 
op anstöten! Un wat is dat denn dor? Ach, Se tuuscht Muggel-Geld üm. 
Molly, kiek maal!“ Ganz hibbelig wies he op de Teihn-Pund-Schiens in 
de Hand vun Herrn Granger. 

„Hier kaamt wi wedder tohoop, Hermine“, frei sik Ron, as Weasleys 
un Harry vun ’n annern Gringotts-Puk na chr ünnereerdsche Tresoren 


anwiest worrn. 


Na de Tresoren kemen se op so’n Oort lütte Loor, de Puken op 
Gleisen dör de Unnerwelt-Tunnels vun de Bank dörstüren dään. Harry 
harr sien Vermaak an de moordswilde Reis daalna Weasleys chrn Tresor. 
Man he föhl sik elennig, veel leger noch as in de Nockturn-Twiet, as de 
Döör op gung. Binnen leeg ‚n lierlütt Hümpel vun sülvern Sickeln un 
bloots een eenzig gollen Galleon. Mudder Weasley lang noch maal in alle 
Ecken rin, ehrdat se allens in ehr Tasch rinraak. Harry föhl sik noch 
flauer, as se bi sien Tresor ankemen. He stell sik so hen, dat de annern 
dor nich rinkieken kunnen un schüffel gau noch ‚n poor Handvull 
Geldstücken in’n Ledder-Büdel. 

As se wedder buten op de Marmor-Trepp weern, gungen se ut’neen. 
Percy brummel dor wat vun, dat he ‚n nee’en Posensteel bruuk. Fred un 
George wullen sik mit Lee Jordan drapen, jümehrn Fründ vun Hogwatts. 
Fro Weasley un Ginny gungen na ’n Laden för bruukte UÜmhäng. Vadder 
Weasley leet nich locker un laadt Herrn un Fro Granger op ‚n Glas na ;t 
Leckfatt in. 

„In ‚n Stunnstiet draapt wi uns bi Klecks & Krakel. Dor kööpt wi 


denn de Schoolböker“, bestimm Fro Weasley, as se mit Ginny loos güng. 

„Un dat ji mi keen Foot in de Nockturn-Twiet sett!“, reep se de 


Tweeschen noch na, as se al ‚n Stück weg weer. 


Harry, Ron un Hermine maken sik op ‚n Weg dör de krumme Straat 
mit dat Steenplaaster. De Büdel vull mit Gold, Sülver un Brongse pingel 
lustig in Harry sien Jack un luur dorop, dat Harry dat op’n Kopp hau. So 
köff he för jüm dree grote Eerdbeer- un Eerdnöötbotter-Ies. De leten se 
sik allerbest smecken, as se de lütte Straat langs gungen un sik de 
herrlichen Utlagen in de Ladens bekeken. Ron gluup in’t Finster vun 
Quidditsch mit Qualität na de kumplete Ümhangs-Kledaasch vun 
Chudley Cannon, man denn quengel Hermine, blangenan doch Dint un 
Pergament to köpen. Bi Hüün un Perdüün — De Laden för den Töver- 
Jux drapen se Fred, George un Lee Jordan. De leten sik jüst Dokter 
Filibuster sien Wahnsinns-Knaller, kannst ook natt un koolt anböten 
inpacken. Un in ‚n lütten Kraamladen vull mit tweibraken Töversteken, 
scheve Messingwagen un ole Umhäng mit Placken vun Töversluck op 
funnen se Percy. Hen un weg lees he ‚n heel langwielig Book, dat heet 
Vertroonsschölers, de groot ruutkamen sünd. 

„n Bericht över Hogwarts-Vertroonsschölers un wat ut jüm worrn 
is“, lees Ron luut vun den Rüch vun’t Book vör. „Man, dat höört sik na 
wat an.“ 

„Hau af“, gnurr Percy. 

„Kloor, he hett sik dat in’n Kopp sett, Percy, un wat he sik vörnimmt 
... he will Töver-Minister warrn...“, vertell Ron Harry un Hermine un 
sett dorbi de Wöör ganz gewichtig, as se wieder gungen. 

‚n Stunn later maken se sik op den Weg na Krakel & Klecks. Un se 
weern wohraftig nich de Eenzigsten, de op den Bökerladen tostüren 
dään. As se dichter ran kemen, wunnern se sik, dat vör de Döör ‚n ganzen 


Barg Lüüd stunnen, un all wullen se in den Laden rin. Woso, dat kunnen 

se bald op ‚n Plakaat lesen, dat över de böversten Finster recken dä: 


GILDEROY LOCKHART signeert sien opschreven Leven IK — DE 
TÖVERER - Hüüt Namiddag vun Klock halvig een bet halvig füef. 


„Wiköönt em wohraftig sehn“, juuch Hermine, „ik meen, wo he doch 

meist all de Böker op uns List schreven hett 


Dat leet, as wenn de meisten, de dor anstunnen, Hexen weern, all um 
un bi so oolt as Mudder Weasley. An de Döör stunn ‚n Töverer, de al wat 
mööd un möör utschg, un brabbel: „Suutje, bitte, de Damen nich so 


drängeln ... nich de Böker ümsmieten...“ 


Harry, Ron un Hermine quetschen sik rin. ‚n lange Slang reck bet ganz 
na achtern in den Laden rin, wo Gilderoy Lockhart sien Böker signeren 
dä. Se grepen sik all een Book vun Danzfest mit de Dodesfee un gungen 
‚n Stück wieder vörn in de Reeg rin, wo al de annern Weasleys mit Vadder 


un Mudder Granger anstunnen. 


„Oh, fein, dat ji dor sünd“, hachpach Fro Weasley. Ehr Aten gung ‚n 
beten hart un se pussel in een Tuur an ehr Hoor rüm. „Glieks kriegt wi 


em to sehn...“ 


Gilderoy Lockhart keem langsaam in Sicht. He seet an ‚n Disch un 
üm em rüm harrn se Biller vun sien egen Gesicht opstellt. De Ogen vun 
düsse Biller weern all an’t Plinkern un de witten Tähn strahlen de Lüüd 
an. De echte Lockhart harr ‚n Umhang in Vergeet-mi-nich-blau an, ‚n 
Klöör, de akraat to sien Ogen pass. Sien stippelten Hoot seet ‚n beten 


scheef op sien Lockenpracht. 


‚n lütten gnadderigen Mann wusel dor rüm. He maak Biller mit ‚n 
groten swatten Fotoapperaat, ut den bi jeden Blitz lütt lila Rookwulken 


ruutkemen. 


64 


„Free Bahn, dor“, blaff he Ron an un maak noch ‚n Stapp trüch för 
dat nächste Bild. „Ik bün vun De Propheten Narichten.“ 


„Denn man to“, sä Ron un schüür sik den Foot, op den de Fotograaf 


top pedd harr. 


Gilderoy Lockhart höör dat. He keek hooch. He sehg Ron un denn 
sehg he Harry. Denn keem he hooch un reep luuthals: „Dat is doch woll 
nich Harry Potter?“ 


De Lüüd maken Platz un weern an’t Munkeln un Kunkeln. Lockhart 
jump op Harry loos, greep sien Arm un trock em na vörn. De Lüüd 
klatschen in de Hannen. Harry sien Gesicht brenn, as Lockhart sien Hand 
för den Fotografen schüttel, de as unklook Bild üm Bild schoot un 
Weasleys dorbi in dicken Rook inhüll. 


„Un nu fein smuustern, Harry“, grien Lockhart dör sien witt blinkern 


Tähn. „Wi beiden, du un ik, wi schafft dat op de Titelsiet.“ 
As he endlich Harry sien Hand loos leet, kunn Harry sien Fingers 


meist nich mehr föhlen. He wull wedder trüch na Weasleys, man 


Lockhart legg em sien Arm üm de Schuller un drück em fast an sien Siet. 


„Mien Damen un Herren“, verkünn he luut un maak mit de Hand ‚n 
Teken, dat se stiller warrn schullen. „Düt is ‚n ganz besünnern Ogenblick! 
Jüst de rechte Ogenblick, dat ik wat bekannt maken do, wat ik al ’n ganze 
Tiet lang loos warrn will! As de jung Harry Potter vundaag hier na Krakel 
& Klecks rinkeem, dor wull he bloots mien Opschreven Leven köpen — 
dat Book, dat ik em nu geern sülvst övergeven wart, un he mutt dor ook 
nix för betahlen, versteiht sik.“ De Lüüd weern wedder an’t Klatschen 
„un he weer sik nich vermoden“, snack Lockhart wieder un stups Harry 
dorbi an, dat em de Brill op sien Nesenspitz rutsch, „dat he bald mehr, 


veel, veel mehr kriegen warrt as mien Book. 

He un sien Schoolfrünnen warrt mi wiss un wohraftig sülvst kriegen. 
Ja, mien Damen un Herren, mit Stolt un Vergnögen kann ik künnig 
maken, dat ik düssen September den Posten övernehmen do as Perfesser 
för ‚Wehren gegen de Düüster Künsten‘ op Hogwarts School för 


fe 


Hexeree un Töveree 


De Lüüd weern an’t Juuchheien un Klatschen un Harry wuss gor nich 
woso, man miteens harr he all Böker vun Gilderoy Lockhart schenkt 
kregen. De Been worrn em ‚n beten week vun de Last. Man he schaff dat, 
ruut ut dat Scheinwerfer-Licht un na de Eck to gahn, wo Ginny blangen 


ehrn nee’en Ketel stunn. 


„Nehm du düsse hier“, brummel Harry ehr to un lood de Böker in 
den Ketel rin. „Ik kööp mi sülvst welk -“ 


fe 


„Wetten, dat weer na dien Mütz, Potter!“, gill ‚n Stimm, de Harry 
twüschen hunnertdusend ruutkennt harr. He stell sik piel hen un stunn 
nu Oog in Oog mit Draco Malfoy, de, so as jümmers, sien Smeerputt- 


Grienen opsett harr. 


„De berühmte Harry Potter“, sä Malfoy. „Kann nich maal in ‚n 
Bökerladen rin gahn, ahn dat he op de Titelsiet kummt.“ 

„Laat em tofreden, he hett dat allens gor nich wullt!“, sä Ginny. Dat 
weer dat eerst Maal, dat se överhaupt wat scggt harr, wenn Harry dorbi 
weer. Giftig keek se na Malfoy röver. 


fe 


„Potter, du hest ja ‚n lüttje Fründin!“, griesmuul Malfoy. Ginny leep 
ganz root an, as Ron un Hermine sik mank all de Lüüd na jüm dör 


marachen dään, de Arms vull mit Böker vun Lockhatt. 


„Oh, du büst dat“, sä Ron un keek Malfoy an, as wenn he mit sien 
Schoh in wat rinpedd weer. „Wetten, du wunnerst di, dat Harry hier is, 
wat?“ 

„Mehr wunner ik mi dor över, dat du hier in’n Laden büst, Weasley“, 


geev Malfoy trüch. „Wiss mööt dien Öllern ‚n Maand 

lang hungerig to Bett, wenn se dat allens hier betahlen wüllt.“ 

Ron leep so root an as Ginny. He legg sien Böker ook in den Ketel 
un gung op Malfoy loos. Harry un Hermine kunnen em jüst noch bi’t 
Slafitten griepen. 

„Ron!“, reep Vadder Weasley, de sik tosamen mit Fred un George na 
jüm dörwöhl. „Wat maakst du dor? De sünd doch all mall hier binnen. 
Kumm, wi gaht ruut.“ 

„Fein, fein, fein — Arthur Weasley.“ 

Dat weer Vadder Malfoy. He harr sien Hannen op Draco sien 
Schullern leggt un grien jüst so smerig as de. 

„Lucius“, nickköpp Vadder Weasley koolt. 

„Na, fix wat to doon, in’t Ministerium?“, fraag Vadder Malfoy. „Ik 
heff vun all düt Huus-Söken höört ... Na, solang se tominst de 
Överstunnen betahlt.“ 

He lang in Ginny ehrn Ketel rin un fisch twüschen all de Hoochglanz- 
Böker vun Lockhart ’n ganz afgrabbelt Book Verwanneln för Anfängers 
ruut. 

„sSüht nich dorna ut“, meen he. „Meinzeit, wat nützt di dat allens, dat 
du ‚n Schann büst för allens, wat sik Töverer nöömt, wenn se di dor noch 
nich maal so veel för betahlt, dat du wat in de Melk to krömen hest?“ 

Vadder Weasley leep noch roder an as Ron un Ginny tosamen. 

„Wisünd ganz un gor nich een Menen Över dat, wat ‚n Schann is för 
allens, wat sik Töverer nöömt, Malfoy“, sä he. 

„Kloor doch“, geev Vadder Malfoy trüch un he leet sien bleken Ogen 
na Vadder un Mudder Granger röver wannern, de nipp tohören dään. 
„Mit wat för ‚n Slag Lüüd Se tohoop sünd, Weasley - un ik harr dacht, 
mit Se Ehr Familie kunn dat gor nich leger warrn — 

Eerst höör sik dat an, as wenn een op Metall sloog, un denn floog 
Ginny ehr Ketel op maal dör de Luft; Vadder Weasley harr sik op Vadder 
Malfoy stört un em gegen ’n 

Bökerregaal smeten. ‚n poor Dutz dannige Töver-Böker kemen vun 


baven op jümehr Köpp daaldunnert. 


„Op em, Vadder!“, grööl Fred oder George; Mudder Weasley toov: 
„Nich, Arthur, nich!“ De Lüüd maken Platz un klabastern trüchoors un 

smeten noch mehr Regalen üm. „Mien Herren, bitte — bitte!“, reep de 
Verköper un denn, luder as all de annern: „Ophören, segg ik, 


Herrschaften, ophören —“ 

Hagrid paddel mit sien groten Fööt dör dat Gruselmusel vun Böker 
na jüm röver. In Null-Komma-Nix harr he Vadder Weasley un Vadder 
Malfoy ut’neen puult. Vadder Weasley harr sik de Lipp opklöövt un 
Vadder Malfoy harr dat Lexikon vun de Poggenstöhl in’t Oog kregen. In 
de Hand heel he jümmers noch Ginny ehr ool Book vun’t Verwanneln. 


He smeet ehr dat hen un keek ehr böös ut gralle Ogen an. 


„Dor, Deern, nehm dien Book - dat is dat Beste, wat dien Vadder di 


geven kann -“ 


He trock sik ut Hagrid sien Hand ruut, geev Draco ‚n Teken mit de 
Hand un rabacker ut den Laden ruut. 

„Se harrn sik gor nich de Hannen an em schietig maken schullt, 
Arthur“, meen Hagrid un smeet Vadder Weasley meist vun de Fööt, as 
he em sien Umhang glatt streek. „So leeg, dor is dat Enn vun weg, de 
ganze Bagaasch, dat weet doch all. Wenn de dat Muul opmaakt, kummt 
nix as Schiet un Dreck ruut. Leeg Bloot, dat is dat. Kaamt nu, laat uns 
hier ruut.““ 

De Verköper sehg so ut, as harr he dor wat gegen, dat se weg wullen, 
man he lang Hagrid noch nich maal bet an ’n Hals un betähm sik. Gau 
gungen se de Straat langs. Vadder un Mudder Granger slackern jümmers 
noch de Knee un Mudder Weasley weer so abasig in Raasch, se kunn sik 
meist nich wedder inkriegen. 

„ ‚an wunnerbor Vörbild för de Kinner... sik vör all Lüüd kloppen ... 
wat Gilderoy Lockhart woll dacht hett ...“ 

„För den weer dat ‚n Pläseer“, begöösch ehr Fred. „Hebbt ji nich 
höört, wat he seggt hett, as wi ruutgungen? He hett den Macker vun De 
Propheten Narichten fraagt, wat he de Haueree nich in sien Bericht mit 
opnehmen kunn - he sä, dat weer Reklaam vun’n allerbesten Slag.“ 

Man dat weer doch ‚n bedrippst Koppel Lüüd, dor, op den Weg trüch 
na ‚t ‚Leckfatt‘. Vun hier ut wullen Harry un Weasleys mit allens, wat se 
inköfft harrn, mit Flegen-Pulver na ‚t Voss-Lock‘ trüchreisen. Se sään 
Grangers tschüüs, de nu na de Muggel-Straat op de anner Siet ut den 
Kroog ruutgungen. Vadder Weasley wull noch weten, woans denn bloots 
Haltestään för Busse funkschoneren dään, man he höör dor gau mit op, 
as he spitz kreeg, wat för ‚n Snuut sien Fro trock. 

Harry nehm sien Brill vun de Nees un steck ehr in de Tasch. Denn 
lang he na dat Flegen-Pulver. Em düch, een kunn ook kommodiger op 


Reisen gahn. 

- KAPITEL FIEF- 


De Tagel-Telgen-Wichel 


Harry dach, dat de Sommerferien veel to gau to Enn weern. He frei 
sik woll op Hogwarts, man de Maanden in’t Voss-Lock weern de 
glücklichsten in sien Leven ween. Un dat leeg em ook ‚n beten swoor op 
‚t Hart, wenn he dor an dach, woans dat tokamen Sommer weer, in een 
Johr, wenn Ron wedder na Huus gung un he wedder na Dursleys in ‚n 


Ligusterweg muss. 


Den letzten Avend bröch Mudder Weasley ‚n staatsch Festeten op’n 
Disch, mit allens, wat Harry besünners geern eet. Toletzt geev dat ‚n 
Sirups-Pudding, wo een sik all Fingers na licken kunn. Fred un George 
fackeln noch ‚n Filibuster-Füürwark af un geven den Avend ‚n feinen 
Utklang; in de Köök leten se ‚n gewaltige Pracht an rode un blaue Steerns 
vun de Deek na de Wand springen, dat duur tominst ‚n halvig Stunn. 


Denn weer de Tiet kamen för den letzten Muck Kakao un för ‚t Bett. 


Annern Morgen duur dat ewig, bet se in de Gang kemen. Ut de Puuch 
weern se al, as de Hahn kreih, man jeedeen harr noch hier un dor ‚n 
ganzen Barg to musseln un to pusseln. Mudder Weasley weer grantig un 
birs rüm, söch na enkelte Strümp un Posenstelen, op de Trepp lepen se 
sik meist üm, halv antrocken un mit ‚n angnabbelt Stück Broot in de 
Hand. Vadder Weasley weer mit Ginny ehrn Kuffer op ,n Weg.na ‚t Auto, 
as he op ‚n Hoff över ‚n Hehn stöltern dä un sik meist dat Gnick braken 


harr. 


Harry kunn sik nich vörstellen, woans acht Lüüd, söss grote Kuffer, 


twee Ulen un ‚n Rott in een lütten Ford Anglia 

tinpassen schullen. Natürlich harr he sien Reken ahn de Extras maakt, 


de Vadder Weasley noch inboot harr. 


„Keen Woort dorvun to Molly“, tuschel he Harry in’t Ohr, as he den 
Kufferruum opmaak un em wies, woans de mit ‚n beten Töveree so groot 


worrn weer, dat de Packelaasch licht to verstauen weer. 


As se endlich all in’t Auto seten, keek Mudder Weasley na de 
Achterbank, wo Harry, Ron, Fred, George un Percy kommodig een 
blangen den annern seten, un sä: „Muggels köönt eben doch mehr as wi 
uns vermoden sünd.“ Se sett sik mit Ginny na vörn, wo de Platz blangen 
den Fohrer ’n Stück breder maakt worrn weer un dat nu utschg as ‚n 
Parkbank. „Ik meen, wenn du vun buten kieken deist — du denkst ja nich, 


dat binnen so veel Platz in so’n Wagen is.“ 


Vadder Weasley leet den Motor an un suutje dümpeln se vun ’n Hoff. 
Harry keek sik noch maal na dat Huus üm. He kunn sik man knapp 
fragen, wannehr he dat weddersehn wöör, as se al wedder trüch weern: 
George harr sien Kist mit Filibuster-Knallers vergeten. Fief Minuten later 
quietschen de Bremsen noch maal op ’n Hoff, un nu müss Fred lopen 
un sien Bessen halen. Meist harrn se al de Autobahn faat, as Ginny to 
quarken anfung: Se harr ehr Diarium vergeten, wo se doch jümmers 
allens rinschreev, wat se Dag för Dag beleven dä. As se endlich wedder 
in ‚t Auto kladder, weer dat al hööchste Tiet un all weern se an ‚t Muffeln, 
as wenn se mit dat verkehrte Been toeerst ut ‚t Bett kamen weern. 

Vadder Weasley keek na sien Klock un denn na sien Fro. „Molly, 
weetst du —“ 

„Nee, Arthur.“ 

„Nüms süht dat. Düsse lütte Knoop hier is för ‚n ‚Nüms-süht-di- 
Turbo‘, den ik inboot heff. De hievt uns in de Luft un wi fleegt denn 
över de Wulken. Wi sünd in teihn Minuten dor un keeneen weet vun nix 


wataf...“ 

„Ik heff nee seggt, Arthur, nich an’n hellerlichten Dag.“ Gegen Viddel 
vör ölven weern se an’n King’s Cross Bahnhoff. Vadder Weasley suus 
över de Straat un besorg Gepäckwagen för de Kuffers. Denn schgen se 


to, dat se rinkemen. 


Harry weer verleden Johr ook al mit den Hogwarts-Express fohrt. De 
Haken an de Saak weer, op Gleis Nummer negendreeviddel to kamen, 
denn dat kunn dat normale Muggel-Oog nich sehn. Een muss dör de 
faste Sparr gahn, de twüschen Gleis negen un Gleis teihn opboot weer. 
Dat dä nich weh, man een muss dorbi oppassen, dat keen vun de Muggels 


dat schg, wenn cen verswinnen dä. 


„Percy toeerst“, geev Mudder Weasley de Richt vör. Hibbelig keck se 
na baven, na de Klock. Se harrn nich mehr as fief Minuten, dat se dör de 


Sparr gungen. Un keeneen schull dor wat vun mitkriegen. 


Percy smeet sik in de Bost, gung loos un weer nich mehr to sehn. 
Denn weer Vadder Weasley an de Recg, achter em kemen Fred un 
George. 

„Ik nehm Ginny un ji beiden kaamt glieks achter uns ran“, verkloor 
Fro Weasley Harry un Ron. Se faat Ginny ehr Hand un stapp loos. Op ‚n 
Slag weern se weg. 

„Laat uns tosamen gahn, wi hebbt bloots noch een Minut“, dreev Ron 
Harry an. 

Harry keck noch maal na, dat Hedwig chr Käfig ook goot op den 
Kuffer fasttüdelt weer un schoov den Gepäckwagen op de Sparr to. He 
wuss akraat, wat he to maken harr; gegen Flegen-Pulver weer dat hier ‚n 
Kinnerspill. All beide bögen se sik över den Griff vun den Gepäckwagen 
daal un gungen op de Sparr loos; gauer un gauer gung dat. As dat bloots 


noch ‚n poor Meter weern, fungen se an to rönnen un - KRACKS. 


De beiden Gepäckwagen ballern gegen de Sparr un worrn 


trüchsmeten. Ron sien Kuffer knall mit ‚n Rums 

daal, Harry reet dat vun sien Fööt un Hedwig chr Käfig schoot 
koppheister över de blanken Fliesen un se quiek gottsjämmerlich, as se 
wegtrudeln dä. De Lüüd rundüm keken jüm all groot an un ‚n Schaffner, 
de dor dicht bi stunn, schree: „Wat maakt ji dor, verdamminochmaalto?“ 

„Ik kunn den Gepäckwagen nich mehr holen“, hachpach Harry un 
heel sik sien Rippen, as he hoochkeem. Ron rönn loos un sammel Hedwig 
in, de so’n Spiktakel maak, dat de Lüüd anfungen vun Gewalt gegen 
Deerten to snacken. 

‚Woso köönt wi nich dör?“, ziers Harry Ron to. 

„Keen Ahnung —“ 

Ron keck verbiestert in de Runn. ‚n Dutz Lüüd keken jümmers noch 
neeschierig to. 

„Wi kriegt den Tog nich mehr“, fluster Ron. „Ik weet gor nich, woso 
sik de Sparr sülvst afslaten hett ...“ 

Harry keek na de Bahnhoffs-Klock hooch un in sien Maag mell sik ‚n 
heel flau Geföhl. Teihn Sekunnen .. negen Sekunnen ... 

He fohr sien Gepäckwagen vörsichtig ganz dicht de Sparr ran un denn 
drück he so dull, as he man kunn. Dat lesen bleev steenhart. 

Dree Sekunnen... twee Sekunnen... een Sekunn... 

„He is weg“, sä Ron verbaast. „De Tog is weg. Wat is, wenn Vadder 
un Mudder nich na uns trüchköönt? Hest du Muggel-Geld mit?“ 

Harry lach dröög. Fief Johr lang hebbt Dursleys mir keen Penn 
Taschengeld mehr geven.“ 

Ron drück sien Ohr gegen de kole Sparr. 

„Lo hören is nix“, meen he un kramm sien Fingers to’n Fuust. „Wat 
maakt wi nu? Ik weet nich, wo lang dat duurt, bet Mudder un Vadder 
wedder dor sünd.“ 

Se keken sik üm. De Lüüd keken jümmers noch na jüm röver, wieldat 


Hedwig nich mit Schreen un Ramentern ophöör. 

„Mi dücht, wi gaht lever ruut un töövt bi’t Auto“, sloog Harry vör. 
„Hier sünd bloots all an’t Glu-“ 

„Harry!“, juuchhei Ron mit lüchen Ogen. „Dat Auto 


„Wat is dormit?“ 
„Wi köönt mit dat Auto na Hogwarts flegen!“ 
„Man, ik heff dacht...“ 


„Wi sitt in de Bredullje — is dat so, oder is dat nich so? Un wi mööt 
trüch na School- stimmt dat, oder stimmt dat nich? Un in ‚n echten 
Nootfall dörvt Töverers ook ünner achteihn tövern, Afsatz negenteihn 


oder so vun dat JöögdSchuul-Dingsbums...“ 
Op maal weer Harry nich mehr bang, nee, he weer Füür un Flamm. 
„Kannst du dor denn mit flegen?“ 


„Kloor doch“, prahl Ron, dreih sien Gepäckwagen üm un stüür em 
na ‚n Utgang to. „Man to, villicht schafft wi dat noch, dat wi achter den 
Hogwarts-Express ran flegen köönt.““ 


Un so gungen se dör ‚n Flock vun neeschierige Muggels ruut ut den 


Bahnhoff un rin in de lütt Straat, wo de ole Ford Anglia stunn. 


Ron kreeg den Kufferruum mit ‚n Reeg vun Stupsern vun sien 
Töversteken op. Se hieven ehr Kuffers dor wedder rin, stellen Hedwig 


op den Achtersitz un setten sik na vörn. 


„Pass op, dat nüms kieken deit“, sä Ron un mit noch ‚n Stups vun 
sien Töversteken smeet he den Motor an. Harry steck sien Kopp ut ‚t 
Finster: Vörn op de Hauptstraat rummel de Verkehr, man se ehr Straat 

weer free 

„Allens kloor.“ Ron drück ‚n lierlütt sülvern Knoop an’t 
Armaturenbrett. De Wagen üm jüm rüm verswunn. Harry föhl, woans de 
Sitz ünner em bever, höör den Motor, mark, dat he de Hannen op de 


Kneen harr un sin 

Brill op de Nees, man na allens, wat he schn kunn, weer he nix anners 
as twee Oogappeln, de in ’n lütt Straat vull mit afstellte Autos ‚n poor 
Meter över den Grund sweev. 

„Geiht loos“, si Ron sien Stimm, de vun rechts keem. 

De Eer un de schietigen Hüüs fullen na beide Sieden weg un weern 
nich mehr to sehn, as de Wagen opsteeg; dat duur bloots Sekunnen, dor 
leeg ganz London in Dunst un Funkeln ünner jüm. 

Denn geev dat ‚n Knallen un Puffen, un denn weern ook dat Auto, 
Harry un Ron wedder dot. 

„Mann o Mann“, reep Ron un klopp op den Knoop för den nüms- 
süht-di-Turbo. „Is woll in’n Dutt...“ 

Beide fummeln se dor an rüm. Dat Auto verswunn. Denn flacker dat 
un dat weer wedder dor. 

„Hool di fast!“, schree Ron un drück dat Gaspedaal dör; se schoten 
direktemang in de siedhangen weken Wulken un allens weer diesig un 
dakig. 

„Wat nu?“, fraag Harry un schuul na de Wulkenbargen röver, de vun 
alle Sieden op jüm to wöltern dään. 

„Wi mööt den Tog op Sicht hebben, dat wi de Richt weet“, meen Ron. 

„Gah ‚n beten deper — gau-“ Se sacken wedder ünner de Wulken, 
dreihen sik üm un söchen de Eer af — 

„Ik kann em sehn!“, schree Harry. „Liek vör uns dor!“ 

De Hogwarts-Express ruckel ünnen langs as ‚n scharlach-klöört Slang. 

„Dat geiht na Norden“, meen Ron, as he op den Kompass an’t 
Armaturenbrett keek. „Goot, wi mööt bloots alle halve Stunn oder so 
maal nakieken. Hool di fast ...‘““ Un se schoten wedder hooch dör de 
Wulken. ‚n Minut later harrn se de böversten Wulken achter sik un allens 


rundüm weer hellen Sünnschien. 

Dat weer ‚n anner Welt. De Rööd vun’t Auto spelen mit de wattigen 
Wulken, de Heven weer licht un nix as blau ünner ‚n gleihnige Sünn, de 


de Ogen verblennen dä. 


„Wi mööt nu bloots noch op Flegers oppassen“, sä Ron. Een keek nu 
den annern an un se fungen an to lachen; ‚n ganze Tiet lang kunnen se 


sik gor nich wedder inkriegen. 


Dat weer so, as wenn se meern in ‚n herrlichen Droom weern. Harry 
meen, een schull jüummers so reisen, dör Warvel un Bargen vun snee-witte 
Wulken, in ,‚n Wagen vull mit warmen, hellen Sünnschien, mit ‚n dicke 
Bontje-Tüüt in’t Hanschen-Fack, un dat cen sik goot de afgünstigen 
Gesichter vun Fred un George vörstellen kunn, wenn se sinnig op den 


grönen Rasen vör Slott Hogwarts lannen dään, un all keken to. 


Af un an keken se na den Tog un jeedeen Maal kregen se wat anners 
to sehn, as se wieder un wieder na Norden to kemen. London leeg bald 
wiet trüch. Dorför geev dat denn schöne gröne Felder. Twüschendör 
insprenkelt weern brede, brune Moore, Dörper mit Speeltüüg-Karken un 
denn wedder ‚n grote lebennige Stadt mit Autos, de as bunte Miegeemken 


utsehn. 


Na ‚n poor Stunnen, in de sik nix afspeel, muss Harry aver doch 
togeven, dat dat nu gor nich mehr so pläseerlich weer. Vun de Bontjes 
harrn se ‚n verdüvelten Dörst kregen un to drinken harrn se nix mit. He 
un Ron harrn jümehr Pullovers uttrocken, man Harry sien T-Schört back 
an de Rückenlehn vun sien Sitz fast un sien Brill rutsch jümmers wedder 
op sien sweetnatte Nesenspitz. He keek sik nich länger de wunnerboren 
Wulken an, man vull Lengen dach he an den Tog Kilometer ünner jüm, 
wo ‚n pummelige Hex mit ‚n lütten Wagen ieskolen Kürbis-Saft verköpen 


dä. Woso weern se nich op Gleis negendreeviddel ropkamen? 


„Veel wieder kann ‚t woll nich mehr ween, oder?“, gnarr Ron noch 


Stunnen later, as de Sünn sachen in ehr Wulkenbett 

sacken dä un den Heven düüster-root anmaal. „Schüllt wi noch maal 
na den Tog kieken?“ 

De fohr jümmers noch ünner jüm un kringel sik an ‚n Barg mit ‚n 
Snee-Mütz op langs. Unner dat Verdeck vun de Wulken weer dat al veel 


düüsterer. 


Ron pedd mit sien Foot wedder op das Gaspedaal, dat se wedder 


höhger flegen kunnen, man dorbi fung de Motor an to hulen. 
Harry un Ron keken sik wat kribbelig an. 


„Is woll bloots ‚n beten mööd“, meen Ron. „So wiet is he noch 
nienich weg ween...“ 

Un se dään beid so, as wenn se nich mitkregen, dat dat Hulen mehr 
un mehr wort, je düüsterer de Heven worr. Steerns fungen an, in’t Swatt 
to lüchen. Harry trock sien Pullover wedder an un he keek gor nich na de 
Schievenwischer, de mööd an’t Winken weer, as wenn se wat dor gegen 
harrn. 

„Bald sünd wi dor“, sä Ron mehr to dat Auto as to Harry, „nu is ’t 
nich mehr wiet.‘““ He klopp op ’t Armaturenbrett un sien Hart fung an to 
puckern. 

As se ‚n beten later wedder ünner de Wulken flogen, mussen se in 


Düüstern na ‚n Punkt söken, den se kennen dään. 


„Dor!“, schree Harry so luut, dat Ron un Hedwig opjumpen. „Akraat 


vör uns!“ 


Gegen den düüster Horizont stunn hooch op de Klippen baven den 


See Slott Hogwarts mit all sien Gevels un Torns. 


Man de Wagen fung an, sik to schütteln un tucker langsamer un 


langsamer. 


„Man to“, sä Ron, as wull he den Wagen Moot tospreken, un rüttel ‚n 


beten an’t Stüürrad, „wi sünd meist dor, man to“. 
3» D) 


De Motor huul op. Vun ünner de Motorklapp kemen dünne Damp- 
Wulken ruut. Harry harr sien Fingers ganz 

fast üm de Kant vun sien Sitz krallt, as se up den Sce to flogen. 


Dat Auto rumpel groff. As he ut ‚t Finster keck, schg Harry dat weke, 
swatte, klore Water, een Kilometer ünner jüm. Ron sien witte Wristen 


helen dat Lenkrad fast. De Wagen rumpel wedder. 
„Man to“, grummel Ron. 


Se weern över den Sce ... dat Slottleegliekut ... Ron drück dat Pedaal 


ganz daal. 


Dat geev ‚n luut Rattern as vun Schruven un Nagels, dat wörg noch 


maal un denn sä de Motor keen Piff un keen Paff mehr. 
„Uh, aah“, maak Ron, anners weer nix to hören. 


Mit de Nees na vörn sack dat Auto daal. Se fullen, jümmers wilder 
gung de Fohrt op de mächtige Slott-Muur loos. 


[I 


„Neeeeee!“, bölk Ron, de dat Lenkrad rümreet; an de düüstere 
Steenmuur schrammen se bloots üm Zentimeter vörbi, as de Wagen in ‚n 
groten Bagen Över de düüstern Drievhüüs wegbruus, denn över de 
Appelbööm un denn över den swatten Rasen un wieder un wieder 


daalsack. 


Ron nehm de Hannen ganz vun’t Stüür un trock sien Töversteken 


achtern ut sien Büxentasch. 

„STOPP! STOPP!“, schree he un hau op dat Armaturenbrett un de 
Windschutzschiev, man dat gung jümmers noch daal, de Eer keem op 
jüm to stört... 

„PASS OP DEN BOOM OP!“, grööl Harry un greep na dat Stüürrad, 
man dat weer to laat — 

KRUNTSCH. 

Metall schraap mit ‚n Moords-Knall op Holt, se slogen gegen den 
dicken Boomstamm un klabastern mit ‚n Batz an de Eer. Vun ünner de 
Motorklapp trock Damp ruut; Hedwig quick, as wenn se afsteken warrn 


schull, in ‚n Buul an Harry sien Kopp, wo he gegen de Windschutzschiev 

brackert weer, pucker dat as dull un Ron blangen em stöhn bloots 


noch mau op. 

„Wat is mit di“, fraag Harry em foorts. 

„Mien Töversteken“, si Ron un sien Stimm bever. „Kiek di mien 
Töversteken an.“ 

De Steken harr ‚n Knacks afkregen, weer meist dör. De Spitz hüng 
trurig daal, bloots ‚n ganz poor Sträng helen chr fast. 

Harry maak sien Mund op un wull seggen, dat se dat in de School wiss 
wedder trecht kriegen kunnen, man dorto keem he nich. Jüst den 
Ogenblick bracker wat mit de Gewalt vun ‚n balstürig Nil-Peerd gegen 
de Siet vun dat Auto, he knall mit Wucht gegen Ron, un denn geev dat 
noch so’n sworen Slag op dat Dack. 

„Wat is loo-“ 

Ron harr den Mund opreten un stier dör de Windschutzschiev. Harry 
keek sik üm un kreeg jüst noch mit, dat ’n Telgen, so dick as ‚n Python- 
Slang, op jüm loos hau. De Boom, den se drapen harrn, greep jüm nu an. 
De Kroon harr sik deep daalböögt un de knubberigen Telgen slogen op 
jeedeen Zentimeter vun dat Auto, wo se henlangen kunnen. 

„Aaaarh!“, reep Ron, as ‚n annern Ast sik trüchboog un denn ‚n depe 
Buul in sien Döör sloog; de Windschutzschiev bever nu vun de kotten 
Knuffen un Klapsen, de vun ‚n ganz Gericht vun fingerdicke Twiegen 
kemen, un ’n Telg so dick as ‚n Rammbock trummel as dull op dat Dack, 
dat pö a pö indrückt worr — 

„Ruut hier, bloots ruut!“, bölk Ron, de sik mit alle Wucht gegen de 
Döör smeet, man in ‚n nächsten Ogenblick worr he vun ‚n Telgen mit ‚n 


venienschen Haken na Harry sien Platz boxt. 


„Nu is ‚t ut!“, stöhn he, as sik dat Dack na ünnen daal boog. Man op 
maal bever de Bodden vun den Wagen — de Motor weer wedder 


ansprungen. 

„Retuur!“, bölk Harry un de Wagen sett ‚n ornlichen Slag trüch. De 
Boom sloog jümmers noch na jüm ut; he wull jim noch maal ‚n gehörigen 
Slag verpulen un harr sik sülvst de Wuddeln utreten, as se vun em weg 


brusen dään. 

„Dat“, sä Ron un muss eerstmaal Luft halen, „weer knapp. Goot 
maakt, Anglia.“ 

Bi dat Auto aver gung nu nix mehr. Mit ‚n möör Klonk gungen de 
Dören op, een na de anner, un Harry mark, dat sien Sitz wegkippen dä; 
denn funn he sik in’t natte Gras wedder, Arms un Been wiet vun sik. An 
'n luut Rumpeln un Pumpeln kunn he kennen, dat de Wagen jümehr 
Packelaasch ut den Kufferruum utladen dä. Hedwig ehr Käfig seil dör de 
Luft un gung op; se krabbel dor ruut, kakel luut un vergrellt; denn düüs 
se op dat Slott loos un keck sik nich eenmaal na jüm üm. Dat Auto weer 
vun baven bet ünnen vull mit Bulen un Kratzers. So rumpel dat af in de 
düüster Nacht, leet aver de Achter-Lichten noch maal giftig opblinken. 

„Kumm trüch“, grööl Ron achter den Wagen ran un röhr mit sien 
Töversteken in de Luft rüm. „Vadder bringt mi üm.“ 

Man dat Auto tucker wieder. De Utpuff geev noch ‚n letzten Puff vun 


sik, denn weer dat ganz verswunnen. 


„Wat ‚n Glück aver ook“, sä Ron bedrippst un böör Krätz, de Rott, 
hooch. „Vun all de Bööm, gegen de wi harrn fohren kunnt, mussen wi 


uns jüst een utsöken, de trüchsleit.‘“ 


Över sien Schuller keek he noch maal op den urolen Boom, de nu 


noch mit sien Telgen Löcker in de Luft slaan dä. 
„Man to“, sä Harry mööd, „laat uns lever na de School hengahn...“ 


Se weern nich as de groten Helden ankamen, as se sik dat utmaalt 


harrn. Stief, verklaamt, mit gröne un blaue Placken, 

so kregen se jümehr Kuffers faat un slepen jüm över ‚n Rasen den 


Anbarg hooch na dat grote eken Door hen. 


„Mi dücht, de Fier hett al anfungen“, sä Ron, sett sien Kuffer ünnen 
an de Trepp af un gung na de anner Siet, dat he in de helllüchten Finster 
kieken kunn. „Minsch, Harry, kumm maal her un kiek di dat an - se sünd 
al bi ‚t Indelen.“ 


Harry sprung gau na em hen un nu keken se beide na de Grote Hall 
rin. 

Dusende vun Lichten sweven in halve Hööcht över veer lange 
Dischen, wo överall Lüüd an seten, un leten de gollen Töllers un Bekers 
flirren. Hooch baven, an de vertövert Deck, de as ‚n Spegelbild vun den 


Himmel buten weer, funkeln de Steerns. 


Dör den Woold vun spitzkantige swatte Hogwarts-Hööd schg Harry 
‚n lange Slang mit Kinner ut de eerste Klass, de sik bang ümkeken, na de 
Hall rinkamen. Ginny weer dormank, licht to kennen an chr stevig 
Weasley-Hoor. Nu harr ook Perfessersch McGonagall, ‚n Hex mit ‚n Brill 
op un de Hoor to ‚n fasten Dutt knütt, den berühmten Hogwarts- 
Verdeler-Hoot vör de Nee’en op ‚n Hocker leggt. 


Johr för Johr deel düsse ole Hoot, de schietig un vull mit Placken un 
Spleten weer, de nec’en Schölers an de veer Hogwarts-Hüüs op 
(Gryffindor, Hufflepuff, Ravenkrall un Slytherin). Harry kunn sik dor 
noch goot op besinnen, as he em opsett harr, akraat vör een Johr weer 
dat, un stief, as wenn em de Verstand still stahn wull, dor op luur, wat 
dor nu bi ruutsuur, un de Hoot op em insnack. ‚n poor gräsige Sekunnen 
lang weer he bang, de Hoot kunn em na SlIytherin schicken, dat Huus, ut 
dat de meisten düüster Hexen un Töver-Meisters kamen weern. Man 
denn weer he doch na Gryffindor kamen, tosamen mit Ron, Hermine un 
all de annern Weasleys. Verleden Johr harrn Harry un Ron mit hulpen, 


dat Gryffindor den Huus-Pokal winnen kunn; 

dat eerste Maal na söven Johr weern se de Slytheriners över ween. 


‚n ganz lütten Jung mit griese Hoor weer jüst opropen wortn, dat he 
sik den Hoot op ‚n Kopp sett. Harry sien Ogen gungen vörbi na Perfesser 
Dumbledore, den Direkter, hen, de sik de Indeleree vun den Lehrer- 
Disch ut ankieken dä; sien langen sülvern Boort un sien Halvmaand-Brill 
schemern hell in de Tallig-Lichten. ‚n poor Stöhl wieder lang seet 
Gilderoy Lockhart, de ‚n waterblauen Umhang an harr. Un ganz achtern 
weer Hagrid, breet un vull Hoor un drunk een däägten Sluck na ‚n annern 


ut sien Beker. 


„l6Ö6v maal ...“, mummel Harry na Ron röver. „An’n Lehrerdisch is 


‚n Platz free... Woneem is Snape?“ 


Perfesser Severus Snape weer de Schoolmeister, den Harry an’n 
wenigsten verknusen kunn. Un annersrüm harr Harry dat Vergnögen, dat 
he de Schöler weer, den Snape an’n wenigsten verknusen kunn. He weer 
‚n achtertücksch un infamicht Aas un nüms keem mit em kloor, bloots 
de Schölers ut sien egen Huus (Slytherin). Snape sien Fack weer 


‚löverslück‘. 
„Mag ween un he is krank!“, wull sik Ron frein. 


„Mag ween un he is afgahn“, sett Harry dor noch een top, „vunwegen 
dat he wedder nich ‚Wehren gegen de Düüster Künsten‘ ünnerrichten 
dörf.“ 


„Oder se hebbt em ruutsmeten!“, meen Ron un grien dorbi. „Wo 


doch nüms em af kann“ 


„Oder mag ween“, gnarr ‚n ieskole Stimm jüst achter jüm, „he will 
geern vun jo weten, woso ji beiden nich mit den School-Tog kamen 
sünd.“ 

Harry dreih sik üm. Dor, de köhlige Wind speel mit sien swatten 
Umhang, stunn Severus Snape. He weer ‚n dünnen Mann mit bleke Huut, 
‚n Hakennees un smerig swatt Hoor, dat bet op de Schullern daalhüng. 


Un jüst düssen 

Ogenblick harr he so’n Grienen opsett, dat Harry glieks Bescheed 


wuss: He un Ron seten asig in de Kniep. 
„Mitkamen!“, kommandeer Snape. 


Harry un Ron troon sik nich maal, een den annern antokieken. Se 
gungen achter Snape de Trepp hooch un in de grote Ingangs-Hall, wo 
allens ‚n Echo geev. Dat Licht keem vun brennen Fackeln ut de Grote 
Hall. Dat lecker Eten weer to rüken, man Snape bröch jüm weg vun de 
Warms un dat Licht, un föhr jüm ‚n enge Steentrepp daal, de na ;t 
Kaschott hen gung. 

„Rin!“, blaff he, maak op ‚n halven Gang ‚t Door op un stüür jüm rin. 

Se weern an’t Schuddern, as se in Snape sien Studeerstuuv stunnen. 
De Regalen an de schattigen Muurn weern vullstellt mit Glas-Kruken, wo 
de gräsigsten Saken in swümmen, vun de Harry nich maal den Naam 
weten wull. De Kamin weer düüster un leddig. Snape maak de Döör 
dicht, dreih sik üm un keck jüm an. 

„Also“, sä he sacht, „de Tog is nich goot noog för den berühmten 
Harry Potter un sien Macker Ron Weasley, de blind achter em ran rönnt. 
Ji hebbt mit ‚n groten Knall ankamen wullt, wat Jungs?“ 

„Dat is nich wohr. Dat weer so: De Sparr in King’s Cross, de -“ 

„Wees still!“, bell Snape scharp. „Wat hebbt ji mit dat Auto anstellt?“ 


Ron sluuk dröög daal. Dat weer nich dat cerst Maal, dat Snape Harry 
dat Geföhl geev, he kunn Gedanken lesen. Aver ‚n Ogenblick later 
verstunn he, as Snape de neesten Propheten Narichten opblädern dä. 

„ji sünd sehn worrn“, knarz he, as he jüm de Överschrift wies: 
FLEGEN FORD ANGLIA MAAKT MUGGELS BANG. Un he fung 
an, luut vörtolesen: „I'wee Muggels in London weern sik scker, se harrn 


‚n ool Auto över den 

Fernseh-Torn flegen sehn. Middags in Norfolk, Fro Hetty Bayliss, de 
ehr Wäsch ophangen dä ... Herr Angus Fleet in Peebles hett de Polizei 
mellt... tosamen söss oder söven Muggels. Is ‚t nich so, dat dien Vadder 
in’t Amt för Missbruuk vun Muggel-Artefakten arbeiten deit?“, sä he un 
keek Ron dorbi an. Sien Grienen weer noch ‚n Tick vernienscher worrn. 


„Nee, nee... sien egen Söhn.;.” 


In Harry sien Maag föhl sik dat so an, as harr em de verdreihte Boom 
dor een mit sien dicken Telgen verpuult. Wenn dat ruutkeem, dat Vadder 


Weasley an den Wagen rümtövert harr...dor harr he gor nich an dacht... 


„As ik den Park kontrolleert heff, bün ik ‚n slimmen Schaden an de 


hooch weertvulle Tagel-Telgen-Wichel wies worrn“, maak Snape wieder. 


„Düsse Boom hett mehr Schaden an uns daan as wi —“, kunn Ron sik 


knapp bremsen. 
„Wees still!“, blaff Snape wedder. „Wat ’n Pech, dat ji nich in mien 


Huus sünd un ik jo dorüm nich vun de School smieten kann. Ik gah nu 
un haal de Lüüd, de dat Glück hebbt, dat se dat köönt. Ji töövt hier!“ 


Witt üm de Nees keken sik Harry un Ron mit grote Ogen an. Harry 
harr nu keen Hunger mehr. He föhl sik heel un deel flau. He versöch nich 
hentokieken na dat grote Dings ut Sliem, dat in ‚n Oort grönen Drank op 
‚n Regaal achter Snape sien Disch sweven dä. Wenn Snape Perfessersch 
McGonagall haal, de Böverst vun’t Gryffindor-Huus, denn sehg dat nich 
veel beter för jüm ut. Kunn ween, dat se ‚n beten gerechter weer as Snape, 


man se weer liekers böös streng. 


Teihn Minuten later keem Snape trüch, un keen anner as Perfessersch 
McGonagall weer bi em. Harry harr Perfessersch McGonagall al ‚n poor 
Maal in Raasch sehn, man he harr woll vergeten, wo spitz se ehrn Mund 
maken kunn oder he harr ehr noch nienich so füünsch sehn as nu. As se 


dör de 

Döör keem, harr se al chrn Töversteken in de Hand. Harry un Ron 
schoten in ‚n Dutt, man se heel dat bloots na den leddigen Kamin hen, 


wo foorts ‚n Füür in de Gang keem. 


„Daalsetten!“, geev se Order un de beiden gungen ‚n Stück trüch un 


setten sik in Stöhl, de vör den Kamin stunnen. 

„Un nu verkloort ji mi allens“, sä se un op ehr Brill geev dat ‚n 
gediegen Glimmen. 

Ron fung an, de Geschicht to vertellen, toeerst dat mit de Sparr op ‚n 
Bahnhoff, de jüm nich dörlaten wull. „Dorüm kunnen wi gor nich anners, 
Perfessersch, wi kunnen gor nich op den Tog kamen.“ 

„Woso hebbt ji uns keen Breef mit ‚n Uul schickt? Du hest doch ‚n 
Uul?“, sä Perfessersch McGonagall dröög to Harry. 

Harry keek ehr groot an. Wo se dat so sä, weer dat woll dat Eerste 


ween, wat se harrn maken schullt. 
„Ik - ik heff nich dacht -“ 
„Dat“, sä Perfessersch McGonagall, „dücht mi ook so.“ Dat klopp an 


de Döör un Snape, de tofreden as ‚n Honnigkokenpeerd vör sik hen 
grien, maak ehr op. De Direkter stunn dor, Perfesser Dumbledore. 
Harry meen, he schull starven. Dumbledore sien Gesicht weer so ganz 
anners: düüster un gries. He stier langs sien krumme Nees op jüm un 
Harry wünsch sik hen, weg na de Tagel-Telgen-Wichel, de jüm ‚n Jackvull 
hau. 
‚n ganze Tiet weer ‚t dodenstill. Denn sä Dumbledore: „Verkloort uns, 


woso ji dat maakt hebbt.“ 


Dat weer beter ween, wenn he bölkt harr. Harry kunn dat nich af, wo 
dull Dumbledore de Lipp hangen leet. He wuss nich woso, man he kunn 
Dumbledore nich in de Ogen kieken un dorüm snack he gegen sien Knee. 
He vertell Dumbledore allens, bloots nich, dat Vadder Weasley den 
Wagen verropen harr. Un na sien Geschicht höör sik dat so an, as wenn 


he un Ron eenfach so bi den Bahnhoff ‚n flegen 

Auto funnen harrn, dat dor afstellt weer. He wuss, dat Dumbledore 
de Saak foorts spitz kriegen wöör, man Dumbledore wull nix mehr över 
dat Auto weten. As Harry to Enn weer, plier he jüm eenfach wieder dör 


sien Brill an. 


„Kumm, wi haalt uns Saken un gaht“, sä Ron ahn ‚n Spier Höpen in 


sien Stimm. 
„Wo snackst du vun, Weasley?“, bell Perfessersch McGonagall. 
„Na, Se warrt uns vun de School smieten, oder?“, sä Ron. 
Harry keck gau na Dumbledore röver. 


„Nich vundaag, Ron Weasley“, sä Dumbledore. „Man dat mutt kloor 
ween för jo beiden, ahn Wenn un Aver: Wat ji daan hebbt, is ‚n heel 
eernsthaftig Saak. Noch hüüt Avend warr ik an jo Familien schrieven. Un 
ik mutt jo wohrschauen: Wenn jichenswat in de Oort noch maal 


vörkummt, denn heff ik keen Wahl — denn mööt ji vun de School.“ 


Snape maak ‚n Gesicht, as wenn se Wiehnachten afseggt harrn. He 
hoost kort un meen: „Perfesser Dumbledore, düsse Jungs hebbt gegen 
dat Gesetz... Töveree ünner achteihn hannelt, se hebbt ‚n olen Boom 


böös mitspeelt ..... also Saken vun düt Kaliber...“ 


„Dat is Perfessersch McGonagall chr Saak, wat för ‚n Straaf düsse 
Jungs kriegt, Severus“, si Dumbledore liesen. „Se sünd in ehr Huus un 
staht ünner ehr Regeer.“ Denn snack he Perfessersch McGonagall an: „Ik 
mutt nu wedder na ‚t Fest-Eten, Minerva. Ik mutt noch ‚n poor Saken 
anseggen. Kaamt Se, Severus, dor steiht ‚n Vanillje-Tootrt, bi de löppt cen 
dat Water in’n Mund tosamen; dor will ik doch geern maal tolangen.“ 

In Snape sien Ogen weer nix as Grull gegen Harry un Ron, as he 
fründlich ut sien Studeerstuuv ruutföhrt worr. Nu weern de Jungs alleen 


mit Perfessersch McGonagall, de jüm jümmers noch anglupen dä as ‚n 


Adler op Jagd. 

„Du schusst man na de Kranken-Statschoon gahn, Weasley, du 
blöttst.“ 


„Bloots ‚n beten“, meen Ron un wisch gau mit sien Mau över den 
Hau an sien Oog. „Perfessersch, ik much dor geern bi tokieken, wenn 


mien Süster indeelt warrt -“ 


„Dat Indelen is vörbi”, vertell Perfessersch McGonagall. „Dien Süster 


is ook in Gryffindor.“ 
„Dat is go0t“, frei sik Ron. 


“Un wo wi jüst vun Gryffindor snackt“, sä Perfessersch McGonagall 
kort, man Harry full ehr in’t Wootrt: „Perfessersch, as wi dat mit dat Auto 
maakt hebbt, dor harr de School noch nich anfungen, dorüm — dorüm 
schullen Se bi Gryffindor keen Punkte aftrecken, meen ik.“ Bang keek 


Harry ehr an. 


Perfessersch McGonagall ehr Blick weer scharp as ‚n Biel, man he 
weer seker, se kunn sik dat Smuustern man jüst noch verkniepen. Op 
jeden Fall sehg ehr Mund nich mehr so dünn ut. 

„Ik warr Gryffindor keen Punkte aftrecken“, bestimm se un Harry 
haal deep Luft. „Aver ji beiden warrt ‚n Straaf kriegen.“ 

Dat weer beter as allens, wo Harry mit rekent harr. Un dat 
Dumbledore an Dursleys schrieven wull — wat maak dat al? Harry weer 
sik seker, dat se bloots doröver trurig weern, dat de Tagel-Telgen-Wichel 
em nich platt kloppt harr. 

Perfessersch McGonagall nehm wedder chrn Töversteken in de Hand 
un wies op Snape sien Disch. Mit ‚n Plopp stunnen dor ‚n groten Töller 
mit Botterbroot, twee sülvern Beker un ‚n Kruuk mit ieskolen Kürbis- 
Saft. 

„ji köönt hier binnen eten, un achteran gaht ji stracks na jo Slaapsaal“, 
sä se. „Ik mutt nu ook wedder na dat Fest.“ 


As de Döör achter ehr dicht weer, fleit Ron deep un lang. 


„Ik dach, dat weer ut mit uns“, sä he un lang na ‚n Botterbroot. 

„Heff ik ook dacht“, meen Harry un nehm sik ook een. 


„Man, wat hebbt wi för ‚n Glück hatt!“, sett Ron achteran un prams 
sik den Mund vull mit Höhnerfleesch un Schinken. „Fred un George 
hebbt den Wagen wiss fief oder sössmaal flagen un de beiden hett nie ‚n 
Musggel schn.“ He sluuk daal un beet noch maal düchtig af. „Woso sünd 


wi nich dör de Sparr dör kamen?“ 


Harry tucks mit de Schullern. „Wichtig is: Wi mööt vun nu an nipp 
op allens oppassen, wat wi maakt“, verkloor he un gönn sik eerstmaal ‚n 
däägten Sluck Kürbis-Saft. „Weer schöön ween, wenn wi na dat Fest 


henkunnt harrn...“ 


„Se wull nich, dat wi uns dor mit de Geschicht dick doot“, harr Ron 
begrepen. „Se will nich, dat de Lüüd meent, dat is wat, wenn een in ‚n 


flegen Auto ankummt.“ 


As se so veel Botterbroot verdrückt harrn, as se kunnen (de Töller 
worr jummers vun sülvst wedder vull), stunnen se op, gungen ruut ut de 
Studeerstuuv un weern denn ook al ünnerwegens na den Gryffindor- 
Torn, den Weg kennen se ja al. In’t Slott weer nix to hören; dat leet, as 
wenn dat Fest vörbi weer. Se gungen an Porträt-Biller, de tuscheln dään, 
vörbi un an gnarschen Rüstungen. Denn gung dat de engen Steen- 
Treppen hooch, bet se endlich dor ankemen, neem de geheme Ingang na 
den Gryffindor-Torn versteken weer, achter dat Ööl-Bild vun ‚n gewaltig 


dicke Fro in ‚n rosa Siedenkleed. 

„Passwoort?“, fraag se, as se neger kemen. 

„Aäh -“, gulp Harry. 

Se wussen dat nee’e Passwoort för düt Johr nich, se harrn ja noch nich 
mit een vun de Gryffindor-Vertroonsschölers snackt, man se bruken nich 
lang op Help to luren; se hören, dat Fööt achter jüm her lepen, dreihen 


sik üm un sehgen Hermine, de op jüm to rönn. 
„Dor sünd ji jal Woneem sünd ji ween? Gräsige Saken warrt vertellt - 


een hett seggt, se hebbt jo vun de School smeten wegen ‚n Malöör mit ’n 


flegen Auto.“ — 

„Wi sünd nich vun de School flagen“, maak Harry chr kloor. 


„Nu segg bloots nich, ji sünd herflagen?“, sä Hermine, de sik jüst so 


streng anhöör as Perfessersch McGonagall. 


„Laat dien Predigt“, drängel Ron, „un segg uns lever dat nee’e 


Passwoott.“ 


„Dat heet ‚Struvvel-Vagel, snarr Hermine krötig, „man dorüm geiht 


dat nich.“ 


Se kunn nich wieder snacken, denn dat Bild vun de fette Daam gung 
op un miteens weer ‚n Klatschen vun veel Hannen to hören. Dat sehg so 
ut, as wenn dat ganze Gryffindor-Huus noch waak weer un in den lütten 
Gemeenschoppsruum tohoop kamen weern. Se stunnen op de scheven 
Dischen un dörseten Sessels un harrn dor op luurt, dat se kamen schullen. 
Hannen langen dör dat Lock in’t Bild un wullen Harry un Ron rintrecken, 


un Hermine muss tosehn, dat se achteran keem. 


„Klasse“, bölk Lee Jordan. „Allerbest! Wat för ‚n Instand! Mit ‚n Auto 
direktemang in de Tagel-Telgen-Wichel flegen. Dor warrt de Lüüd noch 


in hunnert Johr vun snacken!“ 


„Goot maakt“, meen een Schöler, de dree Johr öller weer un mit den 
Harry noch nienich snackt harr; een klopp em op ‚n Puckel, as wenn he 
jüst dat Marathon-Rönnen wunnen harr. Fred un George wrangeln sik na 


vörn dör un sään tosamen: „Woso hebbt ji uns nich trüch ropen, wat?“ 


Ron sien Gesicht weer root anlopen un he grien benaut. Man Harry 
worr cen wies, de överhaupt nich glücklich utsehg. Percy keck över de 
Köpp vun ‚n poor hibbelige Nee’e weg un dat leet, as wenn he versöch, 
dichter an jüm rantokamen, dat he jüm utschimpen kunn. Harry stups 
Ron in de Rippen un wies mit den Kopp na Percy röver. Ron wuss glicks, 


wat loos weer. 

„Mööt nu na baven - ‚n beten mööd“, sä he un de beiden drängeln sik 
dör all de Lüüd hen na de Döör op de anner Siet, wo dat na de 


Proppentreckertrepp un na den Slaapsaal hen gung. 


„Gode Nacht“, reep Harry na Hermine röver, de jüst so’n düüster 


Flunsch trock as Percy. 


Se schaffen dat na de anner Siet vun den Gemeenschoppsruum, 
jümmers noch kloppen jüm welk op de Schuller. Eerst op de Trepp weer 
dat stiller. Se schn to, dat se hoochkemen, ganz na baven, un an’t Enn 
stunnen se vör de Döör vun chrn olen Slaapsaal, wo nu ‚n Schild mit 
„Iwete Klass“ op stunn. Se gungen rin in de runne Stuuv mit de fief 
Himmelbetten mit roden Samt un de hogen, smallen Finsters. Hier 
kennen se sik ut. Ehr Kuffers weern för jüm hoochbröcht worrn un 


stunnen achter de Betten. 
Mit ‚n slecht Geweten grien Ron na Harry röver. 
„Ik weet, egentlich schull ik mi dor nich to frein oder so, man ...“ 


De Döör vun den Slaapsaal gung op un de annern Gryffindor-Jungs 
ut de twete Klass, Seamus Finnigan, Dean Thomas un Newville 
Longbottom, kemen rin. 


[e® 


„Nich to glöven!“, prahl Seamus. 
„Kuul“, sä Dean. 


„Eenfach Topp“, mehr bröch Neville nich ruut, so hen un weg weer 


he. Harry kunn dor nix gegen maken. Ook he muss grienen. 

- KAPITEL SÖSSs - 


Gilderoy Lockhart 


Den nächsten Dag aver harr Harry meist gor nix to’n Grienen. Allens 
gung bargdaal un dat fung al bi’t Fröhstück in de Grote Hall an. De veer 
langen Huus-Dischen weern vullstellt mit Schötteln mit Haver-Bree, 
Platten mit Rökerhering, Bargen vun Toast un Töllers vull mit Eier un 
Schinken - allens ünner de vertövert Deek (vundaag in ‚n diesig Wulken- 
Gries). Harry un Ron setten sik an den Gryffindor-Disch blangen 
Hermine. Se harr Unnerwegens mit de Ünnereerdschen opslaan un gegen 
‚n Melk-Kruuk legst. Se weer wat stief, as se „Moin“ sä, un Harry mark, 
dat ehr dat jümmers noch nich passen dä, woans se ankamen weern. 
Dorför grööt jüm Neville Longbottom mehr as fründlich. Newville harr ‚n 
kugelrund Gesicht, allerwegens malöör em wat un he kunn un kunn in 
sien Kopp eenfach nix beholen. 

„Post mutt jeden Ogenblick kamen. Mien Oma schickt mi woll’n poor 
Saken, de ik vergeten heff.“ 

Un würklich: Harry harr jüst eerst mit sien Haver-Bree anfungen, dor 
weer ‚n Brusen in de Luft un ‚n hunnert oder mehr Ulen flattern rin, 
dreihen ehr Runn dör de Hall un leten Breven un Paketen op de Schölers 
fallen, de in een Tuur an’t Snacken weern. ‚n Kaventsmann vun Karton 
prall vun Neville sien Kopp af un glieks achteran platsch wat in Hermine 
ehr Kruuk — groot un gries un sprütt jüm all mit Melk un Feddern vull. 

„Erroll“, reep Ron un trock de klöterige Uul an de Fööt ruut. Errol 


sack op ‚n Disch in Amidaam, he streck sien 


a 


Been piel in de Luft un in’n Snavel harr he ‚n klammen roden Umslag. 

„Oh nee -“, süüfz Ron. 

„Em geiht dat goot. He leevt noch“, sä Hermine un ei Errol sachen 
mit ehr Fingerspitzen. 

„Üm den maak ik mi keen Sorgen — man dorüm.“ 

Ron wies op den roden Umslag. För Harry sehg he ganz normaal ut, 
man Ron un Neville keken beid dorop, as wenn dat glieks in de Luft 
flegen schull. 

„Wat is loos?“, wull Harry weten. 

„Se hett mi ‚n Huler schickt“, verkloor Ron bedrippst. 

„Maak em man lever op, Ron“, fluster Neville bang. „Dat warrt allens 
leger, wenn du dat nich deist. Mien Oma hett mi maal een schickt, ik heff 
em nich opmaakt un denn —“, he sluuk dröög daal, „dat weer gräsig.“ 

Harry keek vun jümehr benaut Gesichter na den roden Umslag. 

„Wat is denn ‚n Huler?“, wull he weten. 

Man Ron harr bloots Ogen för den Breef, de an de Ecken to smölen 
anfung. 

„Maak em op“, drängel Neville. „Na ‚n poor Minuten is allens 
vörbi...“ 

Ron streck sien fohrige Hand ut, nehm Errol den Breef ut ‚n Snavel 
un reet em op. Newville propp sik de Finger in de Ohren. Keen Sekunn 
later wuss Harry woso. För ‚n Ogenblick dach he, dat weer al in de Luft 
flagen; dat dröhn so gottsallermächtig dör de gewaltige Hall, dat de Putz 
vun de Deck tiesel. 

DAT AUTO KLAUEN, IK HARR MI NICH WUNNERT, WENN 
SE DI VUN DE SCHOOL SMETEN HARRN, TÖÖV BET IK DI IN 
DE FINGERS KRIEG, DU HEST WISS NICH EEN OGENBLICK 
DOR AN DACHT, WAT DIEN VADDER UN IK ... 

DÖRMAKEN MUSSEN, AS WI MITKREGEN HEBBT, DAT 
DAT WEG WEER...“ 


Dat Schreen vun Fro Weasley, hunnertmaal so luut as anners, leet de 
Töllers un Lepeln op de Dischen klötern un dat Echo dwaller vun de 
Steen-Muurn trüch. Lüüd in de ganze Hall dreihen sik batz üm, dat se 
sehn kunnen, wokeen den Huler kregen harr un Ron verkroop sik so wiet 


in sien Stohl, dat bloots noch sien roden Kopp to sehn weer. 


„... GÜSTERN AVEND BREFF VUN DUMBLEDORE, DIEN 
VADDER HETT SIK SO SCHAAMT, IK DACH, HE SCHULL 
STARVEN, WI HEBBT DI NICH GROOT MAAKT, DAT DU DI 
SO BENEHMEN DEIST, DU UN HARRY, JI HARRN DOOT 
BLIEVEN KUNNT...“ 


Harry harr sik al fraagt, wannehr sien Naam kamen wöör. He streng 
sik an, dat he so utsehg, as kunn he de Stimm, de de Ohren doof maak, 


nich verstahn. 


STEIHT MI BET AN ‚N HALS, BI DIEN VADDER OP DE 
ARBEIT WARRT DE SAAK UNNERSÖCHT, DU HEST DE 
GANZE SCHULD, UN WENN DU NOCH EENMAAL OOK 
BLOOTS ‚N SPIER UT DE SPOOR LÖPPST, DENN HAALT WI DI 
FOORTS NA HUUS.“ 


Denn weer dat dodenstill. De rode Ümslag, de Ron ut de Hand fullen 
weer, gung in Flammen op un brösel to Asch. Harry un Ron seten dor 
un kunnen nix seggen. Dat weer, as wenn jüst 'n Breker vun Well över 
jüm weg gahn weer. ‚n poor Lüüd lachen un pö a pö fung ook dat 
Snacken wedder an. 

Hermine klapp Unnerwegens mit de Unnereerdschen dicht un keck 


daal op Ron sien Kopp. 


„Also, ik weet ja nich, wo du mit rekent hest, Ron, man du -“ 

„Vertell mi nich, ik heff dat verdeent“, sä Ron schabbig. Harry schoov 
sien Haver-Bree weg. In em binnen wöhl dat. Vadder Weasley harr ‚n 
Kommischoon an’n Hals. Na allens, wat Vadder un Mudder Weasley den 


Sommer över för em daan harrn ... 


Man he harr keen Tiet, dor över natodenken; Perfessersch 
McGonagall keem den Gryffindor-Disch langs un deel den Stunnenplaan 
ut. Harry nehm sien un schg, dat se glieks ‚n Doppel-Stunn in Krüter- 
Kunn harrn, tohoop mit de Anfängers vun Hufflepuff. 


Harry, Ron un Hermine gungen tosamen ut ‚t Slott ruut, dör den 
Gemüse-Goorn un hen na dat Drievhuus, wo de Töver-Planten trocken 
worrn. Tominst harr de Huler een gode siet hatt: Hermine meen nu woll, 


dat se noog Straaf kregen harrn, un se weer wedder fründlich un nett. 


As se neger an dat Drievhuus rankemen, kunnen se de annern vun 
jümehr Klass al buten stahn sehn. All töven se op Perfessersch Sprout. 
Harry, Ron un Hermine weern jüst ankamen, as se över den Rasen stappt 
keem, an ehr Siet Gilderoy Lockhart. Perfessersch Sprout harr Binnen in 
de Hand un dor mell sik Harry sien slecht Geweten, as he ‚n Stück wieder 
weg de Tagel-Telgen-Wichel sehg, de üm ’n poor Telgen ‚n Verband harr. 

Perfessersch Sprout weer ‚n drummelige lütte Hex, de ‚n Hoot mit 
Flicken op ehrn Struvvelkopp harr; meist harr se Eer an ehr Kledaasch 
un bi ehr Fingernagels weer Tante Petunia in Amidaam fullen. Glatt un 
schier utstaffeert weer dorgegen Gilderoy Lockhart in sien weihen 
Türkis-Umhang. Sien Hoor schemer gollen ünner den Türkis-Hoot mit 
gollen Rand, de em allerbest to Gesicht stunn. 

„Oh, hallo, hallo!“, reep Lockhart un strahl de Schölers an. „Heff jüst 
Perfessersch Sprout wiest, woans ‚n Tagel-Telgen-Wichel kureert wartt. 
Man ji schüllt nich menen, ik bün beter in Krüter-Kunn as se. Dat nich! 


Dat is eben ganz eenfach so, dat ik op mien Reisen 

de een oder anner vun de exotischen Planten un Blomen...“ 


„Drievhuus Nummer Dree vundaag, Lüüd!“, sä Perfessersch Sprout. 


Se weer mucksch un nich vergnöögt as anners, dat weer man kloor. 


De Schölers weern neeschierig an’t Tuscheln. Bet nu harrn se bloots 
in Drievhuus Nummer Een arbeidt — in’t Drievhuus Nummer Dree 
weern veel interessantere un gefährlichere Planten. Perfessersch Sprout 
haal ‚n langen Slötel vun ehrn Buuk-Remen un sloot de Döör op. In 
Harry sien Nees kroop de Rook vun fuchtige Eer un Dünger, dat misch 
sik mit den sworen Rook vun ’n poor mastige Blomen, de utsehgen as ‚n 
Paraplu un vun de Deck daal dingeln. He wull jüst achter Ron un 


Hermine na binnen, as Lockhart sien Hand op em loos schoot. 


„Harry! Mit di hart ik geern ‚n poor Wöör snackt — dat maakt Se doch 
nix ut, wenn he ‚n poor Minuten later kummt, oder, Perfessersch 
Sprout?“ 

So as Perfessersch Sprout kieken dä, maak ehr dat wat ut, man 
Lockhart meen: „Besten Dank ook“, un maak de Döör na dat Drievhuus 


vör ehr Nees dicht. 


„Harry“, strahl Lockhart un sien groten Tähn lüchen in’n Sünnschien, 
as he schüttkopp. „Harry, Harry, Harry.“ Harry weer ganz baff un sä keen 
Woott. 

„As ik dat höört heff - also, kloor, dat weer allens mien Schuld. Harr 


mi sülvst in ‚n Moors pedden kunnt.“ 


Harry verstunn bloots Bahnhoff. Dat wull he em jüst vertellen, as 
Lockhart wieder snack: „Weet nich, wat mi mehr verjaagt hett. Mit ‚n 
Auto na Hogwarts flegen! Also, kloor, ik heff vun Anfang an wusst, woso 


du dat maakt hest. Weer ‚n Moords-Ding. Harry, Harry, Harry.“ 


Een kunn sik woll wunnern, woans he jeedeen vun düsse strahlen 


Tähn wiesen kunn, ook wenn he nich snacken dä. 

„Ik heff di dorvun snuppern laten, wat dat heet, in’t Rampenlicht to 
stahn, is ‚t nich so?“, sä Lockhart. „Dat hett di ophisst. Du weerst mit mi 
op de cerste Siet un kunnst dat nich aftöven, bet dat wedder so wiet 


weer.“ 


„Oh, nee, Perfesser, also dat —“ — 


„Harry, Harry, Harry“, smuuster Lockhart un faat em an de Schuller. 
„Ik verstah dat ja. Is doch kloor, dat een dor mehr vun will, wenn een dor 
maal an snuppert hett — un ik geev mi dor sülvst de meiste Schuld för, 
denn dat weer doch kloor, dat di dat to Kopps stiggt — aver pass maal op, 
junge Mann, du kannst nich eenfach Autos flegen, bloots dat all de 
annern na di hen kiekt. Jüummers suutje mit de jungen Peer! Is Tiet noog 
för so wat, wenn du öller büst. Ja, ja, ik weet, wat du denken deist! ‚Sien 
Sorgen sünd dat nich, he is al ‚n wiet un siet bekannten Töverer!‘ Man as 
ik twölf weer, dor weer ik jüst so’n Puups as du. Würklich, ik weer noch 
mehr ‚n Puups, as du dat nu büst! Ik meen, ‚n Handvull Lüüd hebbt doch 
al vun di höört, oder? Dat ganze Theater um Du-weetst-al-wokeen!“ He 
keek na de Blitz-Narv an Harry sien Bless. „Ik weet, ik weet, dat is nich 
ganz so goot as fiefmaal achter’nanner vun de Bunte Hex den ‚Pries för 
dat scharmanteste Lachen‘ to kriegen, so as ik - man dat is ‚n Anfang, 


Harry, dat is ‚n Anfang.“ 


He plinker Harry noch maal fründlich to un stevel af. ‚n poor 
Sekunnen lang stunn Harry ganz stief dor, denn full em in, dat he ja 
egentlich in’t Drievhuus ween schull, un maak de Döör op un gung liesen 
rin. 

Perfessersch Sprout stunn in de Mitt vun’t Drievhuus achter ‚n hölten 
Platt, de op twee Böck leeg. Op de Platt weern so üm un bi twintig Poor 
Ohr-Puschels in verscheden Klöör. As Harry bi sien Platz twüschen Ron 
un Hermine ankamen weer, vertell se: „Vundaag wüllt wi Alruuntjes 


ümplanten. Also, wat köönt ji mi över dat Alruuntje vertellen?“ 

Keeneen wunner sik dor över, dat Hermine ehr Finger tocerst in de 


Luft weer. 


„Dat Alruuntje heet ook Mandragora un is ‚n stark Middel to’n Trüch- 
Verwanneln“, klooksnack Hermine un se höör sik so as jimmers an as 
wenn se dat Schoolbook daalsluukt harr: „Bruukt warrt se, üm Lüüd, de 
verwannelt oder vertövert weern, wedder in jümehr ole Form 


trüchtobringen.““ — 


„Allerbest. Teihn Punkte för Gryffindor“, sä Perfessersch Sprout. 
„Dat Alruuntje is heel wichtig bi meist all Gegengiften. Man se is ook 


gefährlich. Wokeen kann mi vertellen, woso?“ 


Hermine ehr Finger harr Harry meist de Brill vun de Nees haut, as he 


to Hööcht schoot. 
„De den Schree vun dat Alruuntje höött, blifft doot“, anter se foorts. 


„Allerbest. Noch maal teihn Punkte!“, sä Perfessersch Sprout. „Goot. 
De Alruuntjes, de wi hier hebbt, sünd noch ganz jung.“ 


Se wies op ‚n Reeg depe Kisten un all drängeln ‚n Stück na vörn, dat 
se beter sehn kunnen. So wat bi hunnert lütte, knubbelige Planten vun 
modderig gröne Klöör wussen dor in Regen. För Harry sehgen se na nix 
Besünners ut un he harr dor keen Dunst vun, wat Hermine mit den 


„Schree‘“ vun dat Alruuntje meent harr. 
] 
„Jeedeen nimmt sik Ohr-Schützers“, bestimm Perfessersch Sprout. 


Dat geev ’n lütte Rangelee, denn all wullen se een, de nich rosa un 


puschelig weer. 


„Wenn ik segg, dat ji jüm opsetten schüllt, denn konterleert ji, dat de 
Ohren heel un deel afdeckt sünd“, verkloor Perfessersch Sprout. „Wenn 


allens seker is, un se wedder af köönt, denn wies ik mit mien Dumen na 


baven. Also — Ohr-Puschels op!“ 

Harry klemm sik de Ohr-Schützers över de Ohren. He kunn afsluuts 
nix mehr hören. Perfessersch Sprout sett sik sülvst rosa puschelige op, 
rull de Mauen vun ehrn Umhang hooch, faat een vun de knubbeligen 
Planten fast an un trock dor düchtig an. Harry verfchr sik so, dat he ’n 


lütten Schree loos leet, den keeneen hören kunn. 


Dor kemen keen Wuddeln vördag, nee, ‚n lütt, modderig Kind, dat 
utsehg as ‚n anfreten Tüffel, keem ut de Eer. De Blääd wussen 
direktemang ut sien Kopp ruut. Sien Huut weer bleek-gröön un 


sprenkelig un kloor weer, dat schree so luut, as dat man kunn. 


Perfessersch Sprout nehm ‚n groten Blomenputt vun ünner den Disch 
un sett dat Alruuntje dor rin, buddel ehr in swatten, dampen Kompost, 
betdat bloots de knubbeligen Blääd to sehn weern. Perfessersch Sprout 
wisch sik de Eer vun de Hannen, streck as Teken den Dumen na baven 


un sett ehr Ohr-Schützers af. 


„Uns Alruuntjes sünd bloots Afleggers, dorüm maakt de Schree noch 
nüms doot“, sä se man so eben hen, as wenn se jüst nix anners maakt 
harr, as ‚n Begonie Water geven. „Man, se haut liekers jeedeen för ‚n poor 
Stunnen vun de Fööt. Un ik nehm doch an, dat ji all den eersten 
Schooldag ganz beleven wüllt, dorüm mööt ji oppassen, dat de Ohr- 
Schützers bi de Arbeit an chrn Platz sünd. Ik geev denn wedder ‚n Teken, 
wenn wiinpacken köönt. Veer gaht jümmers an een Kist — un hier gifft 
dat Pütt noog — Kompost is dor in de Säck un weest vötsichtig mit de 
Venemosa Tentacula. De bitt.“ 

As se dat vertell, geev se ‚n stickelige düüster-rode Plant ‚n däägten 
Klaps, de nu chr langen Föhlers, de sik suutje över ehr Schuller sleken 
harrn, wedder introck. 

Harry, Ron un Hermine weern tosamen an een Kist mit ‚n 
Lockenkopp vun Hufflepuff. Harry kenn den Jung vun’t Anschn, man 


he harr noch nich mit em snackt. 

„Justin Finch-Fletchley“, stell he sik fründlich vör un schüttel Harry 
de Hand. „Weet, wokeen ji sünd, kloor, de berühmte Harry Potter ... un 
du büst Hermine Granger — jümmers bi allens de Nummer Een ...“ 
(Hermine strahl över ‚t ganze Gesicht, as de Jung ook ehr Hand schüttel) 


„un Ron Weasley. Hest du nich dat Auto flagen?“ 
Ron grien nich. De Huler huul em woll jümmers noch in de Ohren. 


„Düsse Lockhart is so’n rechten Baas, wat?“, meen Justin tofreden, as 
se sik doran maken, Draken-Kötel-Kompost in jümehr Pütt to füllen. 
„De is vör den Düvel nich bang. Hebbt ji sien Böker leest? Ik weer vör 
Bammel doot bleven, wenn mi ‚n Weerwulf in ‚n Telefon-Zell fastsett 


harr, man he bleev de Roh sülvst un — zapp — eenfach klasse. 


Ik weer al för Eton anmellt, man ik kann gor nich seggen, wo glücklich 
ik bün, dat ik hierher kamen bün. Naja, Mudder weer dat nich ganz na de 
Mütz, aver ik heff ehr Lockhart sien Böker to’n Lesen geven, un nu 
versteiht se, woso dat wichtig is, wenn dor cen in de Familie is, de op ‚n 


gode Töver-School gahn is...“ 


Achteran kunnen se nich veel snacken. Se harrn de Ohr-Schützers 
wedder op un mussen nipp op de Alruuntjes oppassen. Perfessersch 
Sprout harr so daan, as wenn dat allens man ’n Klacks weer, man so weer 
dat nich. De Alruuntjes wullen gor nich geern ut de Eer ruut. Man dat 
sehg so ut, as wullen se ook nich wedder trüch. Se dreihen sik, weern an 
‚t Pedden, maken ‚n Fuust mit jümehr spitzen Fingers un gnarschen mit 
de Tähn. Harry bruuk glatt teihn Minuten, üm een besünners dicken in 


den Putt rintodrücken. 


As de Stunn to Enn weer, leep Harry, as all de annern ut de Klass ook, 
de Sweet man so daal. De Knaken dään em weh un he harr sik vun vörn 
un achtern mit Eer inkleit. Se sluren trüch na ‚t Slott, üm sik gau to 
waschen, un denn mussen de Gryffindorers tosehn, dat se na Verwanneln 


hen kemen. 

In Perfessersch McGonagall ehr Stunnen geev dat jümmers vecl to 
doon, man vundaag mussen se noch mehr ran as anners. Harry düch, as 
wenn allens, wat he verleden Johr lehrt harr, den Sommer över ut sien 
Verstandskasten ruutdrüppelt weer. He schull ‚n Käfer in ,‚n Knoop 
verwanneln, man he schaff bloots, dat sik dat Krabbeldeert de Fööt mööd 
leep, denn dat rönn in een Tuur över den Disch hen un her un neih vör 


den Töversteken ut. 


Bi Ron weer ‚t noch leger. He harr sien Töversteken tosamenbackt 
mit ‚n Stück Töver-Tesa, dat he jichenswo utlehnt harr. Man dor weer 
woll nix mehr an to retten. Maal knaaster de Steken, maal smeet he 
Funken, un jümmers, wenn Ron sien Käfer verwanneln wull, stunn he 
bloots sülvst glieks in’n Wulk ut dichten griesen Rook, de na fule Eier 
rüük. He kunn gor nich mehr sehn, womit he togangen weer. Un ut 
Versehn drück Ron sien Käfer mit ‚n Ellbagen platt un muss sik ‚n nee’n 


geven laten. Perfessersch McGonagall kunn dor gor nich öÖver lachen. 


Harry haal deep Luft, as he de Eten-Glock höör. Sien Brägen keem 
em vör as ‚n utdröögt Stück Kees. All susen se ut de Klass ruut, bloots 
he weer noch mit Ron dor, de mit sien Töversteken för dull op ‚n Disch 
klopp. 

„Verdammt ... Schiet ... Dings...“ 


„Schriev na Huus, dat se di ‚n annern schickt“, meen Harry, as de 
Töversteken to knallen un ballern anfung as so’n Teppich Piepmantjes. 

„Wiss doch, un dorför krieg ik denn noch ‚n Huler“, sä Ron un steek 
den Steken, de nu an’t Snuven weer, in sien Schooltasch. „Du hest sülvst 
Schuld, dat dien Töversteken twei is -“ 

Se gungen för ‚t Middag na ünnen. Man dor worr Ron ook nich beter 
toweeg, as Hermine jüm ‚n Handvull tipp-topp Jackenknööp wies, de se 


in Verwanneln maakt harr. 

„Wat hebbt wi hüüt Namiddag?“, fraag Harry gau, bloots, dat se vun 


wat anners snacken. 
„Wehren gegen de Düüster Künsten“, wuss Hermine footts. 


„Woso“, wull Ron weten un lang na ehrn Stunnen-Plaan, „hest du üm 


all de Stunnen bi Lockhart lütte Harten rüm maalt.“ 
Hermine reet em den Stunnen-Plaan weg un leep puterroot an. 


Se eten dat Middag op un gungen na buten op ‚n Hoff. Wulken weern 
optrocken. Hermine sett sik op ‚n Steentrepp un steck chr Nees wedder 
in Ünnerwegens mit de Unnereerdschen. Harry un Ron stunnen ‚n poor 
Minuten lang rüm un snacken över Quidditsch, eerst denn kreeg Harry 
mit, dat dor een ‚n Oog op em harr. Dat weer de lierlütte Jung mit 
muusgriese Hoor, den Harry den annern Avend mit den Verdeler-Hoot 
sehn harr. De keek Harry mit grote Ogen an, as wenn he hypnotiseert 
weer. He harr wat in de Hand, wat na ‚n eenfachen Muggel-Foto- 
Apperaat utschg. Un as Harry na em hen keek, kreeg he ‚n füürroden 
Kopp... 

„Allens kloor, Harry? Ik ik bün Colin Creevey“, hachpach he un keem 
vörsichtig na vörn. „Ik bün ook in Gryffindor. Wat meenst du — kunn ik 
villicht — kann ik ’n Bild vun di maken?“, fraag he un wies op den Knips- 
Kasten. 

„n Bild maken?“, fraag Harry noch maal. 

„Dat ik bewiesen kann, dat ik di drapen heff“, anter Colin Creevey 
gau un keem noch ‚n Stück dichter ran. „Ik weet allens över di. All Lüüd 
snackt bloots vun di. Woans du an’t Leven bleven büst, as Du-weetst-al- 
wokeen di doot maken wull, un wo he denn verswunnen is un so. Un dat 
du jümmers noch ‚n Narv as ‚n Blitz vör ‚n Kopp hest“ (sien Ogen söchen 


Harry sien Bless af), „un ’n Jung in 

mien Slaapstuuv meen, wenn ik den Film in den richtigen Entwickler 
do, denn warrt de Biller sik bewegen.“ Colin muss deep Luft halen, so 
hibbelig weer he, un denn sä he: „Is doch dull hier, oder? Ehrdat de Breef 
vun Hogwarts keem, heff ik gor nich wusst, dat de ganze Kraam, den ik 
kann, Töveree is. Mien Vadder is Melkmann, de kunn dat ook nich 
glöven. Dorüm maak ik ganz veel Biller un schick em de na Huus. Un dat 
weer echt goot, wenn ik cen vun di harr —“, he keck Harry an, as wull he 
vör em op de Knee fallen — „villicht kann dien Fründ dat maken un ik 
stell mi blangen di hen? Un wenn du mi dor denn noch ‚n Autogramm 
op geven kannst?“ 

„Autogramm-Korten? Du giffst Autogramm-Korten ut, Potter?“ 

Luut un scharp weer dat Echo vun Draco Malfoy op den Schoolhoff 
to hören. He harr sik mit sien dicken un beestigen Mackers Crabbe un 
Goyle akraat achter Colin henstellt. 

„Alle Mann anstellen!“, grööl Malfoy över den Hoff, „Harry Potter 
gifft Autogramm-Korten ut!“ 

„Maak ik nich“, worr Harry vergrellt un maak ‚n Fuust. „Hool dien 
Muul, Malfoy.“ 

„Du büst bloots afgünstig“, jösel Colin, de all in all nich dicker weer 
as Crabbe sien Hals. 

„Afgünstig?“, blaff Malfoy, de nu gor nich mehr ropen muss; de halve 
Schoolhoff höör al to. „Op wat? Ik will gor keen schetterige Narv vör 
mien Kopp, besten Dank. Ik meen ook, dat du nix Besünners weerst, 
wenn se di den Kopp opklöven.“ 

Crabbe un Goyle gnickern dösig vör sik hen. 

„Freet Snicken, Malfoy“, reep Ron, de nu ook in Brass weer. Crabbe 
höör op to lachen un fung an, sien Knökelsknaken to rieven. De weern 


so groot as ‚n Kastangel un dat weer kloor, dat he dormit drohen wull. 

„Wees vörsichtig, Weasley“, hiss Malfoy. „Du warrst hier doch keen 
Arger anfangen, wo du doch so bang büst, dat dien Mami kummt un di 
vun de School nimmt.“ He maak wieder in ‚n piepig schrille Stimm. „Un 


wenn du noch eenmaal ook bloots ‚n Spier ut de Spoor löppst -“ 
‚n Koppel vun de öllsten Slytherin-Schölers lachen dor luut över. 


„Weasley much geern ‚n Autogramm-Kort, Potter“, sä Malfoy 


höhnsch. „De is denn mehr weert as dat ganze Huus vun düsse Familie.“ 


As ‚n Pietsch trock Ron sien mit Töver-Tesa flickten Töversteken 
ruut, man Hermine sloog Unnerwegens mit de Ünnereerdschen mit een 


Flatsch to un fluster: „Passt op!“ 


„Wat is hier loos, wat is hier loos?“, Gilderoy Lockhart keem mit grote 
Schreed na jüm hen, sien lila Umhang flatter achter em ran. „Wokeen 


verdeelt Autogramm-Korten?“ 


Harry fung an to snacken, man dat Woort worr em afsneden, as 
Lockhart ‚n Arm üm sien Schuller smeet un kumpelhaftig dunner: „Harr 
ik mi denken kunnt! Dot is ja wedder uns Harry!“ 

Harry keem sik lütt un dösig vör, as he blangen Lockhart fast seet un 
sehg, woans Malfoy mank all de annern afdüker. 

„Na, man loos, Creevey“, grien Lockhart Colin an. „N Duppel-Bild, 
‚n beter Angebot kann ik nich maken, un wi beid warrt dat signeren.“ 

Colin grabbel na sien Knips-Kasten un maak dat Bild. Denn klingel 
dat. De Namiddags-Unnerricht fung an. 

„So, Lüüd, seht to, dat ji wieder kaamt“, reep Lockhart in den Schöler- 
Rummel rin, un denn gung he na ‚t Slott trüch. Harry wünsch sik ‚n goden 
Spröök, dat he sik witsch wegtövern kunn, denn Lockhart harr jümmers 


noch den Arm üm em as ‚n Schruuvstock. 

„Ben goden Tipp, Harry“, jösel Lockhart, as se dör ’n Siedendöör na 
‚t Huus rin gungen, un he snack dorbi as ’n öllern Broder. „Ik heff mi 
jüst för di insett - ik meen, nu wo de jung Creevey mi mit op dat Bild 
nahmen hett, denkt dien Mitschölers doch nich mehr, dat du ‚n groten 
Prahlhans büst...“ 


Harry sien Stamereen kemen gor nich bet an sien Ohr un so trock 
Lockhart mit em den Gang langs, wo Schölers jüm anglupen. Denn gung 


‚t,n Trepp hooch. 


„Ik wull man bloots seggen, dat dor, wo dien Karriere nu steiht, dat 
dat dor nich jüst plietsch is, Autogramm-Korten uttogeven — süht ‚n 
beten to dicksnutig ut, Harry, wenn ik ehrlich ween schall. Mag ween un 
de Dag kummt, dat ‚n, so as ik, jümmers ‚n lütt Stapel bi sik hebben mutt, 


man —“, un he kakel ‚n beten, „ik glööv nich, dat du al so wiet büst.“ 


Se kemen in Lockhart sien Klass un eerst dor leet he Harry loos. Harry 
streek sien Umhang trecht un stüür op ‚n Platz in de achterste Reeg to, 
wo he glieks all söven Böker vun Lockhart vör sik opstapel, dat he dat 


Originaal nich mehr ankieken muss. 


Bilütten keem de ganze Klass rin un Ron un Hermine setten sik 


blangen Harry, een links, een rechts. 


„Op dien Gesicht kannst ‚n Spegel-Ei braden“, sä Ron. „Drück man 
de Dumens, dat Creevey nich Ginny in de Mööt kummt. De beiden wartt 
stracks ‚n Harry-Potter-Fan-Club grünnen.“ 

„Höör op“, futer Harry em an. Dat weer dat Letzte, wat Harry wull, 
dat Lockhart dat Woort ‚Harry-Potter-Fan-Club‘ höör. 

As all op jümehr Stöhl seten, hoost Lockhart eenmaal luut op un denn 
weer ‚t still. He lang na vörn un greep sik Neville Longbottom sien Book 
Dwarsaf bi de Dwargen un heel dat hooch, dat jeedeen sien Gesicht vörn 


op dat Book sehn kunn, dat jüm toplinker. 

„Ik“, fung he an, wies dor op un plinker jüst so mit de Ogen, 
„Gilderoy Lockhart, Merlin-Orden, Drüdde Klass, Ehren-Lidmaat bi de 
Liga to’n Schutz gegen de Düüster Machten un fiefmaal den ‚Pries för 
dat scharmanteste Lachen‘ vun de Bunte Hex - man dor snack ik nich 
vun. De Dodesfee vun Bandon heff ik opletzt nich mit mien 
Smuustergrienen ünnerkregen.“ — 

He luur dorop, dat se lachen schullen; ‚n poor Lüüd harrn ‚n flau 
Grientje opsett. 

„Ik seh, ji hebbt all mien Werke kumpleet köfft - goot maakt. Ik meen, 
wi schullen hüüt mit ‚n lütt Quiz anfangen. Ganz licht to, keen Bang — 
bloots dat ik sch, wat ji dat ook allens leest hebbt, wo veel ji verstahn 
hebbt...“ — 

As he de Test-Blääd utgeven hart, gung he wedder na sien Pult un sä: 
„ji hebbt dörtig Minuten. De Tiet löppt — nu!“ 

Harry keek op sien Blatt un lees: 

1. Wat för ‚n Klöör hett Gilderoy Lockhart opleevst? 2. Wat wünscht 
sik Gilderoy Lockhart an’n meisten? 3. Wat is, na dien Menen, Gilderoy 
Lockhart sien gröttste Leistung bet nu? 

Wieder un wieder gung dat so, dree lange Sieden vull, bet hen na: 

54. Wannehr hett Gilderoy Lockhart Geburtsdag un wat is dat 
Geschenk, dat op best to em passen deit? 

‚n halvig Stunn later sammel Lockhart de Blääd wedder in un keck 
jüm vör de Klass gau dör. 

„lja, tja, tja — meist keeneen kunn sik dor op besinnen, dat de Klöör, 
de ik an’n meisten lieden mag, lila is. So steiht dat in Johanninacht bi ‚n 


Jeti. Un ‚n poor vun jo mööt 

‚Wannern mit Weerwülf‘ noch ‚n beten akrater lesen - in Kapitel twölf 
steiht klipp un kloor: Dat beste Geburtsdagsgeschenk för mi weer 
Harmonie twüschen all Lüüd ut de Töver-Welt un de Lüüd ut de Nich- 
Töver-Welt - ook wenn ik nix harr gegen ‚n däägte Buddel Ogden’s Olen 
Füür-Whisky!“ — 

Un wedder plinker he jüm to, as wenn se sien besten Mackers weern. 
Ron gluup Lockhart an, as kunn he dat allens nich glöven; Seamus 
Finnigan un Dean Thomas, de vörn seten, lachen in sik rin un schütteln 
sik dorbi. Hermine aver lees Lockhart Woort för Woort vun de Lippen 


af un se tucks tohoop, as he chrn Naam in ‚n Mund nehm. 


„... aver Hermine Granger wuss, wat ik mian meisten wünschen do, 
dat ik dat Lege ut de Welt weg krieg un mien egen Kollekschoon mit 
Hoor-Middel ünner de Lüüd bring — goot maakt! Wohraftig“, he keek 


gau ehr Arbeit dör, „allens richtig! Wokeen is Hermine Granger?“ — 
Hermine bever de Finger, as se em to Hööcht reck. 


„Fein“, strahl Lockhatt. „Würklich fein! Teihn Punkte för Gryffindor! 


Un nu de Eernst...“ 

He böög sik achter sien Disch daal un hiev dor ’n Käfig rop, de mit ‚n 
Dook todeckt weer. 

„Nu — wohrschaul Ik schall jo fit maken gegen de leegsten Gestalten, 
de dat in de Töver-Welt geven deit. Kann angahn, dat ji in düsse Klass 
den gröttsten Bammel beleven warrt. Ji mööt doran denken, dat jo nix 
wat andoon kann, solang ik bi jo bün. Allens, wat ik verlangen do, is, dat 
ji ruhig blievt.“ 

He wull dat ja gor nich, man nu schuul Harry doch üm sien Böker- 
Stapel rüm, dat he den Käfig beter sehn kunn. Lockhart legg cen Hand 
op dat Dook. Dean un Scamus harrn nu mit Lachen ophöött. Newville seet 
daalduukt in de cerste Reeg. 

„Ik mutt jo bitten, dat ji nich opschreet“, sä Lockhart liesen. „Dat 


kunn jüm in Raasch bringen.“ 

As de ganze Klass ophöör Luft to halen, trock Lockhart dat Dook 
weg. 

„ja-ha“, sä he un sien Stimm bever. „Pixies ut Cornwall - frisch 
infungen.“ 

Seamus Finnigan kunn nich mehr an sik holen. He pruust vör Lachen 
loos un nich maal Lockhart kunn dat för ‚n Angstschree holen. 

„Bitte?“, smuuster he Seamus an. 

„Naja, de sünd nich — de sünd nich jüst — gefährlich, oder?“, gnicker 
Seamus. 

„Büst du di seker?“, fraag Lockhart un schafuter Scamus mit ‚n Finger 
vör de Nees rüm. „Düvelsbraden vun rebellsche lütte Beester köönt de 


ween.“ 


De Pixies weern metallik-blau un 20 Zentimeter groot; se harrn 
spitzige Gesichter un so grelle Stimmen, as wenn dor ‚n Koppel Lünken 
an’t Spiktakeln weer. Vun den Ogenblick an, wo Lockhart dat Dook 
wegtrocken harr, weern se an’t Snatern un an’t Rümbirsen, se reten an de 


Trallen un maken Fratzen gegen de Lüüd, de an’n dichtesten bi weern. 


„Also loos“, reep Lockhart. „Wüllt maal schn, wat ji dormit kloor 
kaamt!“ Un he maak den Käfig op. 


Nu weer de Düvel loos. De Pixies schoten as de Stickelintjes na all 
Kanten weg. Twee faten Neville bi de Ohren an un hieven em in de Luft. 
‚n poor schoten direktemang dör dat Finster un dat regen Glas-Splitters 
op de achterste Reeg. De Rest schaff dat, de Klass beter in Klump to 
hauen, as dat ‚n anstoken Wildswien henkregen harr. Se grepen sik de 
Black-Pütt un sprütten de Klass dormit vull, reten Böker un Hefte in 
dusend Stücken, plücken Billers vun de Muurn, dreihen den Asch- 
Ammer op ‚n Kopp, snappen sik Taschen un Böker un smeten jüm ut 
dat tweie Finster; dat duur bloots Minuten, dor söch de halve Klass 
Schuul ünner de Dischen un Neville bammel vun den Kroonlüchter an 
de Deek daal. 

„Nu maal ran! Drievt jüm tohoop! Drievt jüm tohoop! Dat sünd doch 


bloots Pixies...“, reep Lockhatt. 


He krempel sien Mauen op, fuchtel mit sien Töversteken rüm un 
grööl: „Pixiewixi Pochtiwochti!“ 

Nix passeer; een vun de Pixies greep sik Lockhart sien Töversteken 
un smeet ook den ut ‚t Finster. Lockhart sluuk vör Schreck dröög daal un 
düker ook ünner sien Disch. Meist harr Neville noch Muus un Gruus ut 


em maakt, as de Lüchter ‚n Sekunn later nageev un daalrassel. 


Dat bimmel un all jachtern se na de Döör to. As dat ‚n beten sinniger 
togung un Lockhart sik berappel un wedder op de Fööt keem, schg he 
Harry, Ron un Hermine, de al meist bi de Döör weern, un he japps: „Na, 
denn fraag ik eben jo dree, dat ji den Rest wedder in den Käfig insparrt.“ 


He jachter an jüm vörbi un maak de Döör gau achter sik to. 


„Wo kann so wat angahn!“, bölk Ron, as cen vun de Pixies em asig 


in’t Ohr bieten dä. 


„He will bloots, dat wi ‚n beten wat vun’t praktische Leven mitkriegt“, 
meen Hermine, maak mit ‚n plietschen Fastfreer-Töver twee Pixies op 
maal lahm un stopp jüm trüch in den Käfig. 

„Praktisch?“, sä Harry, de versöch, ‚n Pixi to griepen, de vun em weg 
danz un em de Tung ruutsteek. „Hermine, he harr gor keen Klook vun 
dat, wat he maak.“ 

„Dummtüüg‘“, anter Hermine. „Du hest sien Böker leest —- denk maal 


an all de wunnerboren Saken, de he maakt hett...“ — 


„Vun de he seggt, dat he jüm maakt hett“, brummel Ron. 

- KAPITEL SÖVEN - 


Drecks-Bloot un 'n düüster Stimm 


De nächsten Daag harr Harry dat jümmers hild, dat he stracks ut Sicht 
keem, wenn Gilderoy Lockhart den Gang langs keem. Sworer weer dat, 
Colin Creevey nich in de Mööt to kamen, denn dat leet, as wenn de Gast 
Harry sien Stunnenplaan butenkopps lehrt harr. Dat schg so ut, as wenn 
't dat Gröttste för Colin weer, wenn he söss- oder sövenmaal den Dag 
seggen kunn „Allens kloor, Harry?“ un dorför denn 'n „Na, Colin“ 


trüchkeem, eendoont, wo möör Harry sik anhöör, wenn he dat sä. 


Hedwig weer jümmers noch vergrellt op Harry wegen de verflixte 
Auto-Fohrt un Ron sien Töversteken maak jümmers noch malle Saken. 
An'n allermallsten weer dat Freedag morgen, as he in de Töverspröök- 
Stunn ut Ron sien Hand ruutschoot un den spiddeligen, olen Perfesser 
Flitwick akraat twüschen de Ogen knall; dat geev 'n grote, gröne Buul, de 
för dull pucker. So leep meisttiets wat scheef un för Harry worr dat Tiet, 
dat dat Wekenenn keem. Mit Ron un Hermine wull he ann 
Sünnavendvörmiddag Hagrid besöken. Man Harry waak 'n poor Stunnen 
fröher op, as he dat plaant harr; Oliver Wood, de Käpten vun de 
Gryffindor-Quidditsch Mannschopp stunn an sien Bett un schüttel em. 


„Wat's loos?“, sä Harry benaut. 


„Quidditsch-Training!“, si Wood. „Man to!“ Harry plier mit möde 
Oeen ut dat Finster. 'n fienen Daak hüng dor vör den rosa un oeollen 
8 8 8 
öörten Heven. Nu, wo he waak weer, kunn he gor nich begriepen, wo 
klöörten H N h k k heg h begriep 


he bi dat Spiktakel vun de Vagels harr slapen kunnt. 

„Oliver“, quengel Harry, dat is ja noch vör Dau un Dag.“ 

„Genau“, anter Wood. He weer 'n langen, kantigen Schöler ut de 
sösste Klass un jüst nu weern sien Ogen an’'t Glöhen. „Dat höört to uns 
nee Trainings-Programm to. Man to, haal dien Bessen un denn loos“, 
dibber Wood. „Keen vun deannern Mannschoppen hett mit dat Training 


anfungen. Düt Johr sünd wi de eersten, de vöran gaht...“ 


Harry japp un em schudder dat 'n beten. So krabbel he ut sien Bett 
ruut un söch na sien Quidditsch-Ümhang. „Büst 'n feinen Kerl“, munter 
Wood em op. „Wi seht uns in 'n viddel Stunn op 't Quidditsch-Feld.“ As 
he den scharlach-roden Umhang vun sien Mannschopp funnen un sien 
Mantel övertrocken hart, denn he freer doch 'n beten, schreev Harry gau 
’n Zedel för Ron op, woso he weg weer. Denn gung he de 
Proppentreckertrepp daal na den Gemeenschoppsruum, sien Nimbus 
Tweedusend över de Schuller. He weer jüst bi dat Lock in dat Bild 
ankamen, as dat achter em klapper. Denn schg he ook al Colin Creevey, 
de de Proppentreckertrepp daalstört keem. Sien Foto-Apperaat schaukel 
as dull an sien Hals un he harr wat in sien Hand. 

„Ik heff höört, dat een op de Trepp dien Naam sä, Harry! Kick maal, 
wat ik hier heffl Ik heff dat entwickeln laten un ik wull di wiesen -“ 

As wenn he ut 'n anner Welt keem, keek Harry op dat Bild, dat Colin 
em vör de Nees heel. 

'n swatt-witten Lockhart beweeg sik dorop, he weer dorbi, mit Macht 
an'n Arm to trecken, den Harry as sien egen kennen kunn. He weer ganz 
tofreden, as he schg, dat sien Afbild sik düchtig wehr un versöch, nich op 
dat Bild to kamen. An't Enn geev Lockhart op, he hachpach un sack an 


den witten Rand vun dat Foto tosamen. 


„Krieg ik 'n Autogramm?“, jibbel Colin. 

„Nee“, sä Harry liesen un he keck sik üm, dat dor würklich nüms 
anners in de Stuuv weer. „Deit mi Leed, Colin, ik heff dat hild - 
Quidditsch-Training.“ He kroop dör dat Lock in dat Porträt. 

„Oh, klasse! Tööv op mi! Ik heff noch nienich bi 'n Quidditsch-Spill 
tokeken!“ Colin krabbel dör dat Lock achter em ran. 


„Dor is gor nix loos“, sä Harry gau, man Colin weer dat eendoont, he 


grien un jachter as 'n jungen Hund blangen Harry langs. 


„Du büst de jüngste Speler in 'n Huus-Mannschopp in de verleden 
hunnert Johr, nich Harry, stimmt doch?“, rappel Colin. „Du musst topp 
ween. Ik bün noch nie flagen. Is dat licht to? Is dat dien egen Bessen? Is 


dat de Best, den dat geven deit?“ 


Harry wuss afsluuts nich, woans he em looswarrn kunn. Dat leet, as 


wenn he 'n Snackfatt as Schatten harr. 


„Also, ik verstah ja nix vun Quidditsch“, jabbel Colin un fung an to 
quüchen. „Stimmt dat: Dat gifft veer Bäll? Un twee vun de fleegt hen un 


her un versöökt, de Spelers vun jümehr Bessen to scheten?“ 


„Ja“, geev Harry op. Em bleev nix anners na, as Colin de heel un deel 
vertüderten Quidditsch-Regeln to verkloren. „De heet Hauers. Dat gifft 
twee Klatschers in jede Mannschopp un de hebbt 'n Slagholt, dat se de 
Hauers vun jümehr Siet weg slaan köönt. Fred un George Weasley sünd 
de Gryffindor-Hauers.“ 


„Un wo sünd de annern Bäll goot för?“, fraag Colin un weer meist 
över 'n lütte Trepp fullen. He keek nich na vörn, nee, he keck bloots op 
Harry. 

„Also, de Quaffel — dat is de gröttere rode — is de, mit den de Tore 
schaten warrt. Dree Jägers op jede Siet smiet sik den Quaffel to un 
versöökt, em twüschen de Tor-Pahlen an't Enn vun den Platz to kriegen 


- dor staht dree lange Stangen mit 'n Ring baven an.“ 

„Un de veerte Ball -“ 


„is de Gollen Swutsch“, verkloor Harry, „de is bannig lütt, verdammt 
fix un swoor to fangen. Man dat is de Opgav vun de Sökers, denn so'n 
Quidditsch-Speel geiht nich to Enn, ehrdat de Swutsch infungen is. Un 
de Söker, de den Swutsch snappt, kriggst för sien Mannschopp 
hunnertföftig Punkte.“ 


„Du büst de Gryffindor-Söker, stimmt doch, nich?“, swöög Colin un 
keek Harry mit grote Ogen an. 


„ja“, sä Harry, as se ut dat Slott ruutkemen un dör dat dau-natte Gras 
gungen. „Un denn gifft dat noch den Oppasser. De steiht bi de Tor- 
Pahlen. So eenfach is dat, würklich.“ 


Man Colin fraag un fraag un fraag den ganzen Weg över den Rasen 
bargdaal hen na dat Quidditsch-Feld un Harry kunn em eerst afschütteln, 


as se bi de Kabinen ankemen. Mit sien piepsig Stimm reep Colin em na: 


„Ik söök mi ’n goden Platz, Harty!“, un denn gung he na de Tribün 


röver. 


De annern vun de Gryffindor-Mannschopp weern al in de Kabin. 
Wood weer de Eenzigst, de würklich utslapen ut de Klüsen keck. Fred 
un George Weasley seten dor, de Ogen tosamenknepen, de Hootr all 
struvvelig, blangen Alicia Spinnet ut de veerte Klass, de woll jümmers 
wedder wegdrussel un mit 'n Dööts gegen de Wand achter ehr rassel. De 
annern beiden Jägers, Katie Bell un Angelina Johnson, weern beide an 't 
Jappen, een blangen de anner; se seten op de anner Siet. 

„Dor büst du ja, Harry, woso duurt dat so lang?“, vermahn em Wood 
scharp. „Also, ik wull geern gau mit jo all snacken, chrdat wi op den Platz 
ruutgaht. Ik heff nämlich den Sommer över 'n ganz nee Trainings- 
Programm utabeidt, dat warrt uns so richtig na vörn bringen ...“ 

Wood wies jüm 'n Brett, wo dat Quidditsch-Feld optekent weer. 'n 


Barg Linien, Pielen un Krüzen weern dor in 

verscheden Klören op maalt. He haal sien Töversteken ruut, tick 
gegen dat Brett un de Pielen fungen an, as Regenwörm över dat Feld to 
krabbeln. As Wood mit 'n Anspraak över sien nec'e Taktik looslegg, sack 
Fred Weasley sien Kopp daal op Alicia Spinnet chr Schuller un he fung 


an to snorken. 


Um dat eerste Brett to verkloren, bruuk he meist twintig Minuten, 
man dor ünner weer noch 'n Brett, un denn noch een. Harry drussel 


suutje weg, as Wood snack un snack un snack. 


„Goot“, keem Wood to't Enn un reet Harry ut sien Dämmerdroom. 
He harr dröömt, wat he jüst in düssen Ogenblick baven in't Slott allens 


to'n Fröhstück eten kunn. „Is dat kloor? Fragen?“ 


„Ik heff 'n Fraag, Oliver“, meen George, de mit een Slag opwaakt 


weer. „Woso hest du uns dat nich güstern vertellt, as wi waak weern?“ 


Dat weer woll nich de Fraag, op de Wood luurt harr. „Nu passt maal 
op, Lüüd“, sä he un keek jüm all düüster an, „anner Johr harrn wi den 
Quidditsch-Pokaal winnen musst. Wi weern kloor de beste Mannschopp. 
Man leider sünd dor Saken passeert, de wi nich in de Hand harrn ...“ 
Harry rutsch op sien Platz hen un her. Bi dat letzt Spill in't verleden Johr 
harr he ahn Besinnen op de Kranken-Statschoon legen, dorüm harr 
Gryffindor een Speler weniger hatt un se harrn so een op de Mütz kregen 


as in de letzten dreehunnert Johr nich. 


Dat duur 'n Ogenblick, bet Wood sik wedder in de Gewalt harr. He 
weer dor jümmers noch nich över weg, dat se dat letzt Spill so böös in 'n 


Sand sett harrn. 


„Also, düt Johr maakt wi mehr Training... Goot, laat uns ruutgahn un 


fe 


de nec’e Theorie ümsetten!“, reep Wood, he greep sik sien Bessen un 
weer de eerst, de ut de Kabin ruutgung. De Mannschopp slarr achteran, 


mit stieve Knaken un jümmers noch an't Jappen. 

Se weern so lang in de Kabin ween, dat de Sünn nu al richtig opgahn 
weer, ook wenn noch Nevel-Placken över den Rasen vun 't Stadion 
hüngen. As Harry op 't Feld gung, sehg he op de Tribün Ron un Hermine. 

„Sünd ji noch nich trecht?“, reep Ron, as kunn he dat gor nich glöven. 

„Hebbt noch nich maal anfungen“, anter Harry, de geern 'n Haps vun 
dat Marmeladen-Broot hatt harr, dat Ron un Hermine ut de Grote Hall 
mit ruutbröcht harrn. „Wood hett uns 'n nee'e Taktik verklookfiedelt.“ 

He steeg op sien Bessen, stoot sik vun de Eer af un suus na baven in 
de Luft. De frische Morgen-Luft beet em in't Gesicht un bröch em veel 
mehr in Gang as Wood sien lang preesteree. Herrlich föhl sik dat an, dat 
he trüch op 't Quidditsch-Feld weer. He bruus glieks mit vull Karacho 
üm dat Feld rüm un jaag achter Fred un George ran. 

„Wat is dat för ’n gediegen Klicken?“, reep Fred, as se üm de Bucht 
hulen. 

Harry keek na de Tribün. Colin scet meist ganz baven. He harr sien 
Knips-Kasten in de Hand un maak een Bild na dat anner. Vunwegen de 
leddige Tribün weer dat Klicken duppelt goot to hören. 

„Kiek hierher, Harry! Hierher!“, pieps he luuthals. 

„Wat is dat denn för een?“, wull Fred weten. 

„Weet nich“, loog Harry un suus af, as wenn he 'n Turbo toschalt harr 
so wiet weg vun Colin, as dat man gung. 

„Wat is hier loos?“, wull Wood weten, as he dör de Luft na jüm hen 
seil. „Woso maakt düsse Jung ut de cerste Klass Billers? Ik mag dat nich 
hebben. He kunn 'n Kundschafter vun Siytherin ween, de uns nee 
Trainings-Programm utkunkeluren will.“ 

„He höört na Gryffindor“, anter Harry gau. 

„Un de Siytheriners bruukt ook keen Kundschafter, Oliver“, meen 


George. 

„Wo kümmst du dor op?“, fraag Wood gnadderig. 
„Wieldat se sülvst hier sünd“, sä George un wies mit 'n Finger. 


'n Handvull Lüüd in gröne Umhäng gungen jüst op dat Feld, ehr 


Bessens harrn se in de Hand. 


„Dat is ja nich to glöven“, schafuter Wood. „Ik heff mi för hüüt för 
den Platz indragen! Dat wüllt wi doch maal sehn!“ 


Wood schoot na de Eer daal; he lann veel rumpeliger, as he dat in sien 
Raasch dacht harr, sien Kneen wackeln 'n beten, as he vun sien Bessen 


daalsteeg. Harry, Fred un George kemen achter em ran. 


„Flint!“, grööl Wood den Siytherin-Käpten an. „Dat is uns Trainings- 


fe 


Tiet! Wi sünd extra fröh opstahn! Seht to, dat ji Land gewinnt 


Marcus Flint weer sogor noch länger as Wood. He trock 'n 


swienplietsch Snuut as 'n Troll: „Noog Platz för uns all, Wood.“ 


Angelina, Alicia un Katie weern nu ook dor. Deerns geev dat nich in 
de Slytherin-Mannschopp - un de stunnen nu dor, Schuller an Schuller, 


as cen Mann un keken na de Gryffindoters röver. 


„Ik heff mi aver för den Platz indragen!“, weer Wood an't Schafutern. 
„Ik heff mi indragen!“ 

„Amm“, gung Flint gegenan, „man ik heff hier 'n Vullmacht, 
ünnerschreven vun Perfesser Snape. ‚Ik, Perfesser S. Snape, geev Verlööv 
för de Slytherin-Mannschopp, dat se vundaag op den Quidditsch-Platz 
traineren kann, wieldat se nödig ehrn nee'en Söker inspelen mööt.‘ 

„Ji hebbt 'n nee'en Söker?“, fraag Wood, as kunn he dat nich glöven. 
„Neem is he?“ 

Un achter de söss dannigen Keerls keem 'n söventen ruut, de weer 


wat lütter un grien Över dat ganze, bleke, spitze Gesicht. Dor stunn Draco 
Malfoy. 

„Büst du nich Lucius Malfoy sien Söhn?“, fraag Fred un keek Malfoy 
scheef vun de Siet an. 

„Is ja drullig, dat ji vun Draco sien Vadder snackt“, sä Flint un dorbi 
sett de ganze Slytherin-Mannschopp 'n noch breder Grienen op. „De hett 
veel för anner Lüüd över. Ik will jo wiesen, wat he de Slytherin- 
Mannschopp schenkt hett.“ 

All söven helen jümehr Bessens na vörn. Söven blitz blank wienerte, 
niegelnagelnec'e Handgriffe un sövenmaal in feine gollen Schrift ‚Nimbus 
Tweedusend un Een’ blänkern in de Morgen-Sünn. 

„Dat neeste Modell. Is just letzten Maand ruutkamen“, sä Flint so 
blangenbi un snips 'n Krömel Stoff vun sien egen weg. „Ik glööv, se sünd 
'n ganz Stück beter as de ole Tweedusender-Serie. Dat gellt natürlich ook 
för de olen Schüürdüvel“, grien he asig na Fred un George rövert, de sik 
an jümehr Schüürdüvel Fief fastklammern dään, „dor hett nüms ’n 
Schangs.“ 

Keen vun de Gryffindor-Spelers wuss, wat he seggen schull. Malfoy 
grien so smerig, dat sien Ogen bloots noch dünne Spleten weern. 

„Kiek an“, sä Flint, „dat Speelfeld warrt störmt.‘“ Ron un Hermine 
kemen över 't Feld. Se wullen sehn, wat dor loos weer. 

„Wat is?“, fraag Ron Harry. „Woso speelt ji nich? Un wat maakt de 
hier?“ 

He keek na Malfoy hen, de sien Slytherin-Mannschopps-Umhang 
antrock. 

„Ik bün de nee’e Söker bi Slytherin, Weasley“, sä Malfoy dickpansig. 
„De Lüüd wunnerwarkt bloots över de Bessens, de mien Vadder för de 
Mannschopp köfft hett.“ 

Ron sien Mund stunn apen, he gluup op de söven Super Bessens vör 
sik. 

„Klasse, wat?“, prahl Malfoy tutig. „Mag ja ween, dat de Gryffindorers 


'n beten Gold insammeln un ook nee'e Bessen 

kriegen köönt. Ji köönt ja de olen Schüürdüvel Fief verhökern, wiss 
warrt sik 'n Museum finnen, dat dor wat för springen lett.“ 

De ganze Siytherin-Mannschopp boog sik vör Lachen. 

„Op jeden Fall gifft dat bi de Gryffindorers keeneen, de sik sien Platz 
in de Mannschopp köpen müss“, sä Hermine scharp. „De speelt 
vunwegen jümehr Talent.“ Malfoy sien Angever-Snuut fung an to 
tucksen. „Di hett nüms fraagt, du Stück Drecks-Bloot“, blaff he ehr an. 

Harry wuss op 'n Stutz, dat wat Malfoy dor seggt harr, weer richtig 
leeg, denn nu kemen all in Gang. Flint muss sik vördrängeln, dat Fred un 
George nich op Malfoy daal gungen, Alicia schree „Wo kannst du dat 
wagen!“, un Ron steek sien Hand ünner ’n Umhang, trock sien 
Töversteken ruut un reep: „Dor warrst du för betahlen, Malfoy!“ Wild 


fuchtel he dormit ünner Flint sien Arm dör vör Malfoy sien Gesicht rüm. 


'n luut Knall dunner as Echo dör 't Stadion un 'n gröön Füürwark 
schoot ut dat Achter-Enn vun Ron sien Töversteken ruut, hau em dorbi 
in 'n Buuk un schick em trüchootrs in't Gras. 

„Ron! Ron! Is allens kloor?“, gill Hermine. 

Ron maak sien Mund op, he wull snacken, man he bröch keen Woort 
ruut. Dorför geev he 'n gootsallermächtigen Rülps vun sik un 'n poor 
swatte Snicken kullern em ut sien Mund op 'n Schoot. 

De Siytheriners wullen sik halv doot lachen. Flint kunn sik meist nich 
bargen, he muss sien nee'en Bessen as Hool-Fast nehmen. Malfoy lecg 
op Kneen un Hannen un trummel mit de Fuust op de Eer. De 
Gryffindorers stunnen üm Ron rüm, de noch mehr grote, glitschige 


swatte Snicken hoochwörg. Dat leet, as wenn em keeneen anfaten much. 

„ls woll beter, wi bringt em na Hagrid, dat is an'n dichtesten bi“, sä 
Harry to Hermine. De nickköpp un de beiden trocken Ron an de Arms 
hooch. 


„Wat is loos, Harry? Wat is loos? Is he krank? Aver du kannst em wiss 
y 

gesund maken.“ Colin weer vun sien Platz daallopen kamen un danz 

blangen jüm hen un her, as se vun't Feld gungen. Ron muss wedder 


düchtig wörgen un noch mehr swatte Snicken drüppeln vör sien Fööt. 


„Ohauahauaha“, meen Colin, he weer ganz Füür un Flamm un bröch 


sien Knips-Kasten in'n Anslag. „Kannst du em maal stillholen, Harry?“ 


„Weg dor, Colin!“, kommandeer Harry füünsch. He un Hermine 


hulpen Ron vun't Feld un över 'n Slottsgrund hen na den Woold. 


„Sünd glieks dor, Ron“, trööst Hermine em, as se den Förster sien 


Kaat schn kunn. „Denn warrt dat beter ... sünd glieks dor...“ 


Se weern keen söven Meter mehr vun Hagrid sien Kaat weg, as de 
Döör opgung. Man dat weer nich Hagrid, de dor ruutkeem. Gilderoy 
Lockhart, de vundaag 'n hellen, malven-klöörten Umhang an harr, keem 


mit grote Stappen ruut. 


„Fix, na hier röver“, ziers Harry un schoov Ron achter 'n Busch. 


Hermine sleek achteran, ook wenn chr dat egentlich nich topass weer. 


„Dat is ganz licht to, wenn Se weet, woans dat geiht!“, töön Lockhart 
na Hagrid hen. „Wenn Se Help bruukt, weet Se, woneem Se mi finnen 
köönt! Ik warr Se mien Book tostellen laten - wunner mi bloots, dat Se 
dat noch nich hebbt. Ik warr vunavend een signeren un denn hier her 
schicken. Also, tschüüs!“ Un he matscheer na 't Slott to. Harry tööv, bet 
Lockhart nich mehr to sehn weer, denn trock he Ron achter 'n Busch 


ruut un hen na Hagrid sien Döör. Se kloppen för dull. 

Hagrid weer stantepe dor. He sehg bannig grimmelig ut, man sien 


Gesicht fung an to lüchen, as he mitkreeg, wokeen dor weer. 


„Heff mi al fraagt, wannehr ji mi besöken kaamt - kaamt rin, kaamt 


rin - ik dach, dat Kloppen, dat weer wedder Perfesser Lockhart.“ 


Harry un Hermine hulpen Ron över 'n Süll in de Kaat rin, de bloots 
een Kamer harr, mit 'n stevig Bett in de cen Eck un in de anner 'n Füürstä, 
de kommodig an't Gnaastern weer. Harry sett Ron vörsichtig op 'n Stohl 
un vertell Hagrid vun dat Snicken-Malöör, wat de aver gor nich so eernst 


nehm. 


„Beter na buten as na binnen“, meen he fründlich un stell 'n grote 


Kopper-Balje vör Ron hen. „Man ruut mit den Kraam, Ron.“ 


„Ik glöövt, wi köönt nich veel wat anners maken as aftöven, bet das 
ophöört”, sä Hermine benaut un sehg mit an, wo Ron sik över de Balje 
böög. „Dat is ’n Flöök, bi den dat so al swoor hentokriegen is, dat allens 


glatt löppt. Man mit 'n tweien Töversteken...‘“ 


Hagrid wusel rüm un kaak jüm Tee. Fang, sien Kaventsmann vun 


swatten Köter, sabber an Harry op un daal. 


„Wat wull Lockhart denn bi di, Hagrid?“, fraag Harry neeschierig un 
kraul Fang achter de Ohren. 


„Wull mi Tipps geven, woans een Watergeister ut ’n Soot kriggt“, 
grummel Hagrid un wisch dorbi ’n Hehn, bi den de halven Feddern 
utreten weern, vun den Disch un sett 'n Teepott an de Stä. „As wenn ik 
dat nich sülvst wuss. Un denn hett he rümdröhnt vunwegen 'n Dodestfee, 
de ümgeiht un de he bannt hett. Wenn bloots een Woort dorvun wohr 


is, denn freet ik mien Waterketel.““ 


Wat weer dat? Hagrid sä wat gegen 'n Schoolmeister vun Hogwarts? 
Harry keek em verbaast an. Man Hermine sä mit 'n Stimm, de 'n beten 


wat höger weer as anners: „Mi 

dücht, dat is ungerecht. Perfesser Dumbledore hett em för den besten 


Mann op den Posten holen --“ 


„He weer de eenzigst Mann för den Posten“, vertell Hagrid un heel 
jüm 'n Töller mit Sirup-Bontjes hen. Ron hoost un wörg noch jümmers 
in sien Balje rin. „Un ik meen: de eenzigst. Warrt jümmers sworer, cen to 
finnen för den Düüster-Künsten-Baantje. Naja, dor will nüms so richtig 
ran. Se fangt an un glöövt, dat bringt Pech. In de verleden Johr is keeneen 
lang bleven. Na, vertellt mi lever“, sä Hagrid un wies mit'n Kopp na Ron, 


„för wokeen he den Flöök dacht harr.“ 


„Malfoy hett Hermine beleidigt. Dat mutt würklich böös leeg ween 
hebben, denn all sünd dördreiht.“ 


„Dat weer leeg“, sä Ron heesch un duuk över de Kant vun den Disch 


op bleek un sweet-natt. „Malfoy hett ‚Drecks-Bloot to chr seggt, Hagrid 

Ron düker wedder na ünnen weg, as 'n nee'e Ladung swatte Snicken 
den Weg na buten söch. Hagrid keek verbiestert. „Dat hett he nich 


seggt!“, grummel he un keek Hermine an. 


„Un wat he dat hett‘, keem dat vun ehr. „Man ik weet nich, wat dat 


bedüden deit. Ik meen, dat höört sik würklich schabbig an...“ 


„Dat is so teemlich de asigste Beleidigung, de em infallen kunn“, japs 
Ron, de wedder hoochkeem. „Drecks-Bloot is 'n richtig groff Woort för 
een, de Muggel-Öllern hett - ji weet: Öllern de nich tövern köönt. Dat 
gifft 'n poor Hexenmeisters - un Malfoy sien Familie höört dorto -, de 
meent, se sünd beter as all de annern, denn se sünd dat, wat de Lüüd 
Echt-Bloot nöömt.“ He gulp noch maal kort op un 'n enkelte Snick full 
in sien utstreckte Hand. He smeet ehr in de Balje un vertell wieder: „Ik 
meen, de annern vun uns weet, dat gifft gor keen Ünnerscheed. Kiekt jo 
Neville 

Longbottom an, de is 'n Echt-Bloot un kann meist nich maal'n Ketel 


richtig rüm opstellen.“ 


„Un 'n Spröök, den Hermine nich kann, den hebbt se noch nich 


funnen“, vertell Hagrid stolt un Hermine leep wunnerbor root an. 


„Wenn du een wat andoon wullt - denn mit düt Woort“, ss Ron un 
wisch mit sien tatterige Hand över de sweet-natten Ogen. „Dreckig 
Bloot, so is dat. Gemeen Bloot. Dat is al verrückt. Hüüttodaags sünd de 
meisten Hexenmeisters so un so vun Halv-Bloot. Wenn wi keen Muggels 


heiraadt harrn, weern wi utsturven.“ 
Dat wrörgel wedder in sien Görgel un he düker wedder weg. 


„Also, ik will di dat nich vörsmieten, dat du versöcht hest, em to 
verropen, Ron“, reep Hagrid över dat Blubbern vun noch mehr Snicken 
weg, de in de Balje fallen dään. „Man mag ween un dor is wat Goots an, 
dat dien Töversteken na achtern ruutschaten hett. Lucius Malfoy weer 
wiss direktemang na den School-Rekter hen marscheert, wenn du sien 


Söhn wat ansnackt harrst. Dor hest du nu keen Arger mit.“ 


Harry wull jüst seggen, dat dat nich veel wat Legers geev, as dat swatte 
Snicken ut dien Mund ruutdwallern, man he kreeg dat nich kloor; Hagrid 


sien Sirup-Bontje harr sien Kusen tohoop backt. 


„Harry“, sä Hagrid op maal, as wenn he 'n Gedanken Blitz harr, „du 
hest noch 'n Schink bi mi in't Solt. Heff höört, du hest Autogramm- 
Korten utgeven. Woso heff ik noch keen?“ 

Gnatzig kreeg Harry nu doch sien Tähn ut'nanner reten. „Ik heff keen 
Autogramm-Korten utgeven“, sä he hitzig. „Wenn Lockhart dat 
jümmers noch wieder vertellt... -“ Man denn sehg he, dat Hagrid an't 


Lachen weer. 


„Dat weer bloots 'n Jux“, klopp he em so hartlich op 'n Puckel, dat 
sien Nees batz op den Disch ditsch. „Ik wuss, 

dat du dat nich maakt hest. Heff Lockhart seggt, du hest dat gor nich 


nödig. Du stickst em in de Tasch, ahn dat du di anstrengen musst.“ 


„Wetten, dat weer em nich na de Mütz“, sloog Harry vör, de sik 
wedder opricht un sien Kinn schüür. „Nee, weer dat woll nich“, plinköög 
Hagrid. „Un denn heff ik seggt, ik heff noch nienich een vun sien Böker 
leest, un denn wull he weggahn. Sirup-Bontje, Ron?“, fraag he noch, as 


Ron wedder bi jüm weer. 
„Nee, danke“, nuschel Ron. „Lever nich op ankamen laten.“ 


„Kaamt un kiekt maal, wat ik anplant heff“, sä Hagrid, as Harry un 
Hermine den Rest vun jümehrn Tee ut harrn. In den lütten Krüter-Goorn 
achter Hagrid sien Kaat stunn 'n Dutz vun de gröttsten Kürbisse, de 
Harry sien Leevdag sehn harr. Keeneen weer lütter as 'n utwussen 


Felsbrocken. 


„Kaamt goot, wat?“, frei Hagrid sik. „För de Halloween-Fier ... bet 


dann warrt se woll groot noog ween.” 


„Wat för ’n Dünger hest du jüm geven?“, fraag Harry. Hagrid keck 


över sien Schuller, wat ook keeneen luustern dä. 
„Naja, ik heff — also — 'n beten nahulpen.“ 


Harry sehg, dat Hagrid sien rosanen Regenschirm gegen de 
Achterwand vun de Kaat stell. Al mehr as eenmaal weer Harry dat so 
vörkamen, as wenn düsse Paraplü mehr weer as dat, wo he na utschg; he 
kunn dat Geföhl nich loos watrn, dat Hagrid sien olen Töversteken ut de 
Schooltiet dor binnen versteken harr. Hagrid schull ja nich tövern. In sien 
drütt Johr weer he vun de School flagen, man Harry harr nie ruutfunnen, 
woso, wenn een dorvun to snacken anfung, denn quüch Hagrid luut un 
dat leet, as wenn he doofe Ohren harr, betdat se vun wat anners snacken 
dään. 

„Süht mi na 'n Pluuster-Töver ut‘, meen Hermine, de nich recht wuss, 


was se dat goot oder slecht finnen schull. „Mann in de Tünn! Dat hest 

allerbest henkregen.“ 


„Hett dien lütt Süster ook seggt“, vertell Hagrid un nickköpp Ron to. 
„Bün ehr güstern cerst över 'n Weg lopen.“ Hagrid keck Harry vun de 
Siet an, sien Boort tucks. „Se sä, se keek sik bloots maal 'n beten de 
Gegend an, man dat keem mi so vöt, as wenn se dacht harr, se kunn 'n 
annern drapen in mien Huus.“ He plinker Harry to. „Wenn du mi fraagst, 


se wöör nich ‚nee' seggen to 'n Auto -“ 


„Oh, wees still“, buller Harry. Ron lach loos, man dat bröch 'n Ladung 


Snicken vördag. 


„Pass op!“, bölk Hagrid un trock Ron vun sien Guldstücken vun 


Kürbis weg. 


Dat weer meist Middagstiet un Harry harr siet Dag un Dau nix anners 
to Maag kregen as 'n Sirup-Bontje. Se sään Hagrid tschüüs un gungen 
trüch na 't Slott to, Ron hickup af un an, man he bröch bloots twee ganz 


lütte Snicken ruut. 


Se weern man knapp in 't Slott binnen, as se 'n Jude Stimm hören. 
„Dor sünd ji ja, Potter, Weasley.“ Perfessersch McGonagall keem op jüm 
to un keek jüm stief un stuur an. „Ji beiden maakt vunavend jo 


Straafarbeit.““ 

„Wat schüllt wi maken?“, fraag Ron, de fix dormit to doon harr, nich 
optostöten. 

„Du warrst mit Herrn Filch tosamen dat Sülver in de Pokaal-Kamer 
blank poleren“, bestimm Perfessersch McGonagall. „Un keen Töveree, 
Weasley — Muskelknööf.“ - 

Ron sluuk bitter daal. Argus Filch, den Huusmeister, kunn keen 
Schöler in de ganze School af. 

„Un du, Potter, geihst Perfesser Lockhart to Hand, dat he op sien 
Fan-Post antern kann“, bestimm Perfessersch McGonagall. 

„Oh nee, kann ik nich mit na de Pokaal-Kamer“, fraag Harry, as söch 


he na 'n Strohhalm, den he griepen kunn. 

„Dor warrt nix vun“, sä Perfessersch McGonagall un reet de 
Ogenbroon hooch. „Perfesser Lockhart hett extra na di fraagt. Klock 
acht op 'n Slag, alle beide.“ 


Harry un Ron slarren na de Grote Hall hen. De beiden weer böös de 
Petersill verhagelt. Hermine keem achter jüm ran, se harr so'n Oort naja- 
ji-hebbt-de-School-Regeln nich-inholen-Gesicht opsett. Harry wull sien 
Bottermelksupp nicht so schmecken as he dacht harr. He un Ron weern 


sik beide seker, se harrn de Schietkort trocken. 


„Filch warrt mi de ganze Nacht in Gang hebben“, gnadder Ron. 
„Keen Tövern! Dor mööt so üm un bi hunnert Pokale in de Kamer 


rümstahn. Rein-Maken op Muggel Oort, dat is mi eenfach nich mit.“ 


„Wi köönt foorts tuuschen“, sloog Harry flau vör. „Rein-Maken, dat 
heff ik bi Dursleys lehrt. Lockhart sien Fan Post... de Keerl hangt mi so 


wat vun ut 'n Hals ruut ...“ 


De Sünnavendnamiddag drüppel so weg un as wenn gor keen Tiet 
aflopen weer, stunn de Klock op maal op fief vör acht, un Harry slarp 
dör den Gang in'n tweten Stock na Lockhart sien Studeerstuuv. He beet 


de Tähn tohoop un klopp an. 
De Döör gung foorts op. Lochkart strahl op em daal. „Ach, dor is ja 


de lütt Briet!“, smuuster he. „Kumm rin, Harry, kumm rin.“ 


Dat Licht vun veel Tallig-Lichten full op 'n schier endlos Reeg vun 
Schilleraatsen mit Fotos vun Lockhart binnen. Op 'n poor dorvun weer 
sogor sien Autogramm. Op den Disch leeg noch 'n groten Hupen 
Umslääg. 

„Du kannst dor de Adressen rop schrieven!“, meen Lockhart to 
Harry, as wenn dat wunnerswat weer. „De cerst is an Gladys Gudgeon, 


gode Deern, is 'n trofast Jüngersch vun mi.“ 


De Minuten wullen nich vun de Stä lopen. Harry leet Lockhart sien 


Stimm över em weg swabbeln, af un an geev 

he 'n „Mmm“ un „Genau“ un „Ja“ vun sik. Twüschendör snapp he 
enkelte Sätze op, so as „Op Ruhm is keen Verlaat, Harry“, oder „De 

König is, mutt sik ook as 'n König geven, vergeet dat nich 


De Tallig-Lichten brennen sieder un sieder daal un leten de Luft 
danzen över de velen Biller-Gesichter vun Lockhart, de sik bewegen. Mit 
sien Hand, de al weh dä, schreev Harry op den woll dusendsten Umslag 
de Adress vun Veronica Smethley. Nu muss de Tiet bilütten üm ween, 


dach Harry vergrellt, bitte, laat de Tiet üm ween... 


Un denn höör he wat dat weer wat ganz anners as dat Gnaastern vun 


de utgahn Lichten un Lockhart sien Sabbelee vun sien Jüngers. 


Dat weer 'n Stimm, 'n Stimm, de em Mark un Been to les freren leet, 


'n Stimm, de em de Luft nehm, ies-koolt un bitter-böös. 

„Kumm... kumm na mi... ik warr di tweirieten. Ik warr di in Stücken 
fetzen... ik warr di doot maken...“ Harry jump op un 'n groten lila Placken 
verdceel sik op Veronica Smethley ehrn Straten-Naam. 


„Wat?”, reep he. 

„Ik weet!“, sä Lockhart. „Glatt söss Maand Nummer een in de 


Bestseller-List! Hett all Rekorde braken!“ 
„Nee“, sä Harry mit bevern Stimm. „De Stimm.“ 
„Wat seoest du?“, plapper Lockhart verdattert. „Wat för 'n Stimm?“ 
88 p!app 


„De — de Stimm, de sä - hebbt Se dat nich höört?‘“ Lockhart keek 
Harry mit grote Ogen an. 


„Wo snackst du vun, Harry? Villicht warrst du al 'n beten drömelig? 
Bi den Groten Christoffer - wat is dat al laat! Wi hebbt hier meist veer 
Stunnen lang seten! Dat harr ik nienich glöövt - wat is de Tiet uns bloots 
weglopen, wat?“ 

Harry anter nich. He streng sien Ohren an, dat he de Stimm wedder 


hören kunn, man nu weer dor nix mehr, 

bloots Lockhart, de em verkloor, he kunn dor nich mit reken, dat he 


'n anner Maal ook so goot wegkeem, wenn he 'n Straaf-Arbeit opkriggt. 


As Harry gung, föhl sik sien Kopp beswiemelt an. Dat weer so laat, 
dat de Gryffindor-Gemeenschoppsruum meist leddig weer. Harry gung 
stracks hooch na sien Slaapkamer. Ron weer noch nich trüch. Harry trock 
sien Nachttüüg an, gung na Bett un tööv. Na 'n halvig Stunn keem Ron 
an. He drück un schüttel sien rechten Arm un dat duur nich lang, dor 


stunk de ganze Kamer na Hoochglanz-Politur. 


„Ik heff 'n Ramm in all mien Muskeln“, stöhn he un full op 't Bett. 
„Veerteihnmaal hett he mi düssen Quidditsch-Pokaal op Hooch-Glanz 
bringen laten. Eerst denn weer he tofreden. Un denn harr ik 'n Snicken- 
Anfall över 'n Medallje för Verdeensten üm de School. Hett 'n Ewigkeit 


duurt, den Slubber wedder wegtowischen ... Wo weer 't mit Lockhart?“ 


Mit liese Stimm, dat Neville, Dean un Scamus nich opwaken kunnen, 
vertell Harry Ron, wat he höört harr. „Un Lockhart seggt, he kunn dat 
nich hören?“, fraag Ron na. In 't Maand-Licht kunn Harry sehn, woans 
Ron sien Bless in Folen leeg. „Meenst du, he hett lagen? Man ik verstah 


dat nich — ook een, de nich to sehn is, mutt de Döör opmaken.“ 


„Ik weet“, sä Harry. He legg sik wedder in sien Himmelbett un stier 


den Baldachin över em an. „Ik verstah dat ook nich.“ 

-KAPITEL ACHT - 


De Dodesdagstfier 
De Oktober keem un spree 'n dakig Küll över dat Land un in dat Slott. 


Madam Pomfrey, de Huus-Daam vun Krankensüster, harr dat bannig 
hild vunwegen all den Hoosten un Snööf bi Schoolmeisters un Schölers. 
Ehr Op-Päppel Sluck sloog foorts an, ook wenn bi de Kranken 'n poor 
Stunnen achteran jümmers noch Rook ut de Ohren keem. Ginny Weasley 
schg 'n beten fipsig üm de Nees ut un dorüm drängel Percy ehr, dor ook 
wat vun to nehmen. Vun den Damp, de ünner ehr füür-root Hoor 


ruutkeem, kunneen menen, ehr ganz Kopp stunn in Flammen. 


Regendrüppen, de so groot weern as Gewehrkugeln, prasseln Dag för 
Dag gegen de Finsters vun't Slott; dat Water vun den See steeg an, ut de 
Blomen-Rabatten worrn matschige Beken un Hagrid sien Kürbisse hören 
nich op mit Wassen, ehrdat se so groot as 'n Goorn-Schuur weern. Bloots 
bi Oliver Wood weer nix anners worrn; mit sien stüttig Training leet he 
nich locker. Dorüm keem Harry ook laat an 'n winnigen 
Sünnavendnamiddag - dat weer 'n poor Daag vör Halloween na den 
Gryffindor-Torn trüch, - klatschnatt un vun baven bet ünnen vull 
Modder un Dreck. Ook wenn een maal Wind un Wetter butenvör leet, 
weer dat keen schöne Trainings-Stunn ween. Fred un George, de 
heemlich bi de Slytherin-Mannschopp tokeken harrn, weern dat mit egen 
Ogen wies worrn, wo fix düsse nee'en Nimbus Tweedusend-un-Een 
weern. Se vertellen, de Slytherin Mannschopp, dat weern bloots noch 


söven gröne Dunst Wulken, de dör de Luft schoten as Senkrecht-Starters. 

As Harry den leddigen Gang langs stapp, keem em een in de Mööt, 
de just so as he an't Gruveln weer. Nick-mit den-meist-affen-Kopp, de 
Geist vun den Gryffindor-Torn, gluup düüster ut 't Finster un ünner sien 
Boort brummel he: „bi mi langt dat nich... twee Zentimeter, wenn dat...“ 
„Moin, Nick“, grööt Harry. 

„Moin Moin“, anter Nick-mit-den-meist-affen-Kopp, verjaag sik un 
keck sik üm. Op sien langen Lockenhoor scet 'n smucken Fedderhoot un 
he harr ’n Ritter-Ümhang mit Rüüschen an'n Hals an, dat een nich sehn 
kunn, dat sien Hals meist ganz dörsneden weer. He weer bleek as Rook 
un Harry kunn direktemang dör em dör na den düüstern Heven un den 


gräsigen Regen buten kieken. 


„Süht ut, as wenn he Kummer hett, de junge Potter“, meen Nick un 
fool dorbi 'n Breef, dör den 'n ook dörkieken kunn, un steek em in sien 


lack. 
Se aver ook“, anter Harry. 
>” > 


„Ah“, maak Nick-mit-den-meist-affen-Kopp 'n eleganten Dreih mit 
sien Hand, „dat is ganz un gor nich wichtig ... is ja nich so, dat ik würklich 
Lidmaat... heff bloots dacht, ik stell maal'n Andrag, man ‚bi mi langt dat 
nich'.“ Wat he sä, klung heel un deel fien, man in sien Gesicht weer to 
lesen, wo vergrellt he weer. 

„Man een kann doch op de Idee kamen, kann cen doch“, miteens 
keem he in Gang un trock sien Breef wedder ut de Tasch, „dat wenn een 
fiefunveertigmaal wat mit 'n stumpe Äxt in'n Nack kregen hett, dat dat 
noog is, dat se een opnehmt bi de Kopplose Jagd!“ 

„Oh - wiss doch“, sä Harry, de wuss, dat een gegen so wat nix gegenan 
seggen schall. 

„Ik meen, keeneen wünscht sik mehr as ik, dat dat ratz fatz gahn weer 
un mien Kopp glatt daalkamen weer, ik meen, dat harr mi 'n Barg 


Wehdaag un Spijöök spoott. 

Man ...“ Nick-mit-den-meist-affen-Kopp schüttel den Breef apen un 


lees vör dull. 


„Wi köönt bloots Jägers opnehmen, wo de Kopp vull un ganz af is. 
Se warrt togeven, dat uns Lidmaten anners nie nich mitmaken kunnen bi 
so'n Vergnögen as Kopp-Jongleren op 'n Peerd oder Kopp-Polo. Dorüm 
deit mi dat vun Harten Leed, dat ik Se na uns Statuten Bescheed geven 
mutt, dat dat bi Se nich langt. Mit de besten Gröten, Sir Patrick Delaney- 


Podmore.“ 


Nick-mit-den-meist-affen-Kopp snoov vör Arger un steek den Breef 
weg. 

„I wee Zentimeter Huut un Sehnen hoolt mien Kopp baven, Harry! 
De meisten Lüüd wöörn menen, dat langt, dat een köppt worrn is, man 


dat langt nich för Sir Anstännig Kopp-af-Podmore.“ 
Nick-mit-den-meist-affen-Kopp haal 'n poor Maal deep Luft un sä 


denn 'n ganz Stück sinniger: „Na - un wat maakt di Kummer? Kann ik di 
helpen?“ 

„Nee“, meen Harry, „oder beter: Nich, solang Se nich weet, wo wi för 
ümsünst söven Nimbus Tweedusend-un Een-Bessens herkriegen köönt 
för uns Spill gegen Sly -“ De Rest vun Harry sien Satz gung ünner in 'n 
fiepsig Miau, dat vun jichenswo blangen sien Fööt her keem. He keck 
daal in twee gele Ogen, de as Lampen Jüchen. Dat weer Fro Norris, de 
skelettig griese Katt, de de Huusmeister, Argus Filch, as so'n Oort 
Kalfakter in sien ewigen Striet mit de Schölers op Tuur schick. 

„Du sühst lever to, dat du hier verswinnst, Harry“, wohrschau em 
Nick. „Filch is 'n Luus över de Lebber lopen. He hett ’n Snööf un denn 
hebbt welk vun de drütte Klass ut Versehn de ganze Deek vun Kaschott 
fief mit Poggen-Brägen tokleistert. Den ganzen Morgen hett he rein 


maakt un wenn he wies warrt, dat du hier Matsch un Dreck rinsleepst...‘“ 

„Kloor“, sä Harry, de sik vun Fro Norris ehr Ogen loosrieten wull, 
man dat weer to laat. Argus Filch stapp op maal dör 'n Wandteppich 
rechts vun Harry - herhaalt vun 'n geheem Kraft, de em mit sien 
achtertücksche Katt tohoop knütt. He snoov un keek mit flegen Ogen na 
den, de de School-Regeln nich acht harr. Rund sien Kopp weer 'n dicken 


Wullschaal wickelt un sien Nees weer roder as anners. 


„Dreck!“, reep he un sien Backen bevern. Sien Ogen quullen 
gefährlich op, as he op den schietigen Waterpool wies, de vun Harry sien 
Quidditsch-Umhang daaldrüppelt weer. „Schiet un Dreck an jeedeen 
Eck! Mi langt dat, dat kannst du mi glöven! Kumm mit, Potter!“ 


Harry wunk noch 'n trurig ‚Tschüüs' na Nick-mit-den meist-affen- 
Kopp röver un slarp denn achter Filch ran de Trepp daal. Man so weern 


dor nu tweemaal so veel Matsch-Placken op den Foot-Bodden as vörher. 


Harry weer noch nienich in Filch sien Kabuff ween; de meisten 
Schölers maken dor 'n groten Bagen rüm. De Kamer weer schabbig un 
harr nich een Finster, dat Licht keem vun 'n enkelte Ööl-Lamp, de vun 
de siede Deek daal hüng. Dat rüük, as wenn een dor vör 'n poor Daag 
Fisch braadt harr. Hölten Schappen för Akten stunnen an de Wand; an 
de Opschrift kunn Harry kennen, dat dor Notizen binnen weern över 
jeedeen enkelten Schöler, den Filch överhaupt maal vör 't Brett kregen 
harr. Fred un George Weasley harın 'n ganzen Ordner för sik alleen. 
Achter Filch sien Disch hüng 'n Sortiment an Keden un Footiesens, 
allens op Hoochglanz poleert. Dat wuss jeedeen, dat he bi Dumbledore 
jümmers an't Dibbern weer, he schull em Verlööv geven, de Schölers vun 


de Deek daalbummeln to laten. 


Filch greep sik 'n Posensteel ut den Blackputt op sien Disch un fung 


an rüm to hanteren. He söch 'n Stück Pergament. 

„Mist“, grummel he giftig vör sik hen, „grote, glöhnige Draken- 
Popel... Poggen-Brägen ... Lung un Lebber vun Rotten ... Dat langt mi 

nu... 'n Exempel statueren ... wo is dat Formular... ja... 


Ut 'n Schuuvlaad harr he ’n lange Pergament-Rull trocken; de harr he 
vör sik utbreedt un nu steck he sien langen, swatten Posensteel in den 


Blackputt. 
„Naam ... Harry Potter. Verbreken...“ 


„Dat weer doch bloots 'n beten Schiet!“, versöch Harry em to 


begööschen. 


„För di, mien Jung, is dat bloots 'n beten Schiet. Man för mi heet dat: 
Een Stunn länger schrubben un schüürn!“, bölk Filch un 'n ekeligen 
Drüppen an de Spitz vun sien Kantüffel-Nees fung an to wackeln. 
„Verbreken ... dat Slott mit Schiet un Modder vullkleien ... Vörslag för ’n 
Straaf...‘“ 


He tick gegen sien Snottnees un gluup veniensch na Harry röver. De 
heel de Luft an un tööv op dat Ordeel. Man as Filch den Posensteel 
opsetten wull, geev dat an de Deck vun't Kabuff 'n groten BUMS, de de 


Ööl-Lamp daalrasseln leet. 

„PEEVES!“, bölk Filch un in Raasch smeet he de Fedder daal. 
„Dütmaal krieg ik di, ik krieg di!“ 

Un ahn dat he sik noch maal na Harry ümkeek, bracker Filch op sien 
Plattfööt ut dat Kabuff ruut, Fro Norris streek langs sien Siet. 


Peeves weer de School-Pultergeist, recht so'n Utbund. He weer 
egaalweg an't Grienen, bruus dör de Luft un weer op düsse Welt bloots 
dorför dor, dat he Kuddelmuddel un Arger mit sik bröch. Harry kunn 
Peeves würklich nich goot verknusen. Man nu kunn he gor nich anners, 
he muss em dankboor ween, denn he weer jüst to rechte Tiet kamen. Un 
eendoont, wat Peeves anricht harr (un dat harr sik anhöört, as wenn 


dütmaal 'n richtig groot Stück to 

Blocks gahn weer) op jeden Fall harr Filch Harry nu ceerstmaal 


vergeten. 

Harry dach doröver na, dat dat woll beter weer, wenn he tööv, betdat 
Filch trüchkeem, un leet sik glieks blangen den Schrievdisch in 'n Sessel 
sacken, wo al de Motten an to Gangen weern. Dor leeg dat halv 
utschreven Formular op un anners bloots noch 'n groten, blanken, 
purpur klörigen Umslag mit sülvern Schrift vörn op. Harry keek gau na 
de Döör röver. Filch keem noch nich. He lang na den Umslag un lees: 

TÖVERFIX 

'n Fernkurs in Töveree 

‚für Anfängers 

Neeschierig maak Harry den Ümslag op un trock 'n Stapel Pergament- 
Papiern ruut. Op de eerste Siet, ook in snörkelige sülvern Schrift, kunn 


Harry lesen: 

Hebbt Se dat Geföhl, Se Raamt mit de moderne Töver Welt nich mehr mit? 
Argert Se dat, wenn Se de eenfachsten Tricks nich mehr kennt? Oder hebbt sik sogor 
al Lüiid lustig maakt över Se Ehhr klöterigen Töver-Künsten? 

Dat gifft 'n Antwoort. 

Töverfix ıs nagelnee, dor Rann nıx bi scheefgahn. Dat geiht super gan un dörfallen 
kann ook nüms, denn de Kurs is kloor opboot un eenfach to lehren. Hlunnerten vun 


Hexen un Töverers hebbt al 9001 hatt vun de Töverfix-Method! 
Fro Z. Nettles nt Topsham schrift: 


‚I® kunn eenfach een Töverspröör butenkopps lehren un for mien Töver-Slück 
hett mi de hele Familie wat ntlacht! Nu, wo ik 'n Töverfix- 

Kurs achter mi heff, hangt se bi Parties all an mien Lippen un Frünnen fraagt na 
dat Rezept vun mien Flimmer-Flammert!“ 

Hexenmeister D. J. Prod ut Didsbury weet to berichten: ‚Mien Fro hett mien 
nixigen Tövereen jümmers for 'n Jux holen. Man bloots een Maand in Se Ehrn 
wunnerboren Töverfix-Kurs un ik heff dat schafft, ehr in 'n Yak to verwanneln! Besten 
Dank, Töverfix!“ 

Harry weer rein ut de Tüüt un he bläder gau dör de annern Papiern ut 
den Umslag. Wat to'n Düvel wull Filch mit ’n Töverfix-Kurs? Schull dat 
heten, he weer keen richtigen Töverer? Harry lees jüst ‚Lex Een: Woans 
een den Töversteken höllt ('n Handvull gode Tipps)', as em slarpen Fööt 
vun buten wiesen, dat Filch trüchkeem. He stopp dat Pergament trüch in 
den Ümslag un smeet em jüst op den Schrievdisch, as de Döör op gung. 

Filch geev sik as 'n Sieger. 

„Düt Futschikato-Schapp weer mit Geld gor nich to betahlen!“, 
vertell he gallig Fro Norris. „Dütmaal warrt Peeves ruutsmeten, mien 
Musch.“ 

He keek na Harry röver un denn na den Töverfix-Ümslag, de - dat 
schg Harry nu cerst - 'n halven Meter vun de Stä af lecg, wo he vörher 
legen harr. 

Filch sien Pannkoken-Gesicht leep düüster-root an. Harry weer sik 'n 
Stormfloot vun Raasch vermoden. Filch humpel röver na sien 
Schrievdisch, greep sik den Ümslag un smeet em in 'n Schuurv. 

„Hest du - hest du dat leest -?“, pruust he loos. 

„Nee“, 100g Harry gau. 

Filch dreih un kneed sien knubbeligen Hannen. „Wenn ik dacht harr, 
dat du mien privaat ... nich, dat ik is för 'n Fründ ... is ook eendoont... 

man... 


133 


Harry keek em groot an, he seet op Köhlen; so verhees-beest harr he 
Filch noch nienich sehn. Sien Ogen quullen em ut 'n Kopp, een vun sien 
wabbeligen Backen weer an't Tucksen un de wullen Schaal help ook nich. 

„Also goot... gah..... un keen Starvenswoott ... nich, dat... man wenn 
du nich leest hest... gah nu, ik mutt dat Protokoll över Peeves opschrieven 
gar 

Harry kunn sien Glück meist nich faten, he suus ut dat Kabuff ruut, 
langs den Gang un achtern de Treppen hooch. Ut Filch sien Kaschott 
ahn Straaf ruut to kamen, dat muss al so'n Oort School-Rekord ween. 

„Harry! Harry! Hett dat klappt?“ 

Nick-mit-den-meist-affen-Kopp keem ut 'n Klass ruut sweevt. Achter 
em kunn Harry schn, wat vun 'n groot, swatt un gollen Schapp över 
bleven weer. Dat harr wull een vun teemlich wiet baven daalsmeten. 


„Ik heff Peeves goot tosnackt, dat jüst över Filch sien Studeerstuuv 


daalkrachen to laten“, harr Nick dat drock. „Dach, dat kunn em aflenken 

„Dat sünd Se ween?“, fraag Harry dankboor. „Ja, hett klappt, ik heff 
nich maal 'n Straafarbeit kregen. Danke, Nick!“ 

Tosamen maken se sik op den Padd langs den Gang. Harry mark, dat 
Nick-mit-den-meist-affen-Kopp jümmers noch Sir Patrick sien Breef mit 
de Aflehnung in de Hand harr. 

„Wenn ik man wat för Se doon kunn, vunwegen de Kopplose Jagd“, 
sä Harry. 

Miteens bleev Nick-mit-den-meist-affen-Kopp batz stahn un Harry 
gung glatt dör em dör. He wünsch sik, dat he dat nich daan harr; dat keem 
em vör, as wenn he dör 'n ieskole Duusche dör gung. 

„Kloor, dor is wat, wat du för mi doon kannst“, jibbel Nick. „Harry, 


weer dat to veel verlangt, man nee, du warrst dat nich -“ 

„Wat meent Se?“, fraag Harry. 


„Also düssen Halloween is mien fiefhunnertsten Dodesdag“, vertell 
Nick-mit-den-meist-affen-Kopp, smeet sik in de Bost un sett 'n staatsch 


Gesicht op. 


„Oh“, sä Harry, de nich wuss, wat he dat nu beduren oder sik dor över 


frein schull. „Fein.“ 


„Ik geev 'n Party in een vun de grötteren Kaschotten. Frünnen ut 't 
ganze Land kaamt. Dat weer 'n würklich grote Ehr för mi, wenn du 
kamen kunnst. Kloor, dat Ron Weasley un Frollein Granger ook mit 
inlaadt sünd — man ik bün doch bang, dat du lever na dat School-Fest 
hengeihst?“ He kunn meist nich afluren, wat Harry woll antern schull. 

„Nee“, anter Harry gau, „ik kaam -“ 

„Mannomann! Harry Potter op mien Dodesdags-Party! Un“, he maak 
'n lütte Paus un weer ganz hibbelig, „kannst du di vörstellen, dat du 
villicht Sir Patrick vertellen kunnst, wo asig bang ik di maak un wat för 
Manschetten du vör mi hest?“ 

„Na - na kloor“, stamer Harry. 


Nick-mit-den-meist-affen-Kopp strahl em över alle Backen an. 


'n Dodesdags-Party?“, wunnerwark Hermine, as Harry sik opletzt 
ümtrocken harr un ehr un Ron in den Gemeenschoppsruum dreep. 
„Wetten, dat gifft nich veel lebennige Lüüd, de seggen köönt, dat se bi 

so'n Fier mitmaakt hebbt — dat warrt wi uns Leevdag nich vergeten 


„Woso schull jichenseen den Dag fiern, an den he doot bleven is?“, 
fraag Ron, de sien Schoolarbeiten in Töverslück eerst halv trecht harr un 


gnaddelig weer. „För mi höört sik dat doot-langwielig an...“ 


Regen klatsch jümmers noch gegen de Finsters, de nu pickenswatt 

weern, man binnen weern se all munter un kandidel. Dat Füür flacker 
över de velen Sesseln, wo Lüüd in seten, de an't Lesen oder Snacken 
weern oder de jümehr Huusopgaven maken. Un denn geev dat noch 
Lüüd, so as Fred un George Weasley, de ruuttofinnen versöchen, wat 
dorbi ruutsuur, wenn een 'n Salamander mit Filibuster Füürwark fodern 
dä. Fred harr de wunnerbor rosane Füür-Echs ut 'n Stunn över de Hecg 
un Pleeg vun Töver-Wesen 'rett un nu smööl se suutje op 'n Disch vör 


sik hen. 'n Koppel vun neeschierige Schölers stunn dor ümto. 


Harry wull Ron un Hermine jüst allens över Filch un den sien 
Töverfix-Kurs vertellen, as de Salamander op maal dör de Luft schoot, 
wild dör den Ruum warvel un lude Funken un Knaller utspee. Percy grööl 
sik heesch vunwegen Fred un George. Herrlich flirren rosane Steerns 
stegen ut dat Muul vun den Salamander op, de toletzt mit Knallen un 
Prasseln in't Füür verswunnen weer. Allens dat verjaag Filch un ook den 


Töverfix-Umslag ut Harry sien Kopp. 


As Halloween opletzt vör de Döör stunn, dä Harry dat Leed, dat he 
so gau toseggt harr, na de Dodesdags-Party to kamen. All de annern frein 
sik alop de Halloween-Fier; de grote Hall weer so as jümmers utstaffeert 
mit lebennige Fladdermüüs. Ut Hagrid sien Klopps vun Kürbisse harrn 
se Lantüchten snittjert. De weern so groot, dat dree Mann hooch dor in 
sitten kunnen. De Lüüd sään ook, dat Dumbledore 'n Koppel danzen 


Skeletten för dat Spiktakel anhüürt harr. 


„Verspraken is verspraken“, vermahn Hermine Harry. „Du hest seggt, 
du geihst na de Dodesdags-Party.“ Un dorüm kemen Harry, Ron un 
Hermine Klock söven al an de Döör na de Grote Hall vörbi. De weer al 
vull mit Minschen un dat blänker bloots so vun gollen Töllers un Tallig- 


Lichten. Aver de dree slogen de Richt na de Kaschotten in. 

De Weg na Nick-mit-den-meist-affen-Kopp sien Party weer ook mit 
Lichten utlücht. Man dat schg lang nich so kommodig ut. Hier weern dat 
lange, dünne, raven-swatte Tallig-Lichten mit 'n hellblaue Flamm. In düt 
flaue Licht sehgen sogor jümehr lebennig Gesichter wat gespenstisch ut. 
Mit jeden Trapp na ünnen worr dat koler. Harry schudder dat un he trock 
sien Umhang wat faster üm sik. Denn höör he op maal wat, dat em 


vörkeem, as wenn dusend Fingernagels över 'n Wandtafel schrapen dään. 


„Schall dat Musik ween?“, fluster Ron. Se kemen üm 'n Eck rüm un 
sehgen Nick-mit-den-meist-affen-Kopp an 'n Döör stahn, wo swatte 


Samt-Döker vör hüngen. 


„Mien leven Frünnen“, sä he vull vun Truur, ‚„kaamt rin, kaamt rin ... 
frei mi so, dat ji kamen sünd...‘“ Mit 'n Schisslaweng nehm he sien Fedder- 


Hoot vun ’n Kopp, maak 'n Dener un nödig jüm rin. 


Wat se sehgen, weer meist nich to glöven. Dat Kaschott weer vull mit 
hunnerten vun slohwitte Lüüd, dör de een dörkieken kunn. De meisten 
sweven rund 'n proppenvull Parkett. Se swungen dat Danzbeen na dat 
gräsige Schrielen vun dörtig Sagen, speelt vun 'n Musik-Kapell op 'n 
swatte Bühn. Vun de Deek schemer dat middernachtsblau vun noch maal 
dusend Tallig-Lichten. Jümehr Aten steeg as Daak vör jüm na baven; dat 
weer so, as wenn se in 'n Iesschapp rinkamen weern. 

„Wüllt wi uns ’n beten ümkieken?“, sloog Harry vör, de sien Fööt 
anwarmen wull. 

„Passt bloots op, dat ji nich dör een dör loopt“, sä Ron, den dat allens 
bannig gediegen vörkeem. So maken se sik op den Padd üm den Danzsaal 
rüm. Se kemen an 'n poor düüster Nonnen vörbi, an 'n afreten Mann in 
Keden un den Fetten Mönk, 'n fründlich Hufflepuff-Spöök, de mit 'n 
Ritter 

snack, bi den 'n Piel in de Bless steken dä. Harry wunner sik nich, dat 
de annern Spöken 'n groten Bagen maken üm den Blödigen Baron, 'n 
SIytherin-Geist vull mit sülvern Bloot Placken, mit dode Ogen un nix as 
Huut un Knaken. 


„Oh nee“, süüfz Hermine un bleev batz stahn. „Retuur, alle Mann 


retuur. Ik heff keen Lust, mit de Muulsche Myrte to snacken -“ 
„Mit wokeen?“, fraag Harry, as se gau na achtern afdtreih. 


„Se spöökt in 't Deerns-Klo in'n eersten Stock rüm“, verkloor jüm 
Hermine. 

„Se spöökt in 'n Klo?“ 

„Ja. Dat is nu al dat ganze Johr kaputt, wieldat se jüummers ehr Schuurn 
kriggt un allens ünner Water sett. Dor bün ik so un so bloots rin gahn, 
wenn 't nich anners gung. Dat is gräsig, wenn du versöchst, op 't 
Paddemang to gahn un se jammert di 'n Ohr af -“ 

„Kiekt dor: wat to eten!“, sä Ron. 

Op de anner Siet vun 't Kaschott stunn 'n langen Disch, de ook 
afdeckt weer mit swatten Samt. Se gungen dor stracks op to, man na ’n 
poor Schreed bleven se stahn - un ekeln sik. Dat stünk pestig. Grote 
Stücken vun vergammelten Fisch weern op feine Sülver-Platten utleggt. 
Töllers weern randvull opfüllt mit kohlraven-swatte Koken. Dor geev dat 
'n Barg Swattsuur, wo de Maden sik in tummeln dään, ’n Kanten Kees, 
ganz pelzig Övertrocken mit grönen Schimmel. Un denn, de Kööksch 
ehrn ganzen Stolt: 'n groten griesen Koken, de as 'n Graffsteen utschg, 


mit 'n Kuvertüre as ut Teer. Dor stunn op to lesen: 
Sir Nicholas de Mimsy-Porpington 
sturven den 31. Oktober 1492 
Mit grote Ogen keck Harry to, wo 'n drummelig Spöök op den Disch 


to keem, in de Knee gung un denn dör den Disch spazeer. 

Dorbi maak he sien Mund so wiet op, dat een vun de stinkigen Lass 
em dör‘t Muul glieden dä. 
„Köönt Se wat smecken, wenn Se dor so dörgaht?“, wull Harry vun 


em weten. 

„Meist“, sä de Spöök trurig un sweev weg. 

„Mi dücht, Se laat dat extra verrotten, dat allens wat strenger smeckt“, 
weer sik Hermine ooltklook seker. Mit de Fingers kneep se sik de Nees 
dicht un lehn sik na vörn, dat se dat vergammelte Swattsuur beter 
bekieken kunn. 


„Laat uns wieder gahn! Mi warrt slecht“, wohrschau Ron. 


Man se harrn sik jüst ümdreiht, dor keem ’n lütten Mann vun ünner 
'n Disch ruutwitscht. Halv in de Luft bleev he vör jüm stahn. 

„Hallo, Peeves“, begrööt Harry em sinnig. 

Anners as de Spöken üm em rüm weer Peeves de Pultergeist keen 
Stück bleek un dörsichtig. He harr 'n knallig orangschen Papier-Hoot op, 
üm sien Hals dreih sik ’n unbannig Propeller-Fleeg un he grien breet mit 
sien achtertücksch Pannkoken-Gesicht. 


„n beten wat to gnabbeln?“, swissel he sööt un lang jüm 'n Schöttel 


mit schimmelige Eerdnööt hen. 
„Nee, Danke“, sä Hermine. 


„Heff höört, wat ji över de arme Myrte vertellt hebbt“, gnuschel 


Peeves un leet sien Ogen danzen. „Gemeen sünd ji ween to de arme 


Myrte.“ He haal deep Luft un bölk: „OY! MYRTE!“ 


„Oh, nee, Peeves, vertell ehr nich, wat ik seggt heff, se warrt böös 
füünsch ween“, zauster Hermine, de wuss, dat se in de Bredullje scet. „Ik 


heff dat so nich mecnt, ik heff nix gegen chr — äh, hallo, Myrte.“ 


De pramsige Spöök vun 'n Deern weer röver sweevt. Se harr dat 
jammervullste Gesicht, dat Harry siendaag schn harr, halv versteken 


achter glatte Hoor un 'n grote Brill vun Parlmutt. 

„Wat is?“, brummel se mucksch. 

„Wo geiht di dat, Myrte?“, fraag ehr Hermine 'n beten to munter. 
„Fein, dat wi uns maal seht, wenn du nich op Klo büst.“ 

Myrte fung an to snuven. 

„Frollein Granger hett jüst vun di snackt -“, süsel Peeves veniensch in 
Myrte ehr Ohr. 

„Heff jüst seggt - seggt, wo glatt un schier Se vunavend utseht“, lecg 
Hermine un gluup giftig na Peeves röver. Myrte keek Hermine lurig an. 

„Ji lacht mi wat ut“, jammer se un sülvern Tranen lepen ut ehr lütten 
waterigen Ogen. 

„Nee - würklich — heff ik nich jüst seggt, wo glatt un schier Myrte 
utsüht?“, sä Hermine noch maal un knuff Harry un Ron in de Rippen. 

„Oh, jaha ...“ 

„Dat hett se...“ 

„Löögt minich an“, stöhn Myrte un de Tranen lepen nu as 'n Waterfall 
ehr Gesicht daal. Peeves guchel vergnöögt Över ehr Schuller. „Hebbt ji 
dacht, ik weet nich, wat de Lüüd achter mien Rüch över mi seggt? Dicke 

Myrte! Dove Myrte! Ekelige, mucksche, jammervulle Myrte 
„Du hest ‚pickelig‘ vergeten“, jösel Peeves ehr in't Ohr. 


De Muulsche Myrte fung as dull an to snückern un schg to, dat se ut 
dat Kaschott ruutkeem. Peeves suus achter ehr ran, smeet mit 
schimmelige Eerdnööt na chr un schree: Pickelig! Pickelig!“ 

„Oh, nee“, sä Hermine trurig. 

Nu sweev Nick-mit-den-meist-affen-Kopp op jüm to. „Amüseert ji jo 
fein?“ 

„Oh, ja, mächtig“, lagen se. 

„Is ja ook böös wat loos“, meen Nick-mit-den-meist affen-Kopp stolt. 
„De Jammern Wittfro is den ganzen Weg vun Kent hoochkamen ... Nu 


warrt 't bilütten Tiet 

för mien Reed. Ik will man eben de Kapell Bescheed seggen...“ 

Man de Kapell höör akraat den Ogenblick op mit spelen. Se un all de 
annern in't Kaschott weern still un dreihen sik üm, as wenn se op wat 
luurn dään. Denn fung 'n Jagdhoorn an to tuten. 

„Na, denn man loos“, sä Nick-mit-den-meist-affen Kopp gallig. 

Dör de Muur vun't Kaschott galloppeer 'n Dutz Gespenster-Peer, op 
jeedeen seet 'n Rieder ahn Kopp. De Gäst klatschen för dull; Harry fung 
ook an to klatschen, man he höör dor gau mit op, as he Nick sien Gesicht 
wies wort. 

De Peer jagen na de Mitt vun 't Danz-Parkett. Dor versammeln se sik, 
slogen achterruut un stegen mit de Vörfööt hooch. Ganz vörn weer 'n 
Spöök, de sien Kopp mit ’n Boort ünner 'n Arm droog un dat Hoorn 
blaas. De jump daal vun sien Peerd, heel sien Kopp in de Luft, dat he 
över de Lüüd wegkieken kunn (all lachen se doröver), sett sien Kopp 
wedder op den Hals un stapp op Nick-mit-den meist-affen-Kopp to. 

„Nick!“, bölk he. „Wo geiht 't? Is dien Kopp jümmers noch an?“ 

He lach ut vullen Hals un klopp Nick-mit-den-meist-affen-Kopp op 
de Schuller. 

„Willkamen, Patrick“, sä Nick stief. 

„Lebennigel“, grööl Sir Patrick, as he Harry, Ron un Hermine wies 
wort. Denn dä he so, as wenn he överrascht weer un jump 'n Stück trüch, 
dorvun full sien Kopp wedder daal (de Lüüd weern an’t Juuchheien un 
Lachen). 

„Bannig lustig“, meen Nick-mit-den-meist-affen-Kopp düüster. 

„Laat Nick man!“, reep Sir Patrick sien Kopp vun'n Footbodden 
hooch. „He is jümmers noch in de Brass, dat wi em bi de Jagd nich 


mitmaken laten wäüllt. 

Aver nu maal ehrlich - kiekt jo den Keerl maal an -” 


„Ik meen“, fung Harry gau an, as he schg, dat Nick na em herkeck, 
„Nick kann een würklich - äh, bang maken un - äh -“ 

„Hal“, schree Sir Patrick sien Kopp. „Wetten, he hett di fraagt, wat du 
dat seggen kunnst?“ 

„Alle Mann maal herhören. Dat warrt Tiet för mien Reed!“, vermell 
Nick-mit-den-meist-affen-Kopp luut; he gung röver na dat Podium un 
steeg in 'n ies-blau Schienwerfer-Licht. 

„Leve betruurten Lords, leve Damen un Herren. Dat is mi 'n groten 
Kummer...“ 

Man meist keeneen höör veel mehr. Sir Patrick un de annern vun de 
Kopplose Jagd harrn jüst loosleggt mit ’n Spill Kopp-Hockey un de Lüüd 
dreihen sik üm, dat se tokieken kunnen. Nick-mit-den-meist-affen-Kopp 
versöch allens, sik wedder na vörn to spelen, man he geev op, as de Kopp 
vun Sir Patrick an em vörbi seil un de Lüüd nich mit Brüllen un Bölken 
ophören wullen. 

Bilütten froor Harry un 'n Moords-Hunger harr he ook. „To veelkann 
ik vun den Kraam nich mehr verknusen“, brummel Ron, sien Tähn weern 
an'tt Bibbern, as de Kapell wedder to gniedeln un to sagen anfung un de 
Geister trüchsweven na 't Danz-Parkett. 

„Laat uns gahn“, meen Harry ook. 

Se maken sik op den Weg na de Döör hen, nicken un smuustern 
jeedeen to, de jüm ankeck. 'n beten later jachtern se den Gang mit de 
swatten Tallig-Lichten hooch. 

„Mag ween un wi kriegt noch 'n beten vun den Pudding af“, frei sik 
Ron, de op de Treppen na de Ingangs-Hall vörweg gung. 

Un denn höör Harry dat. 


y... teten... twei maken... doot maken...“ 

Dat weer de sülvige Stimm, de sülvige kole Mörder Stimm, de he bi 
Lockhart in de Studeerstuuv höört harr. He stölter, bleev stahn un heel 
sik mit de Hannen an de Steen-Muur fast. He streng sik an un höör prick 
to, keek sik üm, sien Ogen söchen den halv-düüstern Gang vun baven 


bet ünnen af. 
„Harry, wat hest du - ?“ 
„Dot is wedder de Stimm - wees 'n Ogenblick still —“ 
„... so'n Hunger... so'n lange Tiet...“ 


„Höört doch to!“, sä Harry mit bevern Stimm un Ron un Hermine 


keem dat Schuddern an, as se em ankeken. 


„..doot maken ... Tiet to'n Dootmaken...“ De Stimm worr lieser un 
lieser. Harry weer sik scker, dat se weg gung - na baven weg. He weer 
allens op maal: bang un hibbelig. He stier de düüster Deek an; woans 
kunn dat na baven gahn? Weer dat 'n Fantom, dat sik üm Steen-Deken 


nich scheren muss? 


„Hier langs“, reep he un fung an to lopen, de Trepp hooch un na de 
Ingangs-Hall rin. Dat harr gor keen Sinn, dat he hier noch wat hören wull, 
denn ut de Grote Hall keem dat Brabbeln un Brubbeln un Snacken vun 
de Halloween-Fier ruut. Harry rönn de Marmor-Trepp na 'n cersten 


Stock hooch, Ron un Hermine klabastern achter em ran. 
„Harry, wat hebbt wi —“ 


„SCHSCHT!“ 


Harry streng sien Ohren an. Vun wiet weg, vun de Etaasch över jüm, 
höör he de Stimm, lieser un lieser: 

„... Ik rüük Bloot... IK RÜÜK BLOOT!“ 

Harry sien Maag dreih sik üm. „Dat warrt een ümbringen!“, reep he. 
De Gesichter vun Ron un Hermine wiesen, dat se nix begrepen, man 
Harry rönn dree Stufen op maal de nächste Trepp hooch un versöch över 


dat Klappern vun sien egen Footstappen wat to hören. 

Harry jachter de ganze twete Etaasch langs, Ron un Hermine susen 
achter em ran un bleven nich ehr stahn, bet se in den letzten verlaten 


Gang anlangt weern. 


„Harry, wat hett dat allens to bedüden?“, wull Ron weten. He wisch 


sik den Sweet ut 't Gesicht. „Ik heff nix höött...“ 
Man miteens japp Hermine un wies langs den Gang. „Kiekt maal!“ 


Vörn an de Wand weer wat an 't Lüchen. Sinnig sleken se dichter ran 
un plieren dör dat Düüster. Dor harr een Wöör so groot as 'n Foot 


twüschen twee Finster an de Muur smeert. Se flackern in't Fackellicht. 
DE GRULIG KAMER IS APEN. 
WOHRT JO, FIENDE VUN DEN ARV. 


„Wat is dat dor för 'n Ding - dat dor ünner hangt?“, fraag Ron un sien 
Stimm weer 'n beten an't Trillen. Vörsichtig gungen se dichter ran. Op 
den Footbodden weer 'n groten Waterpool. Harry weer dor meist op ut 
rutscht. Ron un Hermine grepen na sien Hannen un tosamen wagen se 
sik Zentimeter för Zentimeter neger an de Schrift ran. Jümehr Ogen 
stieren dorbi op den düüstern Schatten dor ünner. All dree marken op 


een Slag, wat dat weer un jumpen mit 'n Platsch trüch. 


Fro Norris, den Huusmeister sien Katt, hüng mit den Steert na baven 
vun den Foot vun de Fackel daal. Se weer stief as 'n Brett, de Ogen weern 


wiet opreten. 


Dat duur 'n beten, bet se sik wedder rögen kunnen. Denn sä Ron: 


„Laat uns hier afhauen.“ 


„Schullen wi nich versöken, ehr to helpen —“, wüss Harry sik nich 


anners to helpen. 


„Gl5ö6v mi dat“, meen Ron, „dat is beter, wenn uns hier nüms süht.“ 


144 


Aver dat weer to laat. Vun 'n Grummeln, as wenn dat wiet weg 
dunner, wussen se, dat dat Fest jüst to Enn weer. Vun beide Sieden vun 
den Gang, wo se stunnen, weern hunnerte vun Fööt to hören, de de 
Treppen hoochkemen, dorto dat lude, vergnöögte Vertellen vun Lüüd, 
de sik dat harrn smecken laten; 'n beten later strömen se vun links un 
rechts in den Gang rin. 

Dat Snacken, dat Lachen, de Larm höör op maal op, as de Lüüd, de 
vöran gungen, de ophungen Katt wies worrn. Harry, Ron un Hermine 
stunnen alleen meern op den Gang, as dat mank de Schölers steenstill 
wort. Se drängeln sik bloots noch na vörn, dat gräsige Bild to sehn. 

Denn reep een luut. 

„Wohrt jo, Fiende vun den Arv! Ji sünd as nächst an de Reeg, Drecks- 
Bloot-Volk!“ 

Draco Malfoy weer dat. He harr sik na vörn schaven, sien kolen Ogen 
weern heel lebennig, sien anners so bleek Gesicht weer root anlopen. He 


grien, as he de ophungen Katt schg, de sik nich mehr rögen kunn. 

- KAPITEL NEGEN - 


Schreven Schrift an de Wand 


„Wat is hier loos? Wat is loos?“ 

Seker weer dat Malfoy sien Ropen ween, wat Argus Filch anlockt harr. 
Un nu drück un drängel he sik mit sien Ellbagen mank de Schölers dör. 
Denn schg he Fro Norris, maak 'n Schreed na achtern un sloog sik 


verfehrt de Hannen vör 't Gesicht. 

„Mien Katt! Mien Katt! Wat is mit Fro Norris passeert?“, quiek he. 

Sien Ogen quullen ut 'n Kopp un weern piel op Harry richt. 

„Du!“, schree he. „Du! Du hest mien Katt doot maakt. Du hest ehr 
afmurkst. Ik bring di üm! Ik bring —“ 

„Argus!“ 

Dumbledore weer ankamen, achter em noch 'n poor mehr 
Schoolmeisters. Dat duur bloots Sekunnen, un he weer achter Harry, Ron 
un Hermine langsflutscht un harr Fro Norris vun den Fackelfoot loos 


maakt. 


„Kaamt Se mit, Argus“, geev he Filch Order. „Un ji ook, Harry Potter, 
Ron Weasley, Hermine Granger.“ Lockhart harr dat bannig hild un keem 
ievrig na vörn. „Mien Studeerstuuv liggt an'n dichtesten bi, Herr Rekter - 
bloots de Trepp hooch - wenn Se so goot ween wüllt —“ 

„Danke, Gilderoy“, keem dat vun Dumbledore. De annern sään nix, 
maken de Bahn free un leten jüm dör. Lockhart harr sik wichtig, he harr 
dat drock un sehg to, dat he achter Dumbledore ran keem; jüst as 


Perfessersch McGonagall un Snape. 

As se in Lockhart sien düüster Studeerstuuv rin kemen, husch dor wat 
över de Muurn; Harry worr noch jüst 'n poor vun de Lockharts op de 
Billers wies. Se hartrn de Hoor opdtreiht in Lockenwicklers un dükern 
dorüm gau af. De echte Lockhart maak de Tallig-Lichten op 'n Disch an 
un gung wedder 'n Schreed trüch. Dumbledore legg Fro Norris op de 
blanke Dischplatt un fung an, ehr to ünnersöken. Harry, Ron un Hermine 
keken sik fast in de Ogen. Se setten sik op Stöhl, de buten den Krink vun 


Tallig-Lichten stunnen un keken to. 


Dumbledore weer mit sien lange Hakennees man jüst twee 
Zentimeter vun Fro Norris ehr Fell weg. He keek ehr nipp dör sien 
Halvmaand-Brill an un stups un ei ehr sachen mit sien langen Fingers. 
Perfessersch McGonagall harr sik meist jüst so wiet daalböögt; ehr Ogen 
weern man Spleten. Snape stunn halv in Düüstern achter jüm un sehg 
heel gediegen ut: Dat lect, as wenn he sik dat Grienen böös verkniepen 
muss. Un Lockhart wusel twüschen all jüm rüm un vertell mit grote 


\Wöör, wat he vun de Saak holen dä. 


„Wiss is dat'n Flöök ween, de ehr ümbröcht hett - wohrschienlich de 
Transmutatschoons-Tortur. Heff faken sehn, wo dat maakt worrn is. To 
un to argerlich, dat ik nich dor weer. Ik weet den richtigen Gegenan- 


Flöök, de ehr retten kunnt harr...“ 


Twüschen Lockhart sien kloken Wöör weer jümmers maal wedder 
Filch sien dröög Snuckern to hören, dat een döör un döör gung. He weer 
op 'n Stohl bi den Disch tohoop sackt, harr sien Gesicht in de Hannen 
un kunn eenfach nich na Fro Norris henkieken. Wenn Harry Filch ook 
nich utstahn kunn, he dä em nu doch 'n beten Leed — man doch nich so 
dull, as he sik sülvst Leed dä. Wenn Dumbledore Filch glööv, denn muss 
he seker vun de School. Dumbledore brummel nu gediegen Wöör in sien 
Boort un stupps Fro Norris mit sien Töversteken an, man nix passeert: 


Se leeg jümmers noch dor, as wenn se utstoppt weer. 

„Ik kann mi op 'n ganz ähnlichen Fall in Ouagadougou besinnen“, 
wuss Lockhatrt, „’n Reeg vun Överfäll, de ganze Geschicht steiht in mien 
opschreven Leven. Ik kunn de Lüüd ut de Stadt mit dat een oder anner 


Amulett versorgen un dormit weer de ganze Spöök op 'n Slag vörbi...“ 
As he dat vertell, weern all de Lockhart-Biller an de Wand an't 

Nickköppen, as wullen se ‚ja, stimmt‘ seggen. Een vun jüm harr vergeten, 

sien Hoor-Nett aftonehmen. Denn keem Dumbledore wedder hooch. 
„Se is nich doot, Argus“, sä he sinnig. 


Lockhart weer jüst dorbi, Stück för Stück de Morde optotellen, de he 


verhinnert harr, man nu heel he op 'n Slag op. 


„Nich doot?“, snücker Filch un keek dör sien Fingers na Fro Norris. 


„Man woso is se ganz - ganz stief un infroren?“ 


„Se is to Steen worrn“, verkloor Dumbledore Ah, dat harr ik mi 
> 37 > 
dacht!“, sä Lockhatt). 


„Man woans dat dorto keem, dat kann ik nich seggen...“ 


„Fraagt Se em!“, schree Filch un dreih sien plackig un verhuult 


Gesicht na Harry. 


„Keen Schöler int tweet Johr kunn dat henkriegen“, meen 
Dumbledore bestimmt. „Dorför bruukt een Swatte Magie vun de 


hööchste -“ 


„He weer dat, he weer dat!“, quiek Filch un sien wabbelig Gesicht leep 
düüster-root an. „Se hebbt sehn, wat he an de Wand schreven hett - in 
mien Kabuff, he weet, dat ik 'n - dat ik 'n -“, allens in Filch sien Gesicht 
weer in Fohrt kamen. ‚He weet, dat ik 'n Blindflansch bün!“, bröch he 
dat batz to Enn. 

„Ik heff Fro Norris nienich anröögt!“, reep Harry un em weer kloor, 
dat nu allna em henkeken, ook de Lockharts an de Wand. „Un ik weet 
nich maal, wat 'n Blindflansch is.“ 


„Dummtüüg!“, gnarr Filch. „He hett mien Breef vun Töver-Fix 

sehn!“ 


„Wenn ik dor wat to seggen dörf, Herr Rekter“, snarr Snape ut den 
Schatten ruut un Harry föhl, dat nu wat Leges vördag kamen kunn; he 
wuss, dat nix vun dat, wat Snape vörbringen wöör, goot für em ween 


kunn. 


„Mag ween, Potter un sien Frünnen sünd würklich bloots to de 
verkehrte Tiet an de verkehrte Stä ween“, sä he un dorbi pluustern sik 
sien Lippen 'n beten op, as wenn he dat sülvst nich recht glööv, „man de 
Saak is gediegen un dor blievt ’n Reeg vun Fragen: Wat harrn se 
överhaupt in den böversten Gang to söken? Woso weern se nich op de 


Halloween-Fier?“ 


Harry, Ron un Hermine fungen tosamen an, vun de Dodesdags-Fier 
to vertellen, hunnerten vun Spöken weern dor, dat sünd allens Tügen, dat 


wi dor weern -“ 


„Man woso sünd ji achteran nich na de Fier kamen?“, blaff Snape jüm 
an un sien swatten Ogen plinkern in't Tallig-Licht. „Woso sünd jina den 


Gang hooch?“ Ron un Hermine keken Harry an. 


„Wegen, wegen —“, versöch Harry dat un sien Hart weer för dull an't 
Puckern. He weer sik seker, dat kunn em keeneen afnehmen, wenn he 
vertell, he weer achter 'n Stimm ran ween, de keen Lief harr. Un dat bloots 
he un keen vun de annern de Stimm hören kunn, „also, wi weern mööd 
un wullen in't Bett‘, vertell he. 

„Ahn wat to eten?“, fraag Snape na un 'n Smuustern swutsch över sien 
utdröögt Visaasch, as wenn he Harry nu in de Kniep harr. „Ik heff 
jümmers dacht, dat Eten op so'n Geister-Partys weer nix för lebennige 
Minschen.“ 

„Wi hebbt keen Hunger hatt“, sä Harry luut. Jüst denn grummel dat 
in sien Maag gewaltig op. 

Snape sien veniensch Grienen worr noch breder. „Mi dücht, Herr 
Direkter, dat Potter nich ganz ehrlich is“, sä he. „Ik kunn mi vörstellen, 


dat bestimmte Vergünstigungen för em so lang nicht mehr gellen 

schullen, betdat he uns de ganze Geschicht vertellt. Wenn Se mi 
fraagt, denn schull he ut de Gryffindor-Quidditsch-Mannschopp streken 


warrn, bet he mit de Wohrheit vördag kummt.“ 


„Also würklich, Severus“, sä Perfessersch McGonagall beetsch, „ik 
kann nich sehn, woso de Jung nich Quidditsch spelen schull. Düsse Katt 
hett doch keen Slag mit 'n Bessensteel op 'n Kopp kregen. Dat gifft 
överhaupt keen Bewies, dat Potter wat verkehrt maakt hett.“ 

Dumbledore keek Harry an, as wenn he sik nich seker weer. Sien 
opblitzen waterblauen Ogen föhl Harry, as wenn Röntgen-Strahlen dör 
em dör gungen. 

„Schüllig eerst denn, wenn de Schuld faststeiht, Severus“, bestimm 
he. 

Snape weer böös vergrellt. Filch ook. 

„Mien Katt is verstenert worrn!“, quiek he un wedder quullen en de 
Ogen ut'n Kopp. „Ik will ’n Straaf sehn!“ 

„Wi kriegt ehr wedder hen, Argus“, keem dat sinnig vun Dumbledore. 
„Perfessersch Sprout hett just 'n poor Alruuntjes anplant. Wenn de 
utwussen sünd, kaak ik 'n Sluck tosamen, de Fro Norris dat Leven 
weddergifft.‘“ 

„Dat övernehm ik“, geev Lockhart dortwüschen. „Dat heff ik al 
hunnertmaal maakt, ik kunn 'n Alruuntje-Lebennig-Maak-Sluck in'n Slaap 
tosamenröhren -“ 

„Ischulligung“, sä Snape krötig, „man ik meen, ik bün de Experte för 
Töver-Sluck an düsse School.“ De Paus, de nu keem, leeg asig twüschen 
jüm. 

„ji köönt gahn“, bestimm Dumbledore to Harry, Ron un Hermine. 

Se steveln, so gau se kunnen, ahn dat se rönnen dään. As se een 
Etaasch över Lockhart sien Studeerstuuv weern, witschen se in 'n leddige 
Klass un maken de Döör liesen achter sik to. Harry sien Ogen söchen in't 


Düüster de Gesichter vun sien Frünnen. 

„Meent ji, ik harr jüm vun de Stimm vertellen schullt, de ik höört 
heff?“ 


„Nee“, meen Ron direktemang. „Wenn een Stimmen höört, de anners 
keeneen hören kann, denn is dat keen goot Teken. Ook nich in de Töver- 
Welt.“ 


Dor weer wat in Ron sien Stimm, dat Harry fragen leet: „Du glöövst 


mi dat doch, oder?“ 


„Kloor glööv ik di dat“, anter Ron gau. „Man — du musst togeven, dat 


is mall...““ 


„Ik weet, dat dat mall is“, stimm Harry to. „De ganze Kraam is mall. 
Wo weer dat noch mit de schreven Schrift an de Wand? De Kamer is 


apen - wat hett dat to bedüden?“ 


„Ik glööv, mi geiht dor ’n Licht op“, sä Ron langsaam. „Mi dücht, mi 
hett maal een 'n Geschicht vun 'n Grulig Kamer op Hogwarts vertellt... 
villicht is Bill dat ween ...“ 


„Un wat to'n Düvel is 'n Blindflansch?“, fraag Harry. 


He wunner sik, dat Ron rümdrucks un gniggel. „Also dat is würklich 


cc ' 


nich to'n Lachen man wo dat üm Filch geiht. ...“, meen he. „'n 
Blindflansch is een, de ut 'n Hexer-Familie kummt, de aver keen 
Töverknööf afkregen hett. So'n Oort Gegenstück to Töverers ut Muggel- 
Familien, man Blindflanschen gifft dat nich faken. Wenn Filch nu 
versöcht, in 'n Töverfix-Kurs dat Tövern to lehren, denn dücht mi, he is 
'n Blindflansch. Dat kunn 'n Barg Saken verkloren. To'n Bispill, woso he 
de Schölers hier nich utstahn kann.“ Ron smuuster tofreden. „Dat 


suurt asig in em.“ 
Jichenswo sloog 'n Klock. 


„Middernacht“, sä Harry. „Laat uns man lever to Bett gahn, chrdat 


Snape vörbi kummt un uns noch maal vör 't Brett kriggt.“ 

'n poor Daag lang snack de ganze School vun meist nix anners as den 
Överfall op Fro Norris. Dat dat so gau keeneen vergeet, dor sorg ook 
Filch för, de an de Stä, wo sien Katt ophungen wotrn weer, in een Tuur 
op un daal gung, as wenn he meen, de Kujoon worr trüchkamen. Harry 
harr sehn, dat he mit ‚Fro Skauer ehrn Töver Hau-weg-den Schiet för 
binnen un buten' de Schrift vun de Wand afschrubben wull, man dat gung 
nich. De Wöör glöhen as vördem op de Muur. Wenn Filch maal nich op 
Posten an de Stä vun dat Verbreken weer, denn slarr he mit rode Ogen 
dör de Gäng un spickeleer dorop, Schölers faat to kriegen un jüm ’n 
Straaf optobrummen för so'n Saken as ‚luut Luft halen' oder ‚tofreden 


utsehn'. 


Ginny Weasley harr de Saak mit Fro Norris bannig mitnahmen. Ron 
harr vertellt, dat se Katten geern much. „Man, du hest Fro Norris noch 
nich richtig kennen lehrt“, verkloor ehr Ron, üm ehr wedder to 
vermünnern. 

„Würklich, dat is veel beter, dat se nich dor is.“ Ginny ehr Lippen 
bevern. „So'n Kraam passeert nich faken op Hogwarts“, maak Ron ehr 
kloor. „Se kriegt den Mallbüdel, de dat maakt hett, un smiet em in Null- 
Komma-nix hier ruut. Ik meen, ehr he ruutsmeten warrt, schull he jüst 
noch noog Tiet hebben, dat he Filch ook noch to Steen maakt. Na, is 
allens nich so meent -“, sett Ron gau achteran, as Ginny üm de Nees witt 
anleep. 

Ook an Hermine weer de Saak nich so vörbi gahn. Bi chr weer dat 
ganz normaal, dat se veel lees, man nu harr se meist nix anners mehr in 
de Gang. Un Harry un Ron kunnen ook nich klook kriegen, wo se op 
loos weer. Eerst den tokamen Middeweken kregen se dat ruut. 

Snape harr Harry na 'n Töversluck-Stunn trüchholen, dat he de 
Ringelwörms vun de Dischen schrubben schull. Gau harr he sien Middag 
verputzt un gung denn hooch na de Bökeree. Dor wull he sik mit Ron 


drapen. Un dor wort 

he ook wies, dat Justin Finch-Fletchley, de Hufflepuff Jung vun 
Krüter-Kunn, em in de Mööt keem. Harry wull jüst ‚hallo‘ seggen, as 


Justin em to schn kreeg, sik op 'n Stutz ümdreih un in de anner Richt 
afhuul. 


Harry funn Ron ganz achtern in de Bökeree, wo he sien Opgaven in 
Töver-Geschichte maak. Perfesser Binns wull vun jüm 'n meterlangen 
Opsatz över „De Töver-Things vun europäische Hexenmeisters in't 
Middelöller“ hebben. 


„Ik kann 't nich glöven, mi fehlt jümmers noch twintig Zentimeter ...“, 
grummel Ron fuchtig un leet sien Pergament ut de Fingers glieden, dat 
sik glieks oprull, „un Hermine hett al annerthalv Meter to Papier kregen. 
Un de ehr Schrift is lierlütt.“ 


„Woneem stickt se överhaupt?“, fraag Harry, lang na dat Meterband 
un rull sien egen Huus-Opgaav ut'neen. 

„Jichenswo dor achtern“, wies Ron na de Regalen röver. „Söcht maal 
wedder 'n Book. Mi dücht, se will vör Wiehnachten noch de ganze 


Bökeree dörlesen.“ 
Harry vertell Ron, dat Justin Finch-Fletchley vör em weglopen weer. 


„Weet nich, woso di dat stöört. Ik heff dacht, he is so'n lütten 
Dummbüdel“, meen Ron un krakel mööglichst grote Bookstaven op sien 
Pergament. „De ganze Blöödsinn vun wegen Lockhart is so'n groten 
Mann -“ 

Hermine keem argerlich twüschen de Regalen ruut. „Nich een 
Exemplar vun Hogwarts De ganze Geschicht is mehr dor, sünd all 
utlehnt“, stöhn se un sett sik blangen Harry un Ron. „ITwee Weken mutt 
een al dorop töven. Harr ik doch bloots mien Book nich to Huus laten. 
Man dat gung nich mehr in mien Kuffer rin, bi all de Lockhart-Böker.“ 

„Wat wullt du denn dormit?“, wull Harry weten. 

„Dat, wat all de annern ook dormit wüllt“, sä Hermine, „de Legenn 


vun de Grulig Kamer nalesen.“ 

„Wat is dormit?“, fraag Harry gau. 


„Dat is dat ja man. Ik kann mi dor nich op besinnen“, anter Hermine 
un beet sik op de Lipp. „Un annerwegens kann ik de Geschicht narms 


finnen -“ 


„Hermine, laat mi dien Opsatz dörlesen“, bedel Ron vertwievelt un 


keek op sien Klock. 


„Nee, do ik nich“, weer Hermine op maal ganzeernst haftig. „Teihn 


Daag hest du Tiet hatt, em trecht to kriegen.“ 


„Ik bruuk bloots noch söss Zentimeters, man to ...“ De Bimmel 
bimmel. Ron un Hermine kabbeln sik wieder, as se sik op den Padd na 
Töver-Geschichte maken. Töver-Geschichte weer dat langwieligste Fack 
op jüm ehrn Stunnenplaan. Se harrn dat bi Perfesser Binns, jüm ehrn 
eenzigsten Lehrer, de'n Geist weer, un dat Interessanteste, wat överhaupt 
maal in een vun sien Stunnen passeert is, dat weer, as he dör de Tafel na 
de Klass rinkeem. Steenoolt un schrumpelig weer he, un ’n Barg Lüüd 
sään, he harr noch gor nich mitkregen, dat he doot bleven weer. Een Dag 
weer he ganz eenfach to'n Unnerricht opstahn un harr sien Lief in 'n 
Sessel vör den Kamin in't Lehrerzimmer vergeten. Siet de Tiet harr sik an 


sien Unnerricht nix, aver ook rein gor nix, äÄnnert. 


Vundaag weer dat so langtöögsch as jümmers. Perfesser Binns sloog 
sien Unnerlagen op un lees so nölig un dröhnig as 'n olen klöterigen 
Huulbessen, betdat ook de letzt in de Klass wegdrusselt weer un bloots 
af un an maal wedder hoochkeem, üm 'n Naam oder 'n Johrstall 
optoschrieven, un denn gau wedder wegdöös. He hart al'n halvig Stunn 
lang preestert, as wat passcer, dat noch nienich passcert weer. Hermine 


mell sik. 


Perfesser Binns weer meernmank in 'n asig langtöögschen Lex över 
de Internatschonale Dagfohrt vun Töveters in dat Johr 1289. He keek op 


un wunner sik. 

„Frollein - äh - ?“ 
„Granger, Herr Perfesser. Ik much geern weten, wat Se uns nich wat 


över de Grulig Kamer vertellen köönt“, sä Hermine luut un düütlich. 


Dean Thomas, de, Mund apen mit daalhangen Unnerlipp, ut't Finster 
keken harr, reet dat mit'n Slag ut sien Drööm. Lavender Brown ehr Kopp 
keem vun de Arms hooch un Neville sien Ellbagen rutsch vun de 
Dischkant. 


Perfesser Binns knieper mit de Ogen. 


„Mien Fack is Töver-Geschichte“, pieps he dröög. „Ik kümmer mi 
üm Fakten, Frollein Granger, nich üm Mythen un Legennen.“ He hoost 
'n kort ‚äahem', wat sik anhöör, as wenn een 'n Stück Kried tweibtrickt, un 
maak wieder: „In’n September vun düt Johr hett ’n Ünner-Utschuss vun 


sardiensche Töverers -“ 


He stamer un höör op to snacken. Hermine ehr Finger weer wedder 


baven. 
„Frollein Grant?“ 


„Bitte, Perfesser Binns, stickt in Legennen nich ook jümmers 'n 
Wohrheit?“ 


Perfesser Binns weer so baff, dat Harry seker weer, dat keen Schöler 


em överhaupt al maal ünnerbraken harr, lebennig oder doot. 


„Also“, sä Perfesser Binns suutje, „ja, dor is wat an, nehm ik maal an.“ 
He stier op Hermine, as wenn he sik noch nienich een Schöler richtig 
bekeken harr. „Man de Legenn, vun de du snackst, is so 'n spiktakelige, 


ja so'n lachhaftige Geschicht...“ 


Man nu hüng de ganze Klass an jeedeen Woort ut Perfesser Binns 
sien Mund. As wenn he Gardinen vör de Ogen hart, so keek he jüm an 
un all keken se trüch. Harry wuss, dat de Schoolmeister week warrn muss 
as Botter in de Sünn, wenn de Schölers maal mit so veel Iever bi de Saak 


sünd. 

„Na schöön denn“, geev he langsaam Bott, „laat mi nadenken... de 


Grulig Kamer... 


Kloor, ji all weet, dat Hogwarts vör mehr as dusend Johr grünnt worrn 
is - de akrate Dag steiht nich fast - vun de veer gröttsten Hexen un 
Hexenmeisters ut de Tiet. De veer School-Hüüs hebbt de Naams na jüm 
kregen: Godric Gryffindor, Helga Hufflepuff, Rowena Ravenkrall un 
Salazar Slytherin. Se hebbt düt Slott tosamen opboot, wietaf vun 
neeschierige Muggel-Ogen, denn to de Tiet weern de eenfachen Lüüd 
bang vör Töveree un dorüm weern se achter Hexen un Hexenmeisters 


cc 


ran. 


He maak 'n Paus un keck mit matte Ogen dör de Klass. Denn maak 
he wieder: „'n poor Johr lang arbeiden de Veer goot tosamen. Se söchen 
na junge Lüüd, wo se sik Töverers in vermoden weern, un bröchen jüm 
op dat Slott, dat se jüm wat bibringen kunnen. Man denn keem Striet op. 
De Graven twüschen SIytherin un de annern dree worr grötter un grötter. 
SIytherin wull, dat de Schölers för Hogwarts genauer utwählt warrn 
schullen. He glööv, de Töver-Lehrlinge schullen bloots ut de hunnert- 
perzentigen Töver-Familien kamen. He wull keen Schölers opnehmen, 
de ehr Öllern Muggels weern; he meen, op de kunn een sik nich verlaten. 
'n Tietlang gung dat so, denn hebbt sik Slytherin un Gryffindor wegen de 
Saak so bi de Plünnen kregen, dat Slytherin vun de School gung.“ 


Perfesser Binns maak wedder 'n Paus, pluuster sien Lippen op un schg 
nu ut as 'n schrumpelige ole Schildkrööt. „So veel weet wi ut historische 
Krönken, op de Verlaat is“, meen he, „man düsse kloren Fakten sünd 
vernevelt worrn dör de överspöönsche Legenn vun de Grulig Kamer. 
Dorna hett Slytherin 'n versteken Kamer in 't Slott inboot, vun de de 


annern dree nix vun afwussen. 


Na de Legenn hett Slytherin vör de Grulig Kamer ''n Siegel-Bann legst. 
Keeneen schull ehr apen maken, ehrdat nich sien egen echten Arv na de 
School keem. Bloots de Arv 

wöör dat trecht kriegen, den Siegel-Bann vun de Grulig Kamer to 
lösen un dat insparrte Gräsen ruut to laten. Op düsse Oort kunn de 
School rein un free maakt warrn vun all so'n Lüüd, de dat nich weert 


weern, Töveree to lehren.“ 


Still weer 't, as he de Geschicht to Enn vertellt harr, man dat weer nich 
still vun Slaap un Langewiel as in de anner Stunnen vun Perfesser Binns. 
De Luft brenn un keeneen kecek vun em weg. All luren se dorop, wo de 
Geschicht wieder gung. Perfesser Binns schg 'n beten argerlich ut. „De 
ganze Geschicht is vun vörn bet achtern nix as Pittjepattje, dat steiht 
fast“, meen he. „Kloor, üm so'n Kamer to finnen, hebbt de plietschesten 
Hexen un Töver-Meisters de School mehr as eenmaal op'n Kopp stellt. 
So'n Kamer gifft dat nich. 'n Dööntje för all, de ook an’n 


Wiehnachtsmann glöövt.“ 
Hermine chr Finger weer wedder baven. 


„Perfesser - wat akraat meent Se mit ‚dat insparrte Gräsen in de 


Kamer?“ 


„Is vertellt worrn, dat is so'n Oort Undeert, dat bloots de Arv vun 
Siytherin kuranzen kann“, verkloor Perfesser Binns mit sien dröge, 


quietschige Stimm. 


De Schölers keken een den annern benaut an. „För mi steiht fast: De 
Saak gifft dat nich“, sä Perfesser Binns un sammel sien Unnerlagen 
wedder tohoop. „Dat gifft keen Kamer un keen Undeert.“ 

„Aver, Perfesser‘, mell sik Seamus Finnigan, „wenn bloots Slytherin 
sien echten Arv de Kamer apen maken kann, denn kunn doch ook nüms 
anners ehr finnen, oder?“ 

„Dummtüüg, O'Flaherty“, meen Perfesser Binns eernst. „Wenn 'n 
lange Reeg vun Hogwarts-Rekters un -Rekterschen dat Dings nich 
funnen hebbt —“ 


„Aver, Perfesser“, fiep Parvati Patil loos, „wohrschienlich mutt een 


de Düüstern Künsten bruken, üm ehr op to maken -“ 

„Ook wenn keen Hexenmeister de Düüstern Künsten bruken deit, 
heet dat noch lang nich, he kann dat nich, Frollein Pennyfeather“, sä 
Perfesser Binns basch. „Ik segg dat noch maal, wenn Lüüd as 
Dumbledore —“ 


„Mag aver ween, een mutt verwandt ween mit Slytherin, denn kunn 
Dumbledore gor nich -“, fung Dean Thomas an, man Perfesser Binns 
harr de Nees vull. 


„Dat langt“, sä he streng. „Dat is 'n Dööntje! Dor gifft dat nix! Wi 
hebbt noch nich maal 'n Spier vun Bewies, dat Slytherin överhaupt maal 
so wat as ook bloots 'n geheem Bessen-Schapp boot hett. Deit mi Leed, 
dat ik jo so'n ver dreihte Geschicht vertellt heffl Wi kaamt nu, wenn jo 
dat Recht is, trüch na Geschichte, na echte Fakten, de een glöven un de 


jeedeen nakieken kann!“ 


Dat duur fief Minuten un de Klass drööm as jümmers. 


„Ik heff woll wusst, dat Salazar Siytherin 'n olen verdreihten Mallbüdel 
weer“, vertell Ron Harry un Hermine, as se sik na de Stunn dör de Gänge 
drängeln dään. Se wullen jümehr Taschen vör 't Middageten eben 
wegbringen. „Man ik heff nich wusst, dat he düssen Echt-Bloot- 
Blöödsinn in Gang sett hett. In den sien Huus wöör ik nich blieven, dor 
kunnst mi noch Geld togeven. Ehrlich, wenn de Verdeler Hoot versöcht 
harr, mi na de Slytheriners to schicken, denn harr ik den nächsten Tog 
retuur nahmen ...“ Hermine meen dat ook so un nickköpp, man Harry sä 
gor nix. In sien Buuk harr sik jüst wat tosamentrocken. Harry harr Ron 
un Hermine nienich vertellt, dat de Verdeler-Hoot wohraftig hen un her 
spickeleert harr, wat he em nich na Slytherin schicken schull. As wenn 


dat güstern ween weer, so nipp un nau kunn he sik op de piepelige 

Stimm besinnen, de in sien Ohr snackt harr, as he vör een Johr den 


Hoot opsett harr. 


„Du Runnst 'n ganz groten een warın, weetst du, dat is allens hier binnen in dien 
Kopp. Un Shytherin kunn di op den Weg, 'n groten een to warrn, helpen. Büst du di 
ganz seker... 2“ 

Man Harry, de al mitkregen harr, dat dat Slytherin-Huus dorför 
bekannt weer, dat dor swatte Hexenmeisters ruut kemen, harr bloots vull 
Bangen dacht ‚Nich Slytherin!‘ un de Hoot harr seggt: „Goot, wenn du 
di seker büst, denn na Gryffindor...“ 


As se in den Stroom vun Schölers mit lepen, keem Colin Creevey vun 


vÖörn. 

„Moin, Harry!“ 

„Hallo, Colin“, grööt Harry blangenbi trüch. 

„Harry — Harry — ’n Jung ut mien Klass hett seggt, du büst -“ 

Man Colin weer so lütt, dat he nich gegen de Floot vun Lüüd an kunn, 
de em na de Grote Hall hen schoven; se hören bloots noch: „Tschüüs, 
Harry!“, un weg weer he. 

„Wat warrt ’n Jung ut sien Klass vun di seggen?“, wunner sik 
Hermine. 

„Dat ik Slytherin sien Arv bün, nehm ik maal an“, vertell Harry un 
sien Maag sack noch 'n Stück wieder daal. Denn besinn he sik dor miteens 
op, wo Justin Finch Fletchley to Middag vör em weglopen weer. 

„De Lüüd hier glöövt aver ook allens“, wort Ron grandessig. 

De Stroom ebb 'n beten af un se kunnen de nächste Trepp ahn 
Drängelee hoochkladdern. 

„Glöövst du würklich, dat gifft 'n Grulig Kamer?“, fraag Ron 
Hermine. 

„Ik weet nich“, sä se un legg chr Bless in Folen. „Dumbledore kunn 


Fro Norris nich gesund maken un dorüm 

meen ik, dat dat, wat ehr angrepen hett, also dat dat - keen Minsch 
ween kann.“ 

Bi't Snacken kemen se üm 'n Eck un weern nu an't Enn vun jüst den 
Gang, woneem de Överfall ween weer. Se bleven stahn un keken sik üm. 
Dat sehg allens nipp un nau so ut as den Avend, bloots dat dor keen 
Steen-Katt vun de Fackel daalhüng. Un 'n leddigen Stohl stunn vör de 
Wand mit de Naricht „De Kamer is apen maakt“. 

„Hier hett Filch sien Wach holen“, murmel Ron. Se keken sik an. 
Keeneen weer op den Gang. 

„Kann nix schaden, wenn wi uns maal 'n beten ümkiekt“, meen Harry. 
He stell sien Tasch op de Eer un gung denn op Hannen un Knee daal, 
dat he krabbeln un na Sporen söken kunn. 

„Ansengelte Stään!“, sä he. „Hier - un hier -“ „Kumm her un kick di 
dat hier an!“, reep Hermine. „Dat is 'n Ding...“ 

Harry stunn op un gung röver na dat Finster glieks blangen de Schrift 
an de Wand. Hermine wies na de Finsterschiev ganz baven, wo bummelig 
twintig Spinnen op ’n Klump seten. As wenn jeedeen vun jüm versöch, 
toeerst dör 'n lütt Spleet to kamen. ’n langen sülvern Faden hüng as 'n 
Tampen na ünnen. As wenn se dor all an hoochkrabbelt weern, bloots 
dat se fix wegkemen. 

„Hebbt ji al maal Spinnen sehn, de so wat maakt?“, fraag Hermine 


unglöövsch. 
„Ik nich“, sä Harry, „un du, Ron? Ron?“ 


He keek över sien Schuller. Ron stunn 'n Stück trüch, as wenn he 


glieks utneihen wull. 
„Wat is loos?“, fraag Harry. 
„Lk - kann - Spinnen op 'n Doot - nich — af“, stamer Ron beetsch. 


„Dat heff ik nich wusst‘, sä Hermine un keek Ron verbaast an. „Wo 


faken hest du Spinnen in Töversluck mischt...“ 


160 


„Wenn se doot sünd, stöört mi dat nich“, sä Ron, de överall hen keck, 
bloots nich na dat Finster. „Ik mag eenfach nich, woans se sik bewegen 


doot ...“ 
Hermine gnicker. 


„Dat is keen Jux“, gung Ron ehr fuchtig an. Wenn du dat genau weten 
wullt: As ik dree weer, heff ik Fred sien Speeltüüg-Bessen twei maakt. Un 
dorüm hett he denn mien - mien Teddy in 'n dreckige grote Spinn 
verwannelt. Du kunnst jüm ook nich verknusen, wenn du maal dien 


Teddy in'n Arm hatt harrst, un op maal hett de acht Krabbelbeen un...“ 


He snack nich wieder un schudder sik. Hermine harr mit sik to doon, 
dat se nich looslach. Harry harr dat Geföhl, se schullen vun wat anners 
snacken, dorüm sä he: „Köönt ji jo op all dat Water op den Footbodden 
besinnen? Woneem is dat herkamen? Jichenseen hett dat opfeudelt.“ 

„Dat weer so üm un bi hier“, wuss Ron noch, de nu wedder ganz bi 
sik weer. He gung 'n Stück an Filch sien Stohl vörbi un wies: „Bi düsse 
Döötr.“ 

He faat an de koppern Klink, man op maal trock he sien Hand trüch, 
as wenn he sik verbrennt harr. 

„Wat is loos?“, fraag Harry. 

„Dor kann 'k nich rin“, grummel Ron, „dat is 'n Deerns Klo.“ 

„Oh, Ron, dor warrt al keeneen binnen ween“, sä Hermine. Ook se 
stell sik nu wedder hen un keem na de Jungs röver. „Dat is de Muulsche 
Myrte ehr Tohuus. Man loos, laat uns man ringahn.“ 

Um dat grote TWEI-Schild scheer se sik gor nich eerst. Dat weer de 
düüsterste un elennigste Waschruum, in den Harry sien Leevdag binnen 
ween weer. Ünner 'n groten Spegel mit Spleten un Placken op geev dat'n 
Reeg Handsteen, de all 'n Slag weg harrn. De Footbodden weer natt un 
spegel duff dat Licht vun 'n Handvull Stummels vun Tallig-Lichten 

de in jümehr Halters vör sik hen glösen dään. De hölten Dören na de 
Kabinen weern verkratzt un de Farv bläder vun jüm af; een hüng nich 
maal mehr in de Angeln. Hermine legg den Finger op ehrn Mund un gung 
op de letzt Kabin to. As se dor weer, süsel se: „Hallo, Myrte, wo geiht 
pe 

Harry un Ron kemen neeschierig neger. De Muulsche Myrte sweev 


op den Waterkasten vun dat Klo un drück jüst 'n Pickel an ehr Kinn ut. 


„Düt is 'n Deerns-Klo“, sä se un harr 'n scharp Oog op Ron un Harry. 


„De beiden dor, dat sünd keen Deerns.“ 


„Stimmt“, geev Hermine to. „Ik wull jüm bloots wiesen, wo - äh - 


kommodig dat hier binnen is.“ 


Mit de Hand wies se op den speckigen olen Spegel un den natten 
Footbodden. 


„Fraag ehr, wat se wat schn hett“, tuschel Harry Hermine to. 
„Wat flustert ji ?““, sä Myrte un stier em an. 
„Nix“, anter Harry gau. „Wi wullen fragen -“ 


„Ik mag dat nich, wenn de Lüüd achter mien Rüch rüm tuschelt!“, sä 
Myrte mit 'n Stimm, de in Tranen versunk. „Ik heff Geföhle, mööt ji 
weten, ook wenn ik doot bün.“ 

„Mytte, nüms will di argern“, begöösch ehr Hermine. „Harry wull 
bloots -“ 

„Nüms will mi argern! Wat hebbt wi wedder lacht!“, huul Myrte. 
„Mien Leven lang heff ik hier nix as Elend beleevt un nu kaamt Lüüd un 
verdarvt mi ook noch mien Dood!“ 

„Wi wullen di fragen, wat di in de letzt Tiet nich jichens wat snaaksch 
vörkamen is“, sä Hermine gau. „Dor is nämlich 'n Katt angrepen worrn, 
an Halloween, jüst buten vör dien Döör.“ 

„Hest du den Avend jichenseen hier in de Neegde sehn?“, wull Harry 


weten. 

„Ik heff mi dor nich üm kümmert“, anter Myrte kregel. „Peeves hett 
mi so dull argert, dat ik hier rin kamen bün un mi ümbringen wull. Denn, 
na ja, denn full mi wedder in, dat ik - dat ik —“ 

„Al doot bün“, bröch Ron för ehr den Satz to Enn. Myrte snücker 
deep op, steegin de Luft op, maak 'n Salto un düker mit den Kopp toeerst 
in't Klo rin. Water pülsch över jüm all un denn weer se weg. Ehr gluckerig 
Snückern na muss se sik jichenswo in’t Knee vun't Affluss Rohr 


verkropen hebben. 


Harry un Ron stunnen dor, den Mund wiet apen, man Hermine tucks 
mööd mit de Schullern un meen: „Glöövt mi: För Myrte weer dat meist 


vergnöögt ... man to, laat uns ruut hier.“ 


Harry harr knapp de Döör achter Myrte ehr gluckerig Snückern dicht 


maakt, as 'n lude Stimm jüm all dree in de Gang bröch. 
„RONI!“ 


Percy Weasley weer baven an de Trepp as fastnagelt stahn bleven, sien 
Vertroonsschöler-Afteken lücht an sien Bost un he sehg ut, as wenn em 


vör Schreck dat Hart stahn bleven weer. 
„Dat is 'n Deerns-Klo!“, japs he. „Wat hebbt ji -“ 


„Hebbt uns 'n beten ümkeken“, tucks Ron mit de Schullern. „Sporen, 


musst du weten ...“ 


Percy pluuster sik mehr un mehr op, so as Harry dat ook al bi Mudder 
Weasley beleevt harr. 

„Kaamt — dor — weg -“, schimp he un keem mit grote Stappen op jüm 
to. He fuchtel mit de Arms un wull jüm verjagen. „Maakt jo dat gor nix 
ut, wo dat na utsüht? De annern sünd all bit Eten un ji kaamt na hier 


trüch...““ 


„Woso schullen wi nich hier ween?“, fraag Ron kiebig. He bleev stahn 
un keek Percy mit funkeln Ogen an. „Pass maal op, wi hebbt düsse Katt 


nix andaan!“ 


163 


„Dat is, wat ik de gode Ginny ook vertellt heff“, geev Percy basch 
trüch, „man se glöövt woll jümmers noch, dat du vun de School flügsst; 
ik heff ehr noch nie so verbiestert schn. Se huult sik de Ogen ut 'n Kopp. 
Du schusst ook an ehr denken. De ganzen Schölers ut de eerste Klass 


sünd wegen de Saak mächtig dör 'n Wind —“ 


„Di is Ginny doch so wat vun eendoont“, reep Ron, den sien Ohren 
nu root anlepen. „Du büst doch bloots bang, ik kunn dien Schangsen, 


School-Spreker to warrn, kaputt maken.“ 


„Fief Punkte aftrocken bi Gryffindor!“, sä Percy streng un dreih an 
sien Vertroonsschöler-Afteken. „Un ik will höpen, du hest dien Lex nu 
1** 


lehrt! Nix mehr vunwegen Detektiv-Spelen, oder ik schriev Mama dat 


Un mit lange Schreed gung he weg, sien Nack so root as Ron sien Ohren. 


Den Avend setten sik Harry, Ron un Hermine in den 
Gemeenschoppsruum so wiet as mööglich weg vun Percy. Ron weer 
jümmers noch böös vergrellt un maak een Klecks na 'n annern op sien 
Töverkunst-Opgaav. As he ganz in Gedanken na sien Töversteken lang, 
üm de Placken wegtomaken, stunn miteens dat Pergament in Flammen. 
Ron qualm vör Raasch meist so as sien Schoolarbeit un he baller dat 
Lehrbook för Töver-Spröök II to. Harry wunner sik, dat Hermine ehr 
ook to maak. 

„Wokeen kann dat also ween?“, räsonncer se, as harr se de ganze Tiet 
vun nix anners snackt. „Wokeen wünscht sik all de Blindflanschen un 
Musggel-Kinner ruut ut Hogwarts?“ 

„Laat uns nadenken“, speel Ron een, de nich weet, wo 't lang geiht. 


„Gifft dat een, vun den wi weet, dat he Muggel Kinner för Kropptüüg 
höllt?“ 

He keek Hermine an. Hermine keek trüch, nich jüst Öövertüügt. 
„Wenn du vun Malfoy snackst-“ 


„Kloor do ik dat!“, sä Ron. „Du hest em höört: Ji sünd as nächst an 
de Reeg, Drecks-Bloot-Volk!“ Also würklich, een mutt doch bloots in 
den sien verscheten Rotten-Gesicht kieken un een weet glieks, dat he dat 
is -“ 

„Malfoy, de Arv vun Slytherin?“, fraag Hermine, as kunn se dat nich 
recht glöven. 

„Kiek di sien Familie an“, meen Harry, de nu ook sien Böker dicht 
klapp. „Se sünd all in Slytherin ween, egaalweg dröhnt he dormit rüm. De 
köönt licht vun Slytherin afstammen. Sien Vadder is op jeden Fall leeg 
bet in de Knaken.“ 


„Mag ween un se hebbt den Slötel för de Grulig Kamer siet 
Johrhunnerten hatt!“, spickeleer Ron. „Un hebbt em jümmers 
wiedergeven, vun den Vadder op den Söhn.“ 

„Also“, meen Hermine vörsichtig. „Angahn kunn dat...“ 

„Man woans köönt wi dat bewiesen?“, fraag Harry düüster. 

„Wo'n Willen is“ ... sä Hermine langsaam. Se worr dorbi noch lieser 
as vörher un keck gau na de anner Siet röver, wo Percy scet. „Kloor, 
eenfach is dat nich. Un gefährlich, böös gefährlich. Wi warrt so üm un bi 
föftig School-Regeln breken, nehm ik an.“ 

„Wenn di also in 'n Maand oder so dorna is, dat du uns dat verkloren 
wullt, denn segg uns doch eenfach Bescheed“, gnatz Ron chr an. 

„Na g00t“, keem Hermine dor koolt mit vördag. „Wat mutt, dat mutt 
- dat heet: Wi mööt in den Gemeenschoppsruum vun Slytherin rin un 
Malfoy dor 'n poor Fragen fragen, ahn dat he markt, dat wi dat sünd.“ 
„So wat gifft dat nich“, meen Harry un Ron lach. 

„Gifft dat doch“, geev Hermine em Bescheed. „Wi bruukt nix anners 


as 'n beten Sööt-un-Suur-Saft.“ 

„Wat is dat ?“, wullen Ron un Harry weten.“ 
„Dor hett Snape vun snackt, dat is al 'n poor Weken her -“ 


„Meenst du, wi hebbt in Töver-Sluck nix Beters to doon, as Snape 


totohören?“, grummel Ron. 


„Dat verwannelt di in anners een. Denkt dor maal över na! Wikunnen 
uns in dree Siytherin-Lüüd verwanneln. Keeneen wöör spitzkriegen, dat 
wi dat sünd. Mag ween un Malfoy vertellt uns denn allens. Wiss dröhnt 
he jüst nu in den Gemeenschoppsruum vun de Slytheriners rüm, wenn 


wi em bloots hören kunnen.“ 


„Düt Sööt-un-Suur-Tüügs höört sik för mi 'n beten snaaksch an“, 
dach Ron na. „Wat is, wenn dat an uns backen blifft un wi dat Leven lang 
as Slytheriners rümlopen mööt?“ 

„Na 'n Tiet slitt dat op“, wuss Hermine un wedel ungedüllig mit de 
Hand, „man an dat Rezept rankamen, dat warrt 'n suur Stück Arbeit. 
Snape hett seggt, dat steiht in dat Book Duppelt dörslaan Töver-Slück un 


dat finnt wi in den Deel vun de Bökeree, wo de Schölers nich rin dörft. 


Bloots op een Oort kunn een 'n Book ut den verbaden Deel 
ruutkriegen: Mit 'n Zedel, den 'n Lehrer ünnerschreven hett un op den he 
sien Verlööv geev.“ 

„Maal ehrlich: Wat schullen wi woll mit dat Book anstellen“, sä Ron, 
„wenn wi nich dorbi gungen un een vun de Slück tohoop röhrt.“ 

„Mi dücht“, meen Hermine, „wenn wi dat so dreiht, dat wi bloots wat 


vun de Theorie weten wüllt, denn hebbt wi 'n Schangs...“ 


„Nee, würklich, dor fallt keen Lehrer op rin“, weer Ron sik seker. „De 


muss al bannig brägenklöterig ween ...“ 

- KAPITEL TEIHN — 


De malle Klatscher 


Na dat Malöör mit de Pixies harr Perfesser Lockhart keen lebennig 
Wesen mehr mit in de Klass bröcht. Dorför lees he jüm Stücken ut sien 
Böker vör un af un an speel he ook de een oder anner Geschicht, wo dat 
hooch her gung, na. Meisttiets fraag he Harry, wat he em nich bi 't 
Naspelen to Hand gahn kunn. Bet nu harr Harry spelen musst: 'n 
eenfachen transsilvaanschen Dörpsminsch, den Lockhart vun 'n Brabbel- 
Flöök kureert harr, 'n Yeti mit 'n Snööf un 'n Vampir, de nix anners as 


Salaat eten kunn, nu, wo Lockhart em in de Mangel nahmen harr. 


Ook de nächste „Wehren gegen de Düüstern Künste“ Stunn muss 
Harry wedder na vörn, dütmaal schull he ’n Weerwulf spelen. Wenn he 
nich 'n goden Grund hatt harr, Lockhart de Stimmung nich to verdarven, 
harr he dor wiss nich bi mitmaakt. 

„Schöön luut hulen, Harry - genau - un denn, wat ji dat glöövt oder 
nich, smeet ik mi op em jüst so — drück em an den Eer so - mit een Hand 
kunn ik em ünnen holen - mit de anner heff ik mien Töversteken an sien 
Hals holen - un denn heff ik all de Knööf, de ik noch harr, tosamen 
nahmen un em mit 'n vigelienschen Homomorphus-Töver verropen - de 
Weerwulf jammer as ’n Hund, den een op 'n Steert pedd hett - ... wieder 
Harry - noch 'n beten höger - goot - de Pelz verswunn, de Hauer-Tähn 
schrumpeln — un he verwannel sik trüch in 'n Minsch. Eenfach, un 
liekers hett dat hulpen - un wedder wartt sik 'n Dörp op ewig op mi 


besinnen, as de Held, de jüm de Freeheit wedder 

schenkt hett, na de gräsigen Weerwulf-Överfäll Maand för Maand.“ 
Dat bimmel un Lockhart stunn op. 


„As Schoolarbeit schrievt ji dor'n Gedicht över, woans ik den Wagga- 
Wagga-Weerwulf ünnerkregen heffl Mien Book „Ik - de Töverer“ mit 


fe 


Autogramm för den Besten 


De annern maken sik op den Weg ut de Klass ruut. Harry gung na 


achtern na de Dischen, wo Ron un Hermine op em töven. 
„Allens kloor?“, fluster Harry. 
„lööv, betdat all ruut sünd“, sä Hermine hibbelig. „Na denn...“ 


Se gung na Lockhart sien Pult röver. 'n Stück Papier harr se fast in de 


Hand, Harry un Ron kemen glieks achter ehr ran. 


„Äh - Perfesser Lockhart?“, stamer Hermine. „Ik wull geern düt - düt 
Book ut de Bökeree hebben. Vunwegen den Achtergrund un de 
Informatschonen.“ Se heel em dat Stück Papier hen; ehr Hand bever 'n 
beten. „Man dat is so: Dat is in den verbaden Deel vun de Bökeree, un 
dorüm mutt ’n Lehrer mi dat ünnerschrieven - wiss kunn mi dat helpen 
to verstahn, wat Se in Gucheln mit Ghulen vun Giften schrievt, de eerst 
pö a pö anslaat...“ 

„Ah, Gucheln mit Ghulen!“, frei sik Lockhart, nehm den Zedel ut 
Hermine ehr Hand un wies ehr sien breet Grienen. „Dat is villicht mien 
best Book. Hest du dat mit Pläseer leest?“ 

„Oh, ja“, speel Hermine em vör. „Würklich plietsch, wo Se den 
Letzten mit 'n Tee-Seev infungen hebbt...“ 

„Also, dor kann wiss nüms wat dor gegen hebben, wenn ik de beste 
Schölersch vun'n Johrgang 'n beten wiederhelpen do“, meen Lockhart 
zuckersööt un trock 'n gewaltige Pageluun-Fedder ruut. „Ja, de is fein, 


nich?“, sä he, denn he dach, dat Ron wegen de Fedder sien Mund so wiet 

opsparr. „Anners nehm ik de bloots bi Autogramm-Stunnen.“ 


He maal sien Unnerschrift mit ’n vigelienschen Dreih op den Zedel 


un geev em Hermine trüch. 


„Na, Harry“, fleit Lockhart, as Hermine den Zedel mit tatterige Finger 
fool un em in ehr Schooltasch steck, „morgen is ja denn dat eerst 
Quidditsch-Speel in düsse Saisong. Gryffindor gegen Slytherin, oder? Ik 
heff höört, dat du ’n talentierten Speler büst. Ik weer ook Söker. Mi hebbt 
se maal fraagt, wat ik nich för de Natschonaal-Mannschopp spelen wull, 
man ik heff mien Leven denn doch lever för grötter Opgaven hergeven: 
De Düüstern Machten utlöschen. Man, wenn du meenst, du kunnst ’n 
beten Privaat Training bruken, fraag mi man driest. Ik frei mi ja, wenn ik 
mien Weten un Könen wiedergeven kann an Spelers mit weniger 
Talent...“ 

Ut Harry sien Kehl keem jichenseen undüütlichen Toon un denn suus 
he achter Ron un Hermine ran. „Ik glööv dat nich“, meen he, as de dree 
sik de Unnerschrift op den Zedel nipp un nau bekieken dään. „He hett 
sik nich maal ankeken, wat för 'n Book wi hebben wüllt.“ 

„Ik kann di seggen, woso: He is nix as 'n dummbatzigen 
Grootsnacker“, sä Ron. „Eendoont, wi hebbt kregen, wat wi wullen.“ 

„He is keen dummbatzigen Grootsnacker“, sett Hermine dor schtill 
gegen. Op 'n Weg na de Bökeree weern se nu meist an 't Lopen. 

„Bloots wieldat he seggt hett, du büst de beste Schölersch vun uns 
Johrgang...“ 

Jümehr Stimmen worrn lieser, as de muffige Roh vun de Bökeree jüm 
faat kregen harr. 

Fro Pince, de Bökeree-Daam, weer 'n spiddelige, zappelige Madam, 


de utschg as 'n Geier, de nich noog to freten kregen harr. 

„Duppelt dörslaan Töver-Slück?“, bookstabeer se dat noch maal, as 
wull se dat nich glöven. Se versöch, Hermine den Zedel wegtonehmen; 


man Hermine wull em nich ut de Hand geven. 
„Ik wöör em geern beholen“, fluster se. 


„Nu höör aver op“, sä Ron, reet ehr dat Blatt ut de Hand un smeet 
dat Fro Pince hen. „Wi besorgt di 'n anner Autogramm. Lockhatt schrifft 


sien Naam op allens, wat nich weglopen kann.“ 


Fro Pince heel den Zedel gegen dat Licht, as wenn se 'n Bedregeree 
op de Spoor weer, man de Test leep goot ut. Twüschen de hogen Regalen 
stölter se loos un keem na ’n poor Minuten trüch. In de Hand harr se 'n 
groot spakig Book. Hermine steek dat vörsichtig in ehr Tasch un se 
gungen ruut. Se geven sik böös Möh, dat se nich to gau weern un dat'n 


jümehr slecht Geweten nich an de Nees ansehn kunn. 


Na fief Minuten harr se sik to'n tweten Maal in den gammeligen 
Waschruum vun de Muulsche Myrte vertrocken. Ron harr dat eerst nich 
wullt, man Hermine harr sik dor nich üm scheert. Se harr seggt, dor wöör 
keeneen hen kamen, de noch sien Klook tosamen harr. Dor wöör jüm 
nüms stören. De Muulsche Myrte huul luuthals in ehr Kabin, man se 


kümmern sik nich üm ehr. Un se kümmer sik nich üm jüm. 


Vörsichtig sloog Hermine Duppelt dörslaan Töver-Slück op un all 
dree bögen se sik över de plackigen Sieden. Een maal ropkieken lang, 
denn weer kloor, woso dat Book in den verbaden Deel afstellt weer. 'n 
poor vun de Rezepten setten Saken in Gang, de weern so grulig, dat een 
dor meist nich an denken much. Un dor weern ook bannig gräsige Biller 
binnen. Op een weer 'n Mann to sehn, vun den dat Binnerste na buten 
kehrt weer, op 'n anner 'n Hex, bi de 'n halv Dutz Arms ut den Kopp 


ruutwuüuss. 

„Hier steiht dat“, sä Hermine jieperig, as se de Siet funnen harr, op de 
baven op ‚De Sööt-un-Suur-Saft‘ stunn. Dor weern Biller vun Lüüd to 
sehn, de al halv in anner Lüüd verwannelt weern. Harry dach bloots: Will 
höpen, dat de Künstler de Wehdaag in de slimmen Gesichter bloots dorto 


fantaseert harr. 


„so'n verdwarsten Töver-Sluck heff ik noch nienich sehn“, meen 
Hermine, as se gau mit 'n dicken Dumen dat Rezept dörlesen. 
„Gnitschenflegen, Blootegels, Aantenflott un Swiensgras“, grummel se, 
as chr Finger de List mit de Saken daalleep, de dor rin hören. „Goot, dat 
is nich swootr, dat is in de Spieskamer för de Schölers, dor kaamt wi so 
ran. Uuh, kiekt dor, Horn vun 'n Twee-Hoorn in Pulver - wo kriegt wi 
dat bloots her - lütt snippelt Huut vun ’n Boom Slang, dat warrt ook 
stuur un kloor: Denn ook noch 'n Stück vun den, in den wi uns 


rinverwanneln wüllt.“ 


„Bitte?“, fraag Ron scharp. „Woans meenst du dat: Noch 'n Stück vun 
den, in den wi uns rinverwanneln wüllt? Ik sluuk doch nix mit Crabbe 
sien Footnagels binnen...“ 

Hermine maak wieder, as wenn se dat gor nich höört harr. 

„Dor mööt wi uns nu keen Sorgen üm maken, de Saken geevt wi dor 
eerst ganz toletzt to ...“ 

Ron sweeg un dreih sik na Harry üm. De dach över wat anners na. 

„Is di kloor, woveel wi klauen mööt, Hermine? Lütt snippelte Huut 
vun ’n Boom-Slang, dat is wiss nich in de Spieskamer för de Schölers. 
Wo schüllt wi dat denn anstellen? In Snape sien Privaat-Lager inbreken? 


Ik weet nich, wat dat so'n goden Infall is...“ 
Hermine knall dat Book dicht. 


„Also, wenn ji beiden den Steert intrecken wüllt, goot“, sä se. Op ehr 


Backen harr se füür-rode Placken un ehr 


1.1 


Ogen lüchen mehr as anners. „Ik bün de letzt, de hier wat gegen de 
Regeln ünnernehmen will, dat weet ji. Ik meen, dat is vecl leger, Lüüd, de 
vun Muggels afstammt, bang to maken, as ’n vigelienschen Töversluck 
antosetten. Man wenn ji nich ruutfinnen wüllt, wat Malfoy dat nu is oder 


nich, denn gah ik nu stracks na Fro Pince un geev ehr dat Book retuur...“ 


„Dat heff ik mien Leevdag nich dacht, dat du maal versöchst, uns 
rümtokriegen, dat wi de Regeln nich hoolt“, wunner sik Ron. „Na denn, 


ik maak mit. Man keen Footnagels, is dat kloor?“ 


„Överhaupt: Wo lang bruukt wi, bet wi dat trecht hebbt?“, wull Harry 
vun Hermine weten, de al wat munterer keek, as se dat Book wedder 
opsloog. 

„Also, dat Aantenflott mutt bi Vullmaand plückt warrn un de 
Gnitschenflegen mööt eenuntwintig Daag in 'n Kaakputt vör sck hen 
bruddeln ... Mi dücht, dat kunn in 'n Maands Tiet sowiet ween, wenn wi 


allens tohoop hebbt, wat dor rin höört.“ 


„Een Maand?“, wunnerwark Ron. „In de Tiet kunn Malfoy jeden 


[I 


Tweten ut 'n Muggel-Familie op de School angrepen hebben!“ Hermine 
trock ehr Ogen wedder gefährlich tosamen un so sett Ron sinnig 
achteran: „Aver dat is de beste Plaan, den wi hebbt, also vulle Kraft 


vörruut, meen ik.“ 


Man as Hermine nakeek, wat se ook wedder ut den Waschruum 
ruutkemen, fluster Ron Harry to: „Wi harrn dat aver veel kommodiger, 


wenn du Malfoy morgen eenfach vun sien Bessen ballerst.““ 


Fröh an'n Sünndagmorgen waak Harry op. 'n Tietlang bleev he noch 


in't Bett liggen un dach an dat Quidditsch 

Speel. He harr keen Roh, denn eerstmaal kunn he sik vötstellen, wat 
Wood woll seggen wööt, wenn Gryffindor verleren schull. Denn aver 
ook, wieldat se gegen ’n Mannschopp spelen mussen, wo jeedeen Speler 
op den besten Rönn-Bessen seet, de för Gold to köpen weer. Noch nie 
weer he dor so scharp op ween, Slytherin aftorüüschen. ’n halvig Stunn 
harr he so dor legen un harr dat Füür in sien Binner-Instet föhlt. Denn 
stunn he op, trock sik an un gung vör de Tiet na 't Fröhstück daal. De 
annern vun de Gryffindor-Mannschopp seten al üm den langen, leddigen 
Disch rüm. Dat jüm dat Spill all böös mitnehm, kunn ’n an jümehr 


Gesichter sehn. Keeneen sä een Woott to veel. 


As de Klock op ölven togung, fung de ganze School an, na dat 
Quidditsch-Feld hen to pilgern. De Luft drück swoor op 't Land, dat rüük 
na Gewitter. Ron un Hermine kemen gau röver un wünschen Harry veel 
Glück, as he op 'n Weg na de Kabinen weer. De Spelers trocken jümehr 
lila Gryffindor-Ümhäng an. Denn setten se sik op de Bank un luustern 


Wood to, de so as jümmers sien Mootmaker-Reed heel. 


„Slytherin hett beter Bessens as wi“, fung he an, „dor gifft dat gor 
keen twee Menen. Man wi hebbt de beteren Lüüd op de Bessens. Wi 
hebbt mehr traineert as se, bi Wind un Wetter sünd wi ruutflagen“ („Dor 
seggst ook wat“ - grummel George Weasley. „Siet August bün ik nich 
eenmaal ganz dröög ween“) — „un wi kriegt jüm so wiet, dat se den Dag 
verwünscht, as se dat tolaten hebbt, dat sik düsse lütte Smeerlappen vun 
Malfoy in de Mannschopp rinköfft.“ 

Mit sien oppumpt Bost, so snack Wood Harry an. „Dat liggt in dien 
Hand, Harry. Wies jüm, dat to 'n Söker 'n beten mehr tohöört as 'n 
Geldsack vun Vadder. Griep di den Swutsch vör Malfoy un wenn dat ook 
dien Leven kost, Harry. Denn vundaag mööt wi winnen, wi mööt ganz 


eenfach.“ 

„Also: jümmers suutje, Harry“, sä Fred un plinker na em röver. 


As se na 't Feld ruutgungen, geev dat Larm un Spiktakel. Dat meiste 
weer fründlich, wieldat Ravenkrall un Hufflepuff ganz wild dorop weern, 
dat Slytherin een op de Mütz kreeg. Man dor weern ook Slytherin-Lüüd 
meernmank, de luuthals „Buuh' repen. Madam Dunast, de Quidditsch 
Lehrersch, vertell Flint un Wood, dat se sik de Hand schütteln schullen. 
Dat dään se ook, man se keken sik grimmig in de Ogen un faten faster 


to, as dat nödig weer. 
„Op mien Kommando“, sä Madam Dunast, „dree ... twee... cen....“ 


De Lüüd weern an't Grölen, üm de veerteihn Spelers in Gang to 
bringen, de ook gegen den blee-klörigen Heven opstegen. Harry floog 


höger as all de annern un keck sik scharp na den Swutsch üm. 


„Wo geiht 't, Narven-Kopp“, grööl Malfoy, de ünner em döör suus, 


as wull he wiesen, wo gau sien Bessen flegen kunn. 


Harry harr keen Tiet to'n Antern. Den sülvigen Ogenblick keem 'n 
sworen swatten Klatscher op em to bleiert. He kunn sik jüst noch bargen, 
man an sien Hoor kunn he den Lufttog marken. 

„Dat weer knapp, Harry“, meen George, de mit sien Slag-Holt in de 
Hand an em vörbi bracker, üm den Klatscher na een vun de Slytheriners 
trüch to knacken. Harry sehg, dat George den Klatscher mit 'n däägten 
Slag in de Richt vun Adrian Pucey manövteer, man op halven Weg keem 
de Klatscher vun de Bahn af un dwaller wedder mit vull Kajeer op Harry 
to. Harry bück sik gau daal, dat he em nich afkreeg, un George schaff dat, 
em mit Kawumm op Malfoy to to slaan. Ook dütmaal dreih sik de 


Klatscher as 'n Bumerang un dwaller wedder op Harry sien Kopp loos. 

Harry düüs loos, dat dat suus un brumm, bet na de anner Siet vun't 
Feld. He kunn hören, woans de Klatscher achter em her fiep. Wat weer 
dor loos? 'n Klatscher keek sik nienich een Speler ut, so as dütmaal. De 


schull doch so veel Lüüd, as 't jichens gung, vun de Bessens to smieten 


Fred Weasley tööv op de anner Siet op den Klatscher. Harry duuk sik 
un Fred sloog mit all sien Knööf gegen den Klatscher, he dreep em 


allerbest. 


„De Slag hett em den Rest geven!“, reep Fred tofreden, man he harr 
sik verrekent. As wenn Harry den Klatscher magnetisch antrecken dä, so 
jaag de nu al wedder achter em ran un Harry muss - wat he man kunn - 
wegflegen. 

Dat harr anfungen to regen. Harry föhl dicke Drüppen op sien 
Gesicht plattern un op sien Brill klatschen. He kreeg gor nich mit, wat in 
dat egentliche Spill överhaupt loos weer. Denn höör he, dat Lee Jordan, 
de den Ansegger speel, utreep: „Slytherin liggt vörn. Sösstig to Null för 
Siytherin.“ 


SIytherin harr de betern Bessens, dat weer kloor to marken. Un de 
malle Klatscher weer op den besten Weg, Harry vun den Bessen to slaan. 
Fred un George flagen nu so dicht links un rechts vun em, dat Harry rein 
gor nix mehr sehn kunn, bloots jümehr windmöhlen Arms. Na den 
Swutsch söken weer gor nich mööglich un an fangen weer al lang nich to 


denken. 


„Dor - hett - cen an düssen Klatscher — rümfummelt“, schimp Fred 
un knall sien Slagholt mit Kröpelgewalt gegen em, as de wedder maal op 
Harry loos schoot. „Wi bruukt 'n Time-out“, reep George un versöch, 
Wood 'n Teken to maken un in den sülvigen Ogenblick den Klatscher 
dorvun aftobringen, Harry de Nees to breken. Opletzt harr Wood dat 
Teken doch mitkregen. De Fleit vun Madam Dunast weer to hören un 
Harry, Fred un George dükern na ünnen weg. Jümmers noch mussen se 


op den mallen Klatscher oppassen. 

„Wat is dor loos?“, wull Wood weten, as de Gryffindor Mannschopp 
sik in 'n Krink sammel un de Slytherin-Tokiekers för dull Larm maken. 
„De maakt uns platt. Fred, George, neem sünd ji ween, as de Klatscher 


Angelina vun'n Torschuss afbröcht hett?“ 


„Wi weern söven Meter över ehr un hebbt den annern Klatscher 
dorvun afbröcht, ut Harry 'n Kottlett to maken, Oliver“, gnadder George 
füünsch. „Den hett een verhext — de kleevt an Harry, dat ganze Speel 
över is he nich eenmaal op 'n annern loosgahn. De Siytheriners mööt dor 


wat an dreiht hebben.“ 


„Man de Klatschers sünd na 't letzt Training in Madam Dunast chr 
Studeerstuuv wegslaten worrn. Un dor weern se noch so as ...“, vertell 


Wood bang. 


Madam Dunast keem över den Platz na jüm röver lopen. Over ehr 
Schuller kunn Harry schn, woans de Slytherin-Mannschopp an't Grölen 
weer un in sien Richt wiesen. 

„Passt op“, sä Harry, as se dichter un dichter keem, „wenn ji beiden 
de ganze Tiet so dicht um mi rüm fleegt, denn kann ik den Swutsch bloots 
fangen, wenn he mi direktemang den Arm hoochlöppt“, sloog Harry vör. 
„Gaht trüch na de annern vun de Mannschopp. Ik warr mit dat ruge 
Dings woll trecht kamen.“ 

„Du büst ja mall“, meen Fred. „De haut di den Kopp vun'n Hals.“ 

Wood keek vun Harry na de Weasleys. 

„Dat is verrückt, Oliver“, sä Alicia Spinnet giftig. „Du kannst Harry 
nich alleen laten gegen dat Dings. De Saak mutt ünnersöcht waren -“ 

„Wenn wi nu ophöört, köönt wi dat Spill in 'n Schosteen schrieven!“, 
maak Harry kloor. „Un wi verleert nich gegen Slytherin bloots vunwegen 


'n mallen Klatscher. Man to, Oliver, segg jüm, se schüllt mi alleen laten!“ 

„Dor büst bloots du Schuld an“, gnadder George Wood an. „Griep 
di den Swutsch un wenn dat ook dien Leven kost - du hest em den Floh 


in't Ohr sett.“ 
Madam Dunast stunn nu bi jüm. 


„Kann dat Speel wieder gahn?“, fraag se Wood. Wood keck na Harry, 
de stuur vör sik henkeek. „Goot“, sä he. „Fred un George, ji hebbt höört, 
wat Harry scggt hett — laat em tofreden, he mutt alleen mit den Klatscher 


trecht kamen.“ 


Dat regen nu noch mehr. Madam Dunast blaas in de Fleit un Harry 
fohr piel op in de Luft, as he ook al dat asige Ziersen vun den Klatscher 
achter sik höör. Harry floog höger un höger. He jump un pump, schoot 
Koppheister, denger in'n Zickzack un rull sik rüm. He weer meist 'n beten 
düselig, liekers heel he beide Ogen wiet apen. De Regen maak Placken op 
sien Brill un de Drüppen lepen in sien Neeslöcker rin, as he op 'n Kopp 
hüng, wiel dat he maal wedder vör den Klatscher wegdükern muss. He 
höör, dat de Lüüd ünnen an't Lachen weern; he wuss, dat he wiss mall 
utsehg, man de malle Klatscher weer swoor un kunn den Kurs nich so 
gau ännern as he. He maak so'n Oort Karussell-Fohrt rund de Ecken vun 
't Feld un plier dorbi dör de sülverige Regenwand röver na de Tor-Pahlen 


vun Gryffindor, wo Adrian Pucey versöch, an Wood vörbi to kamen.... 


'n Fiepen an Harry sien Ohr vertell em, dat de Klatscher em wedder 
maal knapp verpasst harr; he dreih batz üm un jaag in de anner Richt 
wieder. 

„Öövst du för 't Ballett, Potter?“, grööl Malfoy, as sik Harry meern in 
de Luft mit 'n asigen Dreih rümwarveln muss, üm sik vun den Klatscher 
wegtowohren. Harry hau af un de Klatscher dwaller 'n poor Meter achter 
em her. Un denn, as he giftig na Malfoy trüchkeek, sehg he em: den gollen 


Swutsch. He sweev 'n poor Zentimeter över Malfoy 

sien linkes Ohr - un Malfoy, de dormit to doon harr, Harry uttolachen, 
harr dat noch gor nich mitkregen. Harry weer bu un baff. He hüng in de 
Luft un waag nich, na Malfoy röver to jagen, wieldat de denn 


hoochkieken un den Swutsch sehn kunn. 
WAMM! 


He hart 'n Sekunn to lang still holen. De Klatscher harr em opletzt 
faat kregen, weer gegen sien Ellbagen dunnert un Harry föhl, dat sien 
Arm braken weer. Mit Daak vör de Ogen un swiemelig vun de Wehdaag 
in sien Arm, leet he sik op sien Bessensteel, de vun den Regen glitschig 
weer un an den he sik noch mit cen Knee fasthangeln dä, na een Siet 
röver kippen. Sien rechten Arm hüng eenfach so na de Siet daal. De 
Klatscher keem för den nächsten Slag trüch, düt maal stüür he op sien 
Gesicht loos. Harry kunn sik jüst noch bargen, man een Idee harr sik in 


sien benüsselten Brägen fastsett: hen na Malfoy. 


Dör 'n Regen-Flaag un mit gräsige Wehdaag düker he na de blanke 
Sliem-Snuut vun Malfoy hen un schg, wo den sien Ogen grötter un 


grötter worrn. Malfoy dach, Harry wull em angriepen. 
„Wat tto'n —“, japs he un sehg to, dat he Harry ut 'n Weg keem. 


Harry nehm sien gesunne Hand vun den Bessen un greep wild in de 
Luft rüm; he maak 'n Fuust un föhl den kolen Swutsch twüschen de 
Fingers. Man he harr den Bessen nu bloots noch mit sien Been faat. De 
Lüüd op de Tribün ünnen weern an 't Schreen, as he stracks op de Eer 
to stüür un allens wull, bloots nich in Amidaam fallen. Dat spritz vör dull, 
as he op den Matsch opsloog un vun sien Bessen afrull. Sien Arm hüng 
in 'n gediegen Winkel vun em af. Sien Wehdaag schüttel em, man he höör, 
as wenn dat vun wiet weg keem, dat Fleiten un Ropen. He harr nix in'n 


Sinn as den Swutsch in sien gesunne Hand. 

„Aah“, nuschel he, „wi hebbt wunnen.“ 
Denn worr em swatt vör de Ogen. 


As he wedder to sik kamen weer, klatsch de Regen op sien Gesicht. 
He leeg jümmers noch op dat Feld un dor weer een, de sik över em böög. 
He sehg Tähn blänkern. „Oh nee, nich de“, stöhn he. 


„He weet nich, wat he seggt“, verkloor Lockhart luuthals. De 
Gryffindorers weer de Schreck in de Knaken fohrt un drängeln nu in 'n 
dichten Krink üm em rüm. „Keen Bang, Harry. Den Arm krieg ik wedder 

hen. 
„Nich!“, protesteer Harry. „De blifft as he is, danke“ ... He wull sik 
hensetten, man de Wehdaag weern to dull. He höör 'n Klicken ganz in de 


Neegde, dat em bekannt vörkeem. 
„Ik will dor keen Bild vun, Colin“, reep he. 


„Legg di man wedder daal, Harry“, meen Lockhatt sinnig. „Dat is 'n 


eenfachen Spöök, den ik al hunnertmaal maakt heff.“ 


„Woso kann ik nich eenfach na de Kranken-Statschoon?“, nuschel 


Harry mit tosamenbeten Tähn. 


„Dat schull he wohraftig, Perfesser“, si Wood, de ünner all den 
Modder in sien Gesicht doch grienen muss, ook wenn sien Söker böös 
wat afkregen harr. „Herrlichen Fang, Harry, würklich Spitze. Dien besten 
bet nu, wenn du mi fraagst.“ 

Dör den Woold vun Been, de um em rüm stunnen, sehg Harry, woans 
Fred un George Weasley den mallen Klatscher in de Kist rinrangeln dään. 
De Klatscher wehr sik jümmers noch as verdüvelt. 

„Alle Mann 'n Stück trüch“, sä Lockhart, de sien jade grönen Mauen 
opkrempeln dä. 

„Nich - bitte -“, bedel Harry ahn veel Mumm, man Lockhart swüng 
al sien Töversteken un 'n Ogenblick later wies he mit em piel op Harry 


sien Arm. 

'n gediegen un leidig Geföhl fung in Harry sien Schuller an un gung 
denn wieder bet in sien Fingertippen. Dat keem em vör, as wenn een de 
Luft ut den Arm ruutleet. He waag gor nich, sik de Saak genau to 
bekieken. He harr de Ogen dicht maakt, sien Gesicht vun den Arm 
wegdreiht, man as he all de banghaftigen Gesichter över em wies wotr un 
as Colin för dull wedder mit Klicken anfung, wuss he, dat he in de Schiet 
seet. He harr keen Wehdaag mehr in sien Arm — man dorför föhl de sik 
ook nich mehr an as 'n Arm. 

„lja“, dä Lockhart unschüllig. „Also. Na, so wat kann ja malören. 
Wichtig is eerstmaal, dat de Knaken nich mehr braken sünd. Dat is, wat 
ji jo marken mööt. So, Harry, un nu gau na de Kranken-Statschoon hen 
- ah, Ron Weasley, Hermine Granger, gaht ji bitte mit em mit? un Madam 
Pomfrey warrt dat henkriegen, di — äh wedder 'n beten optomöbeln.“ 

As Harry wedder op de Been stunn, keem em dat vör, as wenn dat 
Gewicht falsch verdeelt weer. He haal deep Luft un keck an sien rechte 
Siet daal. Wat he to sehn kreeg, schick em stantepe meist wedder in 
Amidaam. 

Ut sien Umhang bummel wat ruut, wat as so'n dicken fleesch- 
klöörigen Gummi-Hanschen utsehg. He versöch, sien Fingers to 
bewegen. Nix röhr sik. 

Lockhart harr Harry de Knaken nich heel maakt. He harr jüm weg 


maakt. 


Madam Pomfrey kunn dor nich över lachen. 

„Du harrst direktemang na mi her kamen musst!“, schimp se un hiev 
wat hooch, wat ’n halvig Stunn vörher noch 'n stevigen Arm ween weer. 
„Knaken heel maken duurt bloots Sekunnen - man jüm wedder wassen 


liten -* 

„Aver Se schafft dat doch, oder?“, fraag Harry, as wenn een 'n Metz 


an 'n Hals heel. 


„Wiss schaff ik dat, man dat warrt weh doon“, verkloor em Madam 
Pomfrey grimmig un smeet Harry Nachttüüg hen. „Du musst de Nacht 


över hier blieven... 


Hermine tööv achter den Vörhang, de rund üm Harry sien Bett 
trocken weer, as Ron em help, in dat Nachttüüg rin to kamen. Dat duur 
'n Tiet, ehr se den gummihaftigen Arm ahn Knaken in den Ärmel stoppt 


harrn. 


„Woans kannst du jümmers noch to Lockhart holen, Hermine, hä?“, 
reep Ron dör den Vörhang, as he Harry sien labberigen Fingers dör de 
Manschett trock. „Wenn Harry dat wullt harr, ahn Knaken to leven, denn 


harr he dat seggt.“ 


„Wi maakt all maal 'n Fehler“, wuss Hermine. „‚Un weh doon deit dat 


doch nu ook nich mehr, oder, Harry?“ 
„Nee“, meen Harry, „man wat anners deit dat ook nich.“ 


Hermine un Madam Pomfrey kemen üm den Vörhang rüm. Madam 


Pomfrey harr 'n grote Buddel in de Hand, wo ‚Skel-Wass' op stunn. 


„Du hest 'n ruge Nacht vör di“, wohrschau se em un goot 'n dampen 
Medizin in 'n groot Glas. Dat geev se em. „Knaken nawassen laten is 'n 


asige Saak.“ 


Dat gell ook för Skel-Wass. Dat verbrenn Harry Mund un Görgel, as 
he dat daalsluuk. He muss hoosten un pruuschen. As Madam Pomfrey 
gung, weer se jümmers noch an't Grummeln vun Sport is Mord un vun 
dösige Lehrers. Ron un Hermine schullen man noch oppassen, dat Harry 


düchtig Water naschütten dä. 


„Liekers hebbt wi wunnen“, sä Ron un 'n Grientje trock sik vun een 
Ohr na dat anner. „Wo du den Swutsch fungen hest! Malfoy sien Snuut - 


he sehg ut, as wenn he di afmurksen wull.“ 

„Ik much weten, wat he mit den Klatscher anstellt hett“, fraag sik 


Hermine düüster. 


„Dat schrievt wi mit op de List vun Saken, de wi em fragen wüllt, 
wenn wi den ‚Sööt-un-Suur-Saft‘ drunken hebbt“, meen Harry un leet sik 


in de Küssens plumpsen. „Will höpen, dat smeckt beter as düsse Jüüch 

„Wenn dor Stücken vun Slytheriners binnen sünd? Du maakst woll'n 
Witz“, sä Ron. 


Den Ogenblick worr de Döör na de Kranken-Statschoon opballert. 
Moddernatt stunnen de annern ut sien Mannschopp dor un wullen weten, 


woans Harry dat gung. 


„Fantastische Flegeree, Harry“, sä George. „Ik heff jüst mitkregen, 
dat Marcus Flint Malfoy ’n düchtigen Lex geven hett. Vunwegen: Hett 
den Swutsch över sien Dööts un is to dösig, dat mittokriegen. Malfoy 


keek nich jüst vergnöögt ut de Wäsch.“ 


Se harrın Koken, Snoop-Kraam un Buddeln mit Kürbis Saft 
mitbröcht; se harrn sik dat jüst üm Harry sien Bett kommodig maakt un 
weern dorbi, 'n feine Fier in Gang to kriegen, as Madam Pomfrtey rinjaagt 
keem un reep: „Düsse Jung mutt sien Roh hebben. In em mööt 


dreeundörtig Knaken nawassen! Ruut! RUUT!“ 


Denn weer Harry alleen, mit nix üm em rüm, wat em vun dat Steken 


un Puckern in sien lahmen Arm aflenken kunn. 


Na veel, veel Stunnen waak Harry op maal in de pickenswatte 
Düüsternis op. 'n lütten Schree keem över sien Lippen, vunwegen de 
Wehdaag: Sien Arm föhl sik nu so an, as weer he vull mit grote Glas- 
Schören. För 'n Ogenblick meen he, dat he dorvun opwaakt weer. Denn, 


un de Schrecken fohr em in de Knaken, mark he, dat dor een weer, de 


182 


em de Bless mit 'n Lappen afwischen dä. 
„Laat dat!“, reep he. Un denn: „Dobby!“ 


De tennisball-groten Gluupschogen vun den Huus-Alf stieren Harry 


dör de Düüsternis an. Een Traan leep ganz alleen sien lange Spitznees 


daal. 


„Harry Potter is trüchkamen na School“, jammer he liesen. „Dobby 
hett Harry Potter wedder un wedder Wohrschau geven. Ach, mien Herr, 
woso hebbt Se nich op Dobby höört? Woso is Harry Potter nich wedder 
na Huus gahn, as he den Tog verpasst hett?“ 


Harry richt sik in sien Küssens op un drück den Lappen weg. 

„Wat maakst du hier?“, fraag he. „Un wo weetst du vun, dat ik den 
Tog verpasst heff?“ 

Dobby sien Lipp bibber un Harry keem miteens ’n Verdacht. 


[I 


„Du weerst dat!“, gung em langsaam 'n Licht op. „Du hest dorför 


sorgt, dat de Sparr uns nich dörlaten hett.“ 

„So is dat, mien Herr“, geev Dobby to un nickköpp kregel, dat sien 
Ohren man so wackeln. „Dobby hett sik versteken un na Harry Potter 
utkeken un de Sparr denn dicht maakt. Achteran muss Dobby sik beide 
Hannen mit ’n Plättiesen plätten“, he wies Harry teihn lange, inwickelte 
Fingers, „man Dobby hett dat nix utmaakt, mien Herr, wieldat he meen, 
dat Harry Potter nu seker weer, un nie in 't Leven harr Dobby ook bloots 
dorvun dröömt, dat Harry Potter op 'n anner Oort un Wies na School 


hen kamen kunn!“ 


He schaukel na achtern un na vörn un wackel mit sien gnupsigen 


Dassel. 


„Dobby hett sik so verjaagt, as he höör, Harry Potter is wedder op 
Hogwarts, dat he dat Middag för sien Herrn anbrennen laten hett! So'n 
Moorsvull hett Dobby noch nienich kregen, mien Herr...“ 


Harry leet sik trüch in sien Küssens sacken. 


„Du hest dat meist henkregen, dat Ron un ik ruutflagen sünd“, gung 

he em scharp an. „Du schasst man lever afhauen, ehrdat mien Knaken 
wedder dor sünd, neem se hen höört, Dobby, oder ik dreih di den Hals 

üm. 
Dobby smuuster flau. 


„Dobby kennt sik ut mit Drohen un Schimpen un dat em een den 
Dood an'n Hals wünscht, mien Herr. Tohuus kriggst Dobby so wat 
fiefmaal den Dag to hören.“ 


He putz sik de Nees in 'n Eck vun de schetterige Koppküssen-Büür, 
den he an harr. He sehg so dröhnbüdelig ut, dat Harry sien Raasch afflau, 


ook wenn he dat gor nich wull. 
„Woso hest du dat Dings an, Dobby?“, fraag he neeschierig. 


„Düt, mien Herr?“, si Dobby un trock an de Küssen Büür. „Dat höört 
to dat Leven vun so'n Huus-Alf mit dorto, mien Herr. Free warrt Dobby 
bloots, wenn sien Herrn em wat geevt, wat he antrecken kann, mien Herr. 
De Familie passt nipp op, dat Dobby nich maal 'n Strump in de Hand 
kriggt, mien Herr. Denn kunn he nämlich vun jümehr Huus weg gahn un 
weer op ewig free.“ 

Dobby wisch sik över sien Gluupsch-Ogen un sä denn op maal: 
„Harry Potter mutt na Huus fohren! Dobby harr dacht, de Saak mit sien 
Klatscher langt, dat -“ 

„Dien Klatscher?“, fraag Harry un de Raasch steeg wedder in em 
hooch. „Wo meenst du dat: dien Klatscher? Du hest an den Klatscher 
dreiht, dat he mi ümbringt?“ 

„Nich Se ümbringen, mien Herr, op keen Fall ümbringen!“, verjaag 
sik Dobby. „Dobby will Harry Potter sien Leven retten! Beter böös krank 
un na Huus schickt as hier blieven, mien Herr! Dobby wull bloots, dat 

Harry Potter so veel afkreeg, dat se em na Huus schickt 


„Na, langt dat nu?“, sä Harry vergrellt. „Ik nehm maal an, du wullt mi 

nich vertellen, woso du wullt hest, dat se mi as 'n Frikandell na Huus 
schickt!“ 


„Oh, wenn Harry Potter doch bloots 'n Ahnung harr!“, jammer 
Dobby un noch mehr Tranen kullern op sien op sleten Küssen-Büür. 
„Wenn he wuss, wat he för uns bedüden deit, för de lütten Lüüd, de keen 
Rechten hebbt, för den Dreck vun de Töver-Welt. Dobby kann sik dorop 
besinnen, woans dat weer, as Se-weet-al-wokeen op de Hööcht vun sien 
Macht weer, mien Herr! Uns Huus-Alven hebbt se as Schietflegen un 
Mistkäfers behannelt, mien Herr! Kloor, Dobby, warrt jümmers noch so 

behannelt, mien Herr!“, geev he to un dröög sien Gesicht mit de Küssen- 
Büür af. „Man in't Ganze, mien Herr, is dat Leven beter worrn för mien 
Slag, sietdat Se Se-weet-al-wokeen op de Knee bröcht hebbt. Harry 
Potter is nich doot bleven un de Macht vun den Düüstern Lord weer 
braken. Dat weer, as wenn an'n Morgen de Sünn opgeiht, mien Herr, un 
Harry Potter stunn dor as 'n seker Schuul un Füürtorn in de ruge See för 
allde vun uns, de dacht harrn, de düüstern Daag wöörn nienich to Enn 
gahn, mien Herr... Un nu, op Hogwarts, warrt lege Saken passeren, mag 
ween un de passcert al, un Dobby kann Harry Potter eenfach nich hier 
laten, nu, wo de Geschicht dorbi is, to'n tweten Maal aftolopen, nu wo 
de Grulig Kamer wedder apen is - Dobby froor, sien Tähn klappern, so 
bang weer he, denn lang he na Harry sien Water-Kruuk op den 
Nachtdisch, knall de gegen sien Dassel un trudel na achtern weg. ’n 
Ogenblick later krabbel he wedder op dat Bett un grummel: „Legen 
Dobby, ganz legen Dobby...“ 

„Dat gifft also 'n Grulig Kamer?“, fluster Harry. „Un - hest du seggt, 
de is vörher al maal apen ween? Vertell mi dat, Dobby!“ 

He greep de knakige Handwrist vun den Alf, as Dobby sien Hand 
wedder Stück för Stück na de Water-Kruuk röver lang. „Man ik bün nich 
ut ’n Muggel-Familie - woso kann de Kamer denn gefährlich för mi 


ween?“ 

„Oh, mien Herr, fraagt Se nich wieder, fraagt Se den armen Dobby 
nich wieder“, stamer de Alf, den sien Ogen groot in 't Düüstern funkeln. 
„Düüster Verbreken staht hier op 'n Plaan, man Harry Potter dörf nich 
dor ween, wenn dat passeert. Fohrt Se na Huus, Harry Potter. Fohrt Se 
na Huus. Harry Potter mutt sien Fingers dor gor nich meernmank 


hebben, mien Herr, dat is eenfach to gefährlich -“ 


„Wokeen is dat, Dobby?“, wull Harry weten. He heel Dobby sien 
Wrist as in 'n Schruuvstock, dat he sik nich noch maal mit de Water- 
Kruuk slaan kunn. „Wokeen hett ehr apen maakt? Wokeen hett chr dat 
letzt Maal apen maakt?“ 


„Dobby kann 't nich, mien Herr, Dobby kann 't nich, Dobby dörf dat 
nich wieder seggen!“, quick de Alf. „Fohrt Se na Huus, Harry Potter, 
fohrt Se na Huus!“ 

„Ik fohr narms hen!“, verkloor Harry. „Een vun mien besten Frünnen 
is ut’n Muggel-Familie, se steiht ganz baven an, wenn de Kamer würklich 


wedder apen is -“ 

„Harry Potter sett sien Leven för sien Frünnen in!“, klaag Dobby, wat 
sik na Freid un Jammer to glieke Tiet anhöör. „So nobel! So ritterlich! 
Man he mutt sik sülvst retten, he mutt, Harry Potter, dörf nich -“ 

Op maal mucks Dobby sik nich mehr, sien Fladdermuus-Ohren 


bevern. Harry höör dat ook. Buten keem een den Gang daal. 


„Dobby mutt gahn!“, wispel de Alf, de bannig wat bang weer. Dat 
maak luut Knack un denn harr Harry bloots noch dünne Luft in sien 
Fuust. He leet sik wedder op dat Bett trüchsacken un keek nipp na den 
düüstern Gang hen, de op de Kranken-Statschoon to leep. De Schreed 
kemen neger. 

'n Ogenblick later keem Dumbledore in de Slaapkamer rin, he gung 


trüchwarts. He harr 'n langen wullen Baadmantel an 

un 'n Slaapmütz op 'n Kopp. He droog dat cen Enn vun 'n Ding, dat 
as 'n Statue utschg. Perfessersch McGonagall keem 'n Momang later rin, 


se harr de Fööt in de Handen. Tohoop hieven se dat op 'n Bett. 


„Haalt Se Madam Pomfrey“, fluster Dumbledore. Perfessersch 
McGonagall jaag an dat Foot-Enn vun Harry sien Bett vörbi un weg weer 
se. Harry leeg ganz still, he dä so, as wenn he an't Slapen weer. He höör 
besorgte Stimmen un denn keem wedder Perfessersch McGonagall in 
Sicht. Dicht achter chr weer Madam Pomfrey, de dorbi weer, 'n Strickjack 
över ehr Nachthemd to trecken. He kunn hören, dat dor een na Luft 
japs. 

„Wat is passcert?“, fluster Madam Pomfrey Dumbledore to un böög 


sik över de Statue op 't Bett. 


„Wedder 'n Överfall“, sä Dumbledore. „Minerva hett em op de Trepp 


funnen.“ 


„Blangen em leeg ’n Bund Wiendruven“, vertell Perfessersch 
McGonagall. „Wi glöövt, he wull sik hier hoochslieken un Potter 
besöken.“ 

Harry sien Maag trock sik böös tosamen. Langsaam un vörsichtig 
keem he 'n poor Zentimeter hooch, dat he de Statue in dat anner Bett 
bekieken kunn. 'n Strahl vun't Maand-Licht leeg op dat Gesicht mit den 
stieren Blick. Dat weer Colin Creevey. Sien Ogen weern wiet opreten, de 


Hannen steken na vörn ut un harrn 'n Foto-Apperaat faat. 

„Steen?“, fluster Madam Pomfrey. 

„Ja“, meen Perfessersch McGonagall. „Man ik mag dor gor nich an 
denken ... Wenn Albus nich op 'n Weg na ünnen ween weer, üm sik 'n 
Putt Kakao to halen, keen weet, wat allens harr malören kunnt...“ 

De dree keken scharp na Colin daal. Denn böög sik Dumbledore 'n 


Stück na vörn un dreih den Knips-Kasten ut Colin sien stieve Hannen. 

„Meent Se, he hett 'n Bild vun den Angrieper maken kunnt?“, fraag 
Perfessersch McGonagall ganz hild. Dumbledore sä keen Woort. He 
trock den Deckel op de Achtersiet vun den Foto-Apperaat op. 

„Damminochmaalto!“, schimp Madam Pomfrey. 'n Strahl vun Damp 
weer ut den Fotoapperaat ruut witscht. Harry, dree Betten wieder langs, 
kreeg den scharpen Röök vun ansengelt Plastik in de Nees. 

„Versmoort“, si Madam Pomfrey, as wull se dat nich glöven, „allens 
versmoott...“ 

„Wat hett dat to bedüden, Albus?“, bohr Perfessersch McGonagall. 

„Dat bedüüdt“, sä Dumbledore, „de Grulig Kamer is wohraftig 
wedder apen.“ 

Madam Pomfrey heel sik 'n Hand vör den Mund, Perfessersch 
McGonagall keek Dumbledore mit grote Ogen an. 

„Aver Albus... wiss... wokeen?“ 

„De Fraag is nich wokeen“, meen Dumbledore un keck sik Colin an. 
„De Fraag is, woans“ 

Un vun allens, wat Harry vun Perfessersch McGonagall ehr schattig 


Gesicht aflesen kunn, verstunn se de Saak keen Spier beter as he. 

- KAPITEL ÖLVEN - 


De Duelleer Vereen 


As Harry Sünndagmorgen opwaak, plinköög he in de grelllüchten 
Wintersünn, de in de Kranken-Statschoon schien. He föhl de nee'en 
Knaken in sien Arm, man de weern noch böös stief. He sett sik gau op 
un wull na Colin sien Bett röverkieken. Man dat gung nich, dor hung de 
lange Vörhang vör, achter den he sik güstern ümtrocken harr. Madam 
Pomfrey mark, dat he waak weer, un keem mit dat Fröhstückstablett 


röverwitscht. Denn reck un streck se sien Arm un Fingers. 


„Allens in Ordnung?“, fraag se, as Harry ganz tapsig mit sien linke 


Hand den Haverbree lepeln dä. „Wenn du opeten hest, dörfst du ruut.“ 


Harry trock sik, so gau as 't gung, an un suus na 'n Gryffindor-Torn 
röver. He harr dat bannig hild, Ron un Hermine vun Colin un Dobby to 
vertellen. Man se weern nich dor. Harry gung wedder ruut un wull jüm 
söken. Wo kunnen se bloots ween? Un he weer ook 'n lütt 
beten mucksch, dat se gor nich weten wullen, wat he nu sien Knaken 
wedder harr oder nich. 

As Harry bi de Bökeree langs gung, keem Percy Weasley dor 
ruutdammelt. Leet so, as wenn he blieder weer as dat letzt Maal, dat se 
sik in de Mööt lopen weern. 

„Oh, hallo, Harry“, sä he, „büst fein flagen güstern, würklich fein. 
Gryffindor is bi'n Huuspokaal glieks wedder vörn - föftig Punkte hest du 
Ice 


maakt 


„Du hest nich tofällig Ron oder Hermine sehn?“, wull Harry weten. 

„Nee, heff ik nich“, anter Percy un sien Grientje full em ut 't Gesicht, 


„will höpen, Ron lungert nich al wedder op 't Deerns-Klo rüm...“ 


Harry drück sik 'n lütt Grienen ruut, luur, betdat he Percy nich mehr 
sehn kunn un stüür denn direktemang op dat Klo vun de Muulsche Myrte 
to. He kunn sik nich vörstellen, woso Ron un Hermine dor wedder 
binnen ween schullen. Man as he wiss wuss, dat nich Filch un ook keen 
vun de Vertroonschölers dor rümlungern, maak he de Döör op un höör 


jüm al in 'n afslaten Kabin snacken. 


„Ik bün dat“, fluster he un maak de Döör achter sik dicht. In de Kabin 
klirr wat, platsch un japp na Luft. Denn sehg he, dat Hermine dör dat 
Slötellock ruut plier. 


„Harry, hest du uns verjaagt! Kumm rin! Wo geiht dat dien Arm?“ 


„Goot“, sä Harry un wrangel sik dör de Döör dor rin. Op de Klo-Brill 
stunn 'n olen Ketel. Dorünner gneester wat un Harry wuss glieks, dat se 
dor Füür anbött harrn. Denn nüms wuss beter as Hermine, woans 'n Füür 
to'n Mitnehmen tövert, dat ook in't Water wieder brennen deit. „Wiharrn 
di ja besöcht, man denn wullen wi doch lever mit den Sööt-un-Suur-Saft 
anfangen“, verkloor Ron, as Harry Last harr, de Döör achter jüm 
aftosluten. „Wi hebbt dacht, dat wi em hier an'n besten versteken 
köönt.“ 

Harry vertell jüm vun Colin, man Hermine gung dortwüschen. „Dat 
weet wial. Wi hebbt mithöört, as Perfessersch McGonagall dat Perfesser 
Flitwick vertellt hett. Un dor hebbt wi seggt, wi leggt stantepe loos —“ 


„Je fröher wi Malfoy dorto kriegt, dat he allens togeven deit, je beter“, 
gnarr Ron. „Weet ji, wat ik glööv? He weer na dat Quidditsch-Spill böös 
füünsch un hett dat an Colin utlaten.“ 

„Dor is noch wat“, meen Harry un keek dorbi Hermine to, de 


bundwies Swiensgras tweireet un dat in den Töversluck 


190 


smeet, „meern in de Nacht harr ik Besöök vun Dobby.“ 


Ron un Hermine keken verbaast hooch. Harry vertell jüm allens, wat 
Dobby em vertellt harr- oder wat he em nich vertellt harr. Ron un 


Hermine luustern mit apen Mund. 
„De Grulig Kamer is vörher al maal apen ween?“, fraag Hermine. 


„Dat is 't!“, frei sik Ron. „Lucius Malfoy mutt de Döör opmaakt 
hebben, as he hier op de School weer, un nu hett he uns goden olen 
Draco vertellt, woans dat geiht. Is doch kloor. Wenn Dobby di doch 
bloots vertellt harr, wat dor för 'n Slag Beest binnen is. Wo kann 't 
angahn, dat noch nüms dor wat vun mitkregen hett, dat dat hier 


rümslieken deit.“ 


„Villicht kann sik dat ja unsichtbor maken“, meen Hermine, de jüst'n 
poor Blootegels in'n Ketel tweimanschen dä. „Villicht kann sik dat ook 
verkleden un tarnen un deit so, as wenn 't 'n Ritter-Rüstung weer oder so 


wat: Ik heff leest, dat gifft ook Chamäleon-Ghulen ....“ 


„Du leest eenfach to veel“, sä Ron un strei dor dode Gnitschenflegen 
bi op de Blootegels. Denn knüll he de leddige Flegentüüt tohoop un dreih 


sik na Harry üm. 


„Also, Dobby hett dorför sorgt, dat wi den Tog verpasst un di den 
Arm braken ...“, Ron schüttköpp, „weetst wat, Harry? Wenn he dor nich 
mit ophöört, dat he dien Leven retten will, denn bringt he di förwiss noch 
üm de Eck.“ 

Dat Colin Creevey angrepen worrn weer un nu as doot op de 
Kranken-Statschoon leeg, harr sik an düssen Maandagmorgen in de ganze 
School rümsnackt. De Luft weer op maal to'n Snieden dick vun Munkelee 


un Verdacht. De ut de eerste Klass 

gungen bloots noch in lütte Koppels - een dicht bi den annern dör 't 
Slott. As wenn se Bammel harrn, dat jim een angriepen kunn, wenn se 
alleen rüm stromern. 

Ginny Weasley, de in Tövern blangen Colin Creevey scet, weer heel 
un deel dör 'n Wind. Man Harry föhl, dat Fred un George dat Verkehrte 
maken, as se chr op anner Gedanken bringen wullen. Maal leten se sik 'n 
Fell, maal ’n Furunkel wassen oder jumpen chr vun achter 'n Steenfigur 
vör de Fööt. Se hören dor eerst mit op, as Percy vör Raasch meist bassen 
dä un jüm droh, he wull jümehr Mudder schrieven, dat Ginny dor 
Alpdrööm vun kreeg. 

In de Tiet tschinschen se Ööverall in de School, ahn dat de 
Schoolmeisters dor wat vun mitkregen, mit Talismane, Amulette un 
annern Kraam, de jüm bistahn schull. Neville Longbottom hart sik al'n 
grote, gröne, hellsch stinkige Zippel, 'n spitzen lila Klunker un 'n Steert 
vun 'n Molch, de al an't Verrotten weer, köfft, ehr de annern Gryffindor 
Jungs em verkloren, dat he gor nich in Gefohr weer: He weer 'n Echt- 


Bloot un dorüm wöör em nüms un nix wat doon. 


„se hebbt sik as eersten Filch grepen“, anter Neville un keek ganz 


banghaftig, „un all weet, dat ik ook meist ’n Blindflansch bün.“ 


In de twete Dezemberweek keem Perfessersch McGonagall, so as 
jümmers, na jüm hooch un schreev sik de Naams vun de op, de över 
Wiehnachten op Hogwarts bleven. Harry, Ron un Hermine drogen sik in 
de List in. Dat Malfoy ook dorblieven wull, keem jüm bannig goot topass. 
De Ferien weern doch de beste Tiet, den Sööt-un-Suur-Saft an em 


uttoproberen un ut em ruut to keddeln, dat he allens togeev. 

Leider harrn se den Töversluck eerst halv trecht. Se bruken noch 
reven Twee-Hoorn un de Huut vun 'n Boom Slang un de geev dat bloots 
in Snape sien persönlich Verwohr. Harry vertell de annern nich, dat he 
lever gegen dat ominösige Slytherin-Beest gegenan wull, as sik vun Snape 


bi’t Stibitzen bi de Büx kriegen to laten. 


„Wat wi doon mööt“, sä Hermine fast, as de Duppelstunn Töversluck 
neger keem, „wi mööt em aflenken. Denn kann een vun uns in Snape 


sien Studeerstuuv witschen un halen, wat wi bruken doot.“ 
Harry un Ron keken ehr verbiestert an. 


„Ik glööv, ik klau dat lever sülvst“, snack se ganz sinnig wieder, „jo 
smiet se ja vun de School, wenn ji noch maal Arger kriegt. Ik heff ja betto 
'n witte West. Also, allens, wat ji doon mööt, is, Snape fief Minuten oder 


so mit Puhei op Draff holen.“ 


Harry kunn knapp noch grienen. Freewillig fief Minuten Puhei in 
Snape sien Klass opstellen?! Dor kunn een jüst so goot 'n slapen Draken 
'n Nagel in't Oog kloppen. 

De Töversluck-Ünnerricht weer in een vun de groten 
Kellerkaschotten. De Dunnersdag-Namiddag-Stunn weer so as jümmers. 
Twintig dampen Ketels stunnen twüschen de hölten Dischen, op de 
Messing-Wagen un allerlei Krüter un anner Gedööns weern. Snape snuuv 
dör de Dampwulken un sä knuustig Wöör över de Gryffindorers chr 
Doon, wo de Slytheriners sik över högen un gnickern. Draco Malfoy, de 
ja Snape sien leevsten Schöler weer, snipp in een Tuur Puffer-Fisch-Ogen 
na Ron un Harry röver. De wussen aver, wenn se em dat vergellen wöörn, 
denn kregen se gauer Straafarbeit opbrummt, as dat se ‚ungerecht‘ seggen 


kunnen. 


Harry sien Pluuster-Punsch weer veel to dünn, man dat geev Saken, 
de em mehr jöken. He luur op 'n Teken vun Hermine un höör meist nich 


hen, as Snape vör em stunn 

un över sien Water-Plöör hertrock. As Snape sik ümdreih, na Neville 


gung un em kujoneer, keek Hermine em in de Ogen un nickköpp. 


Harry duuk sik gau achter sien Ketel, haal een vun Fred sien 
Filibuster-Knallers ut de Tasch, tipp dor gau maal mit sien Töversteken 
gegen - un wutsch fung dat Dings an to bruddeln un snieren. Harry wuss, 
dat he bloots 'n poor Sekunnen Tiet harr. Mit 'n scharp Oog nehm he 


Maat un smeet dat Dings direktemang in Goyle sien Ketel. 


Goyle sien Drunk gung mit 'n Bums hooch un keem as so'n Regen- 
Schuur op de ganze Klass wedder daal. All, de wat vun den Pluuster- 
Segen afkregen harrn, gillen luut loos. Malfoy weer wat in't Gesicht sprütt 
un sien Nees quull op as so'n Ballong. Goyle tapp hen un her un heel sik 
de Hannen vör de Ogen, de al groot as Klodeckels opquullen weern. 
Snape versöch, wat he man kunn, för Roh to sorgen. He wull ruutfinnen, 
wat passcert weer. In all dat Dör'nanner schg Harry, dat Hermine liesen 
ut de Döör ruutwitsch. 

„Ruhig! WÜLLT JE WOLL STILL WEENI!“, bölk Snape, „all de wat 
afkregen hebbt, herkamen un Af-Pluuster-Drunk afhalen. Wenn ik 
ruutkrieg, keen dat daan hett...“ 


Harry müss sik dat Lachen verkniepen, as he schg, woans Malfoy na 
vörn suus. Sien Kopp trock em na ünnen, so swoor weer sien Nces, de 
as so'n lütte Meloon dor an bummel. De halve Klass quääl sik na vörn, 
welk mit Arms dick as 'n Swiensschinken un anner kunnen mit chr 
Mettwustlippen meist nich snacken. Harry worr wies, dat Hermine 
vörsichtig wedder trüchkeem un ünner ehrn Umhang wat versteken harr. 

As all'n düchtigen Sluck vun den Anti-Töver-Drunk kregen harrn un 
allens wedder afquullen weer, gung Snape röver na Goyle sien Ketel un 
haal dor den swatten Rest vun den Knaller ruut. Op maal weer 't 


musenstill in de Klass. 

„Wenn ik ruutkrieg, keen dat dor rinsmeten hett“, swiester Snape, 
„den verspreck ik, dat he ruutflügst!“ Harry versöch, so to kieken, as 
wenn he just so dör'nanner weer as de annern. Snape keek akraat na em 
röver. Un as de Pingel teihn Minuten later gung, weer Harry, as wenn em 


'n Steen vun't Hart full. 


„He weet, dat ik dat weer“, vertell Harry Ron un Hermine, as se trüch 
na dat Klo vun de Muulsche Myrte witschen, „dat weet ik!“ 

Hermine smeet de Saken, de se besorgt harr, in den Ketel un röhr 
flietig üm. 

„In veerteihn Daag is dat fardig“, verkloor se glücklich. „Snape kann 
nich bewiesen, dat du dat weerst“, wull Ron Harry opmuntern. „Wat 
kann he denn al maken?“ 


„As ik Snape kenn, warrt dat ganz veniensch warrn“, anter Harry, as 


de Drunk schüüm un buller. 


Een Weck later gungen Harry, Ron un Hermine dör de Ingangs-Hall, 
dor sehgen se 'n Koppel Lüüd, de üm dat Swatte Brett rüm stunnen un 
'n Pergament lesen dään, dat dor jüst fastmaakt worrn weer. Seamus 


Finnigan un Dean Thomas wunken jüm ganz hibbelig röver. 


„Se grünnt 'n Duelleer-Vereen!“, sä Seamus, „dat eerste Drapen is 
vunavend! Ik meen, ik harr nix gegen Unnerricht, woans een sik duelleren 
deit. Keen weet, wo 'n dat maal för bruken kann.“ 

„Wat, rekenst du dormit, dat sik dat Slytherin-Beest duelleren will?“, 
wull Ron weten, man lees liekers neeschierig den Uthang. 

„So wat kann 'n villicht doch maal bruken“, meen he to Harry un 


Hermine, as se na 't Middageten gungen, „schüllt wi hengahn?“ 

Harry un Hermine harrn dor ook Lust to un so maken se sik an'n 
Avend so gegen Klock acht op 'n Padd na de Grote Hall. De groten 
Eetdischen weern weg un an een Wand stunn 'n gollen Bühn. Doröver 
sweven dusende Tallig-Lichten. De Deek weer maal wedder samt-swatt. 
As wenn meist de ganze School tohoopkamen weer. All harrn se ehr 


Töversteken mit un weern ganz fickerig. 


„Schall mi maal verlangen, keen den Duelleer-Ünnerricht geven 
warrt“, överlegg Hermine, as se sik to dat jabbeln Volk stellen. 
„Jichenseen hett mi vertellt, dat Flitwick, as he ’n jungen Keerl weer, 


Duelleer-Meister ween is. Villicht maakt he dat.“ 


„Solang dat nich -“, sett Harry an, höör aver mit 'n gewaltig Süüfzen 
glieks wedder op: Gilderoy Lockhart, de 'n staatschen, plummenblauen 
Umhang anharr, kladder op de Bühn rop. Achter em ran, so as jümmers 


in sien swatten Umhang, weer keen annern as Snape. 


Lockhart weiharm för Roh. „Kaamt all neger ran, hier her! Köönt ji 
mi all sehn? Köönt ji mi all hören? Goot! Also, Perfesser Dumbledore 
hett mi Verlööf geven, hier uns lütten Duelleer-Vereen to grünnen un jo 
allens bitobögen, dat ji jo wehren köönt, wenn jo een wat andoon will, so 
as ik dat in mien Leven wedder un wedder daan heff. Wat ik dor mit 


meen, köönt ji in mien Böker nalesen. 


Nu much ik jo Perfesser Snape vörstellen, de mi as Viez to Siet steiht“, 
sä Lockhart un leet 'n breet Grientje opblücken. „He hett mi anvertroot, 
he kennt sik ook 'n beten mit 't Duelleren ut. Un he is so fründlich un 
maakt mit, dat ik jo 'n beten wat wiesen kann, ehr wi anfangen doot. Keen 
Bang ji kriegt jo'n Töver-Sluck-Lehrer heel wedder, wenn ik mit em trecht 


bün!“ 


„Weer nich verkehrt, wenn een den annern fardig maakt“, grummel 
Ron Harry in't Ohr. 

Snape trock sien Böverlipp kruus. Harry wunner sik, worüm Lockhart 
jümmers noch an't Grienen weer. Wenn Snape em so ankeken harr, denn 


harr he sien Been in beide Hannen nahmen un weer utneiht. 


Lockhart un Snape dreihen sik to’nanner un maken so'n Oort Dener, 
tominst dä Lockhart dat un fuchtel dor düchtig mit sien Hannen bi. Bi 
Snape weer bloots 'n kribbelig Rucken vun sien Kopp to schn. Denn 


helen se jimehr Töversteken as Sabels vör sik. 


„Seht ji? Wi hoolt uns Töversteken so as sik dat normaal vör ’n 
Kampf hören deit“, verkloor Lockhart de Schölers, de nipp un nau 
tohören dään. „Ik tell bet dree un denn seggt wi uns eersten Töverflöök. 


Kloor, dat keen vun uns den annern ümbringen will.“ 


„Dor wöötr ik nich üm wetten“, mummel Harry un schg, dat Snape 


sien Tähn bleken dä. 
„Ben - twee - dree -“ 


Beide swuien jümehr Töversteken över de Schuller. Snape bölk: 
„Expelliarmus!“ Dat geev 'n scharlach-roden Blitz, de Lockhart vun de 
Fööt smeet. He floog trüchoors vun de Bühn, baller gegen de Wand, 
rutsch daal un bleev platt liggen. 


Malfoy un 'n poor anner Slytheriners johlen. Hermine trippel op 


Tipptöhns. „Glöövt ji, he hett wat afkregen?“, kreih se dör ehr Fingers. 


„Un wenn al“, sään Harry un Ron as mit een Tung. Lockhart berappel 
sik bilütten wedder. He harr sien Hoot verloren un sien wellig Hoor stunn 
em piel hooch. „So, nu hebbt ji 't sehn“, sä he un stöker wedder op de 
Bühn rop, „dat weer de Weg-mit-de-Wapen-Töver - seht ji, ik heff mien 
Töversteken verloren — äh, danke Frollein Brown. Ja, würklich 'n gode 
Idee, Perfesser Snape, jüm den to wiesen. Aver, wenn ik dat maal so 
seggen dörf, dat weer kloor, wat Se vörharrn. Dat weer poppenlicht ween, 
dor ’n P vörtosetten. Eendoont. Ik heff dacht, dor kunnen se fein wat 


vun lehren, wenn se dat maal seht ...“ 

Snape keek, as wull he em ümbringen. Villicht harr Lockhart dat 
markt, denn he sä: „Dat langt mit Wiesen un Vörmaken! Ik kaam nu na 
jo daal un deel jo nu - jümmers twee tohoop - in. Perfesser Snape, wenn 


Se mi eben helpen wüllt...“ 


Se gungen dör de Lüüd un stellen jüm een un cen tohoop. Lockhart 
stell Neville to Justin Finch-Fletchley, man Snape weer glieks bi Harry un 
Ron. 


„Warrt Tiet, dat wi Putt un Deckel maal ut'nanner rieten doot, dücht 


mi“, meen he smerig. 
Harry gung as vun sülvst na Hermine röver. 


„Dor warrt nix vun“, keem dat vun Snape mit 'n frostig Grienen. 
„Draco Malfoy, kumm maal hier her! Maal kieken, wat du ut den 
wunnerboren Harry Potter maken deist. Un du, Hermine Granger, du 


geihst mit Millicent Bulstrode tohoop.“ 


Mit 'n Grientje op sien Backen stapp Malfoy röver, de Nces heel he 
in de Luft. Achter em gung 'n SIytherin Deern, de Harry an 'n Bild 
erinnern dä, wat he in Ünnerwegens mit de Unnereerdschen sehn harr. 
Se weer groot un veerkantig un se mahl veniensch mit ehr Kusen. 
Hermine lach ehr flau an, man dor keem nix trüch. 

„Stellt jo vör'nanner op!“, reep Lockhart, de al wedder op de Bühn 


stunn, „un maakt 'n Dener!“ 

Dat Denern vun Harry un Malfoy kunn 'n meist nich wies warrn, 
beide bleven dorbi Oog in Oog. 

„löversteken praat holen!“, reep Lockhart. „Ik tell bet dree un denn 
spreekt ji jo Töverflöök un nehmt jo Wedderpart de Wapen af man bloots 
afnehmen - nich dat hier een malöört. Een... twee... dree ...“ 

Harry swung sien Töversteken över de Schuller, man Malfoy hart al 


bi ‚twee' loosleggt: Sien Flöök harr Harry so 

hart drapen, as wenn em een mit 'n Braatpann op 'n Dassel döscht 
harr. He stölter, man anners weer noch allens in de Reegbi em. Gau trock 
he sien Töversteken hooch, heel em direktemang op Malfoy to un bölk 


„Rictusempra!“ 


’n sülvern Lichtstrahl dreep Malfoy in 'n Maag, de quüchen 
tohoopknick. 


„Ik heff bloots Wapen afnehmen seggt!“, bölk Lockhart opgereegt 
över all Lüüd weg, de sik bi de Plünnen harrn, as Malfoy op de Knee sack. 
Harry harr em den Keddel-Flöök an 'n Hals wünscht un nu kunn he sik 
vör Lachen meist nich rögen. Harry leet em dor op den Bodden liggen, 
denn he dach, Malfoy nu wat anflöken, dat wöör 'n Sportsmann nich 
maken. Man Fleitjepiepen! Malfoy, de na Luft japsen dä, wies mit sien 
Töversteken op Harry sien Knee, wrörgel „Tarantallegra“ ut sien Görgel 
un bums tucksen Harry sien Been in de Gegend rüm, as wull he Foxtrott 
danzen. 

„Ophören! Ophören!“, gill Lockhart, man denn nehm Snape de Saak 
in de Hand. 

„Finite Incantatem!“, reep he un Harry sien Fööt hören mit Danzen 
op un Malfoy höör mit Lachen op. Beid kunnen wedder to sik kamen. 

Grönen Daak hung över den Saal. Neville un Justin legen op de Eer 
un japsen na Luft. Ron hulp Justin hooch, de bleek as 'n Kalk-Wand weer, 
un entschüllig sik bi em för dat, wat sien anknacksten Töversteken anstellt 
harr. Man Hermine un Millicent Bulstrode weern jümmers noch in de 
Gang. Millicent harr chr Arms üm Hermine chrn Hals un drück ehr de 
Luft af. Hermine weer an't Barmen, so dä chr dat weh. Jümehr beiden 
Töversteken legen vergeten an de Eer. Harry jump röver un trock 
Millicent vun Hermine weg. Dat weer 'n suur Stück Arbeit, denn Millicent 
weer 'n Barg grötter as he. 

„Kinnerslüüd!“, sä Lockhart, hüpp mank de Lüüd rüm un keck sik an, 


wat bi de Duelleree in Gruus un Muus gahn 

weer. „Hooch mit di, Macmillan - vörsichtig Fawcett ... drück dor 
düchtig rop, Boot, denn höört dat Blöden op... Ik glööv, is beter, wenn 
ik jo nu bibring, woans ji den Töver vun jo Wedderpart afmöten köönt“, 
sä Lockhart un stunn nu hibbelig in de Mitt vun de Hall. He luur na Snape 
röver, den sien Ogen trüchblitzen, un he dorüm lever annerswo henkeck. 
„Freewillige vör - Longbottom un Finch-Fletchley, wat is mit jo?!“ 

„Keen goden Vörslag, Perfesser Lockhart“, meen Snape, de as 'n 
grote, grulige Fladdermuus röversweven dä. „Longbottom sorgt doch al 
mit den lüttsten Töver dorför, dat allens in Gruus un Muus geiht, denn 
köönt wi dat, wat vun Finch-Fletchley nablifft, in ’n Rietsteken-Schachtel 
na de Kranken-Statschoon bringen.“ Neville sien rosa Maand-Gesicht 
leep root an. „Wo weer 't mit Malfoy un Potter?“, sloog Snape mit 'n 
scheef Grienen vör. 

„n prima Vörslag!“, anter Lockhart, order de beiden na de Mitt vun 
Hall un de annern gungen trüch. 

„Also, Harry“, fung Lockhart an, „wenn Draco mit sien Töversteken 
op di wiesen deit, denn maakst du dat.“ He böör sien egen Töversteken 
hooch, swui em vigeliensch dör de Luft un denn full he em ut de Hand. 
Snape grien, as Lockhart den Steken gau wedder hoochnehm mit de 

Wöör: „Huuch! Mien Töversteken is 'n beten to jiddelig 


Snape gung neger an Malfoy ran, böög sik na em daal un fluster em 
wat int Ohr. Nu grien Malfoy ook. Harry keck fickerig na Lockhatt: 


„Perfesser, köönt Se mi dat Blockeren noch maal verkloren?“ 
„Schiss?“, brummel Malfoy so, dat Lockhart dat nich hören kunn. 
„Dat muchst woll“, ziers Harry dör de Tähn. 


Lockhart klopp Harry fründlich op de Schuller. „Maak cenfach, wat 
ik daan heff, Harry!“ 

„Wat, mien Töversteken fallen laten?“ 

Man Lockhart höör nich hen. 

„Dree - twee - een - un loos!“, reep he. 

Malfoy reet gau sien Steken hooch un bölk: „Serpensortia!“ 


Malfoy sien Töversteken bass vörn ut'neen un heel un deel verbaast 
schg Harry, dat dor 'n swatte Slang ruutschaten keem. Se full twüschen 
jüm op de Eer un keem denn piel in de Hööcht, praat to bieten. Mit ’n 


luut Krieschen wohren sik de annern wiet weg. 


„Nich rögen!“, leet sik Snape nich ut de Roh bringen, as wenn he sik 
frein dä, woans Harry dor stief as Steen stunn, Oog in Oog mit de gräsig 
Slang. „Ik bring ehr weg...“ 

„Laat Se mil“, reep Lockhart. He weiharm mit sien Töversteken gegen 
de Slang un denn geev dat 'n luden Knall. De Slang weer nich weg, man 
se floog veer Meter hooch in de Luft un klatsch denn luut daal op de Eer. 
De Slang ziers giftig un glitsch direktemang op Justin Finch Fletchley to, 


keem wedder in de Hööcht, bleek ehr Gifttähn, as wull se angriepen. 

Harry wuss achteran nich recht, wat em beten hart, dat to doon, wat 
he denn dä. He wuss nich maal, wat he dat överhaupt wullt harr. Allens 
wat he wuss, weer, dat sien Been em as op Rullen na de Slang dregen, un 
dat he de Slang as dösig anbölk: „Weg vun em!“ Un as 'n Wunner sack 
de Slang tamm as 'n Goorn-Slauch na 'n Grund un keek nu Harry an. 
Harry mark, dat sien Kraasch trüch keem. He wuss nipp un nau, dat de 
Slang nu nüms mehr angriepen wöör. Woso he dat wuss, kunn he sik ook 
nich verkloren. 

He keck na Justin hooch un grien em an. He luur dor op, dat Justin 
froh oder verdattert weer oder villicht ‚danke! seggen wööt, man nich dor 


op, dat he füünsch un banghaftig ween kunn. 

„Wat speelst du egentlich för 'n Spill ?“, pulter he loos. 


Un ehr Harry ook bloots een Woort ruutkriegen kunn, harr Justin sik 
al ümdreiht un weer ut de Hall ruutstörmt. Snape keem na vörn, weiharm 
mit sien Töversteken un ‚witsch' weer de Slang in 'n lütte swatte Wulk 
verswunnen. Snape keek Harry ook so gediegen an: Böös scharp un as 
wenn he wat op 't Spoor harr. Harry much nich, woans he kieken dä. Nu 
fung ook noch 'n snaaksch Gebrummel langs de Wannen an. Harry mark, 


dat em een an sien Umhang trecken dä. 
„Kumm!“, swiester Ron em in't Ohr, „loos, kumm in de Fööt!“ 


Ron stüür em ut de Hall ruut, Hermine jachter blangen de beiden ran. 
As se bi de Döör dörkemen, maken de annern de Bahn free, as wenn se 
bang weern, se kunnen sik bi jüm mit wat ansteken. Harry harr keen 
Ahnung, wat loos weer. Un Ron un Hermine verkloren em ook nix, 
betdat se em in den leddigen Gryffindor-Gemeeschoppsruum sleept 
harrn. Dor schups Ron em in 'n Sessel un sä: „Du büst ’n Tweelsch- 
Snacker! Worüm hest du uns dat nich vertellt?!“ 


„Ik bün wat?“, wull Harry weten. 


[I 


„n Tweelsch-Snacker!“, anter Ron, „du kannst mit Slangen snacken.“ 


„Ik weet“, sä Harry, „ik meen, dat is eerst dat twete Maal, dat ik dat 
daan heff. Dat eerste Maal heff ik maal in'n Tiergoorn ganz unvermoden 
'n Boa Constrictor op mien Vetter Dudley ansett - dat is 'n lange 
Geschicht - man se harr mi vertellt, dat se noch nienich in Brasilien ween 
weer, un denn heff ik ehr freelaten, ahn dat ik dat egentlich wull. Dat 


weer, ehr ik wuss, dat ik 'n Töverer bün...“ 


„n Boa Constrictor hett di vertellt, dat se noch nienich in Brasilien 


ween is?“, fraag Ron noch maal liesen na. 


„Kloor!?“, meen Harry, „much wetten, dat 'n Barg Lüüd dat hier 


köönt.“ 

„Köönt se nich“, anter Ron, „dat hebbt nich veel Lüüd mitkregen. 
Harry, dat is nich goot.“ 

„Wat is nich goot?“, wull Harry weten un worr dor bilütten füünsch 
bi, „wat is denn bloots loos mit jo? Höör maal, wenn ik de Slang nich 
verbaden harr, Justin antogriepen -“ 

„Ach, dat hest du ehr seggt!“ 


„Wat schall dat? Du weerst dor doch sülvst bi un harr dat doch sülvst 
höört!“ 

„Ik heff di Tweelsch snacken höört!“, gung Ron dor gegenan, „de 
Slangenspraak. Du harrst ja allens seggen kunnt. Keen Wunner, dat Justin 
so asige Angst kregen hett. Dat hett sik anhöört, as wöörst du de Slang 


ook noch ophissen. Grulig weer dat, weetst du?“ 

Harry gluup em mit apen Mund an. 

„Lk heff'n anner Spraak spraken? Man - ik heff dat nich markt - woans 
kann ik in 'n anner Spraak snacken un weet gor nich, dat ik ehr kann?“ 

Ron schüttköpp. Hermine un he keken, as wenn een doot bleven 
weer. Harry kunn nich klook kriegen, wat dor so leeg an weer. 

„Köönt ji mi maal vertellen, wat dor so verkehrt an is, dat ik de 
beestige Slang dor vun afholen heff, dat se Justin den Kopp afbitt?“, fraag 
he. „Is doch schietegaal, woans ik dat anstellt heff, Hauptsaak, Justin mutt 
nich bi de Kopplose Jagd mitmaken.“ 

„Dat is nich egaal!“, mell sik nu Hermine liesen to Woort. „Denn 
Tweelsch snacken könen, dor weer doch Salazar Siytherin so bekannt för. 
Dorüm is de Slang doch ook dat Teken vun de Slytheriners.“ 

Harry stunn de Mund op. 


„So süht dat ut!“, sett Ron achteran, „un nu glöövt de ganze School, 
du büst sien Ur-Ur-Ur-Ur-Ur-Grootkind oder so wat...“ 

„Bün ik aver nich!“, gung Harry dor gegenan, un 'n Banghaftigkeit 


kroop in em hooch, de he sik nich verkloren kunn. 
„Woans wullt du dat de annern bewiesen?“, fraag Hermine, „he hett 
vör över dusend Johr leevt; un na allens, wat wi weet, kunnst du dat 


ween.“ 


Düsse Nacht leeg Harry stunnenlang waak. Dör den Spleet in’n 
Vörhang vun sien Himmelbett schg he, woans Snee an't Tornfinster 


vörbiküseln dä. He simmeleer. 


Kunn he vun Salazar Slytherin afstammen? He wuss reinweg gor nix 
över sien Vadder sien Familie. Dursleys harrn em ja jummers verbaden, 


na sien Töverer-Verwandtschopp to fragen. 


Liesen versöch Harry, wat op Tweelsch to seggen. Man em wullen de 
Wöör nich kamen. Dat klapp woll bloots, wenn he 'n Slang in de Ogen 
keek. 


„Man ik bün 'n Gryffindorer“, dach Harry, „de Hoot, de snacken 
kann, harr mi nich na Gryffindor schickt, wenn ik Slytherin-Bloot in mien 
Adern harr...“ 


„Ah“, sä ’n lütte asige Stimm in sien Brägen, „man de Verdeler-Hoot 
wull di na de SIytheriners schicken, hest dat vergeten?“ 

Harry dreih sik op de anner Siet. Annern Dag wöör he Justin in 
Krüterkunn drapen un denn wull he em verkloren, dat he de Slang 
trüchropen un nich ophisst harr. Dat (böös füünsch dach he dat un 
vertagel sien Küssen) harr jeedeen Döösbaddel marken musst. 


* 


Annern Morgen weer ut dat Sneen vun de Nacht so'n dicken 


Sneestorm worrn, dat de letzte Krüterkunnstunn 

vun't Halvjohr utfull: Perfessersch Sprout wull de Alruuntjes Socken 
antrecken un Schals ümbinnen. Man dat weer so'n vigeliensche Saak, dat 
se dor nüms anners ranlaten wull. Denn dat weer opstunns doch so 
wichtig, dat de Alruuntjes gau ranwussen, se schullen doch Fro Norris un 


Colin Creevey wedder in't Leven trüchhalen. 


Harry scet an'n Kamin to Gruveln un Ron un Hermine spelen 'n Runn 
Töver-Schach in de Freestunn. „Dunnerdüdel!“, arger sik Hermine, as 
een vun Ron sien Löpers ehrn Ritter vun't Peerd stött un em vun't Brett 


[I 


tarr, „denn gah doch loos un söök Justin, wenn di dat so wichtig is 


Also stunn Harry op, gung dör dat Lock in't Bild vun de Dicke Fro 
un gruvel, neem Justin bloots steken kunn. Vunwegen den dicken, 
rümküseln, griesen Snee weer dat vundaag düüsterer in't Slott as anners 
över Dag. Harry, de vör Küll schudder, gung an de Klassen vörbi, wo se 
Unnerricht harrn. He kreeg dorbi jümmers 'n Spier vun dat mit, wat dor 
jüst passeer. Perfessersch McGonagall schimp jüst een ut, de - wenn 
Harry dat richtig verstahn harr — woll sien Fründ in 'n Dacks verwannelt 
harr. Harry kunn sik betähmen un keek dor nich rin. He gung wieder. 
Villicht wöör Justin ja in de Freestunn 'n beten wat doon. Dorüm wull he 


sik cerst maal de Bökeree vörknöpen. 


'n Koppel Hufflepuffers, de ook egentlich Krüterkunn harrn, seten 
würklich achtern in de Bökeree. Man dat leet nich so, as wenn se wat 
doon wöörn. Dör de Regaalregen kunn Harry sehn, dat se de Köpp 
tohoopsteken un ganz hild mit'nanner flustern. He kunn nich sehn, wat 
Justin dor mank weer. He wull na jüm hengahn, as he miteens spitzkreeg, 
över wat se snacken. He bleev in de Afdelung ‚Nich-sehn-warrn' stahn 


un luuster. 


„Op jeden Fall“, meen ’n pummeligen Jung, „heff ik Justin seggt, he 


schull sik in uns Slaapsaal versteken. Ik meen, 

wenn Potter em utkeken hett, as den, den he as nächsten drakeren 
will, denn is 't dat Best, wenn he sik eerst maal nich sehn lett. Kloor, Justin 
hett dor ja al de ganze Tiet op töövt, dat maal so wat passcert. Wo he 
Potter doch maal vertellt hett, dat he as Muggel op de Welt kamen is. Un 
jüst em hett he vertellt, dat he egentlich na Eton schull. Over so wat 


snötert 'n nich, wenn de Slytherin-Arv op Jagd is, oder?“ 


„Du büst di also seker, dat dat Potter is, Ernie?“, fraag 'n Deern mit 


bange Ogen un Ringelzöpp. 


„Hannah“, meen de pummelige Jung heel eernst, „he is 'n Tweelsch- 
Snacker. Jeedeen Kind weet, dat is 'n Teken för Swatte Magie. Hest al 
maal vun ’n anstännigen Töverer höört, de mit Slangen snacken kann? 


SIytherin sülvst hebbt se doch Slangen-Tung nöömt.“ 
Nu weer 'n däägt Flustern to hören, man denn maak Ernie wieder: 


„Weet ji noch, wat dor an de Wand schreven stunn: WOHRT JO, 
FIENDE VUN DEN ARV. Potter mutt sik mit Filch in de Wull hatt 
hebben. Wat wi denn weet, is, dat Filch sien Katt angrepen worrn is. 
Creevey ut de cetste Klass hett Potter argert, as he bi’t Quidditsch-Speel 
Biller vun em maakt hett, as he jüst in'n Schiet leeg. Dat nächste, wat wi 


weet, is, dat Creevey angrepen wortn is.“ 


„Man he lett jümmers so nett un fründlich“, meen Hannah unscker, 
„un denn, he is doch Ji-weet-al-wokeen över ween. He kann nich dör un 


dör slecht ween, oder?“ 


Ernie snack noch lieser, as wenn he 'n Geheemnis vertellen wull un 
de Hufflepuffers steken jümehr Köpp noch neger tohoop. Harry sleck 


noch wat dichter ran, dat he allens mitkriegen kunn. 


„Nüms weet, woans he dat överleven kunn, as Ji-weet al-wokeen em 
angrepen hett. Ik meen, he weer doch 'n lütt Baby, as dat passcert is. He 


harr doch egentlich ut'nanner bassen musst. 

Bloots 'n würklichen Swatte-Magie-Töverer mit düchtig Knööf kann 
so wat Överleven.“ He snack noch lieser, betdat bloots meist noch 'n 
Ziersen to hören weer. „Dat is dat villicht, worüm Ji-weet-al-wokeen em 
ümbringen wull. He wull keen Swatte-Magie-Töverer, de dat mit em 
opnehmen kunn. Much bloots maal weten, wat Potter noch för Machten 


in sik versteken deit.““ 


Harry kunn dat nich länger utholen. He knüch sik den Hals free un 
keem achter de Regaalregen ruut. Wenn he nich so vergrellt ween weer, 
denn harr he förwiss över de Saak lachen kunnt: De Hufflepuffers keken 
ut de Wäsch, as wenn se all to Steen worrn weern, bloots wieldat se Harry 
sehn harr. Ernie weer heel un deel kesig worrn. 

„Moin“, sä Harry, „ik söök Justin Finch-Fletchley.“ De Hufflepuffers 
keken ganz banghaftig na Ernie hen. As wenn dat Leegste, wat se sik 
vörstellt harrn, nu kamen weer. 

„Wat wullt du vun em?“, fraag em Ernie mit bevern Stimm. 

„Ik wull em vertellen, wat würklich mit de Slang in den Duelleer- 
Vereen ween is“, anter Harry em. 

Ernie beet sik op sien witte Lippen, aten deep dör un sä denn: „Wi 
weern doch all dorbi. Wi weet, wat dor ween is.“ 

„Denn hebbt ji ook sehn, dat de Slang vun em aflaten hett“, vertell 
jüm Harry. 

„Allens, wat ik mitkregen heff“, meen Ernie dick dreevsch mit bevern 
Stimm, „is, dat du Tweelsch spraken hest un de Slang op Justin hisst 
hest.“ 

„Ik heff ehr nich op em hisst!“, gung Harry dor vergrellt gegenan, „de 
Slang hett em nich maal anröögt.“ 

„Hett aver nich veel fehlt“, sä Ernie, „un ehr du op Grappen 
kümmst“, sett he glieks achteran, „vertell ik di, dat mien Familie op negen 


Generatschonen vun Töverers 

un Hexen trüchkieken kann, un mien Bloot is so rein as man wat, so 


„Is mi schietegaal, wat du för Bloot hest“, sä Harry in Raasch, „aver 
worüm schull ik op Muggel-Kinner daal gahn?“ 
„Ik heff höört, dat du de Mugsgels, bi de du leven deist, afsluuts nich 


verknusen kannst“, anter Ernie gau. 


„Dat geiht bin besten Willen nich, bi Dursleys leven un jüm 
verknusen könen. Dor much ik di maal sehn.“ He dreih sik op de Hacken 
üm un störm ut de Bökeree ruut. Dorbi gluup Fro Pince, de jüst den 
gollen Rüch vun 'n groot Töverspröök-Book poleren dä, em grantig 


achteran. 


Harry stölter den Gang langs un mark vör Raasch gor nich, wo he 
henleep. Denn baller he in wat rin, wat groot un mastig weer un sloog 


lang hen. 
He keek hooch: „Hallo, Hagrid.“ 


Hagrid sien Gesicht weer ünner ’n wullen Kapuz mit Snee op 
versteken. Man dat kunn nüms anners ween, de in sien Mullwarpsmantel 
meist so breet as de Gang weer. Un an een vun sien aschammergroten 


Hannen mit Hanschen bummel 'n doden Hahn. 

„Allens in Ordnung, Harry?“, sä Hagrid un schoov sien Kapuz hooch, 
dat he snacken kunn, „worüm büst du nich in'n Unnerricht?“ 

„Is utfullen“, anter Harry un keem wedder op de Been. „Un wat 
maakst du hier?“ 

Hagrid heel den slappen Hahn hooch. 

„Is al de twete, den se düt Johr den Hals ümdreiht hebbt“, verkloor 
he Harry, „dat is 'n Voss oder 'n Bloot-Supen-Spöök ween. Un nu bruuk 
ik vun uns Direkter Verlööf, dat ik üm den Höhnerstall 'n Bann trecken 
dörf.““ 

He plier Harry vun ünner sien vun Snee blänkern Ogenbroon wat 


genauer an. 

„Weetst du wiss, dat allens in Ordnung is? Sühst ut, as wenn di ganz 
hitt is un du wat op 'n Harten hest.‘“ Harry kunn dat nich över sik bringen 
un em vertellen, wat Ernie un de annern Hufflepuffers över em seggt 


harrn. 


„Nee, is nix“, sä he, „ik mutt nu ook wieder. Wi hebbt glieks 
Verwanneln un ik mutt noch mien Böker halen.“ He gung weg, man dat, 


wat Ernie över em seggt harr, wöhl jümmers noch in sien Bost. 


„Kloor, Justin hett dor ja al de ganze Tiet op töövt, dat maal so wat passeert. Wo 
he Potter doch maal vertelit hett, dat he as Muggel op de Welt Ramen is.“ 


Harry stapp de Treppen hooch un boog denn na ’n Gang rin, de 
düchtig düüster weer. De Fackeln harr ’n scharp un iesig Wind utpuust, 
de dör 'n tweie Finsterschiev weih. He weer halv langs, as he över wat 


stolter. 


He keek sik an, wo he över fullen weer - un em weer as wenn em de 
Maag opbrennen wööt. Justin Finch-Fletchley leeg dor an de Eer, stief 
un koolt. He keek na de Deck, sien Ogen leten, as wenn em wat op 'n 
Dood verfehrt harr. Man dat weer noch nich allens. Blangen en huuk 'n 
Gestalt, de snaakscher weer as allens, wat Harry siendaag schn harr. Dat 
weer Nick-mit-den meist-affen-Kopp, man he weer nich mehr dakig witt 
un een kunn ook nich mehr dör em dörkieken. He weer vull swatten 
Rook un sweev, ahn sik to rögen, ’n Handbtreet över 'n Footbodden. Sien 
Kopp weer meist af un sien Ogen sehgen jüst so verfehrt ut as de vun 
Justin. 

Harry rappel sik wedder hooch. He kreeg meist keen Luft, man sien 
Hart klabaster as 'n Döschmaschin in sien Bost. As in Fever luur he den 
leddigen Gang daal un schg, dat 'n Reeg Spinnen, so gau as se man 
kunnen, vun de Liever wegkrabbeln. Dat Eenzigst, wat he hören kunn, 


weer dat Snacken vun Schoolmeisters in de Klassen. 

He kunn utneihen un nüms wöör je to weten kriegen, dat he hier ween 
weer. Man he kunn jüm doch nich eenfach liggen laten... he müss Help 
halen. Wöör em jichenseen glöven, dat he mit de Saak reinweg gor nix to 


doon harr? 


As he dor so stunn un de Banghaftigkeit in em hooch kroop, baller 
glieks blangen em 'n Klassendöör op, un Peeves de Pultergeist keem 


ruutschaten. 


„Kiek an, uns puddelig Potter“, kakel Peeves un hau Harry bi't 
Vörbihüppen sien Brill vun de Nees, „wat hett Potter op't Spoot, wat 


slickt he hier rüm -“ 


Peeves heel meern bitt Koppheisterscheten an un worr mit 'n Kopp 
na ünnen — Justin un Nick-mit-den-meist-affen Kopp wies. He schoot 
den Koppheister to Enn, haal deep Luft, un noch ehr Harry em dor vun 
afholen kunn, bölk he: „ALARM! ALARM! WI WARRT WEDDER 
ANGREPEN! KEEN MINSCH, KEEN DEERT, KEEN GEIST IS 
SEKER! LOOPT UM JO LEVEN! ALAAAARMI“ 


Bums - Bums - Bums den ganzen Gang langs floog een Döör na de 
anner op un de Lüüd klabastern ruut. 'n poor lange Minuten weer dor 
so'n Dör'nanner, dat Justin harr to Gruus quetscht warrn kunnt un anner 
Gäst meern in Nick-mit-den-meist-affen-Kopp stunnen. Harry funn sik 
sülvst as fastnagelt an de Wand, as de Schoolmeisters üm Roh repen. 
Perfessersch McGonagall keem antoschesen, achter ehr ran ehr egen 
Schölers. Een vun jüm harr jümmers noch swatt un witt striepelt Hoor. 
Mit 'n luut ‚Wumm' vun ehrn Töversteken sorg se för Roh un schick all 
Lüüd wedder in jümehr Klassen. De Gang weer jüst 'n beten leddiger 
worrn, as Ernie vun de Hufflepuffers quüchen anrönnt keem. 


[e® 


„Inflagranti bi de Büx kregen!“, bell Ernie loos, de in't Gesicht ganz 


witt weer, un wies mit sien Finger op Harry. 


„Laat dat, Macmillan!“, sä Perfessersch McGonagall scharp. 

Över jüm hoppel Peeves. He keek sik dat Spillwark an un grien dor 


veniensch bi. Peeves frei sik ja jummers över Puhei un Kuddelmuddel. 


As de Schoolmeisters sik över Justin un Nick-mit-den-meist-affen- 


Kopp bögen un jüm ünnersöchen, sett Peeves to singen an. 


„Ob, Potter, du Otter, wat hest du bloots daan, üm de Eck bringst dien 
Maten, wat hest du for 'n Plaan?“ 


[I 


„Dat langt, Peeves!“, blaff Perfessersch McGonagall em an un Peeves 


sweev trüchoors weg, steek Harry aver noch gau de Tung ruut. 


Perfesser Flitwick un Perfesser Sinistra vun ‚Astronomie‘ bröchen 
Justin na de Kranken-Statschoon, man nüms wuss woll, wat se mit Nick- 
mit-den-meist-affen-Kopp anstellen schullen. Man denn töver 
Perfessersch McGonagall 'n groten Föhn ut de Luft. Se geev em Ernie 
un sä, he schull Nick-mit-den-meist-affen-Kopp de Trepp hooch weihen. 


Ernie püüster em liesen as so'n swatt Luftküssenboot vör sik her. Nu 
weern Harry un Perfessersch McGonagall alleen. 

„Hier langs, Potter“, bestimm de Perfessersch. 

„Ero Perfesser“, sä Harry foorts, „ik swöör, ik weer dat nich -“ 

„Dat liggt nu nich mehr in mien Hand, Potter“, anter de Perfessersch 
kort anbunnen. 

Ahn een Woort to seggen, gungen se üm 'n Eck, denn heel de 
Perfessersch vör 'n bestig groot Undeert ut Steen, dat Water speeg. 

„Zitronen-Water-Ies!“, sä se. Dat weer woll 'n Passwoort, denn dat 
stenern Undeert worr nu lebennig, jump an de Siet un de Wand achter 
em gung op maal op as so'n Döör. Ook wenn Harry 'n Sack vull Bammel 
in sik harr, weer he vun de opgahn Wand doch liekers heel verbaast. Dor 


achter weer 'n Proppentreckertrepp, de jüm ganz 

suutje - as so'n Fohrstohl na baven bringen schull. As de beiden sik 
dor jüst ropstellen, gung de Wand mit 'n duffig Flupp wedder to. Se 
dreihen sik as in'n Krink un küseln höger un höger, betdat Harry - al'n 
beten swiemelig - vör jüm 'n eken Döör lüchen sehg. Dor weer 'n 
Döörklopper an, de as 'n Geier leet. 

Harry wuss, wo se em henbröcht harr. Hier müss Dumbledore 


wahnen. 

- KAPITEL TWÖLF - 


De Sööt-un-Suur-Saft 


As se ganz baven ankamen weern, klopp Perfessersch McGonagall an 


de Döör. De sprung liesen op un se gungen rin. 


„16öv hier, Harry!“, sä de Perfessersch un leet em alleen. Harry keck 
sik üm. So veel weer wiss: Vun all de Schoolmeister-Studeerstuven, de he 
düt Johr besöcht harr, weer Dumbledore sien de interessanteste. Wenn 
he nich so bang ween weer, dat se em vun de School smieten wöörn, 
denn harr he dor woll to un to geern 'n beten rümsnaven. De Stuuv, wo 
he töven dä, weer schöön groot un rund un vun Överall weer wat to 
hören. Op spiddelbeent Dischen stunnen gediegen sülvern Instrumenten, 
de an't Sierpen weern un lütte Rookwulken utpuffen. De Wannen weern 
vull mit Biller vun Schoolrekters un -rekterschen, deall in ehr 
Bilderrahmens sinnig an't Drusseln weern. Dor stunn ook 'n gewaltigen 
Disch mit Klauenfööt un op 'n Regaal achter em scet 'n schabbigen 


afreten Töverer-Hoot - de Verdeler-Hoot. 


Harry tro sik eerst nich. Man denn luur he noch maal na de slapen 
Hexen un Töverers an de Wannen röver. Wat schull dat al doon, wenn 
he den Verdeler-Hoot noch maal opsetten wöör? Dat weer doch bloots 
... dat he ganz seker ween kunn, dat de Hoot em na dat richtig Huus 
schickt harr. 

Liesen gung he üm den Disch rüm, böör den Hoot vun’t Regaal hooch 
un sett em suutje op sien Kopp. He weer veel to groot un slipp em över 
de Ogen, jüst so as bit letzt Maal. Harry stier in dat düüster Swatt in den 


Hoot binnen 

un tööv. Denn swiester em 'n ganz fiene Stimm wat in't Ohr: „Hest 
woll ’n lütten Fimmel, Harry Potter, wat?“ „Äh, also“, stamer Harry, „äh 


— deit mi Leed, wenn ik stören do - wull bloots maal fragen -“ 


„Du wullst bloots maal fragen, wat ik di würklich in den richtigen 
Torn steken heff“, nehm de Hoot em dat Snacken af, „jawoll ... du weerst 
’n ganz schöön vigelienschen Fall. Man ik stah ook to mien Woort, wat 
ik vörher seggt heff“ - Harry sien Hart schoot koppheister — „di wöör dat 
ook in Siytherin goot gahn.“ 


Harry dreih sik de Maag üm. He greep den Hoot baven an de Spitz 
un böör em hooch. Slapp hüng he an sien Hand, schietig un afreten. 
Harry schoov em wedder rop op 't Regaal un em weer ganz kodderig 


tomoot. 


„Dat is nich wohr“, gung he luut den stillen Hoot an. De röög sik aver 
nich. Harry gung noch 'n Stück trüch un gluup em an. Man as he 'n vagelig 


Wörgen achter sik höör, dreih he sik gau üm. 


He weer dor doch nich alleen. Op 'n gollen Höhnerstang achter de 
Dööt seet 'n olen Daddi vun Vagel, de as so'n halv-ruppten Puter utschg. 
Harry stier na em röver un de Vagel keek gruselig trüch un leet noch maal 
sien Wörgen görgeln. Harry dach, dat de Vagel böös krank weer. He harr 
melkige Ogen un sogor as Harry em tokieken dä, fullen em 'n poor 
Feddern ut 'n Steert. 

Dat fel mi noch, dat Dumbledore sien Vagel jüst denn doot blifft, 
wenn ik mit em hier alleen bün, dach Harry bi sik, as dat Fedderveh 
miteens opblück. 

Harry bölk loos un stapp trüchoors an den Disch ran, so harr he sik 
verjaagt. He keck as in Fever üm sik to, wat dor nich jichenswo 'n Glas 
Water stahn wöör, man he kunn keen finnen. Ut den Vagel weer nu 'n 
Füürball worrn; he dä noch 'n luden Schree un weer 'n Sekunn later bloots 


noch 'n Hupen smölen Asch op 'n Footbodden. 

De Döör gung op un Dumbledore, de ganz eernst kieken dä, keem 
rin. 
„Perfesser“, quüch Harry, „jo Vagel - ik kunn nix maken — he hett 


eenfach Füür fungen —“ 
Harry weer ganz verbaast, as he schg, dat Dumbledore grien. 


„Weer ook hoge Tiet“, sä he, „schg de letzten Daag ja al ganz 


verbaden ut. Heff em seggt, he schull maal in de Fööt kamen.“ 
Dumbledore gnicker loos, as Harry as 'n Goos bitt Gewidder keck. 


„Fawkes is 'n Phönix, Harry. Un 'n Phönix blückt op, wenn dat för 
em Tiet to'n Dootblieven is un ut sien Asch warrt he denn nee born. 


Kiek...“ 


Noch jüst to rechte Tiet luur Harry hen un schg, dat ’n lierlütten, 
schrumpeligen Vagel-Frischling ut de Asch plier. De keek jüst so gräsig 
ut de Feddern as de Ole. 


„Wat schaad, dat du em jüst an sien Brenn-Dag to schn kriegen 
musst“, meen Dumbledore un sett sik achter sien Schrievdisch, 
„egentlich is he de meiste Tiet bannig smuck: mit wunnerschöön root un 
gollen Feddern. Dat sünd al dulle Dinger, düsse Phönixe. Se köönt böös 
swore Lasten vun hier na dor bringen. Mit jümehr Tranen kannst 
Krankheiten weg kriegen un se sünd as Huusdeerten verdammt tro.“ 

Harry hart sik över den Füürvagel so verjaagt, dat he ganz vergeten 
harr, worüm he egentlich hier weer. Man dat keem allens wedder trüch, 
as Dumbledore sik achter den Disch op sien hogen Stohl setten un Harry 
mit sien blaue Ogen meist fastnageln dä. 

Man noch ehr Dumbledore 'n Woort seggen kunn, floog mit 'n 
Krachen de Döör vun sien Studeerstuuv op un Hagrid stört rin. Unner 
sien Kapuz, de he op sien struvvelig Hoor hart, keek he wild ut sien Ogen. 


An sien een Hand bummel jümmers noch de dode Hahn. 

„Dat weer nich Harry, Perfesser Dumbledore!“, sä Hagrid eernst, „ik 
heff noch 'n poor Sekunnen vörher mit em snackt, chr de Jung funnen 
worrn is, he harr gor keen Tiet, ...“ 

Dumbledore versöch, wat to seggen, man Hagrid bullerballer wieder 
un warvel ganz opgereegt mit den doden Hahn dör de Luft, de dorbi 


överall hen sien Feddern afsmeet. 


' 


„.. he kann dat nich maakt hebben, dat swöör ik vör 't 
Ministerium för Töveree, wenn 't nödig is ... 

„Hagrid, ik -“ 

„Se hebbt den verkehrten Jung, ik weet, dat Harry nie nich -“ 

„Hagrid!“, sa Dumbledore luut, „ik glööv nich, dat Harry düsse Lüüd 
angrepen hett.“ 

„Oh“, keem dat vun Hagrid un de Hahn swung slapp an sien Been, 
„goot, denn tööv ik buten, Scheff.‘“ Heel verlegen stapp he ruut. 

„Se glöövt nich, dat ik dat weer, Herr Perfesser?“, sä Harry de Wöör 
vull Höpen noch maal, as Dumbledore de Feddern vun sien Disch raak. 

„Nee, Harry, ik glööv dat nich“, anter Dumbledore, den sien Gesicht 
wedder eernst weer, „man ik will liekers noch mit di snacken.“ 

Harry luur jieprig, as Dumbledore em vun Töhn to Tähn bekeek un 
de Spitzen vun sien langen Fingers tohoop legg. 

„Harry, ik mutt di fragen, wat dat dor jichenswat gifft, wat du mi 
vertellen wullt“, fraag he fründlich, „eendoont, wat dat ook is.“ 

Harry wuss nich, wat he seggen schull. He dach an Malfoy, de „Ji sünd 
de Nächsten, Drecks-Bloot-Volk!“, bölkt harr, un an den Sööt-un-Suur- 
Saft, de op 't Klo vun de Muulsche Myrte bruddel. Denn dach he an de 


Stimm ahn 


216 


Lief, de he tweemaal höört harr, un besinn sik op dat, wat Ron seggt 
harr: „Stimmen to hören, de anners nüms hören kann, is keen goot 
Teken, nich maal in de Töver-Welt.“ He dach ook doran, wat se all över 
em vertellen, un dat he jümmers banger worr, dat he jichenswat mit 


Salazar Slytherin to doon harr. 


„Nee“, sä Harry, „dor is nix, Perfesser.““ 


Dör den Duppel-Anslag op Justin un Nick-mit-den-meist affen-Kopp 
kipp de Stimmung in de School vun jiddelig op schietenbang üm. 
Gediegen weer, dat sik de Lüüd de meisten Sorgen maken Över dat, wat 
Nick-mit-den-meist-affen Kopp passeert weer. Wat kunn dat ween, dat 
'n Geist so in de Kniep bringen kunn, fragen se sik; wat för 'n gräsig 
Macht kunn een, de al doot is, so wat andoon? Keen Wunner, dat se all 
achter de Fohrkorten för den Hogwarts-Express ranjachtern, denn all 


wullen se över Wiehnachten na Huus. 


„Wenn 't so wieder geiht, denn sünd wi de Eenzigsten, de hier blievt“, 
meen Ron to Harry un Hermine, „wi, Malfoy, Crabbe un Goyle. Dat 


köönt ja lustige Ferien warrn.“ 


Crabbe un Goyle, de jümmers dat maken, wat Malfoy dä, harrn sik 
ook in de List för över-Wiehnachten-dor blieven indragen. Man Harry 
frei sik, dat de meisten weg fohren. He weer dat leed, dat se em jümmers 
all ut 'n Weg gungen, wenn he den Gang langs keem. As wenn he jüm 
mit Fangarms griepen oder se mit Gift anspeen wöör. He harr dor noog 


vun, dat se över em wispern un mit Fingers op em wiesen. 


Man Fred un George harrn dor ehr Pläseer an. Se leten sik dat nich ut 
de Nees gahn, vör Harry dör de Gäng to marscheren un to ropen: „Ut'n 


Weg. Hier kummt de Arv vun 

Salazar Slytherin, 'n ganz abasig gräsigen Töverer kummt hier dör...“ 
Percy funn dat överhaupt nich goot. 

„Dat is nich to'n Lachen!“, sä he koolt. 

„Aha. Gah ut'n Weg!“, gung Fred em an. „Harry hett dat hild. He will 


gau maal eben op 'n Tass Tee mit sien riet-tähnigen Knecht na de Grulig 


Kamer witschen“, sett George gnickern achteran. 
Ginny funn dat ook nich lustig. 


„Höört op!“, bedel se jeedeen Maal, wenn Fred Harry luut fragen dä, 
keen he denn as nächsten angriepen wull. Oder wenn George so dä, as 
wull he Harry mit 'n Knoofluuk-Flecht afwehren, wenn he em för de 
Fööt leep. 

Harry maak dat nix ut. He harr dat sogor geern, dat tominst Fred un 
George de Idee, dat he de SIytherin-Arv ween schull, so appeldwatsch 
funnen. Man ehr Kasperee maak Draco Malfoy füünsch. De keem 


jeedeen Maal mehr in Raasch, wenn he jüm sehg. 


„Dat kummt dorvun, dat he opleevst ruutbölken much, dat he in 
Wohrheit de Arv vun SlIytherin is“, verkloor Ron ooltklook. „Un du 
weetst, dat he 'n Piek op jeedeen hett, de in jichenswat beter is as he. Süh, 
un dorüm kriggst du nu allens af.“ 

„Man nich mehr lang!“, frei sik Hermine, „de Sööt-un Suur-Saft is 
meist kloor. Noch 'n poor Daag un denn haalt wi de Wohrheit ut em 


ruut.“ 


Endlich weern de Wiehnachtsferien dor un dat wotr still in't ganze 
Slott. Binnen jüst so still as buten, wo de Snee sik as so'n witte Deck op 
de Eer leggt harr. Harry föhl Roh un Freden un he frei sik, dat he, 
Hermine un de Weasleys den Gryffindor-Torn ganz för sik alleen harrn. 


So kunnen se 

düchtig krakelen, wenn se Böller--Mau-Mau spelen. Nüms scheer sik 
dor üm. Un se kunnen in alle Roh Duelleren öven. Fred, George un 
Ginny weern lever in de School bleven, statts mit jümehr Öllern Bill in 
Ägypten to besöken. Percy, de jümehr Benehmen Kinnerkraam nömen 
dä, düker bloots af un an maal in den Gemeenschoppsruum op. He harr 
sik ook al oppluustert, dat he bloots över Wiehnachten dorbleven weer 
vunwegen sien Plicht as Vertroonsschöler. Een müss de Schoolmeisters 
in so swore Tieden jo bistahn. 

De eerste Wiehnachtsdag keem ran. Dat worr jüst hell un buten weer 
dat koolt un witt. Harry un Ron, de de Eenzigsten in jümehr Slaapsaal 
weern, worrn al ganz fröh vun Hermine weckt. Se weer al antrocken, 
keem rinpultern un bröch Geschenke för de beiden mit. 

„Opwaken!“, reep se un trock de Vörhäng vör 't Finster weg. 

„Hermine — du dörfst hier egentlich gor nich rin“, anter Ron un 
knippöög gegen dat helle Licht. 

„Di ook fröhliche Wiehnachten!“, keem dat vun Hermine trüch un se 
smeet em 'n Geschenk to. „Ik bün al meist 'n Stunn hooch un heff al'n 
Handvull Gnitschenflegen in den Sööt-un-suur-Saft daan. He is trecht.“ 

Harry keem hooch un weer op maal hellwaak. „Büst du seker?“ 

„Dor kannst op af“, meen Hermine un schoov Krätz, de Rott, bisiet, 
dat se sik op 't Footenn vun sien Himmel-Bett setten kunn. „Wenn wi 
dorbi wüllt, denn wöör ik seggen, vunavend.“ 

Jüst in den Momang sweev Hedwig rin. Se harr ’n lütt Paket in 'n 
Snavel. 

„Moin, moin“, frei Harry sik, as se op sien Bett lannen dä. „Snackst 
du wedder mit mi?“ 

Hedwig gnabbel em leevtallig an't Ohr, wat 'n veel schöner Geschenk 


weer, as dat, wat se em bröcht harr, denn dat 

weer förwiss vun Dursleys. Se harrn em 'n Kusenprökel schickt. Dorbi 
leeg 'n lütt Breef. He schull doch maal nafragen, wat he över de 
Sommerferien nich ook op Hogwarts blieven kunn. 

Över sien anner Geschenke kunn Harry sik mehr över frein. Vun 
Hagtrid harr he 'n grote Doos mit Sirup-Bonschen kregen. Harry versöch 
glicks, jüm an’'t Füür 'n beten weker to maken, ehr he jüm in ’n Mund 
stopp. Ron harr em ’n Book schenkt ‚Flegen mit de Cannons‘, wo ganz 
interessante Saken över sien leevste Quidditsch-Mannschopp binnen 
stunnen. Un Hermine harr em ’n ganz vörnehmen Posensteel köfft: 'n 
Adler-Fedder. As letzt Geschenk funn Harry 'n sülvst-knüddelten 
Pullover un 'n groten Plummen-Koken vun Fro Weasley. As he ehr Kort 
lees, föhl he sik wedder schüllig. He müss dor an denken, dat chr Auto 
siet dat Malöör mit de Tagel-Telgen-Wichel verswunnen weer un dat Ron 


un he al wedder Saken planen, wo se School-Regeln mit broken. 


Alltomaal hebbt se sik dat Wiehnachtseten op Hogwarts fein smecken 
laten. Ook de, de sik dorför grusel, dat he later noch den Sööt-un-Suur- 
Saft drinken schull. 


De Grote Hall sehg herrlich ut. Dat weer nich bloots dat Dutz mit Ies 
övertrocken Wiehnachtsbööm un de dicht fluchten Bänner vun Ilex un 
Mistel, de överall ünner de Deek hungen, nee, dor küsel ook noch 
warmen, drögen Töver-Snee daal. Dumbledore intonerifizeer ’n poor 
vun sien leevsten Wiehnachtsleder, bi de Hagrid mit jeedeen Glas 
Eiergrog, dat he vertehren dä, jümmers verkehrter, man dorför luder 
mitgrööl. Percy, de nich mitkregen harr, dat Fred sien Vertroonsschöler- 
Afteken vertövert harr un dor nu „Plattkopp“ op stunn, fraag jüm, wat 


se denn in een Tuur an’t Gnickern weern. Harry scheer sik dor nich maal 

üm, dat Draco Malfoy sik an'n Siytherin Disch över sien nec'en 
Pullover lustig maak. Mit 'n beten Glück wöör he Malfoy dat in 'n poor 


Stunnen trüchbetahlen. 


Harry un Ron harrn knapp ehrn drütten Töller Wiehnachtspudding 
wegneiht, as Hermine jüm ut de Hall ruut wunk. Se wull noch 'n letzt 
Maal chrn Plaan dörkakeln. 


„Wi bruuk noch jichenseen Stück vun de Lüüd, in de ji jo naher 
verwanneln wüllt“, sä Hermine ganz ruhig, as wöör se jüm na 'n Höker 
för Waschpulver schicken. „Un dat Beste weer, wenn ji wat vun Crabbe 
un Goyle kriegen kunnen, denn de beiden sünd ja Malfoy sien besten 
Mackers. De beiden wartt he allens vertellen. Un wi mööt dor ook för 
sorgen, dat de beiden nich jüst denn rinstevelt kaamt, wenn wi jüst so fein 
bi’t Utfragen sünd. Ik heff allens nipp un nau plaant“, vertell se wieder 
un kümmer sik dor nich üm, dat Harry un Ron so verbaast ut de Wäsch 
keken. Se harr twee Schokoladen-Koken in de Hand - so'n Oschis! „Ik 
heff dor 'n däägten Sluck Slaap Saft mit rindaan. Ji mööt dor bloots för 
sorgen, dat de beiden jüm finnen doot. Ji weet, wo se achter Snoopkraam 
ran sünd. De köönt gor nich anners. Se warrt sik den Koken glieks to Lief 
setten. Un wenn se indrusselt sünd, denn ruppt ji jüm 'n poor Hoor ruut. 


Un denn versteckt ji de beiden in't Bessenschapp.“ 
Harry un Ron keken sik an un kunnen 't meist nich glöven. 
„Hermine, mi dücht nich -“ 
„Dat kann op Schiet utlopen-“ 


Man Hermine harr 'n Glinstern as Stahl in ehr Ogen, meist so as dat, 


wat Perfessersch McGonagall mennichmaal harr. 


„De Drunk funkschoneert ahn de Hoor vun Crabbe un Goyle nich“, 


leet se keen Wedderwöötr to, „ji wüllt doch Malfoy uthorchen, oder?“ 

„Ja, dat woll, kloor“, anter Harry, „man wat is mit di? Wokeen sien 


Hoofr rittst du ut?“ 


„Ik heff mien all“, keem Hermine strahlen vördag un trock 'n lütt 
Buddel ut ehr Tasch un wies jüm, dat dor een enkelt Hoor binnen weer. 
„Besinnt ji jo dor noch op, dat sik Millicent Bulstrode in'n Duelleer- 
Vereen mit mi kloppt hett? Dor is dat op mien Umhang hangen bleven, 
as se versöcht hett, mi to wörgen. Se is över Wiehnachten na Huus fohrt, 
süh, so bruuk ik de Siytheriners bloots vörtünen, dat ik trüchkamen 

bün. 


As Hermine afwitscht weer, üm noch maal na den Sööt un-Suur-Saft 


to kieken, dreih Ron sik na Harry üm, as wenn sien letzt Stunn slaan harr. 


„Hest al maal vun 'n Plaan höört, wo so veel scheef lopen kann?“ 


Harry un Ron weern ganz verbaast, as se schgen, dat de eerste Deel 
vun Hermine chrn Plaan akraat so aflopen dä, as se dat seggt harr. Na ’n 
Wiehnachts-Tee sleken se na de verlaten Ingangs-Hall un luren op 
Crabbe un Goyle, de alleen an'n Siytherin Disch bleven weern un 'n 
veerten Naslag Pudding in sik rinpramsen. Harry harr den 
Schokoladenkoken an't Enn vun’'t Treppengeländer henstellt. As se wies 
worrn, dat Crabbe un Goyle ut de Grote Hall kemen, versteken sik Harry 


un Ron gau achter 'n Rüstung blangen de Ingangsdöör. 


„Wo dick kann de Minsch egentlich warrn?“, swiester Ron un höög 
sik, as Crabbe lüstig na de Koken wiesen dä un jüm foorts weggrapsch. 
Se grienen dösig un stoppen sik de Koken mit een Haps in't Muul. 'n 
Ogenblick kauen se heel smachtig un strahlen, as wenn se anner Lüüd 
wat wegfreten harrn. Denn, ehr Gesichter strahlen jummers noch, sacken 


se weg un lannen op de Eer. 

Dat Swoorste weer nu, de beiden na 't Schapp op de anner Siet vun 
de Hall to bugseren. As se de beiden seker twüschen de Bessens un 
Ammers verstaut harrn, reet Harry Goyle 'n poor Borsten ruut, de bi em 
op de Bless wussen un Ron nehm ’n poor vun Crabbe sien Hoor mit. Se 
klauen ook jümehr Schoh, denn ehr egen weern veel to lütt för Goyle un 
Crabbe ehr Quanten. Denn, se weern jümmers noch verbaast Över dat, 
wat se jüst daan harrn, klabastern se hooch na 't Klo vun de Muulsche 
Myrte. 

Se kunnen meist nix sehn, denn dor keem dicken, swatten Rook ut 
dat Kabinett, wo Hermine in den Ketel an't Röhren weer. Se trocken ehr 
Umhäng över 't Gesicht un kloppen vörsichtig an de Döör. 

„Hermine?“ 

Dat Slott gnarsch, denn keem Hermine ruut. Ehr Gesicht glinster, 
man se schg ut, as wenn se bang weer. Achter ehr da blubber un wabbel 
‚n Drunk, de so dick as Sirup weer. Op den Klodeckel stunnen dree 
Glöös praat. 

„Hebbt ji de Hoor?“, kunn 't Hermine nich aftöven. Harry heel ehr 
Goyle sien Hoor hen. 

„Goot. Un ik heff düsse Umhäng hier ut de Wäscheree haalt“, 
verkloor Hermine un böör 'n lütten Sack hooch. „Ji bruukt gröttere 
Grötten, wenn ji Crabbe un Goyle speelt.“ 

All dree stieren se in den Ketel. Vun dichten sehg de Drunk ut as 
dicken, düüstern, drömelig blubbern Modder. „Ik bün scker, dat ik allens 
richtig maakt heff“, meen Hermine, de noch maal fickerig de plackige Siet 
ut Duppelt dörslaan Töverslück dörlees. „He süht jüst so apart ut as in 
dat Book... wenn wi em drinken doot, hebbt wi akraat een Stunn lang 
Tiet, betdat wi wedder wi sülvst sünd.“ 

„Un nu?“, swiester Ron. 


„Nu deelt wi dat op dree Glöös op un ji geevt dor de Hoor to.“ 

Mit 'n Kell neih Hermine 'n gehörigen Slag in de dree Glöös. Mit 
bevern Hand geev se denn ut 'n lütte Flasch Millicent Bulstrode ehr Hoor 
in dat eerste Glas. De Drunk ziers as 'n kaken Waterketel un schüüm as 


mall. 'n Sekunn later worr he so kodderig geel, dat 'n speen much. 


„Uahl! De Essenz vun Millicent Bulstrode“, sä Ron un keek, as wenn 
sik bi em dat Binnerste na buten dreihen wull, „much wetten, dat smeckt 
as Knüppel op 'n Kopp.“ 

„Loos, nu jil“, bestimm Hermine. 

Harry leet Goyle sien Hoor in dat mittlere Glas fallen un Ron Crabbe 


sien in dat anner. Beide ziersen un schümen. Goyle wotr hell-popelgröön. 


Un Crabbe düüster kackbruun. 


„löövt maal“, meen Harry, as Ron un Hermine na jümehr Glöös 
langen, „wi schullen dat nich alltohoop hier in cen Kabinett drinken. 
Wenn wi uns in Crabbe un Goyle verwanneln doot, denn passt wi hier 
nich mehr all rin. Un Millicent Bulstrode is ook nich jüst ’n Hungerhaken 
vun Pixie.“ 


[I 


„Plietschen Jung!“, sä Ron un sloot de Döör op, „jeedeen geiht in cen 
egen Kabin.“ 

Heel vörsichtig, dat he man nich ook bloots een Drüppen vun den 
Sööt-un-Suur-Saft verasen dä, vertrock sik Harry in de mittlere Kabin. 

„Allens praat?“, reep he. 

„Een .... twee ... dree...“ 

Harry heel sik de Nees dicht un wörg den Drunk in twee Slück daal. 
Dat smeck as anbrennt Kohl. 

Op ’'n Slag fungen sien Weiden an to ramentern, as wenn he lebennige 
Slangen in'n Balg harr. He müss sik kringen un wuss nich, wat he speen 
schull oder nich. Denn föhl he 'n Brennen, dat gau vun sien Maag bet in 


de lütten Finger un Töhn trecken dä. Nu leeg he quüchen op Hannen un 

Fööt op de Eer. Em weer, as wenn he smolten schull, as wenn sien 
Huut överall as hitt Wass blubbern wull. Un he kunn tokieken, woans 
sien Hannen wussen, sien Fingers dicker worrn, de Nagels breder un sien 
Wristen utbulen. Mit Wehdaag trocken sik sien Schullern breder, un mit 
’n Prickeln op sien Bless mark he, dat sien Hoor bet na de Ogenbroon 
daalwussen. Sien Umhang reet, as sik sien Bost as so'n Fatt oppluuster, 
bi dat de Ringe bassen, un sien Fööt quälen sik in Schoh, de veer 


Nummern to lütt weern ... 


Jüst so gau, as dat loosgung, weer 't ook vörbi. Harry leeg mit 't 
Gesicht na ünnen op den kolen Steenbodden un höör Myrte to, de 
achtern in't Klo muulsch an't Gurgeln weer. He harr Last, sien Schoh 
uttokriegen, un denn stunn he op. So föhl sik dat also an, wenn 'n Goyle 
weer. Mit sien groten bevern Hannen trock he sien olen Umhang ut, de 
'n halven Meter över sien Enkels seet, trock den annern an un stapp in 
Goyle sien Quadraat-Latschen. He wull sik de Hoor vör de Ogen 
wegwischen, man op sien Bless funn he bloots de kotten Stoppel, de sik 
as Draht anföhlen. Denn mark he, dat he dör sien Brill nich mehr kieken 
kunn. Goyle harr woll keen nödig. He nehm ehr af un reep: „Allens in de 


Reeg?“ Goyle sien gnarschen Stimm snack ut sien Mund. 


„Ja“, keem Crabbe sien deep Gnurten vun rechts. Harry sloot sien 
Döör op un stapp vör den tweibraken Spegel. Goyle gluup em ut sien 
dummen, deep-sitten Ogen an. Harry klei sik an't Ohr. Goyle ook. 

Ron sien Döör gung op. Se stieren sik an. Ron keek bleek un verfehrt 
ut de Wäsch, man anners kunn 'n em un den echten Crabbe nich 
ut'nanner holen. Vun sien Pottfrisur bet to sien langen Gorilla-Arms 


stimm allens. 


„Nich to glöven!“, wunner sik Ron, as he neger an den Spegel ran 


gung un op Crabbe sien Platt-Nees stups, „nich to glöven!“ 

„Wi mööt uns ranholen“, meen Harry un maak sien Klocken-Band 
locker, dat sik deep in Goyle sien fette Wrist insneden harr. „Wi mööt 
doch eerstmaal utkunkeluren, wo de Gemeenschoppsruum vun de 
Siytheriners is. Will höpen, wi finnt een, achter den wi ranslieken 


köönt...“ 


Ron stier Harry an un meen: „Du kannst di nich vörstellen, wo 
gediegen dat lett, wenn 'n süht, dat Goyle denken deit.‘“ He klopp an 


Hermine ehr Döör. „Kumm ruut, wi mööt loos!“ 


'n gillen Stimm anter jüm. „Ik glööv, ik kaam doch nich mit. Gaht ji 


man ahn mi!“ 
„Hermine, wi weet doch, dat Millicent Bulstrode as ’n Vagelschreck 
utsehn deit. Un nüms kriggt to weten, dat du dat büst.“ 


„Nee würklich ik glööv, ik kaam nich mit. Maakt man to un nöölt hier 


nich rüm.““ 
Harry keek Ron verbaast an. 


„Dat lett mehr na Goyle“, sä Ron. „So'n Snuut maakt he jümmers, 


wenn em 'n Schoolmeister wat fragen deit.“ 
„Hermine, büst du op 'n Damm?“, wull Harry dör de Döör weten. 


„Ja - ik bün fein toweeg - loos, kaamt in de Fööt.“ Harry keck op sien 


Klock. Fief vun jümehr düren sösstig Minuten weern al weg. 


„Wi draapt uns hier wedder, o.k.?“, bestimm Harry. Harry un Ron 
maken de Klodöör op, luren op 'n Gang ruut, wat de Luft rein weer, un 
maken sik op 'n Padd. „Smiet dien Arms nich so dör de Luft!“, 


mummel Harry Ron to. 
„Hä?r“ 
„Crabbe höllt jüm jümmers wat stief...“ 
OR 


„Ja, al beter.“ 

Se gungen de Marmortrepp daal. Nu bruken se bloots noch 'n 
Siytheriner, den se na de ehrn Gemeenschoppsruum achteran gahn 


kunnen. Man dor weer wiet un siet keen. 
„Un nu?“, mummel Harry. 


„De Siytheriners kaamt morgens to'n Fröhstück jümmers vun dor“, 
sä Ron un nickköpp na ’n Ingang to'n Keller röver. De Wöör weern man 


jüst ut sien Mund ruut, as dor'n Deern mit lockig Hoor anlopen keem. 


„Ischulligung“, fung Ron an un witsch na ehr röver, „wi hebbt 


vergeten, wo dat na uns Gemeenschoppsruum geiht.“ 


„Bitter“, keem dat wat stuur vun ehr trüch, „uns 
Gemeenschoppsruum? Ik bün ’n Ravenkrallersch.“ Se gung wieder, keek 


sik aver noch 'n poor Maal lurig na de beiden üm. 


Harry un Ron susen de Steentrepp daal un rin in de Düüsternis. De 
Muurn smeten dat Klappern vun jümehr Stappen luut trüch, denn dat 
weern ja Crabbe un Goyle ehr Quanten, de dor langs trampeln. Se 
marken, dat dat nich so licht weer, as se dacht harrn. 

Keen Minsch weer in dat Labyrinth vun Gänge. Se lepen deper un 
deper daal ünner de School, keken twüschendör jümmers wedder op chr 
Klocken, dat se wussen, woveel Tiet se noch harrn. 'n Viddelstunn weer 
al um un se wussen meist nich mehr, wat se doon schullen, dor hören se 
op maal, dat sik dor vör jüm wat rögen dä. 

„Ha!“, meen Ron fickerig, „dor is endlich een.“ 'n Gestalt keem dor 
vun de Siet her ut 'n Kaschott. As se wat neger ran weern, full jüm meist 
dat Hart in de Büx. Dat weer keen Slytheriner, dat weer Percy. 


„Wat maakst du denn hier ünnen?“, fraag Ron ganz verbaast. 


Percy keek, as wenn em een vör 'n Kopp stött harr. 

„Dat“, meen he kortaf, „geiht di gor nix an. Du büst Crabbe, nich?“ 

‚Wa - oh, ja ja‘, sä Ron. 

„Loos, af mit jo in 'n Slaapsaal!“, maak Percy streng wieder, „hier in 
de düüster Gäng rümspazeren, dat is totiets nich scker.“ 

„Man du büst ja ook jüst ünnerwegens!“, vermahn em Ron. 

„Ik“, legg sik Percy in de Bost, „ik bün Vertroonsschöler. Mi grippt 
nüms an.“ 

Op maal kreih 'n Stimm achter Harry un Ron loos. Draco Malfoy 
keem op jüm to, un to'n cersten Maal in sien Leven frei sik Harry, as he 
em wies wort. 

„Dor sünd ji ja!“, sä he un keek jüm an, „hebbt ji jo de ganze Tiet in 
de Grote Hall den Balg vullslaan? Ik heff jo al söcht, ik mutt jo wat 
wiesen, dor lacht ji jo ’n Ast.“ Denn keek he Percy minnachtig an. 

„Un wat maakst du egentlich hier ünnen, Weasley?“, grifflach he. 

Percy bass meist. 

„n beten mehr Respekt vör 'n Vertroonsschöler kann ik woll 
verlangen ween“, baller he loos, „dat passt mi nich, wo du di beren 
deist!“ 

Malfoy grifflach wedder un wies Harry un Ron mit de Hand, dat se 
achter em ran kamen schullen. Harry harr sik meist bi Percy entschülligt, 
man he kunn sik jüst noch op de Tung bieten. He jachter mit Ron achter 
Malfoy ran. As se dör den nächsten Dörgang gungen, sä Malfoy: „Düsse 
Peter Weasley -“ 

„Percy“, verbeter em Ron as vun sülvst. 

„Eendoont“, anter Malfoy, „ik heff al mitkregen, dat he hier in de letzt 
Tiet an't Rümsnuven is. Wetten, ik weet, wat he op Spoor hett. He glöövt, 


he kann den Arv vun Slytherin ganz alleen bi de Büx kriegen.“ 

He lach just so kort as smerig. Harry un Ron keken sik jiddelig an. Vör 
'n ruge, natte Muur bleev Malfoy stahn. „Wo weer dat nec'e Passwoort 
noch maal?“, fraag he Harry. 

„Äh -“, stamer Harry. 

„Ach ja, Echt-Bloot!“, full dat Malfoy wedder in un foorts gung 'n 
versteken Steen-Döör liesen op. Malfoy stapp dor rin un Harry un Ron 
achter em ran. 

De Siytheriners ehr Gemeenschoppsruum weer 'n lang ünnereerdsch 
Kaschott mit ruge Muurn, wo gröne Kugel-Lampen an Keden vun de 
Deek hungen. Unner ’n fein betelt Kamin-Sims gneester 'n apen Füür so 
vör sik hen. Un in dat Schummerlicht vun't Füür weern as so'n 
Scherensnitt - de Gesichter vun 'n Koppel Slytheriners to sehn, de op 
jümehr snittjerten Stöhls seten. 

„löövt hier!“, sä he to Harry un Ron un wies na 'n poor leddige Stöhl, 
de 'n beten wieder weg vun den Kamin stunnen. „Mien Vadder hett mi 
jüst wat schickt — ik haal dat maal eben.“ 

Neeschierig op dat, wat Malfoy jüm wiesen wull, setten sik Harry un 
Ron daal un versöchen so to doon, as wenn se dor to Huus weern. 

Duur nich lang un Malfoy keem mit 'n Zeitungs-Utsnitt in de Hand 
wedder trüch. Den heel he Ron ünner de Nees. „Hier, is wat to'n 
Högen!“, meen he. 

Harry schg, dat Ron sien Ogen wiet oprieten dä. Gau hatr he den 
Utsnitt leest, wrung sik 'n Lachen ut ’n Hals un lang em denn na Harry 
röver. 

Dat weer utsneden ut de Propheten Narichten: 


MANN VUN'T TÖVERMINISTERIUM VÖR 'T BRETT 


Arthur Weasley, de Baas vun't Amt for Missbrunk vun Muggel-Artefakten, heit 
vundaag 'n Geldstraaf vun 50 Galleonen opbrummt 

feregen, wieldat he 'n Muggel-Wagen vertövert hett. 


Lucins Malfoy, de t0't Kuratorium vun Hogwarts School för Hexeree un Töveree 
hören deit, wo de vertövert Wagen vör 'n poor Maand for 'n Malöör sorgt hett, will, 
dat Arthur Weasley sien Baantje trüchgiffl. 


„Arthur Weasley heit dat Ansehn vun’'t Ministerium in 'n Schiet trocken“, heit 
Lucins Malfoy uns Reporter verkeloort, „he is de verkehrte Mann for 't Utklamiüstern 


‘ 


vun Gesetzen un sien lachhaftig Muggel-Schuul-Geserz schull stantepe streken warrn.“ 

Arthur Weasley weer in de Angelegenheit nich to snacken, man sien F'ro sd to de 
Reporters, se schullen sehn, dat se Land gewinnen, anners wöör se jüm den Familien 
Ghul op 'n Hals jagen. 

„Na?“, fraag Malfoy ganz jieprig, as Harry em den Utsnitt trüchlang, 
„is dat nich 'n feinen Jux die?“ 

„Ha Ha“, lach Harry koolt. 


„Arthur Weasley hett so veel för de Muggels över, dat he man lever 
sien Töversteken tweibreken un ook 'n Muggel waren schull“, meen 
Malfoy minnachtig, „so as düsse Weasleys sik beren doot, schull 'n gor 
nich denken, dat de vun Echt-Bloot sünd.“ 

Ron - oder beter - Crabbe sien Gesicht weer reinweg ut de Fassong, 
so weer he in Raasch. 

„Wat is loos mit di, Crabbe?“, bell Malfoy em an. 

„Buukpien“, grummel Ron. 

„Na, denn na de Kranken-Statschoon mit di un pedd dat Drecks- 
Bloot-Volk dor baven vun mi düchtig in'n Moors!“, gnicker Malfoy. 
„Also, wunnert mi bloots, dat in de Propheten Narichten noch nix Över 
de Överfäll hier bi uns stahn hett“, dach he luut na, „ik nehm an, dat 


Dumbledore de Saak doot swiegen will. Se smiet em doch ruut, 

wenn dat nich bald ophören deit. Mien Vadder hett al jümmers seggt, 
Dumbledore is dat Leegste, wat de School passeren kunn. He mag Lüüd, 
de vun Muggels afstammen doot. ’n anstännigen Direkter harr nienich 


so'n Moorskruper as düssen Creevey hier rinlaten.“ 


Malfoy speel Fotos knipsen un aap Colin na, grulig, man akraat: 
„Potter kann ik 'n Bild vun di hebben? Krieg ik 'n Autogramm vun di? 
Kann ik di de Schoh licken, bitte, Potter?“ 


He nehm sien Arms wedder daal un munster Harry un Ron. 
„Wat is loos mit jo twee beiden?“ 


Dat duur veel to lang, betdat Harry un Ron sik 'n Grientje afquäält 
harrn, man dat leet so, as wenn dat Malfoy lang. Villicht weern Crabbe 


un Goyle jümmers 'n beten swoor vun Kapee. 


„De hillige Potter, de Fründ vun uns Drecks-Bloot Volk“, meen 
Malfoy wat langtöögsch, „is noch so een, de nich weet, wat sik för 'n 
richtigen Töverer höört. Anners wöör he doch nich mit düsse hoochnesig 
Granger, dat Drecks-Bloot, rümlopen. Un denn hoolt de Lüüd em ook 
noch för den SIytherin-Arv.“ 


Harry un Ron helen de Luft an un töven: Förwiss wöör Malfoy jüm 


glieks seggen, dat he dat sülvst weer. Man denn 


„Wenn ik doch bloots wuss, wokeen dat is“, sä Malfoy ballstürig, „ik 
kunn doch helpen.“ 


Ron maak sien Mund op, dat Crabbe noch dösiger keek as anners. 
To'n Glück worr Malfoy dat nich wies, man Harry, de fix an't Simmeleren 
weer, meen: „Büst du di denn nix vermoden, wokeen achter de Anslääg 


steken deit?“ 


„Du weetst doch, dat ik dat nich weet. Wo faken mutt ik di dat denn 


[I 


noch seggen?!“, gung Malfoy op em daal. „Un Vadder will mi nix över 


dat letzt Maal vertellen, as de Grulig Kamer op weer. 

Kloor, dat is föftig Johr her, weer also ook vör sien Tiet, man he weet 
dor allens över. Un he seggt, se hoolt dat allens ünner de Deek un ik maak 
mi verdächtig, wenn ik dor to veel över weet. Man een Saak weet ik: As 
de Grulig Kamer dat letzt Maal op weer, is 'n Drecks Bloot sturven. Un 
ik much wetten, dat is bloots 'n Fraag vun de Tiet, betdat dütmaal wedder 
een vun jüm ümbröcht warrt - will höpen, dat dat düsse Granger is“, sä 
he un harr dor sien Freid an. 

Ron ball Crabbe sien Slachter-Fuust tohoop. Harry sehg dat un dach, 
dat kunn jüm villicht verraden, wenn Ron Malfoy een op 't Muul dösch. 
Dorüm keek he Ron scharp an un sä: „Weetst du, wat se den, de dat letzt 


Maal de Kamer opmaakt hett, faat kregen hebbt?“ 


„O ja ... eendoont, keen dat ween is, he is vun de School smeten 


wotrrn“, meen Malfoy, „sitt aver förwiss noch in Askaban.“ 
„Askaban?“, fraag Harry verbaast. 


„Askaban dat Töverer-Kaschott, Goyle“, anter Malfoy - un kunn 't 
meist nich glöven, „ehrlich, wenn du noch 'n beten langtöögscher weerst, 
wöötrst du trüchootrs lopen.“ He jackel hibbelig in sien Stohl hen un her 
un meen: „Vadder hett mi jümmers vermahnt, ik schull mi betähmen un 
den Siytherin-Arv man maken laten. He meen, de School müss rein maakt 
warrn vun dat Drecks-Bloot-Volk, man ik schull mi dor nich 
rinmengeleren. Natürlich hett he totiets ’n Barg an’n Hals, ji mööt weten, 
dat Töverer-Ministerium hett verleden Weck uns Herrenhuus op 'n Kopp 
stellt.“ Harry versöch, mit Goyle sien dösig Visaasch bedröövt to kieken. 

„Ja ...“, sä Malfoy, „to'n Glück hebbt se nich veel funnen. Vadder hett 
nämlich 'n poor Swatte-Magie-Saken, de düchtig wat weert sünd. Man wi 


hebbt to'n Glück uns egen geheme Kamer ünner 'n Salong -“ 

„Ho!“, weer vun Ron to hören. 


Malfoy luur na em. Harry ook. Ron leep root an, sogor sien Hoor. 
Een kunn' meist nich marken, man sien Nees wotr ook länger - jümehr 
Stunn weer üm. Ron worr wedder Ron. Un Harry, den he ganz bang 


ankeck, worr wedder Harry. 
Beid stunnen op. 


„Bruuk wat för mien Maag“, grummel Ron un ahn ook bloots noch 
een Woort to seggen, susen de beiden af. Dör den langen Slytherin- 
Gemeenschoppsruum, op de natte Muur to, witschen den Gang langs un 
höpen, dat Malfoy nix wies worrn weer. Harry föhl, dat he in Goyle sien 
Quadraatlatschen al an't Hen-un-Her-Rutschen weer. He worrja nu 
wedder lütter un müss dorüm sien Umhang tohoop raffen. Se rabackern 
de Trepp na de Grote Ingangshall hooch, wo 'n dat Pultern ut dat Schapp 
nich överhören kunn, wo Harry un Ron ja Crabbe un Goyle 
tinsparrt harrn. Se leten chr Schoh vör dat Schapp stahn un jachtern 
hooch na 't Klo vun de Muulsche Myrte. 

„Na ja, weer ja nich allens wegsmeten 'Tiet“, quüch Ron un maak de 
Klo-Döör achter sik dicht, „ik weet, dat wi jümmers noch nich 
ruutfunnen hebbt, wokeen de Överfäll maakt hett. Man morgen warr ik 
Vadder schrieven, dat he bi Malfoys noch maal ünner den Salong 
nakieken schall.“ 

Harry keek in den tweien Spegel. He schg wedder so as vörher ut. He 
sett sien Brill op de Nees un Ron baller gegen de Döör vun Hermine chr 
Kabin. 

„Hermine kaam ruut, wi hebbt di 'n Barg to vertellen.“ 

„Haut afl“, kunnen se ehr quieken hören. 

Harry un Ron keken sik an. 

„Wat is loos?“, wull Ron weten, „du büst doch nu ook wedder so as 


vörher, oder? Wi sünd dat op jeden Fall ...‘“ Doch op maal keem de 
Muulsche Myrte dör de Klo-Döör gleden. 

„löövt, bet ji dat scht!“, sä se, „dat is so wat vun gräsig!“ 

De Döör gung op un Hermine keem ruut. Se weer an't Snuckern un 
harr ehrn Umhang över 'n Kopp trocken. 

„Wat is mit di? Hest du jümmers noch Millicent ehr Nees oder so?“ 

Hermine leet den Umhang fallen un Ron tucks so gau trüch, dat he 
gegen dat Waschbecken baller. 

Ehr Gesicht weer man een swatt Fell. Ehr Ogen weern geel un ut ehr 
Hoor keken lange spitze Ohren ruut. „Dat weer 'n K-Kattenhoor!“, huul 
Hermine loos, „M-Millicent Bulstrode m-mutt 'n Katt hebben! Un mit 
den Drunk dörf 'n sik doch nich in Deerten mit verwanneln.“ 

„Ohal“, sä Ron. 

„Dor warrt se di aver böös triezen!“, frei sik op maal Myrte. 


„Is al goot, Hermine“, gung Harry dor gau twüschen, „wi bringt di na 
de Kranken-Statschoon, Madam Pomfrey fraagt nich veel...‘“ 


Dat duur ganz schöön lang, chr se Hermine so wiet harrn, vun't Klo 


to kamen. Mit ehr gucheln Lachen maak de Muulsche Myrte jüm Been. 


„lö6Ö6v man, betdat se all ruutfunnen hebbt, dat du ook 'n Steert hest!“ 

- KAPITEL DÖRTEIHN - 


Dat heel geheme Diarium 


Hermine müss 'n poor Weken op de Kranken-Statschoon blieven. As 
de annern na de Wiehnachtsferien trüchkemen, geev dat veel Snackeree, 
worüm se woll krank weer. All dachen se natürlich, dat se överfullen un 
angrepen worrn weer. Un all neeslang spazeren Schölers op de Kranken- 
Statschoon rüm un se luren, dat se man bloots maal wat vun ehr to sehn 
kregen. So pack Madam Pomfrey also chrn Vörhang wedder ut un hung 
em üm Hermine ehr Bett rüm. Se wull ehr vör de Schann bewohtren, dat 


de annern ehr mit de Fell-Visaasch to sehn kregen. 


Harry un Ron besöchen ehr Avend för Avend. As de Unnerricht 


wedder loos gung, bröchen se ehr ook de Schoolarbeiten mit. 


Wenn mi so'n Kattenboort wussen weer, denn harr ik mi eerstmaal 
b2] 3 
Ferien vun't Lehren geven laten“, meen Ron, as he cen Avend 'n Stapel 


Böker op Hermine ehrn Nachtdisch leggen dä. 


„Sabbel keen Dummtüüg, Ron, ik mutt doch in de School mitkamen“, 
anter Hermine kandidel. Ehr gung dat nämlich al veel beter, wo ehr 
Gesicht nu wedder nakelt un schier un ahn Hoor weer un ehr Ogen 
bilütten wedder bruun wortn. „Ji hebbt keen nee’e Sporen funnen, 
oder?“, swiester se denn achteran, so dat Madam Pomfrey dat nich 
mitkreeg. 


„Nix“, sä Harry düüster. 


„Ik weer mi so seker, dat is Malfoy“, preester Ron för wiss to'n 


hunnertsten Maal. 

„Wat is dat denn?“, wull Harry weten un wies op 'n gollen Kott, de in 


Hermine ehr Küssen steek.‘“ 


„Bloots 'n Gode-Beterungs-Kort“, anter Hermine un versöch, ehr to 
versteken. Man Harry weer to gau. He trock ehr ruut, klapp ehr op un 


lees ehr luut vör. 


„För Hermine Granger, dat du fix wedder op de Been kümmst, dat 
wünscht di dien Schoolmeister Perfesser Gilderoy Lockhart, Orden vun 
Merlin - Drütte Klass, Ehren-Lidmaat vun de Liga gegen Düüster 
Machten un fiefmaal vun de ‚Bunte Hex' den ‚Pries för dat scharmanteste 


Lachen.“ 
Ron keek Hermine gallig an. 


„Du slöppst mit düsse Kort ünner dien Küssen?“ Man Hermine müss 
nich antern, denn Madam Pomfrey keem mit de Nacht-Medizin 


röverwelht. 


„Lockhart is de gröttste Smeerlappen, den de Minsch sik vötstellen 
kann, oder?“, meen Ron to Harry, as se vun de Kranken-Statschoon 
weggungen un de Treppen na 'n Gryffindor-Torn hooch stappen. Snape 
harr jüm so veel Schoolarbeit opgeven, dat Harry dach, chr he chr trecht 
harr, wöör he al in de sösste Klass gahn. Ron vertell Harry jüst, dat he 
Hermine noch fragen wullt harr, woveel Rottensteerten in den Hoor-to- 
Barg-stahn-Drunk rinhöört, as sein de Etaasch Över jüm een 
bullerballern hören. „Dat is Filch“, mummel Harry. Se susen de Trepp 
hooch, schulen sik un maken lange Ohren. 

„Du glöövst doch nich, dat dor al wedder 'n Överfall weer?“, fraag 
Ron ganz hibbelig. 

Se rögen sik nich, man luustern nipp un nau Filch to, de heel füünsch 
weer. 

„... SOgor noch mehr Arbeit för mil De ganze Nacht feudeln, as wenn ik 
nich noog to doon heff. Nee, nu is de Buck fett! Ik gah na Dumbledore...“ 

He gung den Gang langs, sien Schreed worrn lieser un denn hören se, 


al wat wieder weg, ’n Döör knallen. 

Se spickeleren üm de Eck rüm. Leet so, as wenn Filch as jümmers op 
sien Kiekut ween weer. Se weern maal wedder an de Stä, wo dat mit Fro 
Norris malöört weer. Se kregen foorts spitz, worüm Filch so rümpultert 
harr. 'n groot Water-Pool stunn op den halven Gang, un dat schg ut, as 
wenn dor jümmers noch Water ünner de Döör vun 't Klo vun de 
Muulsche Myrte ruutleep. Nu, wo Filch ophöört harr mit Bölken, kunnen 
se de Muulsche Myrte ehr Barmen hören, dat vun de Klo-Muurn 


trüchklung. 
„Wat is denn mit ehr loos?“, wull Ron weten. 


„Wi kiekt maal nal“, sloog Harry vör. Se trocken ehr Umhäng över de 
Enkels hooch un stappen dör den Water-Pool röver na de Döör, wo 'n 


‚IWEI-Schild an bummel, un gungen rin. 


De Muulsche Myrte weer luder un düchtiger an't Blarren, as se dat 
jemaals daan harr. Schg ut, as wenn se sik in ehr Kabin versteken harr. 
Dat weer düüster op 't Klo, denn dat ganze Water, dat ook de Muurn un 
den Bodden pladdernatt maakt harr, harr ook de Tallig-Lichten 


versapen. 
„Myrte, wat is mit di?“, gung Harry op ehr to. 
„Keen is dor?“, snücker Myrte ganz elennig, „wüllt ji ook noch wat na 
mi smieten?“ 


Harry stapp na ehr Kabin röver: „Woso schullen wi wat na di 
smieten?“ 

„Wat fraagst mi dat!“, schree se un keem mit 'n nee'en Pülsch Water 
ruut ehr Kabuff. „Ik kümmer mi jüst um mien egen Kraam, dor kummt 
een un finnt dat lustig, mit 'n Book na mi to smieten ...“ 

„Lo’n Glück kannst du dor ja nich bi to Schaden kamen, wenn cen 
wat na di smieten deit“, sä Harry dröög, „ik meen, dat geiht doch eenfach 


so dör di dör, oder?“ 


Dat harr he man lever nich seggen schullt. Myrte pluuster sik op un 


gill: „Kaamt man all her! Laat uns doch maal'n beten Böker na Myrte 

smieten! Se markt dor ja nix vun! 


Teihn Punkte, wenn ehr dat dör 'n Maag geiht, föftig för dör ehrn 
Kopp! Ja, ja, ha ha ha! Wat hebbt wi lacht — ik finn dat gor nich lustig!“ 


„Wokeen hett denn Överhaupt wat na di smeten?“, wull Harry nu 
weten. 

“Weet ik doch nich! Ik sitt jüst ganz kommodig in't Knee vun mien 
Klo un simmeleer so'n beten över den Dood, dor fallt dat direktemang 
dör mien Kopp dör“, vertell Myrte un stier jüm an, „dat liggt dor achtern, 
is klöternatt!“ 

Harry un Ron keken ünner den Handsteen. 'n lütt dünn Book leeg 
dor. Dat harr 'n schabbig swatten Deckel un weer jüst so natt as dat ganze 
Klo. Harry gung wat neger ran un wull dat hoochbören, man op maal 


lang Ron na Harry sien Arm un heel em fast. 
„Wat is?“ 
„Büst du mall?“, blaff Ron em an, ‚„amenn luurt dor 'n Gefohr.“ 


„n Gefohr?“, lach Harry em ut. „Höör op, woso schull dat gefährlich 
ween?“ 

„Dor schasst di wunnern“, gung Ron gegen em an un bekeck sik dat 
Book lurig vun all Sieden, „welk vun de Böker, de dat Ministerium insackt 
hett - Vadder hett mi dat vertellt, dor weer een mank, dat hett dide Ogen 
utbrennt. Un all, de Een Töverer sien Sonetten leest hebbt, hebbt vun 
dor an chr Leven lang bloots in Limericks snackt. Un 'n ole Hex in Bath, 
de harr 'n Book, wo cen nienich ophören kann mit Lesen! Dor musst du 
mit de Nees in’'t Book rümlopen un kannst allens bloots noch mit een 


Hand maken. Un —“ 
„Is al goot, ik heff al verstahn!“, gung Harry dortwüschen. Dat lütte 


Book leeg eenfach so op 'n Footbodden un weer dörweckt. 
„Liekers. Wenn wi uns dat nich ankieken doot, kaamt wi nich wieder“, 
weern sien Wöör, as he sik ünner Ron sien Arms daalböög un dat Book 


hoochnehm. 

Harry sehg foorts, dat weer 'n Diarium un de verschaten Johrstall op 
'n Deckel vertell em, dat Book weer föftig Johr oolt. He wull mehr weten 
un sloog dat Book op. Op de cerste Siet kunn he man jüst den Naam 


lesen. „T.S. Riddle“ stunn dor in verlopen Dint. 


„lööv maall“, överlegg Ron, de suutje neger kamen weer un Över 
Harry sien Schuller keck, „ik kenn den Naam ... T.S. Riddle hett vör föftig 
Johr 'n Medallje för Verdeensten üm de School kregen.“ 


„Wo üm allens in de Welt weetst du dat al wedder vun?“, fraag Harry 


verbaast. 


„As Straafarbeit hett Filch mi de Medallje tominst hunnert maal 
wienern laten“, anter Ron jiddelig, „dat is de Medallje, op de ik 'n dicken 
Qualster Snicken speet heff. Wenn du een Stunn lang so'n Snottenkraam 
vun 'n Naam wienert hest, denn kannst di dor later ook noch goot op 
besinnen.“ 

Harry puul de natten Sieden ut'nanner. Man dor stunn nix op. Dor 
weer nich de lierlüttste Spoor, dat dor maal een wat rinschreven hart, nich 
maal: „Tante Frieda chr Geburtsdag“, oder „halvig veer na'n 
Kusenklempner““. 

„He hett dor nienich wat noteert“, meen Harry wat trurig. 

„Much bloots weten, worüm dat een wegspölen wull?“, wunner sik 
Ron. 

Harry dreih dat Diarium üm. Achtern stunn de Naam vun'n 
Zeitungshöker in de Vauxhall Straat in London op. He mutt as Muggel 
op de Welt kamen sien“, dach Harry luut na. „Wenn he 'n Diarium in de 
Vauxhall Straat köfft hett, denn...“ 

„Dat helpt di ook nich veel“, meen Ron un sä liesen achteran: „Föftig 


Punkte, wenn du dat dör Myrte ehr Nees smeten kriggst.“ 


Man Harry steck dat in sien Tasch. 

Anfang Februar keem Hermine vun de Kranken-Statschoon un weer 
ehrn Kattenboort, ehr Fell un ehrn Steert wedder loos. Glieks den eersten 
Avend, dat se wedder in'n Gryffindor-Torn weer, wies Harry ehr T.S. 


Riddle sien Diarium un vertell ehr, woans se dat funnen harrn. 


„Oooch, dat kann 'n versteken Knööf in sik bargen“, weer sik 
Hermine foorts vermoden un weer schier ut de Tüüt. Se nehm dat in de 


Hand un bekeck sik dat nipp un nau. 


„Wenn dat Knööf in sik hett, denn sünd de aver goot versteken“, sä 
Ron, „villicht is dat ja ’n schüchtern Diarium. Ik weet nich, worüm du 
dat nich eenfach wegsmieten deist, Harry.“ 

„Ik much geern weten, worüm dat een wegsmeten hett!“, anter Harry. 
„Un ik harr dor ook nix gegen, wenn mi een vertellt, för wat Riddle 'n 
Medallje för Verdeensten üm de School kregen hett.“ 

„Kann för allens Mögliche ween“, simmeleer Ron, „villicht hett he 
dörtig TKPs int Töver-Tüügnis kregen oder 'n Schoolmeister vör 'n 
Mörderkraak rett. Villicht hett he Myrte üm de Eck bröcht un dormit all 


'n Gefallen daan ...“ 

Harry schg, dat sik in Hermine ehr Gesicht nix röög un wuss, dat se 
datsülvige dach as he. 

„Wat is?“, wull Ron weten un keek vun een na ’n annern. 

„Na ja, de Grulig Kamer is vör föftig Johr opmaakt wortn, oder“, 
räsoneer Harry, „dat hett Malfoy vertellt.“ 

„Ja...“, versöch Ron mittodenken. 

„Un düt Diarium is föftig Johr oolt“, trummel Hermine hibbelig mit 
ehr Fingers op dat Book. 

„Na un?“ 


„Ron! Opwaken!“, gung Hermine em an, „wi weet, dat de, de vör 
föftig Johr de Grulig Kamer opmaakt hett, dor för vun de School flagen 
is. Wi weet, dat T.S. Riddle vör föftig Johr 'n Medallje för Verdeensten 
kregen hett. Wat is, 

wenn he de Medallje dorför kregen hett, dat he den Slytherin-Arv faat 
kregen hett. Sien Diarium kann uns villicht allens verraden: Woneem de 
Kamer is, woans 'n chr op kriggt un wat dor för 'n Kreatur in leven deit. 
De, de achter de Anslääg stickt, wull förwiss nich, dat dat Book hier so 
rümliggen deit. Stimmt dat oder heff ik Recht?“ 


„Fein utklamüüstert, Hermine!“, anter Ron, „de Saak hett bloots een 


Haken: Dot steiht nix binnen in düt Diarium.“ 
Man Hermine trock ehrn Töversteken ut de Tasch. 
„Villicht is dat 'n Dint, de een nich sehn kann!“, swiester se. 


Se tipp dreemaal op dat Diarium un sä: „Aparecium!“ Nix passeer. 
Man Hermine maak eenfach wieder. Se schoov ehr Hand wedder in ehr 
Tasch un haal dor wat ruut, wat as ’n lüchen root Ratzefummel utsehg. 
„Dat is 'n ‚Wies-mi-dat'. Heff ik in de Diagon-Allee köfft“, verkloor se 
de beiden. 


Se rubbel mit Macht op den eersten Januar rüm. Wedder nix. 


„Ik segg doch, dor steiht nix binnen“, wiesnees Ron. „Riddle hett to 
Wiehnachten 'n Diarium kregen un harr keen Lust, dor wat 


rintoschrieven.““ 


Harry wuss sülvst nich, worüm he Riddle sien Book nich eenfach 
wegsmeet. Man nich bloots dat. Ook wenn he wuss, dat dat Diarium 
leddig weer, he greep dorna, ahn dat he dat mark, un bläder de Sieden 
üm, as wenn dor 'n Geschicht in stunn, de he to Enn lesen wull. Harry 
weer sik ook seker, dat he den Naam T. S. Riddle nienich vörher höört 
harr. Un doch weer he för em wichtig. Meist so, as wenn Riddle 'n Fründ 


ut sien Kinnertiet weer, den he 

meist vergeten harr. Man dat weer Dummtüüg. Ehr he na Hogwarts 


kamen weer, harr he nienich Frünnen hatt, dor harr Dudley al för sorgt. 


Liekers wull Harry mehr över Riddle ruutfinnen. So gung he den 
annern Dag in de Paus na de Pokaal-Stuuv un wull sik Riddle sien 
Medallje ankieken. De neeschierige Hermine un Ron, de an nix glöven dä 
un opletzt ook noch meen, he harr nu noog Pokale för sien ganz Leven 


sehn, weern mitkamen. 


Riddle sien blank wienert Gold-Medallje worr in ’n Eckschapp 
verwohrt. För wat he ehr kregen harr, stunn dor nich op („Wat goot, 
anners weer se noch grötter un ik müss dor jümmers noch op rüm 
wienern“, stöhn Ron). Man Riddle sien Naam stunn ook noch op 'n ole 
Medaille för Hööchstallerbest Töverkunst un op 'n List vun de 


Schoolsprekers. 


„Meist as Percy“, meen Ron un trock sien Nees kruus, as wenn em 
dat anekeln wöör. „Vertroonsschöler, Schoolspreker - evillicht ook noch 


jümmers de Beste in de Klass.“ 


„Du seggst dat, as wenn dat wat Leges weer“, anter Hermine 'n beten 


mucksch. 


De Sünn harr nu al wedder 'n beten Knööf, wenn se op Hogwarts 
daalschien. Un in't Slott harr bilütten dat Höpen weddder de Bavenhand 
kregen. Siet de Saak mit Justin un Nick-mit-den-meist-affen-Kopp weer 
ook nüms mehr angrepen worrn. Un Perfessersch Sprout frei sik, dat se 
vertellen kunn, dat de Alruuntjes ehr Nücken kregen un veel för sik 


beholen, wat heet, dat ehr Kinnertiet bilütten vörbi weer. 


„Wenn se keen Pickel mehr kriegt, denn kann ik jüm wedder in 'n Pott 


planten“, kreeg Harry mit, as se dat cen 

Namiddag Filch vertellen dä, „denn duurt dat nich mehr lang, dat wi 
jüm afsnieden un smoren köönt. Denn hebbt Se Ehr Fro Norris bald 


wedder.“ 


Villicht harr de Slytherin-Arv ja sien oder ehr Nerven verloren, dach 
Harry. Dat müss ja ook jümmers gefährlicher warrn, de Grulig Kamer op 
to maken, wo se in de School doch nu all so lurig un op 'n Kiwief weern. 
Villicht wöör sik dat Beest, wat dat ook ween much, jüst in den Momang 


henleggen un maal wedder föftig Johr Winterslaap holen... 


Ernie Macmillan vun de Hufflepuffers weer dat nich so mit. He weer 
dor nich vun aftobringen, dat Harry schüllig weer un sik in'n Duelleer- 
Vereen ‚verraden‘ harr. Un Peeves weer dor ook keen Help bi. He düker 
bloots jümmers wedder in de vullen Gäng op un sung „Oh, Potter, du 


Otter“, un nu danz he dor ook al to. 


Gilderoy Lockhart dach woll, he alleen harr dorför sorgt, dat Sluss mit 
de Överfäll weer. De Gryffindorers stellen sik för Verwanneln op, dor 
kreeg Harry tofällig mit, as Lockhart dat Perfessersch McGonagall 
vertell. 

„Ik glööv nich, dat wi noch mehr Maleschen kriegt, Minerva“, sä he 
ehr un tipp op sien Nees, as wenn he wat ahnen dä. „Ik glööv, de Kamer 
is nu för alltiet dicht. Dat Aas-Beest mutt wusst hebben, dat ik em 
jichenswenn maal bi de Hammelbeen krieg. Dat weer plietsch vun em, 
dor nu mit optohören, ehr ik op em daalgahn kann. 

Wi möööt sehn, dat wi hier in de School wedder op anner Gedanken 
kaamt. Wi bruukt wat, dat wi nich jimmers an de Överfäll denken mööt. 
Ik will dor nu nich wieder över snacken, man ik glööv, ik weet dat 
Richtige...“ 

He tipp sik wedder an de Nees un strüffel af. 


Woans Lockhart för gode Luun in de School sorgen wull, worrn se 
an'n 14. Februar wies. Harry harr wenig Slaap kregen, denn an'n Avend 


vörher harr sien Quidditsch-Training so lang duurt. Un so weer he 

al meist 'n beten laat, as he na 't Fröhstück in de Grote Hall daalsusen 
dä. För 'n Ogenblick dach he, he harr sik in de Döör versehn. 


De Wannen weern vull mit grote, hellrosa Blomen. Leger noch. 
Konfetti vun lütte Papierharten snee vun de hellblaue Deck. Harry gung 
na den Disch vun de Gryffindorers röver. Ron huuk dor un keck, as wenn 
he glieks speen wull un Hermine leet, as wenn se in een Tuur gnickern 


kunn. 


„Wat is hier denn loos“, fraag Harry jüm, sett sik daal un puul Konfetti 
vun sien braden Speck. 

Ron wies na den Schoolmeisterdisch un funn dat woll so gräsig, dat 
sien Tung nich mitmaken wull. Lockhart, mit ’n hellrosa Umhang üm, de 
to de Blomen un dat Konfetti pass, weiharm för Roh. De Schoolmeisters 
seten blangen em mit Gesichter as ut Steen. Vun dor, wo he seet, kunn 
Harry sehn, dat Perfessersch McGonagall ehr Backenmuskeln tucken 
dään. Snape keck ut de Wäsch, wenn em jüst een 'n ganzen Beker mit 
Skel-Wass in 'n Hals gaten harr. 

„Ik wünsch jo 'n schönen Valentins-Dag!“, reep Lockhart, „un ik 
much de söss-un-veertig Lüüd vun jo velen Dank seggen, de mi Korten 
schreven hebbt! Un ik heff mi dacht, dat ik jo vunmorgen ecenfach 'n 
beten överraschen do - un dat kummt noch beter.“ 

Lockhart klapp in de Hannen un dör dat Door na de Ingangshall 
marscheren ’n Dutz grantig Purksen rin. Man dat weern nich cenfach 
Purksen, nee, Lockhart harr jüm fein mit gollen Flögels un Harpen 
utstaffeert. 

„Dat sünd mien leven Postilljons d’Amour!“, strahl Lockhart, „se 
warrt vundaag dör de School strieken un jo Valentins-Kumpelmenten 


utbringen. Man dat is noch lang nich allens. Un ik bün mi seker, dat mien 
Kollegen dorbi 

mitmaken doot. Worüm fraagt wi nich Perfesser Snape, wat he uns 
wiesen deit, woans een 'n Leevsdrunk broon deit! Un wenn wi dorbi sünd, 
Perfesser Flitwick weet mehr as jeedeen Töverer, den ik kenn, woans 'n 


de Lüüd 'n Leevs-Storm in’'t Gemööt tövern kann, de listige Fent!“ 


Perfesser Flitwick heel sik de Hannen vör 't Gesicht un Snape keck, 


as wenn he den eersten, de em na den Leevsdrunk fragen dä, vergiften 


wull. 


„Bitte, Hermine, segg, dat du nich een vun de söss-un-veertig büst!“, 
wull Harry vun ehr weten, as se ut de Grote Hall ruutgungen. Hermine 
anter aver nich. Se harr dat op maal hild un söch in ehr Tasch na den 


Stunnenplaan. 


Den ganzen Dag över stunnen jümmers wedder de Purksen op 'n Süll 
vun de Klassen, vermellen Valentinsgröten un maken de Schoolmeisters 
ganz füünsch. Later an'n Namiddag, de Gryffindorers gungen jüst för 
Töverkunst de Trepp hooch, haal een vun jüm Harry in. 

„He, du! Arry Potter!“, gung em 'n besünners grantigen Purks an un 


rüüm sik mit sien Musikknaken den Weg na Harry free. 


Harry steeg de Hitt in 'n Kopp. Wenn he dor bloots an dach, dat he 
vör 'n Koppel Schölers ut de cerste Klass, wo tofällig ook Ginny Weasley 
mank weer, 'n Valentins-Kumpelment annehmen schull. He versöch 
uttobüxen. Man de Purks sloog sik meern dör de Schölers dör, hau den 
een oder annern vör't Schienbeen, un Harry harr noch keen twee Schreed 


daan, dor harr he em al inhaalt. 


„Ik heff hier 'n Musik-Kumpelment för Arry Potter - persönlich!“, 


verkünn he un plink op sien Harp 'n Musik, de legen Kraam ahnen leet. 
„Nich hier!“, ziers Harry un versöch wedder uttoneihen. 


„Still stahn!“, grummel de Purks, grapsch na Harry sien Tasch un 


trock em trüch. 

„Laat mi loos!“, gnurr Harry un versöch, sik loos to rieten. 


Dat maak „Ratsch!“ un sien Tasch weer twei. Böker, Töversteken, 
Pergament un Posensteel klabastern op 'n Bodden un över dat 
Dör'nanner gung ook noch sien Dintenfatt in Schören. 

„Wat is hier loos?“, de kole, scharpe Stimm vun Draco Malfoy. As 
wenn de Düvel achter em ran weer, stopp Harry sien Bickbeernmoos in 
de tweireten Tasch. He wull bloots weg, chrdat Malfoy sien Valentins- 
Musik Kumpelment mit anhören kunn. 

„Wat is mi dat för ’n Spiktakel hier“, höör he ’n anner Stimm seggen, 
de he kennen dä. Dat weer de vun Percy Weasley. 

Harry wuss nich, wat he dä un wull afsusen, aver de Purks heel em 
an't Knee fast un he full hen. 

„Na also“, meen de Purks, de nu op Harry sien Enkel seet, „hier is 
dien Musik-Kumpelment: 

Sien Ogen so gröön as ’n frisch pökelt Pogg, 

Sien Hoor is so swatt as de Nacht, 

Ik wünsch, he weer mien, 

Denn he is op 'n Kien, 

Den Düüstern Lord över an Macht.“ 

Harry harr all dat Gold vun Gringotts dorför geven, wenn he sik 
stantepe harr in Luft oplösen kunnt. He versöch, so as de annern, doröver 
to lachen un rappel sik wedder op. Sien Fööt weern vun den Purks sien 
Gewicht inslapen. Percy Weasley da, wat he kunn, de Schöler ut'nanner 
to drieven. Bi 'n poor vun jüm lepen de Tranen, so harrn se lacht. 

„Wiedergahn! Wiedergahn! Loos, af in jo Klassen! Dat hett al vör fief 
Minuten pingelt!“, sä he un stött 'n poor vun de jüngern Schöler an, dat 


se sik op 'n Padd maken, „dat gellt ook för di, Malfoy.“ 

Harry keek na em röver un kreeg mit, dat he sik daal böög un wat 
funnen harr. Mit 'n höhnsch Grienen wies Malfoy Crabbe un Goyle, wat 
he dor hoochhaalt harr. Un Harry wuss, dat se Riddle sien Diarium harrın. 

„Geev dat wedder her!“, sä Harry ruhig. 


fe 


„Schall mi maal verlangen, wat Potter dor rinschreven hett!“, meen 
Malfoy, de de Johrstall op den Ümslag gor nich wies worrn weer un nu 
dach, dat he Harry sien Diarium in de Hand harr. De Lüüd ümto sään 
keen Woort. Ginny keek ganz verbiestert vun dat Diarium na Harry un 


wedder retuur. „Geev dat trüch, Malfoy!“, bestimm Percy streng. 


„Wenn ik dor rinkeken heff!“, anter Malfoy un weiharm mit dat Book 


op Harry to. 


Percy sä: „Ik as Vertroonsschöler —“, man Harry harr de Nees vull. 
He haal sien Töversteken ruut un bölk: „Expelliarmus!“, un akraat so, as 
Snape Lockhart sien Töversteken afnahmen harr, so mark Malfoy nu, dat 
dat Book ut sien Hand in de Luft susen dä. Mit 'n breet Grienen fung 
Ron dat op. 


[I 


„Harry!“, sä Percy luut, „keen Töveree op 'n Gang. Ik mutt dor 

Bericht vun geven, dat weetst du 


Man Harry weer dat eendoont. He harr Malfoy een utwischt, dat weer 
em fief Punkte minus bi de Gryffindorers jümmers weert. Malfoy weer 
böös in Raasch. Un as de lütte Ginny vörbigung un in ehr Klass wull, dor 
bell Malfoy ehr veniensch achteran: „Ik glööv nich, dat sik Potter över 


dien Valentins-Kumpelment düchtig freit hett!“ 


Ginny heel sik de Hannen vör 't Gesicht un witsch in chr Klass. Mit 
'n Knurren trock nu ook Ron sien Töversteken ruut. Man Harry heel em 
trüch, denn Ron schull nich noch maal de ganze Töver-Stunn lang 
Snicken speen. Eerst as se bi Perfesser Flitwick sien Klass 
ankamen weern, full Harry op, wat so gediegen weer. All sien Böker harrn 
de scharlach-rode Dint opsagen. Aver Riddle sien Diarium weer jümmers 


noch so schier as vörher, ehr dat Dintenfatt 


247 


tweibraken weer. He wull dat Ron wiesen, man de harr al wedder 
Arger mit sien Töversteken. Dor kemen grote lila Blubber-Blasen ruut un 


so kunn he sik üm nix anners kümmern. 


An düssen Avend gung Harry fröher as all de annern na Bett. 
Eerstmaal dach he, dat he dat nich verknusen kunn, wenn Fred un 
George ‚Sien Ogen sünd gröön as 'n frisch pökelt Pogg‘ sungen, un denn 
wull he sik Riddle sien Book noch maal wat genauer bekieken, un he wuss 


ja, dat Ron dach, dat weer wegsmeten Tiet. 


Harry seet op sien Himmelbett un bläder de blanken Sieden dör. Nich 
een, wo ook bloots 'n Spier scharlach rode Dint op weer. Denn haal he 
'n frischen Buddel ut sien Nachtschapp, düker sien Posensteel rin un leet 
wat op de cerste Siet vun't Diarium drüppeln. 

De Dint lüch eerstmaal 'n Sekunn lang hell un kloor op 't Papier, man 
denn, as wöör dat Papier ehr opsugen, weer se weg. Ganz jiddelig stipp 
Harry sien Posensteel noch maal in un schreev: „Mien Naam is Harry 


Potter.“ 


De schreven Schrift lüch eerstmaal op de Siet, man sack denn, ahn dat 
wat nableev, weg. Denn passcer endlich wat. Ut de Siet siepern, in ehr 


egen Dint, Wöör hooch, Wöör, de Harry nich schreven harr. 


„Hallo, Harry Potter. Mien Naam is Tom Riddle. Wo büst du bi mien 


Diarium kamen?“ 


Ook düsse Wöör sacken wedder weg, man nich, ehr Harry 


trüchschreven harr. 
„Jichenseen wull dat in't Klo daalspölen.“ 
Ganz jieprig luur he op Riddle sien Anter. 


„Wo goot, dat ik mien Erinnern op'n Oort un Wies opwohr, de länger 
holen deit as Dint. Denn ik heff jümmers wusst, dat dat Lüüd gifft, de 


nich wüllt, dat mien Diarium leest warrt.“ 

„Wat meenst du dor mit?“, klei Harry so hibbelig hen, dat he 
Dintenplacken op de Siet maak. 


„Ik meen, dat in düt Diartum mien Erinnern an gräsige Saken steiht. 
Saken, de doot swegen warrt. Saken, de op Hogwarts School för Hexerce 


un Töverce passcert sünd.“ 


„Dor bün ik jüst“, schreev Harry gau, „ik bün op Hogwarts un gräsig 
Saken sünd hier passcert. Weetst du wat över de Grulig Kamer?“ Sien 
Hart klabaster. Riddle sien Anter keem foorts, sien Schrift worr wat 


krakeliger, as wenn he dat hild harr to vertellen, wat he wuss. 


„Kloor weet ik wat vun de Grulig Kamer. In mien Tiet hebbt se uns 
vertellt, dat weer bloots 'n Legenn un dat geev ehr gor nich. Man dat weer 
lagen. In mien föft Johr dor is de Grulig Kamer opmaakt wortrn, un dat 
Beest hett 'n poor Schöler angrepen, opletzt sogor een ümbröcht. Ik heff 
den faat kregen, de ehr opmaakt harr un de is denn ja ook vun de School 
flagen. Aver de Rekter, Perfesser Dippet, hett sik so schaamt, dat so wat 
op Hogwarts passeert weer, dat he mi verbaden hett, de Wohrheit to 
vertellen. Se hebbt sik 'n Märken utdacht, dat de Deern ganz tragisch bi 
’n Malöör ümkamen is. Mi hebbt se ’n snuckelige blänkern Medallje mit 
'n poor feine inkarvt Wöör geven un mi wohrschaut, dat ik de Snuut 
holen schull. Man ik wuss, dat dat noch maal passeren kann. Un de, de 
de Macht harr, allens in Gang to bringen, is nich achter Trallen kamen.“ 

Harry harr dat so hild, em trüchtoschrieven, dat he meist dat 
Dintenfatt üumsmeten harr. 

„Dat is wedder passeert. Dree Överfäll hett dat geven. Un dat lett so, 
as wenn nüms weet, keen dor achter steken deit. Wokeen weer dat letzt 
Maal?“ 

„Wenn du wullt, kann ik di dat wiesen“, keem Riddles Anter, „man 
du bruukst mien Wöör nich glöven. Ik kann di in mien Erinnern an de 


Nacht, as ik em faat kregen heff, mitnehmen.“ 

Harry heel den Posensteel över dat Diarium. Wat meen Riddle 
dormit? Woans schull he in jichenseen sien Erinnern mit rin? He luur 
jiddelig na de Döör vun'n Slaapsaal röver, wo dat nu bilütten düüster 


worr. As he wedder in dat Diarium keek, weer dor 'n nee'e Naricht. 
„Ik warr di dat wiesen! Schall ik?“ 


'n Sekunnen-Spier lang bedach he sik un schreev denn bloots twee 


Bookstaven. 
SO 


As wenn 'n düchtige Bries vull Wind dör 't Book weihen dä, worr Siet 
för Siet ümblädert. In de Mitt vun 'n Juni Maand höör dat miteens op. 
Mit apen Mund schg Harry, dat sik dat Veer-Eck vun 'n dörteihnsten Juni 
miteens in 'n lütt Kiekschapp verwannelt harr. Mit bevern Hannen nehm 
he dat Diarium hooch un drück dat lütte Finster vör sien Oog. Un noch 
ehr he wuss, wat keem, kipp he na vörn. Dat Finster worr grötter, un he 
föhl, dat he ut sien Bett ruuthaalt un koppheister in een Warvel vun 


Farven un Schatten trocken wort. 


Denn harr he wedder Grund ünner de Fööt. Bevern stunn he dot, as 


sik de Schatten üm em rüm wedder in klore Biller verwanneln. 


He wuss foorts, neem he weer. Düsse kringelrunne Saal mit de slapen 
Biller an de Wand, dat weer Dumbledore sien Studeerstuuv. Man dat 
weer nich Dumbledore, de dor achter den Disch seet. Dat weer 'n 
schrumpeligen, klapprigen Töverer, de, bet op 'n poor witte Locken, 'n 
kahlen Kopp harr. He seet bi Tallig-Licht un lees 'n Breef. Harry harr em 


nienich vörher sehn. 


„Deit mi Leed“, sä he bevern, „ik wull hier nich so eenfach 
rinplatzen...“ 

Man de Töverer keek gor nich hooch. He lees wieder un trock sien 
Bless kruus. Harry stapp neger an den Disch ran un stamer: „Äh, ik gah 


denn eenfach, nich?“ 

De Töverer scheer sik ook nu noch nich üm em. As wenn he em noch 
nich maal höört harr. He dach, de Töverer weer doof. 

„Deit mi Leed, dat ik Se stöört heff, ik gah nu“, bölk he nu meist. 

Mit 'n Süüfzen fool de Töverer den Breef tohoop, stunn op, gung an 
Harry vörbi, ahn em ook bloots antokieken, un trock de Vörhäng an't 
Finster op. 

De Heven buten weer rubin-root; weer woll Sünnenopgang. De 
Töverer gung trüch na sien Disch, sett sik daal, dreih Dumens un keek 
na de Döör. Harry keck sik in de Studeerstuuv üm. Keen Phönix, keen 
sierpen Instrumenten. Dat weer Hogwarts, so as Riddle dat kennt hett. 
Denn de Töverer, den he nich kennen dä, weer de Rekter, aver nich 
Dumbledore. Un he, Harry, weer so wat as 'n lütt Phantom, dat de Lüüd 
vun vör föftig Johr nich sehn kunnen. 

Dat klopp an de Döör. 

„Kumm rin!“, sä de ole Töverer flau. 

'n Jung vun üm un bi sössteihn Johr keem rin un nehm sien stippelten 
Hoot af. Op sien Bost blänker dat sülvern Vertroonsschöler-Afteken. He 
weer veel grötter as Harry, man he harr jüst so pickenswatt Hoor. 

„Aha, Riddle“, sä de Rekter. 

„Se wullen mit mi snacken, Perfesser Dippet?“, anter Riddle nervös. 

„Gah sitten“, sä Dippet, „ik heff jüst dien Breef leest.‘“ 

„O“, sett sik Riddle hen un wrung sien Hannen. 

„Mien leve Jung“, fung Dippet fründlich an, „ik kann di nich över 
Sommer hier in de School laten. Dat geiht nich. Förwiss wullt du in de 
Ferien ook na Huus?!“ 

„Neel“, schoot dat ut em ruut, „ik wöör veel lever hier op Hogwarts 
blieven, statts trüch na dat- na dat...“ 


“Du leevst in 'n Muggel-Waisenhuus?“, fraag Dippet neeschierig. 

„In de Ferien, glööv ik? „Büst as Muggel op de Welt kamen?“ 
„nn Halv-Bloot“, verkloor he, „Vadder Muggel, Mudder Hex.“ 
„Un dien Öllern sünd beid...?“ 


„Mien Mudder is doot bleven, as ik op de Welt kamen bün. In’t 
Waisenhuus hebbt se mi vertellt, se hett jüst so lang leevt, dat se noch 
mien Naams seggen kunn. ‚Tom' na mien Vadder un ‚Solvor' na mien 


Grootvadder.“ 


Dippet snipp mit de Tung. He föhl mit em. „Ik hätt gern ‚n Utnahm 


maken kunnt, man so as dat opstunns utsüht. . .“ 


„Se meent, dat de Attacken nich ophöört“, wull Riddle weten un 
Harry föhl sien Hart puckern. He gung noch wat neger ran. He weer 


bang, he kunn wat verpassen. 


„Akraat dat meen ik“, sä de Rekter. „Mien leve Jung, du musst insehn, 
dat weer doch unvernünftig, wenn ik di verlöven wöötr, in de Ferien hier 
to blieven. Ik meen, na dat, wat jüst passcett is... de Dood vun de arme 
Deern ... in dien Waisenhuus büst du veel sekerer. In't Töverministerium 
överleggt se sogor, wat se uns School nich dicht maakt. Wi sünd dat - will 
maal seggen -, wo de Ungelegenheiten herkaamt, keen Stück neger kamen 


...““ Riddle maak grote Ogen. 


„Perfesser wenn ik den oder de bi de Büx krieg ... wenn mit allens 


Sluss weer...‘“ 


Wat wullt du dormit seggen?“, quiek Dippet un keem in sien Stohl 
hooch. „Riddle, wullt du dormit seggen, dat du dor wat vun afweetst?“ 


„Nee, Perfesser“, keem dat gau vun em. 


Man Harry weer sik seker, dat dat jüst so'n ‚nee' weer, as he dat to 


Dumbledore seggt harr. 


Dippet lehn sik in sien Stohl trüch. He harr op anner Naricht luurt. 

„Du kannst gahn, Tom...“ 


Riddle stunn op un gung ruut, Harry stapp achter em ran. Se gungen 
de Proppentreckertrepp daal un kemen dicht bi den Waterspee'er in den 
meist düüstern Gang ruut. Riddle bleev stahn, Harry ook. He luur, wat 
Riddle maak. He gruvel. He beet sik op de Lipp un legg sien Bless kruus. 
Denn, as harr he sik jüst wat beslaten, suus he loos. Harry gleed, ahn dat 
wat vun em to hören weer, achter em ran. Se harrn nüms sehn, betdat se 
in de Ingangshall ankemen, wo 'n groten Töverer mit lang, weihen, 


kastangelbruun Hoor un Boort vun de Marmortrepp reep: 
„Wat maakst du hier, wat strüffelst du hier so laat noch ‚rüm, Tom?“ 


Harry keek den Töverer mit apen Mund an. Dat weer keen annern as 
(de föftig Johr jünger) Dumbledore. „De Rekter wull mit mi snacken!“, 
verkloor em Riddle. 

„Na goot, denn af mit di in't Bett!“, si Dumbledore un stier em jüst 
so an, as Harry dat bloots to un to goot kennen dä. „Is beter, in düsse 
Tiet hier nich so veel op de Gäng rümtolungern. Nich, bet...“ 

Mit 'n deep Süüfzen sä he goot Nacht un trock af. Riddle keek em na, 
betdat he em nich mehr sehn kunn, un witsch denn de stenern Trepp daal 
direktemang na de Kaschotten, un Harry jümmers dicht achter em ran. 

„Schiet!“, dach Harry, denn Riddle bröch em nich na jichenscen 
versteken Gang oder Geheem-Tunnel, nee, bloots na dat Kaschott, wo 
he Töversluck-Ünnerricht bi Snape harr. De Fackeln brennen nich. Un 
as Riddle de Döör bet op 'n lütten Spleet dichtmaakt harr, kunn Harry 
bloots noch em vun achtern sehn. He stunn stockstief dor un luur na dat, 
wat buten op 'n Gang passeer. 

Harry harr dat Geföhl, dat se dor tominst een Stunn lang so stunnen. 
Allens wat he wies warrn kunn, weer Riddle, de - as wenn he to Steen 


worrn weer - dör den Spleet stier. Un jüst as Harry dat meist ‚n beten 

langwielig worr un he sik wünsch, dat he wedder na vundaag trüch 


kunn, dor höör he, dat sik buten vör de Döör wat rögen dä. 


Dor kruup een den Gang langs. He hööt, dat he, wokeen dat ook 
jümmers weer, an jümehr Versteek vörbigung. Riddle sleck - as 'n 
Schatten — ut de Döör ruut un em achteran. Harry harr vergeten, dat em 
nüms hören kunn, un tipptöhn achteran. 

Um un bi fief Minuten sleken se achter de Schreed an, bet Riddle 
miteens stahn bleev un den Kopp scheef heel, dat he wat hören kunn. 
Harry kreeg mit, dat dor 'n Döör opgnarsch un denn cen heesch an't 


Swiestern weer. 


„Kumm ... mutt di hier ruutbringen ... kumm nu af... in de Kist mit 
di.“ 

Dor weer wat in de Stimm, dat he goot kennen dä. Riddle jump 
miteens üm de Eck rüm un Harry kunn in 'n Düüstern bloots 'n Schatten 
vun 'n Breker vun Jung wies warrn, de vör 'n apen Döör huuk un blangen 
sik 'n grote Kist harr. 

„Goden Avend, Rubeus“, sä Riddle scharp. 

De Jung hau de Döör to un stunn op. 

„Wat maakst du denn hier, Tom?“ 

Riddle keem neger. 

„Dat is ut“, sä he, „ik mutt di mellen. Se snackt dorvun, dat se 
Hogwarts dicht maken mööt, wenn nich bald Sluss is mit de Attacken.“ 

„Wat meenst du?“ 

„Ik glööv nich, dat du een ümbringen wullst, man so'n Beest is keen 
goot Huusdeert. Ik nehm an, du hest dat bloots to'n Öven ruutlaten 

un... 


„Nienich hett dat een ümbröcht!“, keem dat vun den groten Jung, de 
trüchoors na de dichte Döör gung. Vun achter de Döör kreeg Harry 'n 


gediegen Ruscheln un Klickern mit. 

„Man to, Rubeus!“, gung Riddle wat neger op em to. „De Öllern vun 
de dode Deern kaamt morgen. Wenn Hogwarts överhaupt wat doon 
kann, denn is dat, dorför to sorgen, dat dat Beest, wat chr Deern 


ümbröcht hett, afmurkst warrt...“ 


„He weer dat nich!“, baller de Jung loos, dat he as Echo op den ganzen 


Gang to hören weer. „He wöör 't nienich doon! Nienich!“ 


„Gah dor weg!“, bestimm Riddle un haal sien Töversteken ruut. Vun 
sien Töverspröök worr de ganze Gang op een Slag flammenhell. De 
Döör achter den Breker vun Jung floog mit so'n Kawumm op, dat em 
dat gegen den Wand op de anner Siet hau. Un wat dor ruutkeem, leet 


Harry luut un gillen schreen, wat aver keeneen hören kunn. 


'n gräsig, groot un lang Lief mit överall Hoor un ’n Tüteree vun swatte 
Been, 'n Glören vun ganz veel Ogen un twee Grieptangen, de so scharp 
weern as Raseerklingen — Riddle heel noch maal sien Töversteken hooch, 
man dat weer to laat. Dat Dings smeet em eenfach üm un büx ut. Dat 
witsch op 'n Gang un weer weg. Riddle keem wedder op de Been un keck 
achteran. He nehm wedder sien Töversteken, man de grote Jung sprung 
op em to, grapsch sik den Steken, smeet em wedder üm un bölk: 
„NEEEEEEE!“ 


Vör Harry sien Ogen dreih sik allens un dat worr wedder düüster. 
Harry harr dat Geföhl, as wöör he fallen un mit ’n Bums lann he - all veer 
vun sik - op sien Himmelbett in den Gryffindor-Slaapsaal. Riddle sien 


Diarium leeg opslaan op sien Buuk. 


Noch ehrdat he wedder to Aten kamen kunn, gung de Döör op un 


Ron keem rin. 
„Dor büst du ja!“, sä he. 
Harry sett sik hen. He weer messnatt un bever. 
„Wat is loos?“, wull Ron weten un keek em banghaftig an. 


„Dat weer Hagrid, Ron. Hagrid hett vör föftig Johr de Grulig Kamer 


opmaakt.““ 

- KAPITEL VEERTEIHN — 


Cornelius Fudge 


Harry, Ron un Hermine wussen al lang, dat Hagrid leider, leider so 
veel för gräsig-grote Beester Över harr. In jümehr eerst Johr op Hogwarts 
harr he in sien lütt Kaat versöcht, 'n Draken groottotrecken. Un ook den 
abasig groten Hund mit dree Köpp, den he Plüschi döfft harr, wöörn se 
nich so gau vergeten. Un wenn Hagrid as Jung mitkregen hett, dat dor 
jichenswo in't Slott 'n Beest versteken weer, denn hett he - dor weer sik 
Harry seker förwiss allens doran sett, dat he sik dat maal bekieken kunn. 
Förwiss hett he dacht, dat weer schanneweert so'n arme Kreatur so lang 
intosparren un dat he dorför sorgen müss, dat se sik maal 'n beten de 
Been verpedden kunn. Harry kunn sik ook goot vörstellen, woans de 
dörteihnjohrige Hagrid versöcht harr, mit em an Halsband un Lien 
spazeren to gahn. Man dat wuss he jüst so wiss: Hagrid wull dor nienich 
een mit ümbringen. 

Weer al bald so, dat Harry sik wünsch, he harr nienich ruutfunnen, 
woans dat Diarium funkschoneer. Wedder un wedder müss Harry Ron 
un Hermine vertellen, wat he sehn harr - betdat he vun de Geschicht un 
vun de Snackeree achteran meist krank weer un dor bald afsluuts de Nees 
vun vull harr, denn dor suur doch jümmers bloots datsülvige ruut. 

„Villicht hett Riddle den Verkehrten faat kregen“, meen Hermine. 
„Villicht weer dat 'n anner Monster...“ 

„Woveel Monsters gifft dat hier woll, wat meenst du?“, fraag Ron 


mööd. 

„Wi hebbt jümmers wusst, dat Hagrid vun de School flagen is“, sä 
Harry trurig, „un de Överfäll mööt ja ook ophöört hebben, as se Hagrid 
ruutsmeten harrn. Anners harr Riddle ja ook de Medallje nich kregen.“ 


Ron dach över ’n anner Spoor na. 


„Bi Riddle mutt ik an Percy denken - wokeen hett em, dat he Hagrid 
baven mellen mutt?“ 


fe 


„Man dat Monster harr doch een ümbröcht, Ron!“, sä Hermine noch 


maal. 


„Un Riddle harr wedder na dat Muggel-Waisenhuus musst, wenn se 
Hogwarts dicht maakt harrn“, snack Harry ook gegenan, „ik kann goot 


verstahn, dat he lever hier blieven wull...““ 


Ron beet sik op de Lippen, denn fraag he vörsichtig: „Harry, un du 
hest Hagrid würklich in de Nockturn-Twiet drapen?“ 


„Ja, he wull jüst 'n Fleeschfreten-Snicken-Middel köpen“, anter Harry 


gau. 


All dree sään keen Woort. Na 'n ganze Tiet keem Hermine vörsichtig 
mit de keddeligst Fraag vördag: „Meent ji, wisschullen na Hagrid gahn un 


över dat allens mit em snacken?“ 


„Dat weer ja 'n lustigen Besöök“, meen Ron, de de Saak nich eernst 
nehm. „Moin, Hagrid, segg maal, hest du annerletzt hier in't Slott so'n 
aparten Speelkameraden mit swatte Hoor, glöhnige Ogen un vertütert 


Been free rümlopen laten?“ 


Opletzt kemen se övereen, dat se Hagrid eerstmaal gor nix vertellen 
wullen, bloots denn, wenn dat wedder ’n Anslag geev. Un as 'n Reeg Daag 
ahn Flustern vun de Stimm ahn Lief üm weern, gröön bi de dree dat 
Höpen dör, dat se Hagrid nienich fragen müssen, worüm he vun de 
School flagen weer. Dat weer nu meist veer Maand her, siet Justin un 


Nick-mit-den-meist-affen-Kopp to Steen worrn weern. 

Un meist all dachen woll, dat de Angrieper, wokeen dat ook weer, sik 
trüchtrocken harr. Peeves weer sien Oh-Potter-du-Otter-Leier ook 
langwielig worrn, Ernie Macmillan fraag Harry in Krüterkunn ganz 
fründlich, wat he em 'n Ammer jumpen Poggenstöhl röverlangen kunn 
un in'n März-Maand smeten 'n poor vun de Alruuntjes in Drievhuus dree 
'n feine Fier, wo 't hooch her gung. Perfessersch Sprout frei sik dor 'n 
Lock in'n Buuk över. 

„Wenn se eerstmaal anfangt, dat cen in den annern sien Pott will, denn 
weet wi, dat se ganz utwussen sünd“, verkloor se Harry, „denn köönt wi 
düsse armen Lüüd op de Kranken-Statschoon endlich wedder Leven 


inpuusten.“ 


För de Osterferien kreeg de twete Klass wat to'n Nadenken: Se 
müssen de nee'en Schoolfäcker för de drütte Klass utsöken. 'n Saak, de 
tominst Hermine verdammig eernst nehm. 

„Dor bestimmt wi uns ganze Tokunft mit“, puul se Harry un Ron 
ut'nanner, as se sik över de Listen de Köpp hitt simmeleren un jümehr 
Krüze maken. 

„löversluck will ik op jeden Fall looswarrn“, meen Harry. 


„Dat geiht nich!“, vertell em Ron, „de olen Fäcker mööt wi beholen, 
anners wöör ik ‚Wehren gegen Düüster Künsten’ susen laten.“ 


fe 


„Aver dat is doch heel wichtig!“, weer Hermine rein ut de Tüüt. 


„Man nich so as Lockhart uns dat bipuult“, meen Ron, „dat Eenzigst, 


wat ik bi em lehrt heff, is, dat 'n Pixies nich freelaten dörf.“ 


Neville Longbottom harr Breven vun Hexen un Töverers ut sien 


ganze Familie kregen. All geven se em annern 

Raat, dat dat Utsöken för em 'n Radel worr. Ganz dör'nanner un mit 
'n Sack vull Sorgen scet he dor un studeer de Listen. Sien Tung, de he ut 
’n Mund steek, müss em dorbi helpen. He fraag anner Lüüd, de glöven, 
dat Arithmantie sworer klung as Ole Runen. Dean Thomas, de so as 
Harry ook bi Muggels groot worrn weer, maak toletzt sien Ogen dicht un 
stöker mit sien Töversteken op de List rüm. Un wo de lann, dat worr 


nahmen. Hermine wull keen Raat annehmen un krüüz eenfach allens an. 


Harry grien vör sik hen, as he sik överlegg, wat woll Tante Petunia un 
Unkel Vernon seggen wöörn, wenn he sik mit jüm över sien Karriere as 
Töverer beraden wull. Nich, dat em nich ook so al een to Siet stunn: Percy 


Weasley wull em afsluuts allens, wat he wuss un beleevt harr, vertellen. 


„Kummt op an, wo du op ruut wullt, Harry“, leeg he em in de Ohren, 
„dat is nienich to fröh, över sien Tokunft natodenken. Dorüm wöötr ik di 
‚Wohrseggen' an't Hart leggen. Denn dat heet jümmers ‚Muggelee also, 
dat Leven vun de Muggels studeren weer nich na em un nich na ehr. Man, 
wenn du mi alna mien Menen fragen deist, ik finn, Töverers schullen 
mehr as bloots 'n Grundweten över töverlose Gesellschaften lehren, vör 
allen denn, wenn se vörhebbt, mit jüm tohoop to arbeiten. Kiek di mien 
Vadder an, de mutt sik in een Tuur mit Muggel-Angelegenheiten 
rümslaan. Mien Broder Charlie weer ook jümmers mehr so 'n 
Naturminsch. So is he bi ‚Wohren un Plegen vun Magische Kreaturen 
anfungen. Du musst eenfach ruutkriegen, wat di an'n meisten liggt.“ 

Man Harry glööv, dat Eenzigst, wat he würklich goot kunn, weer 
Quidditsch. Opletzt hett he desülvigen Fäcker ankrüüzt as Ron, denn 
wenn he dor denn nich goot mit trecht keem, harr he tominst 'n Fründ, 


de em helpen kunn. 

In't nächste Gryffindor Quidditsch-Spill müss Gryffindor gegen 
Hufflepuff ran. Wood wull afsluuts, dat se jeden Dag na 't Avendbroot 
traineren. So harr Harry bloots Tiet för Quidditsch un Schoolarbeit. Man 
dat Training worr beter oder tominst dröger. Un as he den Avend vör 't 
Sünnavend-Spill na baven na 'n Slaapsaal gung un sien Bessen wegpacken 
wull, harr he dat Geföhl, dat de Schangsen för den Quidditsch-Pokaal 
noch nienich so goot ween weern. 

Man düsse Freid duur nich lang. Baven op de Trepp vun 'n Slaapsaal 
keem em Neville Longbottom in de Mööt. De maak 'n Gesicht, as wenn 
he jüst den Düvel sien Grootmudder över ’n Weg lopen weer. 

„Harry, ik heff keen Ahnung, keen dat daan hett. Bün dat jüst cerst 
wies worrn —“ 

Böös bammelig keck he Harry an un stött de Döör op. All Saken ut 
sien Kuffer legen in den ganzen Saal verstreit rüm. Sien Umhang leeg 
tweireten op de Eer. Dat Betttüüg weer vun sien Himmelbett reten un 
dat Schuuv vun sien Nachtdisch weer ruuttrocken un de Saken weern op 
de Matratz kippt worrn. 

Mit apen Mund gung Harry na dat Bett un pedd op ruutreten Sieden 
vun dat Book Unnerwegens mit de Unnereerdschen. 

As he tohoop mit Ron dat Bettdook wedder optrock, kemen Dean un 
Seamus rin. Dean weer luut an't Schafutern un Schanderen. 

„Wat is hier denn passeert?“ 

„Keen Ahnung“, meen Harry. Man Ron keek Harry sien Kleedaasch 
dör. All de Taschen hungen ruut. 

„Jichenseen hett hier na wat söcht“, sä Ron, „is wat weg?“ 

Harry keck all sien Plünnen dör un smeet jüm wedder in den Kuffer. 
Eerst as he dat letzte vun Lockhart sien Böker in de Hand harr, mark he, 


wat weg weer. 

„Riddle sien Diarium is weg!“, sä he baff to Ron. 
„Watr“ 


Harry nickköpp na de Slaapsaaldöör röver. Tohoop mit Ron rönn he 
daal na den halvvullen Gryffindor Gemeenschoppsruum. Hier drepen se 
Hermine, de för sik seet un in dat Book Ole Runen-keen Problem 


studeren dä. 


Mit apen Mund höör se sik an, wat passcert weer. „Man - bloots ’n 
Gryffindorer kann dat klaut hebben — bloots 'n Gryffindorer kennt dat 


Passwoott.“ 


„So süht dat ut!“, stimm Harry ehr to. 


As se annern Morgen opwaken, schien hellerlicht de Sünn un dor 
gung 'n lichte, frische Bries. „Allerbest Quidditsch Wedder!‘“ Wood weer 
an 'n Gryffindor-Disch meist ut de Tüüt. He schüffel düchtig Röhrei op 
de Töllers vun de Spelers. „Harry, man to, du musst goot fröhstücken.“ 

Harry stier den pickepacke vullen Gryffindor-Disch langs un fraag sik, 
wat de Deef vun Riddle sien Diarium woll direktemang vör sien Ogen 
sitten dä. Hermine weer em angahn, he schull de Klaueree mellen, man 
dor wull Harry nix vun afweten. Denn müss he ja een vun de 
Schoolmeisters allens vertellen. Un woveel Lüüd wussen överhaupt, 
worüm Hagrid vör föftig Johr ruutflagen weer? He wull nich de ween, de 
allens wedder hoochkaak. 

As he tohoop mit Ron un Hermine ut de Grote Hall ruutgung un sien 
Quidditsch-Saken halen wull, harr he noch ’n nee'en Kummer op sien 
lang un länger Sorgenlist to schrieven. He harr jüst sien Foot op de 
Marmor-Trepp sett, dor höör he dat wedder: „Dütmaal bringst du em 
üm ... tweirieten... in Stücken fetzen ...“ 


He bölk luut loos un Ron un Hermine jumpen verfehrt vun em weg. 


261 


„De Stimm!“, reep he un keek över sien Schuller. „Ik heff ehr jüst 
wedder höött, ji nich?“ 

Ron schüttköpp, sien Ogen weern wiet opreten. Hermine hau sik mit 
ehr Hand vör 'n Kopp. 


„Harry — ik glööv, ik heff jüst wat begrepen! Ik mutt nödig na de 

Bökeree 
Un weg weer se un suus al de Trepp hooch. 


„Wat hett se begrepen?“, fraag Harry. De weer jümmers noch dör 'n 


Wind un keek sik üm, neem de Stimm herkamen weer. 
„Op jeden Fall mehr as ik“, anter Ron un schüttköpp wedder. 


„Man worüm mutt se dorför in de Bökeree?“, kunn Harry nich 


verstahn. 


„Dat maakt se doch jümmers so“, sä Ron, „wenn du di nich scker 


büst, gah na de Bökeree.““ 


Harry wuss nich so recht, wat he doon schull. He stunn rüm un 
versöch, de Stimm wedder to hören. Man nu kemen Schölers ut de Grote 
Hall, de luut an't Kakeln weern un na't Quidditsch-Spill ünnerwegens 


weern. 


„Kumm in de Fööt“, dreev Ron nu Harry an, „is meist Klock ölven, 
dat Spilll“ 

Harry rönn hooch in den Gryffindor-Torn, haal sien Nimbus 
Tweedusend un gung denn tohoop mit dat grote Koppel Schölers ruut 
na 't Quidditsch-Feld. Man mit sien Gedanken weer he jümmers noch 
in't Slott bi de Stimm ahn Lief. Un as he in de Kabin sien scharlach-roden 
Umhang antrock, weer sien eenzigsten Troost, dat se allkamen weern un 
sik dat Spill ankieken wullen. 

As de Mannschoppen inlopen dään, geev dat gewaltig Applaus. Oliver 
Wood gung in de Luft un floog sik twüschen de Tor-Pahlen warm un 
Madam Dunast geev de Bäll free. De Hufflepuffers, de in kanarien-geel 


spelen, stunnen tohoop un snacken noch maal jümehr Taktik dör. 

Harry steeg jüst op sien Bessen, as Perfessersch McGonagall - halv 
gung se, halv leep se - mit 'n gewaltig groot root Megafon in de Hand 
över 't Feld keem. 


Harry sien Hart worr em swoot as 'n Steen. 


„Dat Spill is afseggt“, keem ut ehr Megafon. Dat geev Buhs un 
Bölken. Oliver Wood, de heel un deel verbaast kieken dä, lann un leep na 


Perfessersch McGonagall röver, ahn dat he vun sien Bessen afsteeg. 


„Man Perfessersch!“, reep he, „wi mööt spelen. De Pokaal ... 
Gryffindor...“ 


Perfessersch McGonagall höör gor nich hen un trompeet wedder dör 
't Megafon: „Ji gaht nu all trüch in jo Gemeenschoppsruum, wo jo Huus- 

Baas jo mehr vertellen deit. Also, so gau as dat geiht 

Denn nehm se dat Megafon daal un wunk Harry na sik röver. 

„Harry Potter, ik glööv, du kümmst nu beter mit mi mit...“ 

Harry wunner sik, worüm se al wedder em op 'n Kicker harr. As se op 
'n Padd na 't Slott weern, maak sik Ron vun de annern free un keem na 
jüm röver. 

„Ja, villicht schusst du ook lever mitkamen, Weasley“, sä Perfessersch 
McGonagall to Ron. 

'n poor vun de Schölers, de üm jüm rüm wrimmeln, grummeln 
jümmers noch Över dat afseggt Spill, anner keken bedrippst ut de Wäsch. 

Harry un Ron dackeln achter Perfessersch McGonagall ran. Dat güng 
trüch na de School un denn de Marmor Trepp hooch. Man se bröch jüm 
dütmaal nich in jichenseen Studeerstuuv. 

Se weern op 'n Weg na de Kranken-Statschoon. As se meist dor 
weern, wohrschau se de beiden mit fründliche Wöör: „Dat warrt 'n 
düchtigen, bösen Schock för jo ween. Dat hett wedder 'n Duppel-Anslag 


geven.“ 

Harry sien Weiden wrungen sik tohoop. Perfessersch McGonagall 
stött de Döör op un tohoop mit Ron gung he rin. Madam Pomfrey böög 
sik jüst över 'n langhoorige Deern ut de föfte Klass. Harry kenn in chr de 
Ravenkrallersch wedder, de se tofällig na 'n Weg na den Siytherin 
Gemeenschoppsruum fraagt harrn. Un in't Bett blangenan leeg - 

„Hermine!“, jank Ron. 


Dor leeg Hermine mit opreten, glasige Ogen un ripp un röög sik nich. 

„Wi hebbt ehr nich wiet weg vun de Bökeree funnen“, vertell 
Perfessersch McGonagall. „Ik weet nich, wat ji mi düt verkoren köönt. 
Dat leeg blangen ehr op 'n Bodden...“ Se wies jüm 'n lütten runnen 
Spegel. 

Harry un Ron schüttköppen un keken de ganze Tiet Hermine an. 

„Ik bring jo nu trüch na 'n Gryffindor-Torn“, sä de Perfessersch 


trurig, „ik mutt ja so un so noch mit jo all snacken.“ 


„AI Schölers sünd avends bet Klock söss trüch in jümehr 
Gemeenschoppsrüüm. Dorna blievt ji all in jo Slaapsaal. Na 'n Unnerricht 
bringt jo jümmers cen vun uns Schoolmeisters hen. Nüms dörf ahn 
Lehrer na 't Bad oder na 't Klo. Quidditsch-Training un Spille sünd 
streken. Avends passeert hier eerstmaal gor nix mehr.“ 

De Gryffindorers drängeln sik in'n Gemeenschoppsruum, hören 
Perfessersch McGonagall to un sään keen Woort. Se rull ehr Pergament 
wedder tohoop, vun dat se vörleest harr, un kunn meist keen Woort mehr 
ruutkriegen: 

„Ik bruuk jo woll nich vertellen, dat ik mi grote Sorgen maak. Uns 
School warrt villicht dichtmaakt, wenn wi dat Aas-Beest, dat achter de 


Anslääg steken deit, nich faat kriegt.“ 


264 


„Ik much jo noch maal düchtig vermahnen: Jeedeen, de glöövt, dat he 

wat weet, schall uns dat vertellen.‘“ 'n beten wat paddelig marach se sik 
dör dat Porträt Lock in de Wand un leet jüm alleen. Un foorts fungen 


de Gryffindorers dat Snötern an. 


„Nu sünd al twee Gryffindorers lahm legst - dorbi is uns Gryffindor- 
Spöök noch gor nich mittellt -, een Ravenkraller un een Hufflepuffer“, 
tell Lee Jordan, de Fründ vun de Weasley-Tweeschens, an sien Fingers 
af. „Hett denn keeneen vun uns Schoolmeisters markt, dat bi de 
SIytheriners noch nüms wat afkregen hett. Is dat nich kloor as dicke 
Klümp, dat de Attacken vun de Sliytheriners kaamt? De Arv vun 
SIytherin, dat Beest vun SlIytherin. Worüm sett se nich eenfach all 
SIytheriners vör de Döör?“, pulter he loos, un all, de um em rüm stunnen, 


nickköppen un klappen in de Hannen. 


Percy Weasley seet op 'n Stohl achter Lee, man dat leet so, as wenn 
he dütmaal nich sien Menen seggen wull. He sehg ganz bleek un benaut 


ut. 


„Percy hett 'n Schock“, vertell George Harry gau, „de Ravenkrall- 
Deern Penelope Clearwater se is Vertroonsschölerin. Percy hett woll 
glöövt, dat Beest wöör dat nich wagen, 'n Vertroonsschöler to 
överfallen.“ 

Man Harry höör gor nich richtig to. Em gung eenfach dat Bild vun 
Hermine nich ut 'n Kopp. Wo se dor so op ehr Krankenbett leeg, as ut 
Steen betelt. Un wenn se dat Aas-Beest nich bald to faten kregen, denn 
müss he för den Rest vun sien Leven trüch na Dursleys. Tom Riddle weer 
ook wedder in't Waisenhuus kamen, wenn de School domaals dichtmaakt 
harr. Dorüm harr he Hagrid verraden. Nu wuss Harry nipp un nau, woans 
he sik föhlt hatt hett. 

„Wat maakt wi nu ?“, fluster Ron liesen Harry in't Ohr. „Glöövst du, 
dat se Hagrid op 'n Kieker hebbt?““ , 


„Wi mööt hen un mit em snacken!“, geev sik Harry sülvst 'n Ruck. „Ik 

kann mi nich vörstellen, dat he dat düt maal wedder ween is. Man 
wenn he dat Beest letzt Maal ruutlaten hett, denn weet he, woans 'n in de 


Grulig Kamer rinkamen kann. Un dat is doch maal ’n Anfang.“ 


„Man Perfessersch McGonagall hett doch seggt, wi schüllt in uns 


Torn blieven, wenn wi keen Unnerricht hebbt -“ 


„Ik glööv, dat warrt Tiet“, meen Harry ganz ruhig, „dat ik maal 


wedder den olen Umhang vun mien Vadder ruut haal.“ 


Harry harr bloots een Saak vun sien Vadder arvt: ’n sülvern lüchen 
Umhang, mit den een sik unsichtbor maken kunn. Dat weer ehr eenzigst 
Schangs, dat se sik ut de School slieken un Hagrid besöken kunnen, ahn 
dat dor cen wat vun mitkreeg. Se gungen to Bett so as jümmers un töven, 
betdat Neville, Dean un Seamus nich mehr över de Grulig Kamer 
snacken un endlich inslapen weern. Denn stunnen se wedder op, trocken 
sik an un smeten sik den Tarnümhang över. Dat weer nich schöön, dör 
de düüstern un leddigen Gäng to slieken. Harry weer ja al fakener nachts 
op 'n Swutsch ween, man noch nienich weern na Schummertiet so veel 
Lüüd in't Slott ünnerwegens ween. Schoolmeisters, Vertroonsschölers un 
Spöken marscheren jümmers to tweet de Gäng langs un luren, wat dor 
jichenswat passeer. Harry sien Tarnümhang sorg nich dorför, dat ’n jüm 
nich hören kunn. Un dat weer 'n keddeligen Momang, as Ron sik sien 
Töhn stöten dä, wo doch bloots 'n poor Meter wieder Snape op 'n Posten 
stunn. To'n Glück müss Snape jüst in den Ogenblick pruuschen, as Ron 
wegen sien Töhn an’t Schanderen weer. Jüm full 'n Steen vun't Hart, as 
se bit eken Ingangsdoor ankamen weern. Suutje maken se dat op. Dat 
weer 'n klore Nacht mit Steerns an'n Heven. Se jachtern op de helllüchen 


Finsters vun Hagrid sien Kaat to. 

Den Tarnümhang trocken se eerst ut, as se vör sien Döör stunnen. 


Se kloppen an de Döör, de Hagrid bloots Sekunnen later opteet. Se 
stieren sik an. Hagrid harr sien Armbrust op jüm richt un achter em bleck 


Fang, sien Kaventsmann vun swatten Hund. 


„Oh“ meen he, nehm de Armbrust daal un stier jüm jümmers noch 
an, „wat maakt ji hier?“ 

„Wat schall dat denn?“, wies Harry op de Armbrust, as se över 'n Süll 
gungen. 

„Nix... nix ...“, mummel Hagrid, „ik dach, dat weer... is al goot... Gaht 
doch sitten!... Ik maak uns 'n Tee...“ Hagrid harr sien Gedanken nich op 
'n Dutt. Meist harr he dat Füür utmaakt, as he dor Water ut 'n Ketel rop 
pülsch. Denn hau he mit ’n Tucksen vun sien klodeckel grote Hand den 
Tee-Pott twei. 

„Allens in Ordnung, Hagrid?“, fraag Harry. „Hest du dat mit Hermine 
höört?“ 

„Oh, ja, heff ik“, anter he na 'n lütte Paus. 


In een Tuur keck he jiddelig na 't Finster. He goot jüm beiden ’n 
groten Beker mit hitt Water vull, de Teebüdels harr he vergeten. He pack 
jüst ’n dick Stück Pott-Koken op 'n Töller, as dat wedder luut an de Döör 
klopp. 

Hagrid leet den Koken fallen. Harry un Ron keken een den annern an, 
as wenn se 'n Sack vull Bammel in de Ogen harrn. Denn smeten se sik 
den Tarnümhang över un sleken in een vun de Ecken. Hagrid keck, wat 


se sik versteken harrn, un reet denn wedder de Döör op. 
„n Avend, Hagrid.“ 


Dat weer Dumbledore. Mit 'n dooteernst Gesicht keem he rin. Achter 


em ran keem 'n tweten, snaaksch utsehn Keerl. 


De Frömde weer lütt un pummelig, harr witte pudelige Hoor un keek 


ganz banghaftig. Gediegen Kledaasch harr 

he an: 'n Nadelstriepen-Antog, 'n scharlach-rode Krawatt, 'n langen 
swatten Umhang un spitze lila Steveln. Unner 'n Arm harr he 'n gurken- 


grönen Melonen-Hoot. 


„Dat is Vadder sien Chef!“, fluster Ron, „Cornelius Fudge, de 

Minister för Töveree 


Harry neih em sien Muskantenknaken in de Siet, dat he sien Muul 
holen schull. 


Hagrid weer bleek worrn un harr dat Sweten kregen. He leet sik in een 
vun sien Sessels plumpsen un keek vun Dumbledore na Cornelius 


Fudge. 


„n keddelige Saak, Hagrid“, gung Fudge em scharp an, ‚n ganz 
keddelige Saak. Müss ja so kamen. Veer Överfäll op Muggel-Kinner. Nu 


langt dat! Dat Ministerium mutt wat doon.“ 


„Ik heff nienich...“, sä Hagrid un keek dor Dumbledore bi an, wat he 
em nich helpen kunn, „Perfesser Dumbledore, Se weet, ik heff 


nienich...“ 


„Cornelius, ik much noch maal klipp un kloor seggen, dat ik Hagrid 
vull un ganz vertroon do“, sprung em Dumbledore in de Bucht un keek 


Fudge mit kruustrocken Bless an. 


„Kiek, Albus“, quääl sik Fudge, „wat in sien Akten steiht, sprickt 
gegen Hagrid. Dat Ministerium mutt wat doon - de School-Kuratoren 
hebbt sik dor ook al mit befaat.“ 


„Liekers, Cornelius, ik segg dat noch maal: Hagrid mitnehmen, helpt 
överhaupt nix!“, gung he op Fudge daal un harr 'n Füür in de Ogen, dat 
Harry noch nienich bi em sehn harr. 

„Se mööt dat ook maal mit mien Ogen bekieken“, gung Fudge dor 
wedder gegenan un fummel an sien Hoot rüm. „Mi kaamt se ook vun all 
Sieden. All luurt se dor op, dat ik wat do. Wenn Hagrid dat nich weer, 
denn is he gau wedder hier un nüms snackt dor mehr över. Man ik mutt 


em mitnehmen. Ik mutt. Anners wöör ik nich mien Plicht doon -“ 

„Mitnehmen?“, wull Hagrid bevern weten. „Neem hen denn 
mitnehmen?“ 

„Bloots för 'n kotte Tiet“, anter Fudge, man he kunn Hagrid dor nich 
bi in de Ogen kieken. „Dat is keen Straaf, Hagrid, bloots ut Vörsicht. 
Wenn wi hier annerseen faat kriegt, denn warrt se sik all offiziell bi di 


entschülligen...“ 
„Doch nich na Askaban?“, kreih Hagrid. 
Ehr Fudge antern kunn, klopp dat al wedder luut an de Döör. 


Dumbledore maak op. Nu kreeg Harry een in de Siet, denn he jank so 
luut op, dat all dat hören kunnen. Lucius Malfoy, de sik in'n langen, 
swatten Reise-Umhang inmummelt harr, stapp in Hagrid sien Kaat rin. 
He hart ’n koolt Grienen op 't Gesicht. Fang fung an to knurren. 

„Al hier, Fudge?“, frei he sik. „Fein, fein!“ 

„Wat hebbt Se hier to söken?“, bullerballer Hagrid em an. „Ruut ut 


mien Huus!“ 


„Beste Mann, bitte, glöövt Se mi, dat maakt mi wohraftig keen Pläscer 
hier in Se Ehr ... wo nöömt Se dat? - Huus - to ween!“, sä Lucius Malfoy 
un keek sik höhnsch in de Kaat üm. „Ik heff bloots maal eben in de 
School vörbikeken un dor hebbt se mi seggt, dat de Rekter hier is.“ 


„Un wat wüllt Se nu genau vun mi, Lucius?“, sä Dumbledore 


fründlich, man in sien blaue Ogen blück jümmers noch dat Füür op. 


„n gräsige Angelegenheit, Dumbledore“, anter Malfoy dickdreevsch 
un haal dor 'n lange Pergament-Rull bi ruut, „man dat Kuratorium meent, 
dat warrt hoge Tiet, dat annerseen Se Ehr Baantje övernehmen deit. Hier 
is de Urkunn, dat Se suspendeert sünd - hier mit twölf Willems ünner. Wi 
glöövt, dat Se Ehr Baantje nich mehr in'n Griff hebbt. Woveel Anslääg 
sünd dat nu ween? Alleen vunnamiddag twee nee’e, oder? Wenn dat so 


wieder geiht, denn gifft dat 

bald keen Muggel-Kinner mehr hier op Hogwarts. Un wi all weet, wat 
de School dormit verleren wöör.“ 

„Nu maal sinnig mit de jungen Peer, Lucius“, meen Fudge ganz 
hibbelig, „Dumbledore in Urlaub schicken? Dat is dat Letzt, wat wi nu 
wüllt...“ 

„Anstellen un Entlaten vun 'n Rekter, dat is de Saak vun’t Kuratorium, 
Fudge“, heel Malfoy aalglatt dorgegen. „Un wo Dumbledore dat nich 
schafft hett, 'n ‚P' vör düsse Överfäll to setten...“ 

„Kiek maal, Lucius, wenn Dumbledore dat nich kann, wokeen kann 
dat denn?“, wull Fudge weten, de al lütte Sweetdruppens op sien 
Böverlipp harr. 

Malfoy leet nich mit sik snacken un grien dor veniensch bi. „Man wi 
hebbt all twölf beslaten ...‘“ Hagrid jump hooch, dat he mit sien swatten, 
struvveligen Kopp meist gegen de Deck baller. 

„Un woveel vun jüm müssen Se düchtig tosetten oder besteken, dat 
se mit ünnerschrievt, hä?“, bölk he. 

„Beste Mann, dat Se sik nich betähmen köönt, dat warrt Se eensdaags 
noch maal böös in de Bredullje bringen, Hagrid“, sä Malfoy. „Wenn ik Se 
'n Raat geven dörf: De Wachlüüd in Askaban, de wöör ik nich so 
anblaffen. De möögt so wat nämlich nich.“ 

„se köönt Dumbledore nich entlaten“, bell Hagrid loos, dat sik sien 
gewaltigen Hund in den Korv vertrock un dat Jaulen anfung. „Wenn Se 
em entlaten doot, denn hebbt de Muggel-Kinner gor keen Schangs mehr. 
Denn warrt se bi't nächste Maal ümbröcht!“ 

„Betähm di, Hagrid!“, sa Dumbledore basch un luur na Lucius Malfoy 
röver. 


„Wenn de Kuratoren dat afluuts wüllt, denn nehm ik natürlich mien 
Hoot.“ 


„Man ...“, stamer Fudge. 


„Neel“, gnurr Hagrid. 

Dumbledore keek mit sien klore blaue Ogen in een Tuur Malfoy sien 


kole griese Ogen an. 


„Man“, sett Dumbledore achteran un snack dor ganz suutje un kloor 
bi, „ik bün eerst denn weg vun de School, wenn wohraftig nüms hier 
mehr to mi steiht ... Wenn een op Hogwarts üm Help fragen deit, denn 


warrt em ook jümmers hulpen warrn.“ 


Een Sekunn dach Harry al, dat Dumbledore sien Ogen akraat in de 


Eck flackern, neem he sik mit Ron versteken harr. 


„Wat för feine Geföhle“, speeg Malfoy dorgegen un maak 'n Dener 
vör Dumbledotre, „wi warrt Se Ehrn ganz — äh - ganz egen Weg, 'n School 
vörtostahn, vermissen, Albus. Un wüllt höpen, dat Se Ehr Nafolger dat 
schaffen deit un dorför sorgen kann, dat dat hier keen Överfäll mehr 
gifft.“ 

He stapp na de Döör, maak chr op, dener noch maal un lecet 
Dumbledore ruutgahn. Fudge finger wedder an sien Hoot rüm un tööv, 
dat Hagrid vör em ruutgung. Man de röög sik nich, haal aver deep Luft 
un sä vörsichtig: „Wenn hier een wat ruutfinnen will, denn mutt he bloots 
de Spinnen achteran gahn. De bringt em op de richtige Spoor! Mehr segg 
ik nich.“ 

Fudge gluup em verbaast an. 


„Is al go0t, ik kaam ja“, sä Hagrid un trock sien Mullwarpsfell-Mantel 
an. Bit Ruutgahn heel he noch maal an un sä ganz luut: „Un denn mutt 


ook noch een Fang fodern, so lang as ik weg bün.“ 


De Döör hau to un Harry un Ron krabbeln ünner den Tarnümhang 
ruut. 

„Nu sitt wi op Schiet!“, meen he heesch. „Keen Dumbledore mehr. 
Denn köönt se de School ook glieks vunavend dichtmaken. Wenn he weg 
is, gifft dat Dag för Dag 'n Överfall.“ 


Fang kratz an de dichte Döör un fung an to hulen. 

- KAPITEL FÖFTEIHN - 


Aragog 


Sinnig un suutje kroop de Sommer över den Slottsgrund. Heven un 
See klören sik beid gröönblau un in de Drievhüüs bassen de Knuppen 
vun de Blomen to Blöten, de so groot as Kohlköpp weern. Man ahn 
Hagrid, de vun de Finsters vun't Slott ut to schn weer, wo he mit Fang bi 
Foot rüm strööp, weer för Harry de Welt nich in Ordnung. Un ook 
binnen in't Slott schg 't nich beter ut, denn dor leep ook allens scheef, 


wat man scheef lopen kunn. 


Harry un Ron harrn Hermine besöken wullt, man Besöök dörf nu gor 
nich mehr op de Kranken-Statschoon. „Wi gaht nu op Nummer seker“, 
verkloor Madam Pomfrey jüm streng dör den Spleet vun de Döör. „Nee, 
deit mi Leed, dat kunn goot angahn, dat de Angrieper noch maal 


trüchkummt un düsse armen Lüüd een för alle Maal üm de Eck bringt...“ 


Wo Dumbledore nich dor weer, weern se all so bang as nienich 
vörher. Un dat weer meist so, as wenn sogor de Sünn de Muurn vun't 
Slott bloots noch vun buten warmen dä un sik nich dör de Rutenfinsters 
waag. Dor weer meist keen Gesicht in de School, dat nich banghaftig un 
jiddelig keek. Un wenn dor doch maal een lachen dä, denn höör sik dat 
schrill un unnatürlich an un bleev em ook fix wedder in'n Hals steken. 

Harry sä sik wedder un wedder vör, wat Dumbledore toletzt seggt 
harr. „Ik bün eerst denn ganz weg vun de School, wenn wohraftig nüms 
hier mehr to mi steiht ... Wenn een op Hogwarts üm Help fragen deit, 


denn warrt 

em ook jümmers hulpen warrn.“ Man wat schull een mit düsse Wöör 
anfangen? Wokeen schullen se denn üm Help fragen, wenn doch all Lüüd 


jüst so dör 'n Wind un bang weern as se sülvst? 


Dor weer Hagrid sien Raat mit de Spinnen al veel lichter to verstahn 
- dat Dumme weer man bloots, in't hele Slott weer wiet un siet keen Spinn 
mehr to finnen, an de een sik harr holen kunnt. Harry söch na jüm, wo 
he man gung, un Ron hulp em (wenn ook nich geern). Wat de beiden 
dorbi arger, weer, dat se nich alleen rümstrieken dörven un jümmers 
tohoop mit de annern Gryffindorers in't Slott rümlopen mussen. De 
meisten vun jümehr Mackers weer dat woll ganz recht, dat se as 'n Koppel 
Schaap vun de Schoolmeisters vun een Klass na de anner hardert worrn, 


man Harry harr dor sien Last mit. 


Dat lect aver so, as wenn dat doch een geev, den düsse anner Wind 
vull Gräsen un Misstroon allerbest topass keem. Draco Malfoy smeet sik 
in de Bost un stolzeer rüm, as harrn se em jüst as nee'en Schoolspreker 
wählt. Harry wuss nich, Över wat de sik so frein kunn. Dat kreeg he eerst 
klook, as Dumbledore un Hagrid al so'n veerteihn Daag weg weern. Dat 
weer in de Töversluck-Stunn. Harry seet achter Malfoy un höör mit, as 
he vör Crabbe un Goyle braschen dä. 

„Ik heff jümmers wusst, dat Vadder dat schaffen kann, Dumbledore 
ruut to smieten“, sä he un versöch gor nich, liesen to snacken. „Ik heff 
doch vertellt, dat he Dumbledore för den leegsten Direkter höllt, den de 
School jichens hatt hett. Mag ween, wi kriegt nu 'n düchtigen Direkter. 
Een, de nich will, dat de Grulig Kamer dicht blifft. McGonagall behöllt 
den Posten nich lang, se is bloots as Nootnagel insprungen...“ 


Snape witsch an Harry vörbi un sä keen Woort över Hermine ehrn 
leddigen Stohl un Ketel. 

„Perfesser“, reep Malfoy luut. „Perfesser, woso laat Se sik nich för den 


Posten vun den Direkter opstellen?“ 


„Nu, nu, Malfoy“, sä Snape, man so'n small, lütt Smüüstern kunn he 
sik dor nich ganz bi verkniepen, „Perfesser Dumbledore is vun't School- 
Kuratorium bloots suspendeert. He is al bald noog wedder bi uns, wöör 


ik maal seggen.“ 


„Mag ween“, meen Malfoy un grien. „Ik bün mi wiss, dat Se Vadder 
sien Stimm kriegt, wenn Se den Baantje wüllt. Ik wull Vadder woll 


vertellen, dat Se de beste Schoolmeister hier sünd, Perfesser...“ 


Snape grien, as he wieder dör dat Kaschott witsch. To'n Glück worr 
he Seamus Finnigan nich wies, denn de dä jüst so, as muss he in den Ketel 


speen. 


„Wunnert mi, dat dat ganze Drecks-Bloot-Volk noch nich sien 
Bickbeernmoos tohoop packt hett“, snack Malfoy wieder. „Wett mit jo 
üm fief Galleonen, dat de nächste doot blifft. Schaad, dat dat nich düsse 


Granger weer.....“ 


In den Momang pingel dat un dat weer ook man goot so. Denn bi 
Malfoy sien letzten Wöör, dor weer Ron vun sien Stohl hoochschaten, 
man in den Kuddelmuddel vun Taschen un Böker grapschen, kreeg nüms 


mit, dat he op Malfoy to Knast wull. 


„Laat mi op em loos“, gnurr Ron, as Harry un Dean em fasthelen. „Is 
mi schietegaal, ik bruuk mien Töversteken gor nich, ik hau em mit de 


blanke Fuust doot -“ 


„Kaamt in de Fööt, ik mutt jo doch allna de Krüteree röverbringen‘“, 
bell Snape över jümehr Köpp weg, un af gung dat, jüummers twee bi twee, 
un Harry un Dean as Enn vun'n Steert mit Ron twüschen sik, de sik 
jümmers noch loosrieten wull. Se kunnen em cerst looslaten, as Snape 
jüm ut dat Slott ruutbröcht harr un se över dat Gemüseflach na de 


Drievhüüs lepen. 


In de Krüterstunn weern sec all wat bedrippst, denn nu fehlen al twee 


in de Klass, Justin un Hermine. 

Perfessersch Sprout harr jüm Order geven, se schullen de 
abessinschen Schrumpelfiegen besnieden. Harry wull jüst 'n Armvull 
welke Twiegen op den Kompost smieten, dor stunn he miteens 
direktemang vör Ernie Macmillan. Ernie haal deep Luft un sä denn 'n 
beten stief: „Ik wull man seggen, dat deit mi Leed, dat ik di op 'n Kieker 
hatt heff. Ik weet, dat du Hermine nienich angrepen harrst, un ik much 
mi entschülligen för den ganzen Kees, den ik seggt heff. Wi sitt nu all in 
een un datsülvige Boot, un, na ja -“ 

He heel sien swabbelige Hand hen un Harry sloog in. Ernie un sien 
lütte Fründin Hannah weern bald an desülvige Schrumpelfieg to Gangen 
as Harry un Ron. „Düsse Smeerlappen vun Draco Malfoy“, meen Ernie 
un brook dor dröge Twiegen bi af, „dat lett meist so, as wenn em düsse 
ganze Saak bannig frein deit, oder? Weet ji, mi dücht, he is womööglich 
de Arv vun Slytherin.“ 

„Na, ut Dummsdörp stammst du ja jüst nich“, nehm Ron em hooch. 
He harr em woll nich so fix vergeven as Harry. 

„Meenst du, dat Malfoy dat is, Harry?“, fraag Ernie. 

„Nee“, anter Harry so fast, dat Ernie un Hannah verbaast keken. 

Op maal verjaag sik Harry un hau Ron mit de Tuunscheer op de 
Hand. 

„Aua! Wat schall dat -“ 

Harry wies op de Eer ’n poor Meter weg. Dor susen 'n Reeg grote 
Spinnen langs. 

„O ja“, sä Ron un versöch blied to kieken, man dat schaff he nich. 
„Man nu köönt wi leider nich achter jüm ran...“ 

Ernie un Hannah hören dat mit an un wunnern sik. Harry keek, neem 


de Spinnen woll henwitschen. „Lett so, as wüllt se na den Verbaden 
Woold hen...“ Un nu keek Ron sik noch mehr bi de Nees daal. 

As de Stunn üm weer, dor bröch Perfesser Snape jüm na de Klass för 
‚Wehren gegen Düüster Künsten‘. Harry un Ron dammeln achter de 
annern ran. So kunnen se mit'nanner snacken, ahn dat een mithören 


kunn. 


“Winehmt wedder den Tarnümhang“, verkloor Harry Ron. „Un Fang 
kummt mit. De is mit Hagrid faken in den Woold ween, de is dat wennt. 
Villicht is he uns ja 'n Help.“ 

„Goot“, geev sik Ron un dreih sien Töversteken dor hibbelig bi mit 
de Fingers. „Äh — sünd dor nich — schall dat - nich Weerwülf geven in 
den Woold“, fraag he denn noch, as se sik so as jümmers heel achtern in 


de Klass vun Lockhart daalsetten. 


Dor wull Harry lever nix op antern un begöösch em: „Dor gifft dat 
aver ook gode Saken. De Zentaurs sünd nich verkehrt, un de 


Eenhoorns...“ 


Ron weer noch nienich in den Verbaden Woold ween. Harry ook man 
eenmaal un wenn 't na em gahn weer, denn weer dat ook dat letzt Maal 


bleven. 


Lockhart störm in de Klass rin un de Kinner glupen em an. All de 
annern Schoolmeisters keken benauter as fröher, man Lockhart, den 


steek woll de Haver. 
„Na, wat is loos“, brasch he un strahl jüm an, „wat treckt ji denn för 
'n Snuut?“ 


Se keken een den annern verbaast an, man nüms anter. „Seht ji denn 
nich“, vertell Lockhart so langsaam, as wenn se all 'n beten dösig weern, 


„de Gefohr is vörbi! Den Schülligen hebbt se faat.“ 
„Wokeen is dat denn?“, fraag Dean Thomas luut. 


„Mien beste junge Mann, de Töver-Minister harr Hagrid nich 
mitnahmen, wenn he nich seker un wiss un hunnert perzentig de 
Verbreker weer“, anter Lockhart so as een, de jüm verkloren wull, dat een 


un een twee sünd. 

„Oh doch, dat wöör he doon“, gung Ron noch luder as Dean dor 
gegenan. 

„Ik frei mi, dat ik vun mi sülvst seggen kann, dat ik ’n lütt Spier mehr 
dorvun weten do as du, worüm Hagrid fastnahmen worrn is, Weasley“, 


pluuster sik Lockhart hoochnesig op. 


Ron wull jüst seggen, dat he dor heel anner Menen weer, man he keem 
nich wiet, denn Harry pedd em däägt gegen 't Schienbeen. 

„Wi weern dor nich mit bi, weetst Bescheed?“, swiester Harry. 

Man Lockhart sien ekelhaftig gode Luun, sien Spitzen, dat he noch 
nienich veel vun Hagrid holen hart, sien dickdreevsche Oort un dat de 
hele Saak nu ja vun'n Disch weer, de pieren Harry so, dat he em opleevst 
Gucheln mit Ghulen in sien dösige Freet ballert harr. Aver he dä 't nich, 
he kreeg sik wedder in, indem dat he för Ron op ’n Stück Papier krakel: 


„Laat uns dat vunnacht maken.“ 


Ron lees dat, sluuk swoor daal un plier na de Siet na den leddigen 
Stohl, neem anners Hermine op seten harr. Wat he dor schg, steil woll 


sien Moot op un he nickköpp. 


In den Gemeenschoppsruum vun de Gryffindorers weer düsse Daag 
jümmers böös wat loos, denn vun Klock söss avends an dörven se narms 
anners mehr hengahn. Se harrn ja ook överleidig noog mit'nanner to 
besnacken, un so keem dat, dat faken eerst na Middernacht nüms mehr 


in den Gemeenschoppsruum weer. 


Harry gung glieks na 't Avendbroot hooch un haal den Tarnümhang 
ut sien Kuffer ruut. He seet dor den ganzen Avend op rüm un tööv, dat 
de annern to Bett gahn schullen. Fred un George dibbern, betdat Harry 
un Ron mit jüm 'n poor Runnen ‚Böller-Mau-Mau' spelen. Ginny keck 


jüm benaut to. Se scet op den Stohl, de anners Hermine 


ZE 


tohöör. Harry un Ron verloren mit Willen een na 't anner Maal, dat 
de Spille man bloots gau üm weern. Man ook so weer dat woll na 


Middernacht, bet Fred, George un Ginny opletzt in de Puuch kropen. 


Harry un Ron töven noch, betdat se baven de beiden Dören vun de 
Slaapsalen toklappen hören, ehr se sik den Umhang översmeten un dör 
dat Lock in't Bild kladdern. 


Dat weer maal wedder gor nich so licht, op de Tuur dör dat Slott all 
de Schoolmeisters ut 'n Weg to gahn. Opletzt weern se aver doch ünnen 
in de Hall. Se dreihen den Warvel vun dat grote cken Door üm un 
drücken dat bloots so wiet op, dat se sik dor jüst dörwrörgeln kunnen, 


denn gnarren schull dat ja nich. Buten schien de Maand. 


„Mag ween“, sä Ron miteens, as se Över dat swatte Gras stappen, „dat 
wina den Verbaden Woold kaamt un finnt denn gor nix, wat wi naspören 
köönt. Womööglich sünd de Spinnen dor överhaupt nich hentappelt. Ik 


weet, dat lcet so, as wenn se so ganz groff in de Richt to wullen, man ...“ 


He snack nich wieder, man dat weer to marken, dat pass em recht 
goot, wat he sik dor jüst sülvst vörsnacken dä. Se kemen bi Hagrid sien 
Kaat an. Wat schg de bloots trurig un verlaten ut mit chr swatte Finsters. 
As Harry de Döör opstött, kunn Fang sik meist gor nich wedder 
inkriegen, so frei he sik över jüm. Se weern bang, he kunn mit sien deep 
dröhnen Bellen dat hele Slott rebellsch maken, un so geven se em gau 
vun de Karamell-Bontjes, de in 'n Doos op de Kamin-Kant stunnen un 
em de Tähn tohoopbacken. Harry leet den Tarnümhang bi Hagrid op 'n 
Disch liggen. In den sticken-düüster Woold wöörn se em wiss nich 


bruken. 


„Man to, Fang, wi wüllt 'n beten spazeren gahn“, geev Harry Fang ’n 
Klaps un de bummel vergnöögt achter jüm ran ut de Döör ruut, birs denn 


na den Woold to un böör dat Been an 'n Ahoornboom. 

Harry haal sien Töversteken ruut, brummel: „Lumos!“, un 'n lütt Licht 
lüch an de Spitz op, jüst hell noog, dat se op den Padd na Sporen vun 


Spinnen söken kunnen. 


„Gode Idee“, frei Ron sik. „Schull mien villicht ook lüchen laten, man 


du weetst ja - de wöör wiss exploderen oder jichenswat in de Ootrt...“ 


Harry tipp Ron op de Schuller un wies daal op dat Gras. T'wee enkelte 
Spinnen wohren sik vör dat Licht vun den Steken weg un susen in den 


Schatten vun de Bööm. 


„Na go0t“, süüfz Ron, nu weer em woll allens cendoont, „ik bün 


praat. Denn laat uns man.“ 


So gung 't denn in den Woold rin mit Fang, de üm jüm rüm suus un 
hier an Boomwuddeln un dor mank dröge Blääd rümsnüffel. Bi dat Licht 
vun Harry sien Töversteken lepen se mit de dünne Snoor vun Spinnen 
langs, de op den Padd vöran streev. So'n twintig Minuten gungen se so, 
snacken dor nich bi un passen nipp op, wat se noch wat anners as dat 
Knacken vun lütte Twiegen un dat Ruscheln vun Loof hören kunnen. 
Denn, as de Bööm dichter stunnen as jichens fröher un se so de Steerns 
över jumehr Köpp nich mehr sehgen un bloots Harry sien Steken noch 
Licht in de gottsallermächtige Düüsternis bröch, dor marken se, dat 


jümehr Spinnen-Lotsen vun den Padd afbogen. 


Harry bleev stahn un versöch ruuttokriegen, neem de Spinnen nu 
henlepen. Man allens butenrüm üm den hellen Plack vun sien Licht weer 
pickenswatt. He weer noch nie nich so wiet in den Woold rin ween. He 
kunn noch goot denken, dat Hagrid em bi't letzt Maal vermahnt harr, 
nienich vun den Padd af to gahn. Man Hagrid weer nu wiet, wiet weg un 
seet woll in't Kaschott in Askaban, un he harr doch sülvst seggt, dat se 


achter de Spinnen rangahn schullen. 


Dor keem op maal wat an Harry sien Hand, dat weer natt. He jump 


trüchoors un pedd Ron op 'n Foot. Man dat weer bloots Fang sien Nees. 

„Wat meenst du?“, fraag Harry Ron. He kunn vun em man jüst de 


Ogen sehn, denn dor spegel sik dat Licht vun sien Töversteken binnen. 


„Wo wi al maal so wiet sünd“, keem dat vun Ron. Also gungen se 
wieder achter de glieden Schattens ran. Se kemen nu nich mehr goot 
vöran; dor weern Boomwuddeln un Stubben in'n Weg, de se in dat meist 
swatte Düüstern knapp wies warrn kunnen. Harry kunn Fang sien hitten 
Aten an sien Hand spören. Mehr as eenmaal mussen se anholen, dat 
Harry op de Knee daalgahn kunn, üm de Spinnen mit sien Licht to 


söken. 


Se weern al tominst 'n halvig Stunn ünnerwegens, so keem jüm dat 
tominst vör. Un jumehr Umhäng bleven jümmers wedder an Twiegen un 
Doorns behangen. Na 'n Stoot keem jüm dat so vör, as wenn dat 'n beten 
bargdaal gung, man de Bööm stunnen jümmers noch so dicht bi'nanner 


as vörher. 


Aver denn miteens bell Fang luut loos un de Bööm ballern dat trüch, 


dat Harry un Ron meist ut de Puuschen kippt weern. 


„Wat is loos?“, fraag Ron luut, gluup in dat Sticken Düüster un heel 
sik ganz fast an Harry sien Ellbagen fast. 


„Dör dröven röögt sik wat“, fluster Harry. „Luuster maal... dat höört 


sik groot an.“ 


Se luustern. 'n beten rechts vun de beiden krachen Twiegen. Dor 


brook sik wat 'n Bahn dör de Bööm. 


„O nee“, sa Ron. „O nee, o. nee, 0 -“ 


[I 


„Swieg still!“, verjaag Harry sik. „Dat höört di doch.“ 


„Höört mi?“, sa Ron mit 'n heel hoge, piepelige Stimm. „Dat hett 
85, plepelig 
I 


Fang doch al lang höört 


De beiden stunnen bang-stief un luren. Dat leet so, as wenn dat 
Düüster op jümehr Oog-Appeln drück. Dor weer 'n gediegen Rumpeln 


to hören un denn weer dat boomstill. 

Wat meenst, wat deit dat nu?“, wull Harry weten. 


„Dat stellt sik woll to'n Springen praat“, spickeleer Ron. Se töven un 


bevern, man rögen wagen se sik nich. 
„Meenst, dat is weg?“, fluster Harry. 
“Weet nich-“ 


Man denn op maal keem rechts vun jüm 'n grall steken Licht ut dat 
Düüster, so hell, dat se beid de Hannen hooch teten, dat jüm de Ogen 
nich verblitzen. Fang schriel op un wull wegrönnen, vertüder sik aver in 


'n Getuus vun Doorns un schriel noch luder. 
„Harty!“, schree Ron un denn gung em meist de Stimm weg. „Harry, 
dat is uns Auto!“ 


„Wat?“ 

„Kumm 


Harry tapp achter Ron ran na dat Licht hen. He stölter un strüffel. Un 
'n Ogenblick later stunnen se op 'n Lichtung. Meernmank 'n Krink vun 
dicke Bööm, ünner 'n Dack vun starke Telgen stunn dat Auto vun 


Vadder Weasley leddig man mit anne Lampen. 


As Ron dor mit apen Mund op to gung, keem em dat suutje in de 
Mööt, akraat so as wenn 'n türkis-grönen Köter sien Herrchen 


wedderkennt. 


„Dat is de hele Tiet över hier ween!“, frei Ron sik un gung üm dat 
Auto rüm. „Kiek di dat an. De Woold hett dat wild maakt...“ 


De Kotflögels vun den Wagen weern verkratzt un schietig. Dat weer 
woll so, dat de Wagen geern maal alleen dör den Woold karjool. Fang 
kunn em woll heel un deel nich rüken; he bleev dicht bi Harry sien Been 
un de mark, dat he bever. Harry sien Aten worr bilütten wedder 
langsamer un he steek den Töversteken wedder trüch in sien Umhang. 

„Un wi weern bang, dat he uns angriepen wull!“, sä Ron, lehn sik 
gegen dat Auto un ei dat. „Ik heff mi jümmers fraagt, neem he afbleven 


[I 


weer 

Harry plier, wat he in dat Licht vun de Lampen op de Eer wedder wat 
vun de Spinnen wies warrn kunn, man de weern all vör dat gralle Licht 


utneiht. 


„Wi hebbt de Spoor verloren“, sä he, „kumm, laat uns wedder dorna 


söken.“ 


Ron sä nix. He ripp un röög sik nich. Sien Ogen glupen stuur op 
annerswat, dat so'n dree Meter över de Eer direktemang achter Harry 


weer. In sien Gesicht kunn een dat kole Gräsen sehn. 


Harry harr nich maal Tiet sik ümtodreihn. Dor weer 'n luut Klicken 
to hören un miteens föhl he, dat sik wat as so'n langen Arm un mit Överall 
Hoor um sien Buuk slung, em hoochböör, so dat he mit dat Gesicht na 
ünnen to hangen keem. He strampel un weiharm üm sien Leven, höör 
dat noch maal klicken un sehg, wo Ron sien Been ook anfungen to 
sweven. He höör Fang jaulen un hulen un batz worr he wegreten in dat 


Düüster mank de Bööm. 


Överkopp sehg Harry, dat dat Undeert, wat em faat hart, op söss 
allmächtig lange, horige Been marscheer. Un twee noch wieder vörn 
klammern em fast eben ünner 'n Poor swatt glinstern Grieptangen. 
Achter sik kunn he noch so'n Kreatur hören, de woll Ron wegslepen dä. 
Se kropen mit jüm noch deper in den Woold rin. Harry kunn hören, wo 
Fang versöch, vun noch een Undeert free to kamen. He jaul luut, man 
Harry harr nich schreen kunnt, ook wenn he dat wullt harr. Dat leet so, 


as wenn sien Stimm bi dat Auto op de Lichtung trüchbleven weer. 


He wuss nich, wo lang he al in de Klauen vun de Kreatur hung. Man 
dat Düüster worr op maal heller un he kunn op de Eer mank dat Loof 'n 
Grimmeln un Wrimmeln vun Spinnen sehn. He dreih den Kopp na de 
Siet un worr wies, dat se nu baven an de Kant vun 'n groot Hollrund 


ankamen weern. In dat Hollrund stunnen keen Bööm mehr un de 

Steerns Jüchen hell op 'n Spillwark, dat gräsiger weer as allens, wat he 
siendaag sehn harr. 

Spinnen. Nich so'n Spiddel-Spinnen as de, de ünnen över dat Loof 
wimmeln. Spinnen, so groot as Kutsch-Peer, mit acht Ogen, acht Been, 
swatt, överall Hoor, gewaltig. De Kaventsmann vun Deert, de Harry 
droog, fung nu an, den steilen Hang daaltokladdern, daal na 'n Nett, dat 
sik as 'n Kuppel ut Nevelswaden akraat in de Mitt vun dat Hollrund 
hoochwölv. Un de annern groten Spinnen kemen vun all Kanten ran un 
klicken jieprig mit jümehr Klauen, as se de Last twüschen sien 
Grieptangen wies worrn. 

Harry full veerföötsch op de Eer, as de Spinn em loos leet. Ron un 
Fang plumpsen blangen em daal. Fang jaul nich mehr, man drück sik 
stumm op de Eer. Ron schg akraat so ut, as Harry sik föhlen dä. Den 
Mund wiet opreten, as wull he schreen un kunn nich, un de Ogen fullen 


em meist ut den Kopp. 

Harry mark op maal, dat de Spinn, de em fallen laten harr, wat sä. Dat 
weer swoor to verstahn, denn se klicker bi jeedeen Woort mit ehr 
Grieptangen. 

„Aragogl“, reep se. „Aragogl“ 

Un ut de Mitt vun dat Nevelswaden-Nett keem heel suutje 'n Spinn 
vördag, de weer so groot as 'n lütten Elefant. Dor weer al wat Gries in 
dat Swatt vun ehr Lief un ehr Been un all Ogen op ehrn ekeligen 


Grieptangen-Kopp weern melkig witt. Se weer blind. 
„Wat is loos?“, fraag se un klicker gau mit ehr Grieptangen. 
„Minschen“, klicker de Spinn, de Harry fungen harr. 


„Is dat Hagrid?“, fraag Aragog un keem neger. Sien acht melkigen 


Ogen wannern hen un her. 
„Frömmen“, klicker de Spinn, de Ron herbröcht harr. 


„Maakt jüm doot“, klicker Aragog vergrellt. „Ik heff slapen...“ 

„Wi sünd Frünnen vun Hagrid“, reep Harry. Em weer, as wenn sien 
Hart nich mehr in de Bost, man in de Görgel pucker. 

Klick, klick, klick maken de Grieptangen vun de Spinnen rundüm in’'t 
ganze Hollrund. Aragog heel still. 

„Hagrid hett noch nienich Minschen daal na uns Hollrund schickt“, 
sä he langsaam. 

„Hagrid sitt böös in de Kniep“, versöch Harry dat un sien Aten gung 
as dull. „Dorüm sünd wi kamen.“ 

„Böös in de Kniep?“, fraag de ool Spinn un Harry düch meist, as höör 
he mank dat Klicken vun de Grieptangen 'n beten Sorg ruut. „Man woso 
hett he jo schickt?“ Harry spickeleer, wat he opstahn schull, man leet dat 
lever na. He weer bang, sien Been kunnen em nich dregen. So snack he 
vun de Eer wieder, so ruhig as he man eben kunn. „Baven in de School 
glöövt se, dat Hagrid 'n - ’n —, dat he wat op de Schölers looslaten hett. 
Se hebbt em na Askaban bröcht.“ 

Aragog klicker wild mit sien Grieptangen un all de annern Spinnen 
in't Hollrund maken em dat na. Dat höör sik an, as wenn se klatschen, 
man anners worr Harry vun’t Klatschen nie so flau in'n Maag. 

„Man dat is Johren her“, sä Aragog vergrellt. „Johrende is dat her. Ik 
kann mi dor noch goot op besinnen. Dorüm hebbt se em vun de School 
jaagt. Se dachen, ik weer dat Beest, dat dor in husen dä, wat se de Grulig 
Kamer nöömt. Se hebbt meent, dat Hagrid de Kamer opmaakt un mi free 


laten hett.“ 


„Un du ... du büst nich ut de Grulig Kamer kamen?“ fraag Harry, un 
he föhl, dat em de kole Sweet vör 'n Kopp stunn. 


„Lk ?“, fraag Aragog trüch un klicker füünsch. „Ik bün nich in't Slott 
op de Welt kamen. Ik kaam vun 'n Land 

wiet, wiet weg. Een, de op Reisen weer, hett mi an Hagrid verschenkt. 
Dor weer ik noch 'n Ei. Hagrid weer noch 'n Jung, man he hett mi heegt 
un pleegt, hett mi in 'n Schapp in't Slott versteken un mit Resten vun'n 
Disch fodert. 

Hagtrid is mien goden Fründ un 'n goden Keerl. As se mi funnen hebbt 
un mi de Schuld för de dode Deern geven wullen, dor hett he sien Hand 
över mi holen. Siet de Tiet leev ik hier in'n Woold, neem Hagrid mi 
jümmers noch besöken kummt. He hett sogor 'n Fro för mi funnen, 
Mosag, un du sühst ja, wo uns Familie wussen is. Un dat allens bloots dör 
Hagrid sien goot Hart...“ 

Harry klei tohoop, wat em an Kraasch noch bleven weer. 

„Denn hest du nie - nienich jichenscen angrepen?“ 

„Nienich“, knarr de ool Spinn. „Dat höört sik egentlich för mien Slag, 
man ut Respekt vör Hagrid heff ik nienich 'n Minsch wat daan. De Liek 
vun de Deern, de ümbröcht worrn is, hebbt se op 't Deerns-Klo funnen. 
Ik heff in't Slott miendaag nix anners to schn kregen as dat Schapp, in dat 


ik groot worrn bün. Uns Slag mag dat geern ’n beten düüster un ruhig 
hebben ...,“ 


„Man denn... Weetst du denn, wat de Deern ümbröcht hett?“, fraag 
Harry. „Denn wat dat ook ween is, dat is wedder dor un grippt wedder 
Lüüd an.“ 

Sien Wöör gungen in 'n luut Klicken vun Tangen un dat Ruscheln vun 
all de langen Been ünner, de nu füünsch op 'n Grund schurren; üm em 
rüm huschen lange swatte Gestalten. 

„Dat, wat dor in't Slott leevt“, sä Aragog, „is ’n uroolt Kreatur, un wi 
Spinnen sünd vör chr bang as vör nix anners op de Welt. Ik kann mi dor 
noch goot op besinnen, wat ik bi Hagrid dibbert heff, dat he mi gahn 


laten schull, as ik marken dä, dat düt Beest in de School rümspöök.“ 


„Wat is dat denn?“, fraag Harry noch maal mit Drift. 

Luder Klicken noch, mehr Schurren. Leet so, as wenn de Spinnen jüm 


neger op de Pell rücken dään. 


„Wi snackt dor nich vun!“, keem dat vun Aragog grandessig. „Wi 
nöömt em nich mit Naam! Ik heff sogor Hagrid den Naam vun düsse 


gräsige Kreatur nich seggt, un he hett mi würklich faken dorna fraagt.“ 


Harry wull dor lever nich länger op rümpurren, tominst nich, solang 
de Spinnen vun all Kanten neger rücken. Dat leet so, as wenn Aragog nu 
vun't Snacken mööd weer. He trock sik suutje in de Spinnwebben- 
Kuppel trüch, man de annern kemen jüst so suutje Stück för Stück op 


Harry un Ron to. 


„lja, denn wüllt wi man maal wedder loos“, versöch Harry dat heel 
vertwievelt un achter sik höör he dat Loof ruscheln. 

„Wedder l00s?“, fraag Aragog langsaam. „Ik glööv nich, dat...“ 

„Aver - aver -“ 

„Mien Söhns un Döchter doot Hagrid nix, denn dat heff ik jüm 
verbaden. Man ik kann jüm nich frisch Fleesch vör de Nees wegnehmen, 
wenn jüm dat al freewillig vör de Fööt löppt. Atschüüs, Fründ vun 
Hagrid.“ 

Harry dreih sik fix op 'n Rüch. Heel dicht vör em stunn 'n tornhoge 
faste Muur vun Spinnen. De Tangen klicken un all jümehr Ogen gleihen 
in de ekeligen swatten Köpp... Harry greep woll na sien Töversteken, man 
he wuss, dat nütz ook nix, denn dat weern veel to veel. Man he versöch 
liekers, op de Fööt to kamen, denn wenn al starven, denn tominst nich, 
ahn sik to wehren. Man dor höör he miteens 'n luden, langen Toon un 'n 


Lichtblitz flamm dör dat Hollrund. 


Vadder Weasley sien Auto dunner den Hang daal. De Lampen 
brennen hell, de Huup dröhn luut un de Wagen stött de Spinnen to Kant. 


'n poor vun jüm fullen op 'n 

Rüch un jümehr överlangen Been spaddeln in de Luft rüm. Mit 
quietschen Reifen brems dat Auto direktemang vör Harry un Ron un de 


Dötren flogen op. 


„Snapp di Fang!“, bölk Harry un jump mit den Kopp vöran vörn rin. 
Ron greep den groten Hund üm 't Lief, smeet em bi't Instiegen na achtern 
un japs bloots noch. De Dören ballern dicht. Ron pedd nich maal op 't 
Gas, dat Auto bruuk em nich; de Motor huul op un loos gung 't. Se 
smeten noch mehr Spinnen üm un susen den Hang hooch ut dat 
Hollrund ruut. Bald kacheln se al dör den Woold un Twiegen pietschen 
gegen de Schieven, as dat Auto sik plietsch sien Bahn dör de freesten 


Städen söch, jümmers op 'n Padd, den dat Auto woll goot kennen dä. 


Harry plier maal na de Siet na Ron hen. Den sien Mund weer jümmers 
noch so wiet apen, as wull he schreen un kunn nich, man sien Ogen weern 


wedder so as jümmers. „Allens kloor mit di?“ 


Ron stier liek na vörn. He kreeg keen Woort ruut. Dat Auto rabacker 
dör Kratt un Buschwark. Achtern huul Fang luut un Harry schg, wo cen 
vun de Butenspegels afknack, as se scharp an 'n dicken Ekenboom 
vörbischrapen. Na 'n teihn Minuten mit Larm un Gerumpel stunnen de 


Bööm nich mehr so dicht un Harry kunn al ’n Stück vun'n Heven sehn. 


Dat Auto stopp so hart, dat se meist vörn gegen de Schiev ballert 
weern. Se weern an'n Rand vun den Woold ankamen. Fang jump gegen 
dat Finster, he wull nix as ruut. Un as Harry de Döör opmaak, dor birs 
he - den Steert inklemmt — as 'n Kugelblitz twüschen de Bööm dör na 
Hagrid sien Kaat hen. Harry steeg ook ut, un na 'n Minut oder so harr 
Ron woll ook wedder faste Been un kladder ruut, man jümmers noch mit 
'n stieven Nack un stieren Ogen. Harry patsch dat Auto noch maal 
dankbor op 't Blick, denn dreih dat üm un düker wedder in'n Woold 


ünner. 

Harry gung noch maal na Hagrid sien Kaat un haal sien Tarnümhang. 
Fang leeg ünner 'n Deck in sien Korv to bevern. As Harry wedder 
ruutkeem, stunn Ron mank Hagrid sien Kürbisplanten un weer gewaltig 


an'tt Speen. 


„Gaht achter de Spinnen ran“, sä Ron möör un wisch sik den Mund 
an de Hemdsmau af. „Dat vergeev ik Hagrid miendaag nich. Wi hebbt 


Glück, dat wi noch leevt.“ 


„Ik wett mit di, dat he dacht hett, Aragog deit Frünnen vun em nix“, 


meen Harry. 


„Jüst dat is Hagrid sien Problem!“, anter Ron un baller mit de Fuust 
gegen de Wand vun de Kaat. „He meent jümmers, Beester un Undeerten 
sünd gor nich so leeg, as jümmers seggt warrt. Kick doch, neem em dat 
henbröcht hett! In’'t Kaschott na Askaban!“ De arme Jung floog man 
bloots so an't hele Lief. „Wat hett he sik dor bloots bi dacht, uns dor hen 


to schicken? Wat hebbt wi ruutkregen, dat much ik geern weten?“ 


„Dat Hagrid de Grulig Kamer nich opmaakt hett“, verkloor Harry, 
smeet den Umhang över Ron un trock em an'n Arm, denn he wull, dat 


he loosgahn schull. „He hett keen Schuld.“ 


Ron snoov luut op. Na sien Menen pass „keen Schuld‘ woll nich to 
een, de Aragog in 'n Schapp groot päppelt harr. As se neger na 't Slott 
kemen, trock Harry den Ümhang wat enger, dat ook jümehr Fööt nich to 
sehn weern. Denn drück he dat gnarren Door vörsichtig op un de beiden 
sleken trüch dör de Hall un de Marmor-Trepp hooch. Un jümmers wenn 
se an Gäng vörbi kemen, neem scharpe Wachlüüd stunnen, denn helen 
se de Luft an. Opletzt kemen se in den Gemeenschoppsruum vun de 
Gryffindorers an un weern borgen. Dat Füür dor weer to 'n lütten Hupen 
glöhnig Asch daalbrennt. Se leggen den Tarnümhang af un kladdern de 
Proppentrecker-Trepp na jümehr Slaapsaal hooch. 

Ron full bloots noch op sien Bett. Dat he noch Tüüg anharr, weer em 


eendoont. 


Man Harry, de weer noch nich mööd. He seet op de Kant vun sien 
Himmelbett un dach noch maal nipp över allens na, wat Aragog jüm 


vertellt harr. 


De Kreatur, de jichenswo in't Slott huus, düch em, dat weer woll so'n 
Beest vun den Voldemort-Slag - sogor anner Undeerten wullen sien 
Naam nich seggen. Man he un Ron, se weern keen Stück wieder kamen. 
Se wussen nich, wat dat weer, un ook nich, woans dat Minschen, Deerten 
un Geister to Steen warrn laten kunn. Sogor Hagrid harr nienich wusst, 
wat in de Grulig Kamer weer. Harry swung sien Been op't Bett hooch, 
lehn sik gegen sien Küssens un keck sik den Maand an, de em dör 


dat Torn-Finster anlach. 


He wuss nich, wat se nu noch doon kunnen. Se weern Överall gegen 
de Wand lopen. Riddle harr den Verkehrten hopsnahmen, de Arv vun 
SIytherin weer utneiht, un nüms nich kunn jüm seggen, wat dat nu cen 
un desülvige Minsch weer oder 'n ganz annern, de dütmaal de Kamer 
opmaakt harr. Dat geev nüms mehr, den se noch fragen kunnen. Harry 


legg sik hen un gruvel jümmers noch över dat, wat Aragog seggt harr. 
He weer al meist wegdrusselt, as em wat in'n Sinn keem, wat villicht 
de letzte Strohhalm weer. Bumsbatz seet he wedder piel in't Bett. 
„Ron“, ziers he dör dat Düüster. „Ron!“ 
Ron waak op un jaul meist so as Fang. He keck verfehrt üm sik to un 
sehg denn Harry. 
„Ron - düsse Deern, de sturven is. Aragog sä, se harrn chr in 'n 
Deerns-Klo funnen“, sä Harry un acht nich op Neville sien snarren 
Snorken in de Eck. „Wat is, wenn se nienich ruutkamen is ut düt Klo? 


Wenn se dor jümmers noch binnen is?“ 

Ron reev sik de Ogen un plier em dör dat Maandlicht an. Un denn 
begreep he ook. 


„Du meenst doch woll nich - nich de Muulsche Myrte?“ 

- KAPITEL SÖSSTEIHN — 


De Grulig Kamer 


„All de Malen, de wi in dat Klo ween sünd un se weer de hele Tiet 
bloots dree Dören wieder langs“, sä Ron bitter bi’t Fröhstück an’n 


annern Morgen, „un wi harrn ehr fragen kunnt un nu ...“ 


Dat weer al swoor noog ween, na de Spinnen to spören. Man de 
Schoolmeisters nu so lang utkniepen, dat se in ’n Deerns-Klo rinwitschen 
kunnen, dat weer woll meist nich mööglich, denn jüst düt Klo leeg ook 
noch ganz dicht bi de vermaledeite Stä, neem de eerste Anslag passcert 
weer. Man glieks in de eerste Stunn, se harrn ‚Verwanneln‘ - dor passcer 
wat, dat leet jüm to'n cersten Maal siet Weken de Grulig Kamer glatt 
vergeten. Teihn Minuten weer de Stunn in de Gang, dor vertell 
Perfessersch McGonagall, dat de Prüfungen an’n eersten Juni anfangen 
dään. Dat weer bloots noch een Week hen. 

„Prüfung?“, huul Seamus Finnigan op. „Wi hebbt liekers noch 
Prüfungen?“ 

Achter Harry rums dat. Neville Longbottom weer de Töversteken ut 
de Hand fullen un een Been vun sien Disch weer wutsch weg. 
Perfessersch McGonagall kreeg dat mit ehrn egen Töversteken gau 
wedder trecht un dreih sik denn mit kruse Bless na Seamus hen. 

„Wi laat de School in düsse Tieden doch bloots dorüm wieder gahn, 
dat ji ook wat lehren köönt“, sä se streng. „De Prüfungen warrt dorüm 
ook so as jümmers afholen. Un ik kann 't mi gor nich anners vörstellen, 


as dat ji allens ook flietig nalehren doot.““ 

Flietig nalehren! Harry harr dor rein gor nich mit rekent, dat se, so as 
dat nu in't Slott utsehg, Prüfungen hebben schullen. Dat grummel in de 
Klass un rüük al na Krawall un dorüm keek Perfessersch McGonagall 


noch gestrenger vun een na den annern. 

„Perfesser Dumbledore hett Order geven, dat wi mit School 
wiedermaakt, so no as dat man geiht“, verkloor se. „Un dat — dor muttik 
woll nich lang över snacken — dat heet, dat wi nakiekt, wo veel ji düt Johr 
lehrt hebbt.“ 

Harry keek daal na de beiden witten Kaninken, de he in Tüffeln 
verwanneln schull. Wat harr he düt Johr betto denn lehrt? Em full 
afsluuts nix in, wat em in 'n Prüfung helpen kunn. 


Ron keck so, as harrn se em jüst seggt, he muss vun nu af an in den 


Verbaden Woold leven. 


„Kannst di vörstellen, dat ik mit dat hier Prüfung maken kann?“, wull 
he vun Harry weten un heel sien Töversteken hooch, de jüst anfung 


luuthals to fleiten. 


Dree Daag vör de eerste Prüfung keem Perfessersch McGonagall bi't 
Fröhstück mit 'n anner Saak vördag. „Ik heff 'n gode Naricht“, sä se un 
statts dat dat in de Grote Hall nu liesen worr, krakelen se all loos. 
„Dumbledore kummt wedder trüch!“, bölken 'n poor Lüüd un frein sik. 

„Se hebbt den Siytherin-Arv fungen!“, kreih 'n Deern an den Disch 
vun de Ravenkrallers. 

„Wi dörft wedder Quidditsch spelen!“, grööl Wood reinweg ut de 
Tüüt. 

As de Larm un Puhei wedder wat lieser worrn weer, sä Perfessersch 
McGonagall: „Perfessersch Sprout hett mi seggt, dat de Alruuntjes nu 


endlich so wiet sünd, dat se 

sneden warn köönt. Vunnacht köönt wi de Lüüd, de verstenert sünd, 
wedder lebennig maken. Ik bruuk jo ja nich lang vertellen, dat een vun 
jüm uns womööglich verraden kann, wokeen oder wat jüm angrepen hett. 
Mi dücht, dat süht also gor nich so slecht ut, dat wi an't Enn vun düt 


gräsig Schooljohr dat Beest doch noch faat kriegt.“ 


De Grote Hall bass nu meist vör Juuchheien. Harry keck röver na den 
SIytherin-Disch un wunner sik gor nich, dat Draco Malfoy sik nich 


mitfrein dä. Ron aver, de schg so blied ut as siet Dagen nich mehr. 


„Denn maakt dat ja nix, dat wi de Muulsche Myrte nich fraagt kregen 
hebbt!“, meen he to Harry. „Hermine hett wiss de Anter op all Fragen, 
wenn se ehr opwecken doot! Du, ik segg di, de dreiht dör, wenn se höötrt, 
dat wi in dree Daag Prüfung hebbt. Se hett nix nalehrt. Villicht weer dat 
beter, chr dor to laten, neem se nu is, betdat de Prüfungen vörbi sünd.“ 

Jüst denn keem Ginny Weasley röver na jüm un sett sik blangen Ron. 
Se leet ganz benaut un nervös un Harry worr wies, dat se chr Hannen in'n 


Schoot kneden dä. 


„Wat is loos?“, fraag Ron un hau sik noch 'n Slag Haverbree op 'n 
Töller. 

Ginny sä keen Woort, man keek bang den Gryffindor Disch op un 
daal. Ehr Gesicht leet Harry an anners een denken, man he wuss nich, an 
wokeen. 

„Man ruut dormit“, sä Ron un keek ehr nipp an. Harry full miteens 
in, an wokeen he bi chr denken muss. Se wipp op den Stohl so'n beten 
vör un trüch, jüst so as Dobby, wenn he kort dorför weer, mit wat ruut 
to platzen, wat he egentlich nich seggen dörf. 

„Ik mutt jo wat vertellen“, mummel Ginny un versöch de hele Tiet, 
Harry nich antokieken. 

„Wat is dat denn?“, fraag Harry. 


Dat leet so, as wenn Ginny de passen Wöör nich bifallen wullen. 

„Wat?“, fraag Ron na. 


Ginny maak den Mund op, aver to hören weer nix. Harry lehn sik vör, 


so dat bloots Ginny un Ron em hören kunnen. 


„Hett dat wat mit de Grulig Kamer to doon? Hest du wat sehn? 
Jichenscen, de sik gediegen beert hett?“ Ginny haal deep Luft un jüst in 
den Momang keem Percy Weasley dor överto. He schg mööd un witt um 
de Nees ut. 

„Wenn du mit 't Eten trecht büst, denn sett ik mi dor hen, Ginny. Ik 
heff böös Smacht. Ik kaam jüst vun'n Wachdeenst.“ 

Ginny jump hooch, as harr dor jichenseen Stroom dör ehrn Stohl 
jaagt. Se keek bloots kort banghaftig na Percy hen un weg weer se. Percy 
sett sik daal un lang sik 'n Beker vun'n Disch. 

„Percy!“, sä Ron füünsch. „Se wull uns jüst wat vertellen, wat ehr 
bannig op 't Hart leeg!“ 

Percy harr jüst Tee in'n Hals un versluuk sik meist. „Wo gung dat denn 
üm?“, si he un hoost. 

„Ik harr er jüst fraagt, wat se womööglich wat sehn hett, wat ehr 
gediegen vörkamen is, un se wull jüst seggen —“ 

„Och - dat - dat hett nix mit de Grulig Kamer to doon“, gung Percy 
dortwüschen. 

„Wo wullt du dat vun weten?“, fraag Ron un sien Ogenbroon gungen 
to Hööcht. 

„lja, äh, wenn ji dat afsluuts weten wüllt, Ginny, äh, keem annerletzt 
dor överto, as ik — tja, eendoont - de Saak is eenfach, dat ik jüst bi weer, 
wat to doon, un ik heff ehr beden, ähem, dor nüms wat vun to vertellen. 
Ik harr egentlich dacht, dat se ehr Woort höllt. Dat weer nix, würklich, 


man mi weer dat lever —“ 


Harry harr noch nienich beleevt, dat Percy wat so schenant weer. 

„Wat hest du denn jüst maakt, Percy?“, bohr Ron un grien. „Man to, 


vertell uns dat, wi warrt di ook nich utlachen.“ 
Percy kunn nich trüch grienen. 


„Lang mi maal de Rundstücken röver, Harry, ik bün rein weg an't 


Versmachten.“ 


Harry wuss, dat dat hele Geheemnis morgen womööglich ook ahn ehr 
Help al opkloort wöör, man liekers wull he sik de Schangs mit Myrte to 
snacken, wenn dat denn gung nich ut de Nees gahn laten. Un — sühst woll 
— later an’n Vörmiddag weer dat sowiet, as se vun Gilderoy Lockhart na 
‚Geschichte vun de Töverec' röverbröcht worrn. Lockhart harr jüm ja al 
heel faken versekert, dat de Gefohr vörbi weer. Un jeedeen Maal weer 
glieks achteran wat passeert, dat bewies, dat he nich Recht harr. Man nu 
weer he heel un deel scker, dat dat egentlich gor nich mehr nödig dä, dat 
he jüm vun een Klass na de anner bröch. Sien Hoorfrisur weer nich so 
püük as anners; dat leet so, as wenn he meist de hele Nacht op ween un 
in de veerte Etaasch Wach lopen weer. 

„Markt jo, wat ik nu segg“, sä he, as he jüm üm ’n Eck püüster, „de 
eersten Wöör ut den Mund vun düsse armen Steen-Stackels sünd: ‚Hagrid 
weer dat‘. Ganz chrlich, ik mutt mi al wunnern, dat Perfessersch 


McGonagall düt ganze Sekerheits-Gedööns noch för nödig höllt.“ 


„Dat meen ik ook, Herr Lockhart“, sprung Harry em bi un Ron 
verjaag sik so, dat em sien Böker ut de Hand fullen. 

„Velen Dank, Harry“, keem dat fründlich vun Lockhart, as se 'n lange 
Slang vun Hufflepuffers an sik vörbi laten mussen. „Mi dücht, wi 


Schoolmeisters hebbt so al noog üm 

Hannen un mööt nich bavento noch mit Schölers vun een Klass na 


de anner schesen un de hele Nacht Wach lopen...“ 


„Dat is wohr“, hau Ron nu in Harry sien Karv. „Woso laat se uns hier 


nu nich alleen. Is doch bloots noch een Gang un denn sünd wi al dor.“ 


„Weetst wat, Weasley, so maakt wi dat ook“, sä Lockhatt. „Ik mutt 


würklich sehn, dat ik mi för mien nächste Stunn praat maak.“ 
Un af suus he. 


„„För de nächste Stunn praat maken“, stichel Ron achter em ran. „Will 


sik woll sien Lockenwicklers in't Hoor dreihn.“ 


Se leten den Rest vun de Gryffindorers an sik vörbitrecken un 
witschen denn gau in 'n Siedengang rin un birsen afna de Muulsche Myrte 
ehr Klo. Man as se sik jüst gratuleren wullen to ehrn schenialen Kneep... 

„Potter! Weasley! Wat maakt ji hier?“ 

Dat weer Perfessersch McGonagall un ehr Mund weer 'n Streck, so 
dünn kannst de mit keen Bleefedder trecken. „Wi wüllt — wi wüllt —“, 
stamer Ron, „wi wullen jüst-hen na-na-“ 

„Hermine“, help Harry em gau. Ron un Perfessersch McGonagall 
keken em beid an. 

„Wi hebbt ehr al ewig un dree Daag nich mehr sehn“, snack Harry 
gau wieder un pedd Ron op 'n Foot, „un wi dachen, wi sliekt gau maal na 
de Kranken-Statschoon rin, weet Se, un vertellt ehr, dat de Alruuntjes nu 


bald so wiet sünd un, äh, dat se nich bang ween mutt.“ 


Perfessersch McGonagall gluup em jümmers noch an un för 'n 
Ogenblick dach Harry, dat se exploderen wull, man as se anfung to 
snacken, dor höör sik dat so'n beten heesch an. 

„Wiss doch“, sä se un Harry wunner sik, denn he schg 'n Traan in een 


vun ehr lütte Knoop-Ogen glinstern. „Wiss doch, 

ik weet ook, dat is an'n hartsten för de Frünnen vun de, de... verstah 
ik würklich. Ja, Potter, wiss doch, ji dörft Hermine Granger besöken. Ik 
segg Perfesser Binns Bescheed, neem ji sünd. Seggt Madam Pomfroy 


man, dat ik dor ‚ja' to seggt heff.“ 


Harry un Ron gungen wieder un kunnen meist nich glöven, dat se 
keen Straafarbeit opbrummt kregen harrn. As se üm de Eck gahn weern, 


hören se achter sik, dat Perfessersch McGonagall luut utsnuven dä. 
„Dat“, swöög Ron, „weer de best Utreed, de di jichens infullen is.“ 


Nu kunnen se nich anners, se mussen na de Kranken-Statschoon hen 
un Madam Pomfroy seggen, dat Perfessersch McGonagall jüm Verlööv 


geven harr, Hermine to besöken. 


Madam Pomftroy leet jüm ook rin, man passen dä chr dat afsluuts 
nich. 

„Dat is würklich Dummtüüg mit een to snacken, de verstenert is“, 
meen se un de beiden mussen togeven, dat se Recht harr. Denn as se sik 
blangen Hermine daalsett harrn, dor weer kloor, dat Hermine dor aver 
ook rein gor nix vun mitkreeg, dat se Besöök harr. Jüst so goot harrn se 


dat ook den Nachtdisch vertellen kunnt, dat he man nich bang ween 
schull. 


„Ik fraag mi liekers, wat se den Angrieper wohraftig sehn hett“, sä 
Ron un keek bedrippst na Hermine ehr stief Gesicht. „Denn wenn he 


jüm all vun achtern överfullen hett, denn kriegt wi dat nienich to weten...“ 


Man Harry keek nich na Hermine ehr Gesicht. He interesseer sik mehr 
för ehr rechte Hand. De leeg as Fuust op de Bettdeck un as he sik dor 
neger röver böög, dor schg he, dat dor 'n Stück tohoopknüllt Papier in 


steek. 


He pass op, dat Madam Pomfroy dor nix vun mitkreeg, un wies Ron 


dat. 

„Versöök maal, dat dor ruut to kriegen“, swiester Ron un stell sien 


Stohl so hen, dat Madam Pomfroy nich sehn kunn, wat Harry dor maak. 


Dat weer gor nich so licht to. Hermine chr Hand klammer dat Stück 
Papier so fast, dat Harry sik wiss weer, dat he dat tweirieten wöör. Aver 
Ron pass op un Harry tucks un tarr dor so lang an rüm, betdat he dat 


Papier dor na ’n poor lange, lange Minuten ruutfummelt harr. 


Dat weer 'n Siet, ruutreten ut 'n heel oolt Book ut de Bökeree. Harry 
streck dat ieverig glatt un Ron böög sik so wiet röver, dat se dat beid lesen 


kunnen. 


"Mank all de gräsigen Beesters un Undeerten, de dat bi uns gifft, is 
keen mank, dat snaakscher is un sekerer den Dood bringt as de Basilisk, 
de ook „König vun de Slangen“ nöömt warrt. Düsse Slang, de över all 
Maten groot un 'n poor hunnert Johr oolt warrn kann, krüppt ut 'n 
Höhner Ei, dat vun 'n Poggüüz utbrött warrt. De Basilisk bringt den 
Dood op twee Oorten: eenmaal mit sien Gifttähn, man ook mit sien 
Ogen. Dat sünd Mörder-Klüsen un all Lüüd, de in den Bann vun düsse 
Ogen kaamt, de fallt stantepe doot üm. Spinnen neiht ut vör den Basilisk, 
denn he bringt jüm siet olings Tieden den Dood, wo he jüm man finnt. 
Un de Basilisk sülvst mutt sik bloots vör dat Kreihen vun 'n Hahn bargen, 


denn dat överleevt he nich.“ 


Un dorünner stunn noch een Woort un dat - Harry kenn ehr 


Handschrift goot - dat harr Hermine dor hen schreven. Rohren. 
Dat weer meist, as harr dor een 'n Lamp in sien Brägen anknipst. 


„Ron“, quüch he, „dat is 't. Nu weet wi dat. Dat Beest in de Kamer, 
dat is ’n Basilisk - 'n gewaltig grote Slang! Dorüm heff ik ook överall düsse 


Stimm höört un anners nüms. 

Denn ik kenn ja ’n beten wat vun de Tweelsch Spraak...“ 


Harry keek na de annern Betten üm em rüm. „De Basilisk bringt 
Minschen üm, indem dat he jüm ankickt. Man nüms is würklich sturven, 
denn keeneen vun jüm hett em liek in de Ogen keken. Bi Colin weer sien 
Fotoapperaat dortwüschen. De Basilisk hett woll den ganzen Film dor 
binnen verbrennt, man Colin is bloots Steen worrn. Justin ... Justin hett 
den Basilisk woll dör Nick mit-den-meist-affen-Kopp sehn! Nick hett dat 
meiste afkregen, man he kunn ja nich noch maal starven un ... blangen 
Hermine un de Vertroonsschölerin vun de Ravenkrallers, dor leeg 'n 
Spegel, as se funnen worrn sünd. Hermine harr jüst ruutfunnen, dat dat 
Beest ’n Basilisk is. Ik wett mit di, dat se den eersten Minschen, den se 
dorna drapen hett, glieks wohrschaut hett, dat he jümmers eerst mit 'n 
Spegel üm Ecken kieken schalll Un düsse Deern hett ehrn Spegel 


ruuthaalt — un -“ 
Ron weer dat Kinn daalsackt. 
„Un Fro Norris?“, swiester he ieverig. 


Harry gruvel. He versöch, sik vörtostellen, wat in de Halloween-Nacht 


passeert weer. 

„Dat Water...‘“, sä he bedächtig, „dat ganze Water, dat ut de Muulsche 
Myrte ehr Klo ruutpülscht weer. Ik wett mit di, Fro Norris hett bloots 
dat Spegelbild in't Water sehn...“ 

He studeer ieverig dat Stück Papier in sien Hand. Je länger he dor rop 


keek, je mehr verstunn he. 


„Mutt sik bloots vör dat Kreihen vun ’n Hahn bargen, denn dat 
överleevt he nich!“, lees he luut vör. „All de Hahns vun Hagrid hett 
jichenseen doot maakt! De Slytherin-Arv wull nich, dat dor 'n Hahn in de 
Neegde vun’t Slott is, as de Kamer opmaakt worr! Spinnen neiht ut vör 

den Basilisk! Dat passt allens 

„Man woans kann de Basilisk sik in’t Slott bewegen?“, dach Ron na. 


„n gräsige, grote Slang ... De harr doch jichenseen schn...“ 


Doch Harry wies op dat Woort, wat Hermine ünnen op de Siet krakelt 


harr. 
„Rohren“, verstunn he miteens. „Rohren ... Ron, se krüppt dör de 
Rohren. Ik heff düsse Stimm ook binnen in de Muurn höött...“ 


Ron greep na Harry sien Arm. 

„De Döör na de Grulig Kamer!“, sä he heesch. „Wat is, wenn dat 'n 


Klo is? Wat is, wenn de in-“ 

„— de Muulsche Myrte chr Klo is“, gung Harry dat op. De beiden seten 
heel verbaast dor un kunnen dat meist nich glöven. 

„Dat heet“, maak Harry wieder, „ik kann nich de eenzigst Tweelsch- 
Snacker in de School ween. De Arv vun SIytherin is ook een. Op de Oort 
un Wies kunnen se den Basilisk jümmers regentern.“ 

„Wat schüllt wi doon?“, wull Ron weten un sien Ogen blitzen. 
„Schüllt wi stracks na Perfessersch McGonagall gahn?“ 

„Laat uns na’t Lehrerzimmer hengahn“, sloog Harry vör un sprung 
op. „Se is in teihn Minuten dor. De Stunn is glieks üm.“ 

Se rönnen de Treppen daal. Se wullen nich, dat jüm een jichenswo in 
n annern Gang sehn schull un lepen direktemang in dat leddige 
Lehrerzimmer rin. Dat weer ’n groten Ruum mit Holt rundüm an de 
Muurn un vull mit Stöhl ut düüster Holt. Harry un Ron lepen hen un her. 
Se weern veel to hibbelig, as dat se sik harrn daalsetten kunnt. 

Man dat pingel nich nu un ook nich later. 


Dorför hören se aver op maal de Stimm vun Perfessersch McGonagall 


töverhaftig luut dör de Gäng hallen. 

„All Schölers gaht stantepe na jümehr Slaaprüüm. All Schoolmeisters 


kaamt bitte nu un foorts na 't Lehrerzimmer trüch.“ 
Harry dreih sik na Ron üm un gluup em an. 
„Nich al wedder 'n Anslag ! Nich nu!“ 
„Un nu ...?“, fraag Ron heel verbaast. „Na ’n Slaapsaal gahn?“ 


„Nee“, meen Harry un keck sik üm. Rechterhand stunn 'n schetterig 
Schapp vull mit Lehrerümhäng. „Dor rin! Wi mööt erstmaal weten, wat 
egentlich loos is. Denn köönt wi jüm vertellen, wat wi ruutfunnen 


hebbt.“ 


Se versteken sik dor binnen un hören, wo Hunnerten vun Fööt över 
jümehr Köpp wegtrappeln, un denn gung de Döör vun dat Lehrerzimmer 
ook al op. Twüschen de muffigen Bülten vun Umhäng dör sehgen se de 
Lehrers een na ’n annern rindrüppeln. 'n poor vun jüm leten verbaast, 


anner richtig bang. Denn keem ook Perfessersch McGonagall. 


„Nu is 't passeert“, säse in den boomstillen Ruum rin. „Dat Beest hett 


'n Schöler wegsleept. Direktemang na de Kamer.“ 


Perfesser Flitwick schree spitz op. Perfessersch Sprout reet de 
Hannen hooch vör den Mund. Snape greep na de Lehn vun 'n Stohl un 
fraag: „Weet Se dat wiss?“ 

„De Siytherin-Arv“, verkloor Perfessersch McGonagall wieder un 
weer ganz witt üm de Nees, „hett noch 'n Naricht dorlaten. Steiht 
direktemang ünner de eerste. „Ehr Knaken wartrt op ewig in de Kamer 
liggen.“ 

Perfesser Flitwick kreeg dat Hulen. 

„Wokeen is dat?“, fraag Madam Dunast, se weer mit Pudding-Knee 
op 'n Stohl daalsackt. „Wat för 'n Schöler?“ 

„Ginny Weasley“, anter Perfessersch McGonagall. Harry mark, dat 


Ron blangen em stumm daal op den Bodden vun't Schapp sack. 

„Wi mööt woll morgen all Schölers na Huus schicken“, meen 
Perfessersch McGonagall. „Dat is dat Enn vun Hogwarts. Dumbledore 
hett dat jümmers seggt.“ 

De Döör vun't Lehrerzimmer baller wedder op. För 'n lierlütten 
Ogenblick frei sik Harry al, dat dat Dumbledore ween kunn. Man dat 
weer Lockhart un he strahl över 't ganze Gesicht. 

„Deit mi wohraftig Leed — bün indrusselt — wat heff ik verpasst?“ 

Dat leet so, as wenn he gor nich marken dä, dat de annern 
Schoolmeisters em anglupen, as wünschen se em na de Höll. Snape gung 
'n Stapp na vörn. 

„He is de rechte“, blaff he em an. „He is jüst de rechte Mann. Dat 
Beest hett sik 'n Deern snappt, Lockhart. Hett ehr mitnahmen na de 
Grulig Kamer. Nu is Se Ehr Stunn kamen.“ 

Lockhart verfehr sik. 

„Dat is wohr, Gilderoy“, sett Perfessersch Sprout glieks achteran, „Se 
hebbt doch güstern Avend seggt, dat Se al de ganze Tiet wusst hebbt, 
neem de Ingang na de Grulig Kamer is?“ 

„Ik - also, ik -“, stamer Lockhart. 

„Ja, Se hebbt mi doch ook vertellt, dat Se nipp un nau wussen, wat sik 
dor binnen versteken deit“, keem nu ook de piepelige Stimm vun 
Perfesser Flitwick hooch. 

„He-he- heff ik dat? Weet ik gor nich mehr... .“ 

„Also, dat weet ik nu aver wiss. Se hebbt seggt, dat weer schaad, dat 
se keen Schangs kregen harrn, sik mit dat Beest to meten, chr Hagrid in 
Arrest gung“, keem dat nu vun Snape. „Se hebbt doch ook seggt, de 
ganze Kraam weer vun Anfang an vermasselt worrn, un een harr Se man 
bloots glieks free'e Hand laten schullt?“ 

Lockhart keek üm sik to. De Gesichter vun sien Kollegen weern as ut 


Steen. 

„Ik... ik heff würklich nich... dor mööt ji mi verkehrt verstahn 
hebben...“ 


„Wi geevt dat nu in jo Hannen, Gilderoy“, bestimm Perfessersch 
McGonagall. „Vunnacht is wiss de beste Tiet dorför. Wi sorgt dorför, dat 
Se nüms in de Mööt kummt. Denn köönt Se sik ganz alleen un in Roh 


mit dat Beest meten. Doch noch free'e Hand opletzt.“ 


Lockhart keek sik vertwievelt um, man dor keem nüms un rett em. He 
sehg nu ganz un gor nich mehr so glatt un glei ut. Sien Lippen bevern un 
ahn sien tähnbleken Grienen, dat he anners jümmers vun Ohr to Ohr 


opsett, leet he man wat gries un spiddelig. 


„N- na goot“, geev he sik. „Ik gah nu na mien Studeerstuuv un maak 


mi... maak mi praat.“ 
Un denn gung he ruut. 


„Goot“, sä Perfessersch McGonagall un snoov de Luft dör de Nees 
ruut, „de löppt uns nich mehr vör de Fööt rüm. All Baas-Lehrers gaht nu 
na ehr Huus un vertellt ehr Schölers, wat passeert is. Seggt jüm, dat de 
Hogwarts Express jüm glieks morgen fröh na Huus bringt. Un de annern 


kiekt bitte na, dat ook würklich all Schölers in jümehr Slaaprüüm sünd.“ 


De Lehrers stunnen op un een na den annern gung ruut. 


Dat weer woll de leegste Dag, den Harry betto överhaupt beleevt harr. 
He, Ron, Fred un George seten tohoop in een Eck vun den 
Gemeenschoppsruum un nüms kreeg ook bloots een Woort ruut. Percy 
weer nich dor. He harr 'n Uul an sien un Ginny ehr Öllern schickt un sik 


denn in sien Slaapsaal inslaten. 


Noch nienich harr sik 'n Namiddag jemaals so lang hen trocken as 


düsse un noch nienich weer dat in den Gryffindor-Torn 

so vull aver ook so still ween. As de Sünn ünner gung, helen Fred un 


George dat Rümsitten nich mehr ut un gungen na baven un to Bett. 


„Se hett wat wusst, Harry“, sä Ron un dat weern sien eerst Wöör, siet 
dat se in dat Schapp in't Lehrerzimmer krapen weern. „Dorüm is se 
wegsleept worrn. Dat hett rein gor nix mit den Blöödsinn vun Percy to 
doon. Se hett wat över de Grulig Kamer ruutfunnen. Dorüm un dester 
wegen is se —“, Ron reev sik nervös de Ogen. „Ik meen, se is 'n Echt- 


Bloot. Dat kann gor keen annern Grund geven.“ 


Harry kunn de Sünn root as Bloot ünner de Kimm wegsacken sehn. 
So schetterig harr he sik noch nienich föhlt. Wenn se doch bloots wat 


doon kunnen. Jichenswat. 


„Harry, meenst, dat gifft noch 'n lierlütte Schangs, dat se nich, na, du 


weetst al -“ 


Harry wuss nich, wat he Ron seggen schull. He kunn sik nich 


vörstellen, dat Ginny noch an't Leven weer. 


„Weetst wat?“, sloog Ron vör, „ik glööv, wi schullen na Lockhart 
hengahn un em seggen, wat wi weet. He will doch versöken, in de Kamer 
tintokamen. Wi köönt em seggen, wo wi meent, dat se is, un em ook 


seggen, dat dor ’n Basilisk binnen is.“ 


Harry full ook nix anners in, wat 'n doon kunn. Un doon wull he wat. 
So sä he ‚ja‘. De Gryffindorers üm jüm rüm weern so benaut un dat dä 
jüm wegen de Weasleys so Leed, dat nüms ook bloots versöken dä, sik 
jüm in de Mööt to stellen. Se maken sik also op 'n Padd un krabbeln dör 
dat Bild-Lock. 


Dat worr al düüster, as se daal na Lockhart sien Studeerstuuv kemen. 
Leet so, as wenn dor binnen böös wat loos weer. Se kunnen Schrapen, 


Pultern un een hen un her birsen hören. 


Harry klopp an un miteens weer dat achter de Döör musenstill. Denn 


gung de Döör den allersmallsten Spleet 

breet op un se sehgen een vun Lockhart sien Ogen dor dör plieren. 


„Ach... Harry Potter... Ron Weasley....“, un he maak de Döör 'n 
lierlütten Tick wieder op. „Ik heff dat jüst bannig hild. Wenn ji also so fix 


as mööglich...““ 


„Perfesser, wi weet wat un dat schullen Se ook weten“, sä Harry. „Wi 


meent, dat kunn Se helpen.“ 


„Ilja — äh dat passt nu aver ook rein -“ De Hälft vun sien Gesicht, de 


se schn kunnen, schg nich jüst blied ut. „Ik meen - also na goot.“ - 
He maak de Döör op un se gungen rin. 


Sien Studeerstuuv weer al meist ganz leddig rüümt. Twee mannshoge 
Kuffers stunnen apen op de Eer. Umhäng in jade-gröön, fleder-klöör un 
middernachts-blau weern gau in den cen rinpramst, Böker, so as se 
kemen, in den annern rinsmeten worrn. De Fotos, de rundüm an de 


Muurn hungen harrn, weern nu in Schachteln op den Disch stoppt. 

„Wüllt Se verreisen ?“, fraag Harry. 

„Äh nee- ja“, anter Lockhart un reet 'n levensgroot Poster vun sik 
sülvst vun de Binnensiet vun de Döör un rull dat op. „Heff ’n Noot-Uul 
kregen - kannst nix maken ... mutt weg ...“ 

„Wat is mit mien Süster?“, fraag Ron basch. 

„Na ja, dat is... laat mi dat so seggen ... 'n ganz unglückliche Saak“, 
stamer Lockhart un wull de beiden dor afsluuts nich bi in de Ogen kieken, 


as he 'n Schuuv opreet un dat, wat dor binnen weer, in 'n Tasch kipp. 


„Nüms deit dat mehr Leed as mi -“ 


„se sünd de Lehrer för ‚Wehren gegen Düüster Machten!“, gung 
Harry em an. „Se köönt nu nich weg! Nich bi all de düüster Saken, de 
hier nu in Gang sünd!“ 

„Na ja, ik mutt seggen, as ik mi hier beworven heff ...“, brabbel 


Lockhart un stapel nu sien Strümp baven op de 

Umhäng, „nix in de Utschrievung... heff dor nich mit rekent ...“ 


„Wüllt Se dormit seggen, Se neiht ut?“, fraag Harry un kunn dat gor 


nich glöven. „Na allens dat, wat Se in Se Ehr Böker vun sik schrievt?“ 
„Böker kann een so oder ook anners verstahn“, sä Lockhart lütt. 
„se hebbt jüm sülvst schreven!“, reep Harry. 


„Mien beste Jung“, versöch Lockhart dor gegenan to gahn, steil sik 
op un trock de Bless kruus, as he Harry nu ankeek. „Bruuk doch maal 
dien gesunnen Minschenverstand. Mien Böker harrn sik doch bloots halv 
so goot verköfft, wenn de Lüüd nich dacht harrn, dat ik dat allens sülvst 
beleevt heff. Nüms will wat vun 'n olen, schrumpeligen, armeenschen 
Töversmann lesen, un wenn he ook dreemaal 'n Dörp vör Weerwülf rett 
hett. De gifft vörn op den Umslag doch ook rein gor nix her. Weet nix 
dorvun af, woans een sik goot antrecken deit. Un dat Hexenwief, dat de 
Dodesfee vun Bandon bannt hett, de harr 'n opklöövt Lipp. Ik meen, also 
würklich ...“ 


„Denn hebbt Se sik eenfach de Heldenstücken toschreven, de 'n Barg 


anner Lüüd daan hebbt?“, fraag Harry un kunn 't nich faten. 


„Harry, Harry“, schüttköpp Lockhart ungedüllig, „so eenfach is dat 
nu ja ook wedder nich. Dat weer 'n Barg Arbeit. Heff lang na düsse Lüüd 
söken musst. Muss jüm denn hoorkleen utfragen, woans se dat, wat se 
daan hebbt, daan hebbt. Denn muss ik jüm mit 'n Vergetels-Töver so 
wiet bringen, dat se nich mehr wussen, dat se 't daan hebbt. Wenn 't wat 
gifft, wo ik wohraftig stolt op bün, denn is dat mien Vergetels-Töver. 
Nee, dat weer würklich 'n suur Stück Arbeit, Harry. Dat is nich bloots 
Böker signeren un Autogramm-Fotos maken, weetst du. Wenn du 


berühmt warrn wullt, denn musst du di düchtig afmarachen.“ 

He baller de Kuffers dicht un sloot jüm af. 


„Laat uns maal kieken“, simmeleer he. „Ik glööv, ik heff allens. Ja. 


Bloots noch een Saak na.“ 
He trock sien Töversteken ruut un dreih sik na de beiden hen. 


„Deit mi bannig Leed, Jungs, man ik mutt bi jo beiden nu mien 
Vergetels-Töver bruken. Kann 't nich tolaten, dat ji mien Geheemnissen 
utplappert. Denn köfft ja nüms mehr ook bloots noch een vun mien 
Bökef..." 


Harry kreeg sien egen Töversteken jüst noch to rechte Tiet to faten. 


Lockhart harr sien man jüst hooch, dor bell Harry: „Expelliarmus!“ 


Lockhart floog na achtern un keem över sien Kuffer to fallen. Sien 
Steken floog hooch in de Luft, Ron fung em op un smeet em ut dat apen 


Finster ruut. 


„Düssen Spröök harın Se Perfesser Snape uns man lever nich 
bibringen laten schullt“, schimp Harry füünsch un pedd Lockhart sien 
Kuffer an de Siet. Lockhart keek na em hooch un schg wedder gries ut. 


Harry wies jimmers noch mit sien Steken op em. 

„Wat wüllt ji vun mi?“, fraag Lockhart flau. „Ik weet nich, woneem 
de Grulig Kamer is. Ik kann nix maken.“ 

„Se hebbt Glück“, fung Harry an un kreeg Lockhart vör de Tipp vun 
sien Steken wedder op de Fööt. „Wi glöövt, dat wi weet, neem se is. Un 
wat dor binnen is. Man to, laat uns gahn.“ 

Se schoven Lockhart vör sik ut sien Studeerstuuv ruut un de cerste 
Trepp daal, den düüster Gang langs, wo de schreven Schrift an de Muur 
lücht, hen na de Döör vun de Muulsche Myrte ehr Klo. 

Se schicken Lockhart toeerst rin. Harry kunn sik högen, as he em 


bevern sehg. 


De Muulsche Myrte seet ganz achtern op den letzten Waterkasten. 

„Ach, du büst dat“, begrött se Harry, as se em wies wort. „Wat wullt 
du dütmaal ?“ 

„Di fragen, woans du sturven büst“, anter Harry. Myrte weer miteens 
nich wedder to kennen. Se schg so ut, as wenn ehr noch nienich een so’n 


fründliche Fraag stellt harr. 


„Ooooh, dat weer gräsig“, höög se sik. „Dat is akraat hier binnen 
ween. Hier in düt Kabinett. Ik kann mi dor noch allerbest op besinnen. 
Ik harr mi hier versteken, denn Olive Hornby harr mi vunwegen mien 
Brill tarrt. De Döör weer afslaten un ik heff weent. Un denn heff ik höött, 
dat dor een rinkeem un dor snaaksche Saken vertell. Weer woll'n frömde 
Spraak, dach ik. Eendoont, würklich wunnert hett mi, dat dor ’n Jung 
snack. So heff ik de Döör opslaten un wull em seggen, dat he na't 
Jungsklo gahn schull, un denn“ - Myrte pluuster sik gewaltig op un ehr 
Gesicht strahl, „bün ik doot bleven.“ 

„Woans?“, fraag Harry na. 

„Keen Ahnung“, anter Myrte heel liesen. „Ik weet bloots noch, dat ik 
'n Poor grote, gele Ogen schn heff. Mien Lief leet op maal as stief un ik 
bün wegsweevt...“ Se keek Harry an, as drööm se dat jüst. „Un denn bün 
ik wedder trüchkamen. Ik harr mi in ’n Kopp sett, dat ik nu achter Olive 
Hornby ranspöken un ehr düchtig kujoneren wull. Mann, wat hett chr dat 
Leed daan, dat se mi maal vunwegen mien Brill utlacht harr.“ 

„Wo genau hest du de Ogen sehn?“, wull Harry weten. 


„Jichenswo dor“, wies Myrte so in de Richt vun den Handsteen vör 
ehr Klo. 


Harry un Ron lepen dor gau hen. Lockhart wohr sik dor wiet vun weg 
un schg ut as 'n Goos bi Gewitter. Dat lect as 'n ganz normalen 
Handsteen. Se ünnersöchen dat Zentimeter för Zentimeter, vun binnen 
un vun buten, un ook de Rohren dor ünner. Un denn funn Harry wat: 


An de Seit vun een 

vun de koppern Waterhahns harr een 'n lierlütte Slang rinkratzt. 

„De Hahn hett noch nienich funkschoneert“, sä Myrte munter, as he 
em opdreihen wull. 

„Harry, segg maal wat!“, wull Ron vun em. „Jichenswat op 
Tweelsch.“ 

„Aver -“, Harry weer böös an't Spileren. De poor Maal, wo he 
wohraftig Tweelsch snackt harr, harr he jümmers 'n richtige Slang vör sik 
hatt. He stier op de lütte inkarvte Slang un versöch sik vörtostellen, dat 
se echt weer. 

„Gah op“, sä he. 

He keek na Ron. De schüttköpp. 

„Dat heff ik verstahn. Dat weer keen Tweelsch“, sä he. Harry keck 
wedder na de Slang hen un wull sik fast vörstellen, dat se lebennig weer. 
Wenn he mit sien Kopp ’n beten wackeln dä, denn schg dat bi dat Tallig- 
Licht so ut, as wenn se sik röög. 

„Gah op“, sä he noch maal. 

Bloots düsse Wöör höör he gor nich; ’n snaaksch Ziersen weer em 
över de Tung kamen un miteens lüch de Hahn in 'n Licht, witter as witt, 
un fung an sik to dreihen. Un glieks achteran fung ook de Handsteen an. 
Un wohraftig: De Handsteen verswunn un dor keem 'n gewaltig groot 
Rohr vördag. ’n Rohr, wiet noog, dat 'n Minsch dor rinrutschen kunn. 

Harry höör Ron janken un keek hooch. He wuss, wat he doon wull. 

„Ik gah dor daal!“ 

He kunn gor nich anners, nu, wo se doch den Ingang na de Grulig 
Kamer funnen harrn, nu, wo dat villicht doch noch 'n lütte, 'n lierlütte, 'n 
allerlierlüttste Schangs geev, dat Ginny noch leven dä. 

„Ik kaam mit‘, besloot sik Ron. 


Un denn sä eerstmaal nüms mehr wat. 

„Na ja, dat süht ja nich so ut, as wenn ji mi noch bruken doot“, wull 
Lockhartt sik ut 'n Stoff maken un hatr al wat vun sien ool Grienen 


wedder. „Ik will denn maal --“ 


He legg sien Hand al op de Döörklink, man Ron un Harry wiesen 
beide mit jümehr Töversteken op em. „Se dörft toeerst“, gnurr Ron em 


an. 
Wittsnutig un ahn sien Töversteken gung Lockhart an dat Lock ran. 


„Jungs“, sä he klöterig, „Jungs, wat bringt dat denn?“ Harry piek em 


mit sien Steken in'n Rüch. Lockhart leet sien Been in't Rohr daal glieden. 


„Ik glööv würklich nich —“, wull he Tiet winnen, man Ron geev em 'n 
Schups un weg weer he. Harry wull em gau achteran. He steeg vörsichtig 


in dat Rohr rin un leet loos. 


Dat weer, as suus he ’n ewig lange, glibberige, düüstere Glitsch daal. 
He kunn sehn, dat anner Rohren na hier hen un dor hen aftwiegen, man 
keen weer so groot, as jümehr Rohr, dat sik slängel un dreih, man jüm 
liekers steil deep na ünnen bröch. He wuss, dat he deper ünner de School 
daal fallen dä as de Kaschotten in'n Keller. Achter sik kunn he Ron hören, 


de in de Kurven sacht gegen de Muurn sloog. 


Un denn, as he jüst anfung, sik to sorgen, wat woll passeren schull, 
wenn he ünnen opditsch, dor boog dat Rohr sik 'n beten na baven. He 
schoot mit 'n sappschig Plopp ut dat Enn ruut un lann op den fuchtigen 
Bodden vun 'n düüster Steen-Tunnel. De weer hooch noog, dat ’n dor in 
stahn kunn. Lockhart rappel sik 'n Stück wieder langs wedder op de Fööt, 
vun Hack bet Nack mit Sliem tosmaddert un witt as 'n Liek. Harry gung 
'n beten to Siet, as Ron nu ook ut dat Rohr ruutflutschen keem. 

„Wisünd woll kilometerwiet ünner de School“, sä Harry un sien Wöör 


worrn vun den swatten Tunnel trüch smeten. 

„Unner den See, dücht mi meist“, meen Ron un munster de 
glibberigen Muurn. 


All dree dreihen sik nu so, dat se in den düüster Tunnel vörut keken. 

„Lumos!“, brummel Harry sien Töversteken an un de fung glieks 
wedder dat Lüchen an. „Denn man loos“, munter he Ron un Lockhart 


op. Se marscheren loos un jümehr Fööt patschen luut op den natten 


Footbodden. 


In den Tunnel weer dat so düüster, dat se bloots 'n kort Stück vör sik 
wat schn kunnen. Jümehr Schattens langs de natten Muurn sehgen bi dat 


Steken-Licht to'n Gräsen ut. 


„Nich vergeten“, geev Harry liesen Order, as se vörsichtig wieder 


gungen, „wenn sik jichenswo wat röögt, kniept ji foorts de Ogen to...“ 


Man in den Tunnel weer dat still as in 'n Graff un de eerste Toon, mit 
den se nich rekent harrn, weer 'n luut Gnarschen, as Ron op wat rop 
pedd. Dat weern de Koppknaken vun ’n dode Rott. Un as Harry sien 
Steken eerst maal op den Footbodden richt harr, dor sehg he, dat dor 
överall Knaken vun lütte Deerten rümlegen. He muss sik Möh geven, 
nich doran to denken, wat vun Ginny womööglich över weer, wenn se 
ehr funnen. Achter Harry ran gung 't nu üm 'n düüster Knick in den 


Tunnel rin. 

„Harry, dor vörn, dor is wat ...“, swiester Ron heesch un greep na 


Harry sien Schuller. 


Se bleven as fastfroren stahn un keken. Harry kunn bloots wies warrn, 
dat dor dwars över den Tunnel wat vör jüm leeg, dat gewaltig groot un 
rund weer. Rögen dä sik dat nich. 

„Villicht slöppt dat“, fluster he un schuul na de annern beiden trüch. 
Lockhart heel sik beide Hannen ganz fast vör de Ogen. Harry dreih sik 
wedder na vörn un keek na dat Dings hen. Sien Hart klabaster so gau, dat 


em dat weh dä. 

Ganz sachen sleek Harry den Töversteken vörut wieder un harr de 


Ogen so wiet toknepen, dat he man jüst noch wat sehn kunn. 


Dat Licht gleed över 'n abasig grote, grell giftig gröne Slangenhuut, de 
oprullt un leddig dwars över den Tunnelbodden leeg. De Kreatur, de 


düsse Huut maal passt harr, muss tominst söven Meter lang ween. 
„Dunnerslag“, meen Ron flau. 


Un denn röög sik dor op maal wat achter jüm. Gilderoy Lockhart sien 


Knee harrn opgeven un he weer tohoop sackt. 


„staht Se op!“, fohr Ron em scharp an un wies mit sien Töversteken 


op Lockhart. 


Lockhart keem hooch denn jump he mit Kopp un Füüst vöran op 
Ron loos un knack em een, dat he ümfull. Harry sprung noch gau hen, 
man to laat. Lockhart keem quüchen op de Fööt. He harr Ron sien 
Töversteken in de Hand un grien, dat sien Ohren vun'n Mund Besöök 


kregen. 


„Dat weer dat, Jungs!“, frei he sik. „Ik nehm 'n Stück vun de 
Slangenhuut mit hooch na de School, vertell de annern, dat ik to laat 
kamen bün un de Deern nich mehr retten kunn, un dat ji twee beiden 
leider, leider, leider den Verstand verloren hebbt, as ji ehr plattmangelt 

Lief wies worrn sünd. Denn segg nu man Adjüüs to jo Gedächtnis 


He heel Ron sien mit Töver-Tesa tohoopbackt Töversteken Över sien 

Kopp un reep: „Vertüdeldidum!“ De Steken bass ut'neen mit de Gewalt 
vun 'n lütte Bomb. Harry smeet sik de Arms över 'n Kopp un rönn, wat 
he kunn. He stölter över de Slangenhuut-Rull un versöch, so goot as ’t 
man gung, sik vör de groten Steen, de ut de Tunneldeek daalballern, to 
wohren. 'n Ogenblick later stunn he alleen vör 'n hoge, dichte Wand ut 


Schutt. „Ron!“, bölk he. „Wat is mit di, Ron ?“ 

„Ik bün hier!“, keem Ron sien Stimm vun achter den Steenwall. „Mi 


is nix passeert. Man den Heiopei woll - de Töversteken hett em ümhaut 


cc 


Denn höör Harry 'n dumpen Slag un luut „Aual“. Leet meist so, as 


wenn Ron Lockhart maal düchtig gegen 't Schienbeen pedd harr. 


„Wat nu?“, reep Ron nu vertwievelt. „Hier kaamt wi nienich dör. Dat 
duurt ewig un dree Daag...“ Harry keek hooch na de Tunneldeck. 
Gewaltig grote Spleten kunn he dor nu sehn. He harr noch nie 
versöcht, jichenswat mit Töverknööf ut'neen to breken, wat so groot 
weer as düsse Felsbrocken. Un dat weer nu woll würklich nich de rechte 
Tiet to'n Utproberen - wat weer, wenn de hele Tunnel tohoop krachen 
dä? 

Vun achter den Steengruus höör he wedder 'n Slag un ook wedder 'n 
‚Aua!“. Se verasen bloots Tiet. Ginny weer al siet Stunnen un Stunnen in 
de Grulig Kamer. Harry wuss, dat em nix anners nablcev. 

„lööv dor!“, reep he Ron to. „Tööv mit Lockhart! Ik gah wieder. 
Wenn ik in 'n Stunnstiet nich wedder dor bün...‘‘ Nüms sä wat, man de 


Luft brenn. 


„Ik versöök, 'n poor vun de Felsbrocken wegtorümen“, sloog Ron 
vör un he versöch, dat he sik dor fast un stark bi anhören dä. „Dat du ... 


dat du naher trüchkannst. Un, Harry -“ 


„Wi seht uns glieks wedder“, anter Harry un ook he versöch, 'n beten 
Kraasch in sien bevern Stimm to stemmen. Denn maak he sik op 'n Padd 


un steeg wedder över de Riesen-Slangenhuut. 


För 'n Ogenblick kunn he noch hören, dat Ron bi weer, de 
Steenblöcke weg to wurachen, denn weer 't still. De Tunnel knick maal 
links af, denn wedder rechts, denn wedder links, un all sien Nerven trillen 
Harry bannig in't Lief. He wünsch sik, dat de Tunnel bald to Enn weer, 


un harr 

dor aver to glieke Tiet ook Schiss vöt, wat he denn woll finnen wöör. 
Un denn, opletzt, as he noch maal wedder üm 'n Knick rümslieken muss, 
dor schg he 'n faste Wand vör sik. Dor weern twee Slangen, cen in de 
anner verslungen, rinkarvt. As Ogen harrn se grote, glinstern Smaragde. 

Harry gung neger ran, sien Hals weer ganz dröög. Hier muss he sik 
nich inbillen, dat de Slangen echt weern, denn jümehr Ogen weern 
gediegen lebennig. He bruuk nich lang raden, wat he doon schull. He 
hoost sien Hals free un dat leet so, as wenn de Ogen flackern. 

„Maak op!“, sä Harry mit 'n deep, lies Ziersen. De beiden Slangen 
wickeln sik ut'nanner, as de Wand sik opklööv. De beiden Sieden vun de 
Wand gleden sachen weg, un Harry, he klapper vun Hack bet Nack - gung 


dör. 

- KAPITEL SÖVENTEIHN — 


De Arv vun Slytherin 


Harry stunn an't Enn vun 'n lange Kamer, in de dat meist keen Licht 
geev. Tornhoge Steenpielers - ook dor wedder Slangen inkarvt - helen de 
hoge Deck, de een in't Düüstern aver nich schn kunn. De Pielers smeten 


lange, swatte Schattens dör dat gediegen gröne Schummerlicht. 


Sien Hart klabaster jümmers noch as dull, un so röög Harry sik nich 
un luuster in dat ieskole Stillswiegen rin. Luur de Basilisk womöösglich in 


jichenscen düüster Eck achter 'n Pieler? Un woneem weer Ginny? 


He nehm sien Töversteken in de Hand un gung twüschen de Slangen- 
Pielers dör. Jeedeen sachen Taps smeten de schatten-düüster Muurn as 
luden Krach trüch. He harr de Ogen jümmers noch meist to un weer 
praat, jüm fast totokniepen, wenn sik jichenswo wat rögen schull. Em 
weer so, as wenn em de hollen Ogen-Löcker vun de Slangen nakeken. 
Mehr as eenmaal kramp sien Maag tohoop, wenn he meen, se bewegen 
sik. 

Denn, as he bi dat letzte Pieler-Poor ankamen weer, sehg he miteens 
'n Statue vör de Achterwand drohen, de so hooch weer as de Kamer 


sülvst. 


Harry muss 'n verdüvelt langen Hals maken, as he hooch na dat 
Gesicht vun den Steen-Riesen kieken dä: Dat weer oolt un harr wat vun 
'n Aap. De lange, dünne Boort lang meist daal bet na den Soom vun den 
Töverer sien enkellangen Steen-Ümhang. Dorünner stunnen twee 
gewaltige graue Fööt op den glatten Kamer-Grund. Un twüschen düsse 


twee Fööt leeg 'n lütt Wesen in 'n swatten 

Umhang un mit füür-rode Hoor mit 't Gesicht na ünnen. 


„Ginny!“, fluster Harry, rönn na ehr hen un gung op de Knee. „Ginny! 


\Wees nich doot! Bitte, wees nich doot!“ 


He smeet den Töversteken bisiet, greep Ginny ehr Schullern un dreih 
ehr üm. Ehr Gesicht weer witt as Marmor un ook so koolt, aver ehr Ogen 
weern to, also weer se nich to Steen worrn. Man denn muss se... 

„Ginny, bitte waak op!“, swiester Harry vertwievelt un schüttel ehr. 
Ginny ehr Kopp dingel ahn Hool-Fast vun een Siet na de anner. 

„Se waakt nich op“, sä 'n liesen Stimm. 

Harry verjaag sik un dreih sik op sien Knee halv rüm. 'n groten, 
swatthorigen Jung lehn gegen den nächsten Pieler un keck sik dat 
Spillwark an. An sien Butenkant weer he wat unkloor un swammig, so as 
wenn Harry sik em dör 'n dampig Finsterschiev ankieken dä. Man 'n 
Versehn geev dat hier nich. 

„Iom - Tom Riddle?“ 

Riddle nickköpp un keek Harry de ganze Tiet liek in't Gesicht. 

„Wo meenst du dat: ‚Se waakt nich op‘?“, fraag Harry vertwievelt. „Se 
is nich - se is nich - ?“ 

„se leevt noch“, sä Riddle. „Man bloots noch so eben.“ 

Harry gluup em an. Tom Riddle weer vör föftig Johr op Hogwarts 
ween, man nu stunn he hier, 'n gediegen nevel-dampig Licht üm em rüm, 
aver keen Dag öller as sössteihn. 

„Büst du’n Geist?“ fraag Harry em vörsichtig. 

„n Erinnern“, anter Riddle liesen. „Fastholen in't Diarium siet föftig 
Johr.“ 

He wies mit 'n Finger op den Footbodden dicht blangen de 
Riesentöhn vun de Statue. Dor leeg opklappt dat lütte swatte Diarium, 
dat Harry op 't Klo vun de Muulsche Myrte funnen harr. 'n lütt Stoot lang 


wunner sik Harry, 

woans dat dor woll henkamen weer man he harr sik nu üm wichtiger 


Saken to kümmern. 


„Du musst mi helpen, Tom“, sä Harry un böör Ginny ehrn Kopp 
wedder hooch. „Wi mööt ehr hier ruutbringen. Dat gifft hier 'n Basilisk... 
Ik weet nich, neem de stickt, man de kann jeden Momang kamen. Help 
mi, bitte,...“ 

Riddle ripp un röög sik nich. Harry marach sik af un kreeg Ginny halv 
vun'n Bodden hooch hievt un bück sik daal, denn he wull sien 


Töversteken halen. 
Man de Steken weer weg. 
„Weetst du, neem mien...?“ 


He keck hooch. Riddle beluur em jümmers noch - un leet dorbi Harry 


sien Töversteken twüschen sien langen Fingers rümwarveln. 


„Danke“, streck Harry de Hand na den Töversteken ut. 'n Grientje 
trock nu de beiden Ecken vun Riddle sien Mund hooch. Jümmers noch 


stier he Harry an un warvel ganz in Roh den Steken. 


„Höör maal“, drängel Harry, denn sien Knee sacken em bilütten 
ünner Ginny ehr Last weg, „wi mööt hier weg! Wenn de Basilisk kummt 
„je 
„De kummt nich, solang he nich ropen warrt“, sä Riddle ruhig. 


Harry kunn ehr nich mehr holen un leet Ginny wedder daal op den 


Footbodden sacken. 


„Wat schall dat heten?“, fraag he. „Geev mi mien Töversteken, ik 
bruuk em wvillicht.“ 


Ut Riddle sien Grientje worr 'n veniensch un achtertücksch Grienen. 
„Du warrst em nich bruken“, sä he. 

Harry gluup em an. 

„Wat schall dat heten, ik warr em nich - ?“ 


„Ik heff dor lang op luurt, Harry Potter“, sä Riddle. „Op de 
Gelegenheit, di to drapen. Mit di to snacken.“ 

„Pass op“, harr Harry dat hild, dat Gedibber lang em nu, „ik glööv, 
du weetst nich wat loos is. Wi sünd in de Grulig Kamer. Snacken köönt 


wi later.“ 


„Nee, wi snackt nu“, anter Riddle, grien dor jümmers noch bi un steck 
Harry sien Töversteken in sien Tasch. Harry stier em an. Jichenswat leep 


hier heel un deel verdwars. 
„Woans is Ginny so worrn, as se nu 1s?“, fraag he langsaam. 


„lja, dat is 'n gode Fraag“, frei sik Riddle. „Un ’n lange Geschicht 
bavento. Mi dücht, dat Ginny Weasley so is, as se nu is, dat liggt dor woll 
an, dat se sik mit allehr Geheemnissen 'n Wildfrömden anvertroot hett, 


de een noch nich maal sehn kann.“ 
„Vun wat snackst du dor?“, fraag Harry. 


„Dat Diarium“, sä Riddle. „Mien Diarium. De lütte Ginny hett dor 
Maanden un Maanden lang rinschreven. Hett mi all ehr lütt Sorgen un 
ehrn Jammer vertellt: Woans ehr Bröder ehr tarren un triezen, woans se 
hier na de School muss mit 'n Umhang un Böker ut twete Hand, dat se — 
“, Riddle sien Ogen fungen dat Glinstern an, „- nich glöven dä, dat de 


bekannte, gode, grote Harry Potter ehr jemaals lieden mögen wöötr...“ 


De ganze Tiet bi’t Snacken keek Riddle Harry stuur in de Ogen. Dor 
kunn een meist so wat as Jieper in kennen. „Dat is ja so wat vun 
langwielig, wenn cen sik all düsse dalverigen Sorgen vun 'n Deern vun 
ölven anhören mutt“, snack he wieder. „Man ik weer gedüllig. Ik heff ehr 
jümmers trüchschreven, heff wiest, dat ik mit ehr föhlen dä. Weer 
eenfach nett to ehr. So hett Ginny mi eenfach leev hatt. „Nüms hett mi 
betto so goot verstahn as du, Tom ... ik frei mi so, dat ik nu düt Diarium 
heff, dat ik mi anvertroon kann... dat is, as harr ik 'n Fründ, den ik in de 


Tasch mit mi rümdregen kann...“ 

Riddle lach schrill un koolt. Dat pass gor nich to em. Harry stunn dat 
Nackenhoot to Barg. 


„Ik segg dat maal so, Harry, ik heff dat noch jümmers schafft, de 
Lüüd, de ik bruken kunn, üm den Finger to wickeln. Un so hett Ginny 
mi ehr Hart un Seel utschütt, un ehr Seel, dat weer jüst dat, wat ik hebben 
wull. Ik worr starker un starker, denn ik heff Knööf ut ehr gröttsten 
Sorgen, ehr düüstersten Geheemnissen sagen. Un mien Knööf wuss un 
wuss, veel mehr as de Knööf vun dat lütte Frollein Weasley. Ik worr so 
stark, dat ik Frollein Weasley goot mit 'n poor vun mien Geheemnissen 
fodern kunn, so stark, dat ik chr go0t ook wat vun mien Scel anvertroon 


kunn...“ 


„Wat schall dat heten?“, fraag Harry un sien Mund wotr as 
Sandpapier. 

„Hest dat noch nich mitkregen, Harry Potter?“, fraag Riddle sachen. 
„Ginny Weasley hett de Döör na de Grulig Kamer opmaakt. Se hett de 
School-Hahns den Hals ümdreiht un de schreven Schrift an de Muurn 
smeert. Se hett de slang vun Slytherin op veer Drecks-Bloot-Lüüd 


looslaten un op de Katt vun düssen Blindflansch.“ 
„Nee!“ Harry wull't nich glöven. 


„Doch“, sä Riddle ruhig. „Kloot, se hett cerst nich wusst, wat se deit. 
Dor harr ik mien Pläseer an. Wenn du leest harrst, wat se toletzt in dat 
Diarium schreven hett ..... veel interessanter is dat ... Leve Tom, schreef 
se“, un he schg, dat Harry sik jümmers mehr verfchr, „ik glööv, ik verleer 
mien Erinnern. Dor sünd Höhnerfeddern op mien ganzen Umhang un 
ik weet nich, woans de dor henkaamt. Leve Tom, ik kann mi dor nich 
mehr op besinnen, wat ik in de Halloween-Nacht maakt heff, aver 'n Katt 
is to Schaden kamen un ik bün vun baven bet ünnen mit Farv 
vullklackert. Leve Tom, Percy seggt mi jummers wedder, dat ik wittsnutig 
utseh un so anners bün. Mi dücht, he hett mi in Verdacht, dat ik ... 


Vundaag is wedder een överfullen 

wortrn un ik weet nich, neem ik weer. Tom, wat schall ik bloots doon? 
Ik glööv, ik dreih dör... Ik glööv, ik bün de, de jüm all överfallen deit, 


fe 


Tom 


Harry krall sien Fingers to 'n Fuust. Sien Fingernagels drücken sik 


deep in't Fleesch. 


„Dat hett böös lang duurt, betdat de lütte dumme Ginny opholen hett, 
ehr Diarium to troon“, vertell Riddle. „Man opletzt worr ehr unheemlich 
un se hett versöcht, dat loos to warrn. Un denn hest du di dor 
tinmengeleert, Harry. Du hest dat funnen un ik kunn mi meist nich 
wedder inkriegen, so heff ik mi freit. Vun all de Lüüd, de dat harrn finnen 
kunnt, heff ik mi di an'n allermeisten wünscht, denn jüst di wull ik 


drapen...“ 


„Un woso hest du mi drapen wullt?“, fraag Harry. Sien Bloot fung an 


to kaken un he muss sik Möh geven, sien Stimm sinnig to holen. 


„ja, weetst du, Ginny hett miaallens vun di vertellt, Harry“, sä Riddle. 
„Dien ganze Geschicht.“ Sien Ogen streken över de Blitz-Narv op Harry 
sien Bless un se leten noch hungeriger. „Ik wuss, dat ik mehr över di 
ruutkriegen muss, mit di snacken muss, di drapen, wenn 't jichens gung. 
Un so heff ik mi seggt, dat ik dien Vertroon winnen kunn, wenn ik di 


wiesen do, woans ik düssen Dammel-Dalf Hagrid överdüvel.“ 


„Hagrid is mien Fründ“, gung Harry dor gegenan un sien Stimm trill 
nu. „Un du hest em dat anschünnt, oder? Ik dach, du harrst ’n Fehler 


< 


maakt, man... 

Riddle lach wedder sien veniensch Lachen. 

„Mien Woott stunn gegen dat vun Hagrid, Harry. Na ja, du kannst di 
vörstellen, woans dat för den olen Armando Dippet utsehn hett. Hier 
Tom Riddle, arm, aver brilljant, Waisenjung, aver so veel Kraasch, 
Schoolspreker, Musterschöler; dor de grote stoffelige Hagrid, de all poor 


Weken in'n Slamassel scet, de versöch, Weerwulf-Jungen ünner 


320 


sien Bett optotrecken, de utneih na den Verbaden Woold, wieldat he 
sik dor mit Puken kloppen wull. Man ik mutt togeven, wunnert heff ik 
mi ook, wo glatt dat allens aflopen is. Ik dach, jichenseen muss doch 
marken, dat Hagrid nienich de Arv vun Slytherin ween kunn. Ik heff fief 
lange Johr bruukt, allens över de Grulig Kamer uttobaldowern un den 


Ingang to finnen... as wenn Hagrid den Plie un de Drift för so wat harr! 


Bloots de Schoolmeister för Verwanneln, Dumbledore, meen woll, 
dat Hagrid unschüllig weer. He hett Dippet tosnackt, dat he em Förster 
lehren lett un he blieven dörf. Ja, mi dücht, Dumbledore hett dat 
spitzkregen. Dumbledore much mi ook nienich so geern lieden as all de 


annern Schoolmeisters...“ 


„Ik kunn wetten, dat Dumbledore dor achter kamen is“, sä Harry un 


beet de Tähn tohoop. 


„Na ja, as Hagrid vun de School flagen weer, harr he tominst jümmers 
'n argerlich scharp Oog op mi“, meen Riddle. „Ik wuss, dat weer nich 
goot, wenn ik de Kamer noch maal opmaken dä, solang ik op de School 
weer. Man ik wull ook nich, dat all de langen Johren vun't Söken vergeevs 
ween schullen. Dorüm heff ik dacht, schriev ik 'n Diarium. Dor kunn ik 
mien sössteihn Johr oolt Sülvst so in opwohtren, dat mit 'n beten Glück 
de Dag kamen wöör, wo ik 'n annern in mien Footstappen locken kunn, 


dat so dat nobel Wark vun Salazar Slytherin to Enn bröcht warrn kunn.“ 


„Na ja, du hest dat nich to Enn bröcht“, gung em Harry grootsnutig 
an. „Dütmaal is nüms doot gahn, nich maal de Katt. In 'n poor Stunnen 
is de Alruuntjes-Drunk fardig un all, de Steen worrn sünd, sünd wedder 
op 'n Damm.“ 

„Heff ik di noch gor nich seggt“, keem Riddle nu sinnig, „dat mi dat 
al lang nix mehr bedüden deit, Drecks-Bloot Volk üm de Eck to bringen? 


Siet Maanden heff ik nu wat annets in'n Sinn, mi geiht dat nu üm - di.“ 


3 


Harry gluup em an. 


„stell di bloots maal vör, wo füünsch ik weer, as bi't nächst Maal, as 
mien Diarium opslaan wort, Ginny mi wedderschreven hett un nich du. 
Se hett di mit dat Diarium sehn, weetst du, un dor hett se den Kopp 
verloren. Wat, wenn du ruutfunnen harrst, woans cen dormit ümgeiht, 
un ik di all ehr Geheemnissen wiedervertellt harr? Oder noch leger, wat, 
wenn ik di verraden harr, wokeen de Hahns dat Gnick ümdreiht hett? So 
hett de dumm lütt Goos luurt, betdat nüms mehr in dien Slaapsaal weer 
un dat trüchklaut. Aver ik wuss, wat ik doon muss. Mi weer kloor, dat du 
den Slytherin-Arv op de Hacken seetst. Dör allens dat, wat Ginny mi över 
di vertellt hett, wuss ik, dat du op Düvel kumm-ruut allens doon wöötrst, 
üm achter dat Geheemnis to kamen un dat eerst recht, wenn een vun dien 
besten Frünnen bi de Överfäll to Schaden kamen is. Un Ginny harr mi 
ook vertellt, dat de hele School doröver wunnerwarken dä, dat du 


'Tweelsch snacken kannst ... 


Dorüm heff ik Ginny dorto bröcht, dat se ehrn egen Afscheeds-Breef 
an de Wand schrifft un bün hier daalkamen un heff luurt. Se hett sik wehrt 
un blarrt un is mi böös op de Nerven gahn. Man dor stickt nich mehr 
veel Leven in ehr binnen: Se hett toveel vun sik in dat Diarium rinsteken 
- in mi. Noog tominst, dat ik ut de Sieden ruutkunn. Ik heff hier op di 
luurt, siet dat wi hier ünnen ankamen sünd. Ik wuss, dat du kamen wöötst. 


Ik mutt di'n ganzen Barg fragen, Harry Potter.“ 


„Wat denn to'n Bispill?“, blaff Harry em an un harr de Füüst jümmers 


noch praat. 


„Na ja“, smuuster Riddle vergnöögt, „woans kann ’n Baby ahn 'n 
extragroot magisch Talent dat schaffen, den gröttsten Töverer vun all 
Tieden ünnertokriegen? Woans kunnst du mit nix as 'n lütte Narv 
wegkamen un Lord Voldemort sien Töverknööf weer heel un deel in'n 


Ammer?“ 


Sien Ogen fungen nu an gediegen root to funkeln. 


„Wat scheert di dat, woans ik wegkamen bün?“, fraag Harry langsaam. 


„Voldemort weer lang na dien Tiet.“ 
„Voldemort“, sä Riddle sachen, „is mien Güstern, mien Hüüt, mien 
Morgen, Harry Potter...“ 


He trock Harry sien Töversteken ut de Tasch un maal dor wat mit in 
de Luft. He schreev dree schemern Wöör: TOM SOLVOR RIDDLE 


Denn weiharm he eenmaal mit den Steken un de Bookstaven küseln 
dör'nanner un sorteren sik nee: IS LORD VOLDEMORT 


„Sühst du?“, fluster he. „Dat weer 'n Naam, den ik al op Hogwarts 
bruukt heff, man bloots för mien besten Frünnen natürlich. Meenst 
villicht, dat ik mien Leevdag mit den schetterigen Naam vun mien 
Muggelvadder rümlopen wull? Ik - dör den sien Adern vun Mudder ehr 
Siet her dat Bloot vun Salazar Slytherin sülvst löppt? Ik - den Naam 
beholen vun ’n snottigen, rotten Allerwelts-Muggel, de sik mi vun'n Hals 
schafft hett, ehr ik överhaupt op de Welt weer? Un dat bloots, wieldat he 
ruutkregen harr, dat sien Fro 'n Hex weer? Nee, Harry. Ik heff mi 'n 
nee'en Naam söcht. 'n Naam, vun den ik wuss, dat keen Töverer narms 
op de Welt waagt em uttospreken, wenn ik eerstmaal de gröttste Töver- 
Meister vun de Welt worrn weer.“ 

Harry sien Brägen weer as verklaamt. Dump un stump gluup he 
Riddle an, den Waisenjung, de, as he groot weer, Harry sien Öllern 
ümbröcht harr un noch so veel anner Lüüd mehr... Opletzt geev he sik 'n 
Ruck, wat to seggen. 

„Dat büst du nich“, sä he ganz ruhig, man vull Gritz un Grull. 

„Wat bün ik nich?“, bell Riddle scharp. 

„Du büst nich de gröttste Töver-Meister vun de Welt“, sett Harry na 
un sien Aten gung gau dorbi. „Deit mi Leed, dat ik di dor de Supp 


versolten mutt, man de gröttste 

Töver-Meister vun de Welt is Albus Dumbledore. Dat seggt se all. 
Sogor to de Tieden, as du noch stark weerst, hest du dat nich waagt, dien 
Hand na Hogwatts uttostrecken. Dumbledore hett dialop 'n Kicker hatt, 
as du hier to School gahn büst, un du hest vundaag noch Schiss vör em, 


eendoont, neem du di ook versteken deist.“ 


Dat Grienen weer vun Riddle sien Gesicht verswunnen un he keek 


Harry nu galsterig an. 


„Dumbledore heff ik alleen mit mien Erinnern hier ut 't Slott 


verdreven!“, ziers he. 


„He is nich so wiet weg, as du meenst!“, anter Harry scharp. Dat weer 
em jüst so bifullen, denn he wull Riddle bang maken. Aver he wünsch sik 


dat mehr, as dat he dor sülvst an glöven dä. 


Riddle maak den Mund op, man denn stunn he stief. Vun jichenswo 
keem Musik. Riddle warvel rüm un gluup in de leddige Kamer rin. De 
Musik worr luder. Se weer so unheemlich, dat een sik de Huut schudder. 
Musik as nich vun düsse Welt. Harry stegen de Hootr to Barg un sien Hart 
föhl sik an, as weer dat opswullen un duppelt so groot. Denn, as de Musik 
so luut worrn weer, dat Harry dor all sien egen Rippen vun vibreren 
föhlen kunn, dor broken Flammen ut den Topp vun den Pieler 
blangenan. 'n puter-roden Vagel, so groot as 'n Swaan weer vördag kamen 
un fleit sien snaaksch Musik hooch na dat Gewölv. He hart 'n glinstern 
gollen Steert, so lang as de vun ’n Pageluun, un blänkern gollen Klauen, 
de sik in ’n Bünnel Lumpen fastkrallen. 

'n Sekunn later floog de Vagel stracks op Harry to. He leet dat 
Lumpentüüg vör sien Fööt fallen un lann denn swoor op Harry sien 
Schullern. As de Vagel sien groten Flünken tohoopfolen dä, keek Harry 
na baven un schg, dat he ’n langen, scharpen, gollen Snavel un swatte 


Knoop-Ogen harr. 

De Vagel höör op mit Singen. He seet still un warm an Harry sien 


Back un stier stuur Riddle an. 
„Dat is 'n Phönix ...“, meen Riddle klook un stier den Vagel an. 


„Fawkes?“, hiem Harry un de gollen Krallen vun den Vagel drücken 
sachen in sien Schuller. 

„Un dat -“, wies Riddle nu daal na dat Lumpen-Tüügs, dat Fawkes 
fallen laten harr, „dat is de ole Verdeler-Hoot vun de School.“ So weer 
dat. Flickt, sluntig un schietig leeg de Hoot vör Harry sien Fööt un ripp 
un röög sik nich. 

Riddle fung wedder an, gräsig to lachen. He lach so luut, dat dat in de 
Grulig Kamer klung, as wenn teihn Riddles op maal dor an't Lachen 
weern. 

„Dat is dat, wat Dumbledore den tostüürt, de to em steiht! 'n 
Piepmatz un 'n olen Hoot! Föhlst nu dien Knööf, Harry Potter? Föhlst 
di nu seker?“ 

Harry sä dor nix to. Em full nix in, to wat Fawkes oder de Hoot to 
bruken weern. Man he weer nu nich länger alleen un sien Kraasch worr 
grötter, as he dorop luur, dat Riddle mit Lachen ophören schull. 

„Nu langt dat, Harry“, bell Riddle un grien jümmers noch vun een 
Ohr na 'tanner. „Tweemaal - in dien Güstern, in mien Morgen - sünd wi 
uns bemött. Un tweemaal heff ik dat nich schafft, di üumtobringen. Woans 
hest du överleevt? Vertell mi allens. Je länger du vertellst“, sett he dor 
sachen to, „je länger leevst du.“ 

Harry spickeleer gau un reken sien Schangsen ut. Riddle harr den 
Töversteken. He, Harry, harr Fawkes un den Verdeler-Hoot. Twee 
Saken, de em bi 'n Duell nich veel helpen kunnen. Dat schg leeg ut, 
wohraftig. Man je länger Riddle dor stunn, je mehr Leven sieper ut Ginny 
ruut ... un mit de Tiet, dat worr Harry op maal wies, worr Riddle sien 
Butenkant klorer, faster. Wenn dat also 'n Duell twüschen de beiden 


geven schull, denn je fröher, je beter. 

„Nüms weet, woso du dien Töverknööf verloren hest, as du op mi 
daalgahn büst“, greep Harry em miteens an. „Ik weet dat sülvst ook nich. 
Man ik weet, woso du mi nich ümbringen kunnst. Wieldat mien Mudder 
sturven is, üm mi to retten. Mien eenfache Mudder, de as Muggel op de 
Welt kamen is“, maak Harry wieder un he bever, so in Raasch weer he. 
„Se hett di dorvun afholen, dat du mi ümbringst. Un ik heff dien wohr 
Gesicht schn, ik heff di verleden Johr sehn. Du büst ’n Wrack. Dor stickt 
knapp noch Leven in di. Dor hett di all dien Töverknööf hen bröcht. Du 
speelst Versteken. Du büst 'n Vagelschreck, du büst Aaskraam, du büst 
'n Nix!“ 

Riddle sien Gesicht vergnegel. Denn rung he sik 'n gräsig Grienen 
af. “So. Dien Mudder is sturven, üm di to retten. Ja, dat is 'n machtvull 
Gegentöver. Nu seh ik dat - dor is amenn gor nix afsünnerlich an di. Ik 
heff mi wunnert, weetst du. Denn dat is doch gediegen: wi twee beiden 
sünd uns bi ’n ganze Reeg Saken gliek, Harry Potter. Dat musst doch 
sogor du markt hebben. Wi sünd beide 'n Halv-Bloot, Waisen, optrocken 
vun Muggels. So as 't utsüht, de beiden eenzigsten Tweelsch-Snackers, de 
na Hogwarts kamen sünd siet den grote Slytherin sülvst. Wi scht uns 
sogor ’n beten glick ... Man opletzt weer dat doch bloots so'n Oort vun 
glücklichen Tofall, de di vör mi rett hett. Dat weer allens, wat ik weten 
wull.“ 


Harry stunn praat un tööv dotop, dat Riddle sien Töversteken hooch 


nehmen schull. Man Riddle sien verdreiht Grienen worr wedder breder. 


„Nu, Harry, nu will ik di 'n lütten Lex verpassen. Laat uns de 
Töverknööf vun Lord Voldemort, den Arv vun Salazar Slytherin, meten 
mit de vun den bekannten Harry Potter un de besten Wapen, de 
Dumbledore em geven kann.“ He keek noch maal kort na Fawkes un den 


Verdeler-Hoot hen, höög sik un maak 'n poor Schreed. In Harry 

sien lahmen Been kroop de schiere Schrecken hooch un he schg, dat 
Riddle twüschen de hogen Pielers stahn bleev un na dat Steen-Gesicht 
vun Slytherin dor baven in't Twee-Düüster hooch keck. Riddle maak den 


Mund wiet op un ziers man Harry kunn verstahn, wat he sä. 
„Snack mit mi, Slytherin, du gröttste vun de Hogwarts Veer.“ 


Harry warvel rüm un keck an de Statue hooch; op sien Schuler flatter 


Fawkes mit de Flünken. 


Siytherin sien abasig groot Steen-Gesicht röög sik. Dat Grusen kreeg 
Harry faat, as he schg, woans de Mund wieder un wieder opgung, bet dor 


'n groot swatt Lock weer. 


Un jichenswat röög sik binnen in dat Muul vun de Statue. Jichenswat 
kroop vun ganz deep daal hooch. Harry stapp trüch, betdat he mit ’n 
Rüch gegen de düüster Kamerwand rums, un as he de Ogen dicht kneep, 
dor föhl he Fawkes sien Flünk an sien Back, as de loosflegen dä. Harry 
wull schreen: „Laat mi nich alleen!“, man wat för 'n Schangs harr ’n 
Phönix al gegen den Slangen-König? 

Jichenswat, dat abasig groot weer, klatsch op den Stehn-Bodden vun 
de Kamer, dat de bever. Harry wuss, wat passeren dä, he kunn dat spören, 
kunn meist schn, woans sik de Riesen-Slang ut'neenrull un ut Siytherin 
sien Muul daal glitsch. Denn höör he Riddle sien ziersen Stimm: „Maak 
em doot.“ 

De Basilisk slängel sik op Harry to. He kunn dat swoor Lief över den 
stövigen Footbodden anwöltern hören. De Ogen jümmers noch dicht 
toknepen rönn Harry blind na de Siet, de Hannen wiet vun sik, so dat he 
de Wand langs föhlen kunn. Riddle lach... 

Harry stölter. He full hart op den Steen-Bodden un smeck Bloot. De 


Slang weer bloots noch 'n poor Meters vun em weg; he höör chr kamen. 

Bloots 'n lütt Enn över sien Kopp höör he 'n gewaltig Bassen un 
Spütten un denn dreep Harry jichenswat so swoot, dat he gegen de Wand 
baller. He weer sik vermoden, dat sik glieks spitze Tähn in sien Lief hauen 
wöörn, un he höör noch mehr füünsch Ziersen un dat wat wild gegen de 


Pielers klatsch. 


He kunn nich anners. He maak de Ogen so wiet op, dat he plieren un 
wies watrn kunn, wat dor passeren dä. De gewaltige Slang, hell, giftig 
gröön, dick as 'n olen Ekenstamm, harr den stumpen Kopp hooch in de 
Luft un de Kopp dingel as duun twüschen de Pielers hen un her. Harry 
bever. He weer praat, de Ogen glicks wedder dicht to kniepen, wenn se 
sik na em ümdteihen schull, un he schg, wat de Slang so mallerig maakt 
harr. 

Fawkes seil um ehrn Kopp rüm un de Basilisk snapp as unklook na 
em mit Tähn, so lang un dünn as Sabels. Fawkes düker daal. Sien langen, 
gollen Snavel weer mit eens nich mehr to sehn un 'n Regen vun düüster 
Bloot spränkel daal op den Footbodden. De Slang sloog mit 't Steert-Enn 
üm sik un harr Harry meist drapen. Un noch ehr Harry de Ogen dicht 
kniepen kunn, dreih se sik üm. Harry keck chr liek in't Gesicht un schg, 
dat de Phönix chr de Ogen, de beiden groten gelen Gluupsch-Ogen 
ophackt hart; Bloot pülsch daal na de Eer un de Slang snier un ziers vör 
Wehdaag. 

„Neel“, höör Harry Riddle bölken. „Laat den Vagel! Laat den Vagel! 
De Jung is achter di! Du kannst em rüken! Maak em doot!“ 

De blindhackt Slang dingel düsig hen un her, man jümmers noch kunn 
se den Dood bringen. Un Fawkes flatter üum ehrn Kopp rüm, fleit sien 
snaaksch Leed, hack hier un dor maal na den Basilisk sien schuppig Nees 


un ut de rujeneerten Ogen quull dat Bloot. 


„Helpt mi, helpt mi“, fluster Harry wild, „keen dat ook is,-jichenseen“ 

Dat Steert-Enn vun de Slang pietsch wedder över den Footbodden 


weg. Harry duuk sik. Jichenswat dreep em weck in't Gesicht. 


De Basilisk harr Harry den Verdeler-Hoot in de Arms raakt. Harry 
heel em fast. Dat weer allens, wat he noch harr. Sien eenzigst Schangs. 
He stülp em sik över 'n Kopp un smeet sik flach op den Footbodden, as 


dat Steert-Enn vun den Basilisk wedder över em wegwutsch. 


„Helpt mi ... helpt mi ...““, dach Harry mit toknepen Ogen ünner den 
Hoot. „Bitte, helpt mil“ 


Dor anter em nüms. Man de Hoot trock sik tosamen, as wenn 'n 


Hand, de 'n nich sehn kunn, em vun buten fast tohoop quetsch. 


Jichenswat, dat böös hart un swoor weer, bums Harry so dull vun 
baven op den Kopp, dat em meist swiemelig worr. He schg Steerns vör 
sien Ogen tinkeln. He greep na de Spitz vun den Hoot un wull em 


afnehmen, dor föhl he dor wat ünner, dat weer lang un hart. 


Binnen in den Hoot weer 'n blänkern sülvern Sweert vördag kamen, 


op den Greep glinstern Rubine so groot as Höhner-Eier. 


„Maak den Jung doot! Laat den Vagel! De Jung is achter di! Snüffel - 


[I 


rüük em 


Harry stunn op un weer praat. De Kopp vun den Basilisk suus daal, 
dat lange Lief slängel hen un her un klatsch gegen de Pielers, as se na em 
spören dä. He kunn de gewaltig groten, blödigen Ogen-Löcker sehn un 
he sehg ook dat wiet opreten Muul, so wiet op, dat se em in een Stück 
daalsluken kunn. Un de langen Tähn, so lang as sien Sweert, dünn, 
glinstern, dootgiftig... 

De Basilisk stött blind na vörn. Harry duuk sik weg un de Slang rums 
gegen de Kamerwand. Se stött wedder vör un ehr tweelt Tung flatsch 


gegen Harry sien Siet. He nehm dat Sweert mit beide Hannen hooch. 

De Basilisk stött wedder na vörn un dütmaal leeg he richtig. Harry 
legg all sien Gewicht achter dat Sweert un jaag dat bet an't Heft in den 


Böhn vun dat Slangenmuul rin. 


Man as warm Bloot över Harry sien Arm leep, dor spöör he 'n Steken 
eben över sien Ellbagen. Een vun de langen, giftigen Tähn sack deper un 
deper in sien Arm rin un brook af, as de Basilisk na de Siet weg kipp, na 


de Eer full un tucks. 


Harry rutsch an de Wand daal. He greep na den Tähn, de em dat Gift 
in dat Lief jaag, un wrörgel em ut sien Arm ruut. Man he wuss, dat dat to 
laat weer. Witt-glöhnig Wehdaag kroop langsaam un stüttig vun de Wunn 
wieder un wieder. Un as he den Tähn fallen leet un sehg, dat sien egen 
Bloot op sien Umhang drüppel, dor fung he al an to swiemeln. De Kamer 


löös sik op in 'n Warvel vun duff Klören. 


’n puter-root Placken sweev an em vörbi un Harry höör dat sachen 
Klappern vun Klauen blangen sik. 

„Fawkes“, sä Harry mit dicke Tung. „Du weerst klasse, Fawkes ...‘“ He 
spööt, dat de Vagel sien wunnerschönen Kopp op de Stä legg, neem de 
Slang sien Tähn rinhaut harr. He kunn Schreed hallen hören un denn bo 
sik 'n düüster Schatten vör em op. 

„Dü büst doot, Harry Potter“, höör he Riddle över sik. „Doot. Sogor 
Dumbledore sien Vagel weet dat. Sühst du, wat he maakt, Potter? He 
weent.- 

Harry plinker. Maal kunn he Fawkes sien Gesicht wies warrn un maal 
wedder nich. Dicke Tranen kullern as Parlen över de blanken Feddern 
daal. 

„Ik warr mi hier hensetten un tokieken, woans du doot geihst, Harry 
Potter. Laat di Tiet. Ik heff dat nich hild.“ Harry worr swummerig. Dat 
leet so, as wenn sik allens üm em rüm dreihen dä. 

„Dat is also dat Enn vun den wiet un siet bekannten Harry Potter“, 


höör he Riddle vun wiet weg seggen. „Alleen in de Grulig Kamer, 

verlaten vun sien Frünnen, op letzt doch ünnerkregen vun den 
Düüstern Lord, mit den he sik so driest meten wull. Du büst bald wedder 
tohoop mit dien leve Drecks-Bloot-Mudder, Harry... se hett di twölf Johr 
Tiet köfft, man de Tiet weer bloots lehnt ... un opletzt hett Lord 


Voldemort di kregen, un du hest wusst, dat muss so kamen.“ 


Wenn dat Starven is, dach Harry, denn is dat gor nich so leeg. Sogor 


vun de Wehdaag mark he weniger un weniger... 


Man weer dat Starven? Statts dat dat düüsterer worr, kreeg he de 
Kamer weddder klorer un klorer vör Ogen. Harry geev sien Kopp ’n 
lütten Ruck un dor schg he Fawkes, de jüummers noch mit 'n Kopp op 
Harry sien Arm leeg. 'n Parlenmunster vun Tranen lüch rundüm de Wunn 


— man bloots, dor weer keen Wunn. 


„Weg mit di, Vagel“, bölk Riddle op maal. „Weg vun em. Ik segg, weg 
mit di!“ 

Harry keem mit 'n Kopp hooch. Riddle wies mit Harry sien 
Töversteken op Fawkes; dat knall, as wenn dor cen schaten hart, un 


Fawkes floog wedder weg in 'n Warvel vun Gold un Root. 


< 


„Phönix-Tranen ...“, gnarsch Riddle liesen un gluup na Harry sien 


Arm. „Na kloor ... de köönt helen ... heel un deel vergeten“ 

He keek Harry in de Ogen. „Man dat is eendoont. Egentlich gefallt mi 
dat so sogor beter. Bloots du un ik, Harry Potter... du un ik ...“ 

He nehm den Töversteken hooch. 

Denn, mit flattern Flünken keem Fawkes wedder opflagen un 
jichenswat full Harry in 'n Schoot - dat Diarium. 'n Sekunnensplitter lang 
stieren Harry un Riddle — den Steken jümmers noch baven - beide op dat 
Book. Denn, ahn to överleggen, ahn to denken, so as harr he dat al 


jümmers vör hatt, greep 

Harry na den afbraken Tähn vun den Basilisk op den Footbodden 


blangen em un stött em meern in dat Hart vun dat Book rin. 


Dat geev 'n langen, gräsigen, ohrwehdaagschen Schree. Dint sputter 
stootwies ut dat Book ruut, leep Harry över de Hannen un farv den 


Footbodden. Riddle wring un wrung sik, weiharm un schree un denn... 


He weer weg. Harry sien Töversteken full op de Eer, dat klapper un 
denn weer 't still. Still bet op dat stüttig drüpp drüpp vun Dint dat 
jümmers noch ut dat Diarium sieper. Dat Gift vun den Basilisk harr dor 


'n Lock liekdör smoott. 


Harry bever vun Töhn to Tähn un stunn op. In sien Kopp tummel 
allens dör'nanner, as wenn he jüst 'n lange Reis mit Flegen-Pulver achter 
sik harr. Langsaam sammel he sien Töversteken un den Verdeler-Hoot 
tohoop un mit 'n gewaltigen Ruck trock he dat blänkern Sweert ut den 
Böhn vun den Basilisk sien Muul. 

Denn höör he 'n lierlütt Stöhnen vun't Enn vun de Kamer. Ginny 
röög sik. As Harry na ehr henrönn, sett se sik op. Ehr swiemelig Ogen 
wannern vun den Koloss vun doden Basilisk över Harry in sien bloot- 
smerigen Umhang un denn na dat Diarium in sien Hand. Se jank luut op 
un Tranen fungen an, chr de Backen daal to lopen. 

„Harry - ach, Harry - ik wull di dat bi't Fröhstück vertellen, man ik k- 
kunn dat nich, wo doch Percy dorbi weer. Ik bün dat ween, Harry man 
ik ik s-swöör di to, ik -- w-wull dat nich — R-Riddle hett mi dorto bröcht, 
he hett mi överd-düvelt un woans hest du dat Dings dor - ümbröcht? W- 
woneem is Riddle? Dat letzt, wo ik mi op besinnen kann, is, dat he ut dat 
Diarium ruutkeem -“ 

„Is al allens goot so“, sä Harry to chr, heel dat Diarium hooch un wies 
Ginny den Basilisk-Tähn, „mit Riddle is dat ut un vörbi. Kiek hier! Mit 


em un den Basilisk. Kumm, Ginny, laat uns sehn, dat wi hier wegkaamt“ 

„Se smiet mi vun de School“, ween Ginny, as Harry chr stief op de 
Fööt hulp. „Ik heff mi dorna lengt, na Hogwarts to kamen, al siet B-Bill 
hier weer un n-nu mutt ik wedder weg un - w-wat warrt Mudder un 


Vadder seggen?“ 


Fawkes luur alop jüm un sweev över den Ingang vun de Kamer. Harry 
schoov Ginny wieder; se stappen över de Rull vun den doden Basilisk, de 
eenfach still dorleeg, dör dat hallige Düüster un trüch in den Tunnel. 
Harry höör, wo sik de Steen-Doren mit 'n sacht Wusch achter jüm 


sloten. 


As se 'n poor Minuten lang dör den Tunnel gahn weern, kunn Harry 
vun Wieden 'n Schrapen hören. Dat weern Felsbrocken, de dor 


wegschaven worrn. 


cc 


„Ron!“, bölk Harry un leep wat gauer. „Ginny geiht dat goot! Se is 
hier bi mi!“ 

He höör 'n dump „Juhuu“ un as se üm de nächste Bucht kemen, dor 
kunnen se Ron sien root un sweten Gesicht sehn. He keek dör 'n passlich 


Lock, dat he al dör de Steengruus-Wand buddelt harr. 


[I 


„Ginny!“, Ron steek een Arm dör dat Lock un wull ehr toeerst dor 


dör trecken. „Du büst an't Leven! Ik kann 't meist nich glöven! Wat is 


passeert?“ 


He wull ehr in'n Arm nehmen, man Ginny heel sik em vun't Lief un 


snücker. 


„Aver di geiht dat goot, Ginny“, strahl Ron chr an. „Nu is allens vörbi, 


nu is - neem kummt düsse Vagel denn her?“ 
Fawkes weer na Ginny dör dat Lock flattert. 
„He höört Dumbledore to“, sä Harry un wölter sik dor ook dör. 


„Un woso hest du op maal 'n Sweert?“, fraag Ron un gluup mit apen 


Mund na den blänkern Steker in Harry sien Hand. 


„Dat verklootr ik di, wenn wi hier ruut sünd“, meen Harry un plier gau 


maal na Ginny röver. 

cc 
„Aver- 

„Later!“ Harry düch, dat weer nich klook, wenn he Ron nu al verraden 
dä, wokeen de Kamer opmaakt harr. Un al gor nich, wenn Ginny dor mit 


bi weer. „Woneem is Lockhart?“ 


„Dor achtern“, grien Ron un wies mit den Kopp na’t Enn vun den 
Tunnel hen, neem dat Rohr anfung. „He is nich goot toweeg. Kumm 
mit!“ 

Mit Fawkes vöran, vun den sien brede, puter-root Flünken 'n sachen 
gollen Schemer in't Düüster strahl, gungen se trüch na dat Rohr. Gilderoy 


Lockhart seet dor in gode Roh un summ sik sülvst wat vör. 


„sien Gedächtnis is in'n Ammer“, sä Ron. „Sien Vergetels-Töver is na 
achtern loosgahn. Hett em sülvst statts uns drapen. He weet rein nix 
mehr; nich, wokeen he is, nich woneem he is, un ook nich, wokeen wi 
sünd. Ik heff em seggt, he schull sik hier hensetten un töven. Anners 


bringt he sik noch sülvst in de Bredullje.“ 
Lockhart plier vergnöögt na jüm hooch. 
„Hallo“, sä he. „Dat is ja ’'n snaaksche Gegend hier. Wahnt ji hier?“ 


„Nee“, anter Ron un keek Harry mit kruse Bless an. Harry bück sik 
daal un keck dat lang, düüster Rohr hooch. 

„Hest di al wat utklamüüstert, woans wi dat Dings wedder 
hoochkaamt?“, fraag he Ron. 

Ron schüttköpp, man Fawkes de Phönix weer an Harry vörbiflagen 
un flatter nu vör em rüm. Sien Knoop-Ogen gleihen hell in't Düüster. He 
swui mit sien langen gollen Steert-Feddern. Harry keek em unseker an. 

„Dat lett so, as wenn he will, dat du di doran fastholen schasst ...“, 
meen Ron un sehg heel verbaast ut. „Man du büst doch veel to swootr, as 


dat di'n Vagel dor hooch trecken kann.“ 

„Fawkes“, verkloor Harry, is keen Allerwelts-Vagel.“ He dreih sik na 
de annern üm. „Wi mööt uns een an den annern fastholen. Ginny, du 


nimmst Ron bi de Hand! Perfesser Lockhart -“ 
„He meent Se“, sä Ron scharp to Lockhart. 
„Se hoolt Ginny bi de anner Hand.“ 


Harry steck dat Sweert un den Verdeler-Hoot in sien Buukremen, Ron 
heel sik an dat Achterenn vun Harry sien Umhang fast un Harry streck 
de Hannen ut un heel sik an Fawkes sien Steert-Feddern fast. De weern 
gediegen hitt. 

He föhl sik op maal so licht, as wenn sien Lief meist nix mehr wegen 
dä. Un glieks - wuusch susen se dör dat Rohr hooch. Harry kunn 
Lockhart ünner sik hen un her slantern hören. „Apartig! Apartig!“, frei de 
sik: „Dat is meist as 'n Töverwunner!“ De kole Luft pietsch Harry dör de 
Hoor, man ehr he de Lust an düsse Oort Reis verloor, weer 't ook al vörbi 
— all veer ditschen op den natten Footbodden vun de Muulsche Myrte 
ehr Klo op. Un as Lockhart jüst sien Hoot wedder trecht schoov, dor 
rutsch ook al de Handsteen, achter den dat Rohr versteken weer, wedder 


an sien Stä. 

Myrte fullen de Ogen meist ut'n Kopp. 

„Du leevst“, sä se verbaast to Harry. 

„Passt di dat villicht nich“, anter Harry basch un wisch sik de Placken 
vun Bloot un Sliem vun sien Brill. 

„Na ja ... ik harr bloots so dacht, wenn du doot weerst, denn harr ik 
mi freit, wenn du mien Klo mit mi deelt harrst“, sä Myrte un sülver Klöör 
schoot ehr in de Backen. 

„libähl“, üüz Ron, as se ut de Klos ruut in den düüstern, verlaten 
Gang kemen. „Harry! Mi dücht, Myrte is in di verknallt! Nu plöögt noch 


een mehr op densülven Acker as du, Ginny!“ 


Man bi Ginny kullern de Tranen jümmers noch still de Backen daal. 

„Wo nu hen?“, fraag Ron un keek dor bang bi na Ginny. Harry wies 
mit ’n Finger. 

Fawkes wies jüm den Weg un gleih gollen langs den Gang. Se tappeln 
achter em ran un bumsbatz, dor stunnen se ook al vör de Döör vun 


Perfessersch McGonagall ehr Studeerstuuv. 


Harry klopp an un maak de Döör op. 

- KAPITEL ACHTEIHN- 


Dobby sien Lohn 


'n lütten Ogenblick lang weer dat still, as Ginny un Lockhart in de 
Döör stunnen, Harry, Ron, all veer vun baven bet ünnen vull Schiet un 
Sliem un (dat gell bloots för Harry) Bloot. Denn schree dor op maal cen 
luut op. „Ginny!“ 

Dat weer Mudder Weasley, de vör den Kamin seten un weent harr. Se 
sprung op, mit chr ook Vadder Weasley, un beide störten op jümehr 
Dochter to. 

Aver Harry keek an jüm vörbi, denn Perfesser Dumbledore stunn bi 
den Kamin un strahl över't ganze Gesicht un blangen em stunn 
Perfessersch McGonagall. Se harr sik an de Bost grepen un haal jümmers 
wedder ganz deep Luft. Fawkes witsch an Harry sien Ohr vörbi un maak 
sik dat op Dumbledore sien Schuller komood. Un glieks harr Mudder 
Weasley ook Harry un Ron mit in ehr Arms nahmen un drück jüm. 


„Du hest ehr rett! Du hest ehr rett! Woans hest du dat maakt?“ 


„Ik glööv, dat wüllt wi all geern weten“, meen ook Perfessersch 
McGonagall liesen. 

Mudder Weasley leet Harry loos. De stunn 'n Ogenblick lang un wuss 
nich recht, man denn gung he röver na den Disch un legg dor den 
Verdeler-Hoot, dat Sweert mit de Rubinen un dat, wat vun Riddle sien 
Diarium na weer, rop. 

Un denn fung he an, jüm allens to vertellen. 'n Viddelstunnstiet snack 
he un de annern luustern nipp: He vertell vun de Stimm ahn Lief, de he 


höört harr, un dat Hermine opletzt 

dorachter kamen weer, dat he dor 'n Basilisk in de Rohren höött hart; 
woans he un Ron achter de Spinnen ran in den Woold sleken weern, dat 
Aragog jüm seggt harr, woneem de Basilisk dat letzt Maal toslaan harr; 
dat he op de Idee keem, dat dat woll de Muulsche Myrte ween weer, un 
dat de Ingang na de Grulig Kamer villicht in ehr Klo ween kunn ... 


„Schöön, schöön“, gung Perfessersch McGonagall dortwüschen, as 
Harry nu maal Luft halen dä, „so hest du also ruutkregen, neem de Ingang 
na de Grulig Kamer is un hest so biweeglangs hunnert School-Regeln 
braken, kunn ik ook noch seggen, man, woans üm allens in de Welt sünd 


ji dor lebennig wedder ruutkamen, Potter?“ 


So vertell Harry jüm nu - he worr al 'n beten heesch vun all dat 
Snacken - dat Fawkes jüst to rechte Tiet kamen weer un de Verdeler- 
Hoot em dat Sweert tostüürt harr. Man denn stock he. He harr dat bet 
hier schafft, nich vun Riddle sien Diarium oder vun Ginny to snacken. 
Se lehn mit den Kopp gegen chr Mudder ehr Schuller un de Tranen lepen 
ehr jümmers noch stüttig de Backen daal. Wat, wenn se ehr ruutsmeten? 
Harry lepen de Gedanken verdwars. Riddle sien Diarium funkschoneer 
nich mehr ... Woans schullen se also bewiesen, dat he ehr sowiet bröcht 


harr, dat allens to doon? 


Ahn nipp to weten worüm, keek Harry Dumbledore an. De smuuster 
'n lierlütt beten un dat Füür in'n Kamin spegel sik in de Halvmaanden 


vun sien Brill. 


„Wat mi an'n meisten interesseert“, ss Dumbledore fründlich, „is, 
woans Lord Voldemort dat henkregen hett, Ginny to verhexen. Denn 
mien Kundschafters hebbt mi doch mellt, dat he sik in'n Momang in 'n 


Woold in Albanien versteken deit.“ 


Harry full 'n Steen vun't Hart. Un wat för een! „Wa-wa-wat is dat?“, 
fraag Mudder Weasley verbaast. „Du-weetst-al-wokeen? Hett Ginny 


verhext? Aver Ginny is nich... Ginny weer nich... weer se?“ 

„Dat weer düt Diarium‘“, fung Harry gau wedder an, nehm dat hooch 
un wies dat Dumbledore. „Riddle hett dat schreven, as he sössteihn 


weer.“ 


Dumbledore nehm Harry dat Diarium af un plier scharp an sien lange 


Hakennees daal op de versmoorten un sappschigen Blääd. 


„Brilliant“, sä he liesen. „He weer wohraftig de brilljanteste vun all 
Schölers, de wi hier op Hogwarts jichens schn hebbt.“ He dreih sik na 


Weasleys üm, de heel un deel baff weern. 


„Bloots ganz, ganz wenig Lüüd weet, dat Lord Voldemort fröher maal 
Tom Riddle heten hett. Ik sülvst harr em in'n Unnerricht, föftig Johr her, 
hier op Hogwarts. As he vun de School weg weer, is he verswunnen ... is 
reist na hier un dor... versack deper un deper in de Düüster Künsten, hett 
sik mit de allerleegsten vun uns Slag tohoopdaan, hett sik so faken un so 
böös verwannelt, dat he, as he as Lord Voldemort wedder opdüker, meist 
nich mehr to kennen weer. Meist nüms hett de beiden tohoop bröcht: 
Lord Voldemort un den plietschen, netten Jung, de hier maal 
Schoolspreker weer. 

„Aver Ginny“, fraag Mudder Weasley, „wat hett uns Ginny mit - mit 
- em - to kriegen?“ 

„S-sien Diarium!“, snücker Ginny. „Ik heff dor r-rin schreven un he 
hett mi dat ganze Johr lang trüchschreven -“ 

„Ginny!“ Vadder Weasley weer baff. „Heff ik di denn gor nix 
bibröcht? Wat heff ik di jümmers seggt? Du dörfst nix un nüms troon, 
dat alleen denken kann, du aver nich sehn kannst, woneem dat sien 
Brägen hett. Woso hest du mi oder dien Mudder nich dat Diarium wiest? 
So'n ominösig Saak as de, dat is doch kloor, dat de vull vun Swatte Magie 
sitt!“ 

„Ik he-heff dat nich wusst“, snücker Ginny. „Ik heff dat in een vun 
de Böker funnen, de Mudder mi geven hett. Ik 


>, 


he-heff dacht, dat hett dor bloots een dor binnen liggen laten un denn 


vergeten...“ 


„Ginny schall nu man stracks rop na de Kranken-Statschoon“, gung 
Dumbledore dor mit faste Stimm twüschen. „Se hett böös wat mitmaakt. 
’n Straaf kriggt se ook nich. Dor hebbt sik al öller un klöker Töverers as 
se vun Lord Voldemort den Kopp verkielen laten.‘“ He stapp na de Döör 
röver un maak chr op. „Bettroh un villicht 'n dampen Muck mit hitten 
Kakao. Ik warr denn op jeden Fall jummers glieks wedder kandidel“, sett 
he dor noch to un plinköög fründlich na chr daal. „Madam Pomfroy is 
wiss noch op. Se schenkt jüst den Alruuntjes-Drunk ut un ik dörf woll al 
so veel seggen, dat de Stackels, de de Basilisk ünnerkregen hett, denn 
glieks opwaken warrt.“ 

„Denn warrt Hermine wedder gesund!“, frei sik Ron. 


„Bi nüms warrt wat nablieven“, frei sik ook Dumbledore. Mudder 
Weasley gung mit Ginny ruut un Vadder Weasley, de jümmers noch 
bannig opwöhlt utsehg, stapp achter jüm ran. 

„Weet Se wat, Minerva“, meen Perfesser Dumbledore deepdenkern 
to Perfessersch McGonagall, „mi dücht, dat schreet allens na 'n groot 
Fest. Sünd Se so goot un bringt de Köök op Draff?“ 

„Goot“, gung Perfessersch McGonagall al risch na de Döör. „Se regelt 
dat mit Potter un Weasley woll beter alleen.“ 

„Wiss doch“, nickköpp Dumbledore ehr to. 

Se gung ruut un Harry un Ron keken Dumbledore unseker an. Wat 
harr Perfessersch McGonagall dormit meent: dat regeln? Se schullen 
doch woll nich, nee, dat schullen se doch woll nich - 'n Straaf kriegen? 

„Ik kann mi dor goot op besinnen, dat ik jo beiden seggt heff, dat ik 


jo ruutsmieten mutt, wenn ji noch maal 'n Schooltegel breekt“, 

fung Dumbledore an, as wull he jüm 'n Lex lesen. 
Ron full vör Schreck dat Kinn daal. 


„Un dat wiest uns doch maal wedder, dat sogor de Besten vun uns af 
un an ook maal wat wedder daal sluken un trüch nehmen mööt“, snack 
Dumbledore wieder un smuuster. „Ji beiden warrt 'n Medallje kriegen för 
Verdeensten üm de School un - laat mi eben nadenken — ja, mi 
dücht, twechunnert Punkte för jeedeen vun jo extra för Gryffindor.“ 

Ron leep nu so hoochrosa an as Lockhart sien Valentins-Blomen un 
he klapp den Mund wedder to. 

„Man een mank uns mank, de swiggt ja bannig still, wenn dat üm sien 
Part bi düsse keddelige Saak geiht“, sä Dumbledore bavento. „Woso 
denn so bescheiden, Gilderoy?“ 

Harry schoot in'n Dutt. He harr Lockhart heel un deel vergeten. He 
dreih sik na em üm. Lockhatt stunn in de Eck un smuuster 'n beten vör 
sik hen. As Dumbledore em ansprook, keek Lockhart över sien Schuller. 


He weer neeschierig, mit wokeen Dumbledore woll snacken dä. 

„Perfesser Dumbledore“, verkloor Ron gau, „dat hett ’n Malöör 
geven in de Grulig Kamer. Perfesser Lockhart —“ 

„Ik bün 'n Perfesser ?“, fraag Lockhart överrascht. „Dunnerslag. Ik 
heff dacht, ik weer 'n Nüms-un-Nix.“ 

„He hett 'n Vergetels-Töver an uns versöcht, man de Steken is na 
achtern loosgahn“, verkloor Ron Dumbledore sinnig. 

„so'n Stackel aver ook“, schüttköpp Dumbledore un sien lang sülvern 
Snurrboott trill dor ’n beten bi. „Hebbt Se sik mit Ehr egen Sweert 
steken, wat, Gilderoy.“ 

„Sweert?“, fraag Lockhart dösig. „Heff keen Sweert. De Jung dor, de 


hett aver een.“ He wies op Harry. „He warrt Se dat wiss utlehnen.“ 

„Büst du so nett un bringst Perfesser Lockhart ook top na de 
Kranken-Statschoon?“, fraag Dumbledore Ron. „Ik will geern noch 'n 


poor Wöör mit Harry snacken ...“ 


Lockhart dammel ruut. Ron keek noch maal neeschierig na 


Dumbledore un Harry hen, denn maak he de Döör achter sik dicht. 
Dumbledore gung suutje röver na een vun de Stöhl an'n Kamin. 
„Gah sitten, Harry!“ Harry, de sik - he wuss gor nich, woso - 'n beten 

kribbelig föhl, dä dat. 

„Eerstmaal, Harry, will ik velen Dank seggen“, sä Dumbledore un 
plinköög wedder. „Du musst dor ünnen wohraftig tro un fast to mi stahn 


hebben. Nix anners as dat kann Fawkes na di henropen hebben.“ 


He ei den Phönix, de nu daal op sien Knee flattert weer. Harry grien 
verlegen, as Dumbledore em nu munstern dä. „Un dor büst du also Tom 
Riddle bemött“, spickeleer Dumbledore bedächtig. „Ik kann mi denken, 


dat he bannig dull an di interesscert weer ...“ 
Mitmaal sputter Harry wat ut 'n Mund, wat em böös op 't Hart leeg. 


„Perfesser Dumbledore ... Riddle hett seggt, ik weer so as he. Wi 
weern uns gediegen noog bi 'n ganze Reeg Saken glick, hett he seggt...‘“ 


„Ach, dat hett he? Nal“, keek Dumbledore Harry nadenkern vun 
ünner sien sülvern Ogen-Broon an. „Un wat glöövst du, Harry?“ 
le8 


„Ik glööv nich, dat ik so bün as he 
wull. „Ik meen, ik bün - ik bün 'n Gryffindorer, ik bün...“ 


‚ sä Harry luter, as he egentlich 


Man wieder keem he nich, denn 'n heemlich Twievel keem wedder in 


em hooch. 


„Perfesser“, fung he na 'n Wiel wedder an, „de Verdeler Hoot hett mi 


vertellt, dat ik — dat ik ook in Slytherin goot trechtkamen weer. 

All hebbt se 'n Tietlang dacht, dat ik de Arv vun Slytherin weer ... 


wieldat ik Tweelsch kann ...“ 


„Du kannst Tweelsch, Harry“, vertell Dumbledore sachen, „wieldat 
Lord Voldemotrt de ja de letzt Nakaam vun Salazar Slytherin is - Tweelsch 
kann. Wenn ik mi nich ganz un gor versch, hett he 'n beten vun sien 
Knööf un Kneep op di överdragen in de Nacht, as he di de Narv slaan 
hett. Nich, dat he dat so wullt hett, ganz bestimmt nich ...“ 

„Voldemort hett 'n beten vun sik sülvst op mi överdragen?“ Harry 


weer, as harr em de Slag drapen. 
„Dat lett meist so.“ 


„Also denn schull ik egentlich na Slytherin“, keek Harry vertwievelt 
Dumbledore an. „De Hoot hett wat vun Slytherin in mi sehn un hett...“ 

„Dina Gryffindor steken“, begöösch em Dumbledore ruhig. „Höör 
mi maal to, Harry. Du hest nu maal ’n Reeg Gaven, de Salazar Slytherin 
bi de Schölers hooch estemeer, de he sik nipp un nau utsöcht hett. Sien 
egen Gaav, de wohraftig nich veel hebbt, Tweelsch snacken un plietsch 
driest ween 'n beten Kehr-di-an-nix gegenöver Regeln“, verkloor he em 
un sien Snurrboott trill wedder. „Liekers hett de Hoot di na Gryffindor 


schickt. Du weetst woso. Denk maal na!“ 


„He hett mi bloots na Gryffindor schickt“, sä Harry heel benaut, 


„wieldat ik afsluuts nich na Siytherin wull ...“ 


„Genau“, strahl Dumbledore wedder. „Un dat maakt di al maal ganz 
anners as Tom Riddle. Du harrst de Wahl, Harry. Un wat du wullt, wiest, 
wat du würklich büst - veel mehr as dat, wat du kannst.“ Harry scet op 
sien Stohl, röög sik nich un weer baff. „Wenn du noch 'n Bewies bruukst, 
Harry, dat du na Gryffindor hören deist, denn kiek di düt maal genauer 

an. 


Dumbledore gung röver na Perfessersch McGonagall chrn 
Schrievdisch, nehm dat blootspränkelt sülvern Sweert hooch un geev 


Harry dat. De dreih dat hen un her, so dat 

de Rubinen in't Kaminlicht blitzen. Un denn sehg he, dat dor'n Naam 
inkarvt weer jüst ünner dat Heft. Godric Gryffindor. 
„Bloots 'n wohren Gryffindorer kann dat ut den Hoot trecken, 


Harry“, sa Dumbledore eenfach. 


Denn weern se eerstmaal still. Un Dumbledore trock een vun de 
Schuuvladen vun Perfessersch McGonagall ehr Schriefdisch op un haal 


dor 'n Posensteel un dat Blackfatt ruut. 


„Wat du bruukst, Harry, is wat to eten un ’n Mütz vull Slaap. Ik sla 
vör, dat du nu na dat Fest daalgeihst un ik schriev na Askaban — wi bruukt 
uns Förster nödig wedder. Un ik mutt ’n Annongs för de Propheten 
Narichten opsetten“, sä he mehr in Gedanken. „Wi bruukt 'n nec’'en 
Schoolmeister för ‚Wehren gegen Düüster Künsten‘. Meine Güte, wat 
sliet wi de bloots gau op!“ 

Harry stunn op un gung na de Döör. He wull jüst na de Klink faten, 


dor baller de Döör mit so veel Gewalt op, dat se gegen de Wand un 
wedder trüchknall. 


Lucius Malfoy stunn dor, füünsch as man wat. Un ünner sien Arm - 
mit Mullbinnen toplaastert - duuk sik Dobby. 

„n Avend, Lucius“, begrött em Dumbledore fründlich. Vadder 
Malfoy harr Harry meist ümrönnt, as he rinseil. Dobby husch achter em 
rin un versteek sik ünner den Soom vun sien Umhang. Op sien Gesicht 
weer nix as Bammel to lesen. 

„Sol“, sä Lucius Malfoy, sien kolen Ogen fast op Dumbledore. „Se 
sünd wedder dor. Dat School-Kuratorium hett Se suspendeert, man Se 
düch, dat Se al wedder na Hogwarts trüch kamen kunnen.“ 

„Ja, suh maal, Lucius“, smuuster Dumbledore fierlich, „de annern 
ölven Kuratoren hebbt mi hüüt schreven. Ik keem mi meist vör, as stunn 
ik meern in 'n Hagelstorm vun Ulen, wenn Se 't genau weten wüllt. Se 


harrn höört, dat 

Arthur Weasley sien lütte Dochter ümbröcht worrn is, un wullen mi 
op de Stä wedder hier hebben. Se menen woll, ik weer na all dat woll doch 
de beste Mann för düssen Posten. Snaakschen Kraam hebbt se mi ook 
vertellt. 'n poor vun jüm hebbt woll sogor dacht, dat Se jüm droht harrn. 
Se wullen jümehr Familien vertövern, wenn se nich ‚ja' dorto seggt, dat ik 
afsett wart.“ 

Vadder Malfoy worr noch bleker as anners al. Man ut de smallen 
Spleten vun sien Ogen sprütt jümmers noch dat füünsch Füür. 

„Un - hebbt Se de Anslääg denn al'n Enn maakt?“, fraag he höhnsch. 
„Hebbt Se dat Aas-Beest faat kregen?“ 


„Hebbt wi“, grien Dumbledore. 
„Na?“, fraag Vadder Malfoy scharp. „Wokeen is dat?“ 


„Desülvige as bit letzt Maal, Lucius“, sä Dumbledore. „Man dütmaal 
hett Lord Voldemort dör 'n annern hannelt. Mit Help vun düt Diarium.“ 

He heel dat small swatt Book mit dat groot Lock in de Mitt hooch un 
munster Vadder Malfoy nipp un nau. Harry, de munster Dobby. 

De Alf beer sik ganz narrsch. Mit sien groten Ogen keek he Harry fast 
an, wies jümmers wedder op dat Diarium, denn op Vadder Malfoy un 
hau sik opletzt sülvst mit de Fuust gegen den Dassel. 

„Aha ...“, mehr wuss Vadder Malfoy nich to seggen. 

„n kloken Plaan“, meen Dumbledore so bavenhen un keek Malfoy 
liek in de Ogen. „Denn wenn Harry hier —“, Vadder Malfoy blitz Harry 
eenmaal kort un scharp an, „un sien Fründ Ron düt Book nich funnen 
harrn, denn — denn harr Ginny Weasley de ganze Schuld kregen. Nüms 
harr denn jemaals bewiesen kunnt, dat se dat nich ut chr egen free'en 
Willen daan hett...“ 

Vadder Malfoy sä nix. Sien Gesicht schg miteens as ’n Schabülk ut. 


„Un nu stellt Se sik dat maal vör“, snack Dumbledore wieder, „wat 


denn woll passeert weer ... Weasleys sünd een vun uns bekanntesten 

Familien mit Echt-Bloot. Stellt Se sik vör, wat dat för Arthur Weasley 
un sien Muggel Schuul-Gesetz heten hart, wenn ruutkamen weer, dat sien 
egen Dochter Mitschölers ut Muggel-Familien angrepen un ümbröcht 
hett. Würklich 'n Glück, dat düt Diarium funnen un Riddle sien Erinnern 
dor ruutwischt worrn is. Keen weet, wat dor anners noch bi ruutsuurt 


Wweer.,” 

Vadder Malfoy muss nu ook wat seggen, ook wenn em dor wohraftig 
nich na weer. 

„Würklich 'n Glück“, quääl he sik stief ruut. 

Un jümmers noch achter sien Rüch wies Dobby: Eerst op dat 
Diarium, denn op Lucius Malfoy un denn hau he sik wedder vör 'n 
Dassel. 

Un miteens harr Harry dat verstahn. He nickköpp Dobby to un de 
verpiesel sik in een Eck, wo he sik to Straaf de Ohren lang trock. 

„Wüllt Se denn gor nich weten, woans Ginny bi dat Diarium kamen 
is, Herr Malfoy?“, fraag Harry. 

Lucius Malfoy dreih sik na em üm. 

„Wat weet ik, woans de dösige, lütte Deern dor bi kamen is?“, sä he. 

„Wieldat Se ehr dat geven hebbt“, sä Harry. „Bi Krakel & Klecks. Se 
hebbt ehr oolt Verwanneln-Book hoochnahmen un dat Diarium dor 
rinsteken, oder?“ 

He kunn sehn, dat Vadder Malfoy mit sien witte Hannen Füüst maak 
un ook wedder loos leet. 

„Bewies dat!“, ziers he. 

„Ach, nüms kann dat bewiesen“, meen Dumbledore un grien Harry 
an. „Nu, wo Riddle ut dat Book verswunnen is. Man op de anner Siet 
raad ik Se, Lucius, geevt Se nienich wedder ole School-Saken vun Lord 


Voldemort ruut. Wenn noch mehr dorvun in unschüllige Hannen kaamt, 


denn kann ik mi vötstellen, dat so een as Arthur Weasley al 

dorför sorgt, dat de Spoor na Se trüch funnen wartt...“ Lucius Malfoy 
stunn 'n Ogenblick lang still un Harry kunn düütlich sehn, dat sien rechte 
Hand tucks, as wull he glieks na sien Töversteken griepen. He dä 't aver 
nich, man dreih sik na sien Huus-Alf üm. 

„Dobby! Wi gaht!“ 

He reet de Döör op un as de Alf anlopen keem, dor pedd he em dör 
de Döör ruut na buten. Se kunnen Dobby noch den ganzen Gang langs 


vör Wehdaag jammern hören. Harry stunn dor un dach scharp na. Denn 
full bi em de Groschen. 


„Perfesser Dumbledore“, sä he gau, „dörf ik Vadder Malfoy bitte dat 
Diarium trüchgeven?“ 

„Wiss doch, Harry“, sa Dumbledore ruhig. „Man maak fix. Dat wi na 
't Fest kaamt!“ 


Harry grapsch sik dat Diarium un suus ut de Studeerstuuv ruut. Um 
'n Eck rüm kunn he Dobby noch vun Wieden jammern hören. He fraag 
sik, wat sien Plaan würklich klappen kunn. Gau trock he een vun sien 
Schoh un den sliemigen, schietigen Strump ut un stopp dat Diarium dor 
rin. Denn rönn he den düüstern Gang langs. 

As se jüst de Trepp daalgahn wullen, harr he jüm inhaalt. „Herr 
Malfoy“, hachpach he un rutsch noch dat letzt Enn, betdat he to stahn 
keem. „Ik heff hier wat för Se.“ Un he drück Lucius Malfoy den stinkigen 
Strump in de Hand. 

„Wat to'n...?“ 

Vadder Malfoy reet dat Diarium ut den Strump ruut un smeet em weg. 
Denn keck he gallig vun dat runjeneert Book na Harry. 

„Dor kummt de Dag, wo dat mit di noch maal jüst so asig to Enn 
geiht as mit dien Öllern, Harry Potter“, ziers he liesen. „Dat weern ook 


so'n Döösköpp, de sik jüummers un överall rinmengeleren mussen.“ 

He dreih sik üm un wull gahn. 

„Kumm, Dobby! Ik sä, kumm!“ 

Man Dobby ripp un röög sik nich. He heel Harry sien ekelhaftigen, 
sliemigen Strump hooch un keek em an, as wenn dat 'n Diamant weer. 

„Meister hett Dobby 'n Strump geven“, wunnerwark de Alf. „Meister 
hett em Dobby geven.“ 


„Wat schall dat heten?“, sputter Vadder Malfoy. „Wat hest du seggt?“ 
„Dobby hett'n Strump kregen“, si Dobby un kunn ’t gor nich glöven. 


„Meister hett em smeten un Dobby hett em fungen un Dobby - Dobby 


is free.“ 


Lucius Malfoy stunn, as harr de Blitz em drapen, un gluup den Alf an. 
Denn gung he op Harry loos. „Du hest mi mien Dener utspannt, du 
Schiet-Bengell“ Man Dobby schree: „Se dörft Harry Potter nix doon!“ 
Dat geev 'n luden Knall un Vadder Malfoy worr trüchoors stött. He 
rabacker de Trepp daal jüummers dree Stufen op eenmaal - un keem ünnen 
as 'n krumpeligen Hupen an. He stunn op, dat Gesicht puter-root, un 
haal sien Töversteken ruut, man Dobby droh em mit een vun sien langen 
Fingers. 

„Se gaht nu weg“, sä he scharp un wies mit den Finger daal op Vadder 
Malfoy. „Se warrt Harry Potter nich anfaten. Se gaht nu weg.“ 

Lucius Malfoy bleev nix anners na. Mit ’n letzten füünschen Ogenslag 
op de beiden swui he sien Umhang üm sik un hau af. 


„Harry Potter hett Dobby free sett!“, kreih de Alf un gluup na Harry 
hooch un dat Maandlicht vun't Finster spegel sik in sien Marmel-Ogen. 
„Harry Potter hett Dobby de Freeheit schenkt!“ 

„Na, noch weniger weer ja woll schofelig vun mi ween, Dobby“, meen 


Harry un grien. „Aver du musst mi toseggen, dat du nienich 

wedder versöchst, mi dat Leven to retten.“ 


Meern in dat bruun Schrumpel-Gesicht vun den Alf wiesen sik op 


maal twee Regen Tähn un he grien. 


„Man dat een noch, Dobby“, fraag Harry, as Dobby Harry sien 
Strump mit bevern Hannen antrock. „Du hest mi seggt, dat düt allens nix 


mit Du-weetst-al-wokeen to doon hett. Weetst dat noch?“ 


„Dat weer 'n Henwies“, sä Dobby un he maak grote Ogen, as weer 
dat doch woll kloor as Klümp. „Dobby hett di 'n Henwies geven. Den 
Düüstern Lord kunn een, ehr he em wesselt hett, mit sien Naam nömen, 


versteihst du?“ 


„Ach so“, sä Harry flau. „Goot, ik will nu man ook gahn. Dat gifft'n 


Fest un mien Fründin Hermine is nu woll ook wedder waak ...“ 
Dobby smeet sien Arms üm Harry sien Buuk un drück em. 


„Harry Potter is noch veel, veel beter un grötter, as Dobby betto wusst 


hett!“, snücker he. „Allens Gode, Harry Potter!“ 
Un denn geev dat noch eenmaal 'n luut Krachen un Dobby weer weg. 


Harry weer al bi dat een oder anner Fest op Hogwarts mit dorbi ween, 
man noch nienich bi so een as düt. All weern se in Nachttüüg un de Fier 
duur de ganze Nacht. Harry wuss nich, wat em an'n besten gefallen schull: 
Dat Hermine op em to rönn un reep: „Du hest dat Radel lööst! Du hest 
dat Radel lööst!‘“ Oder dat Justin vun den Hufflepuffer-Disch röverbirst 
keem, im em de Hand to drücken un sik dusendmaal to entschülligen, 
dat he em op 'n Kieker hatt harr. Oder dat Hagrid Klock halvig veer 
opdüker un em un Ron so bullerbastig op de Schullern klopp, dat de 
beiden mit 't Gesicht in jümehr Pudding-Töllers ditschen. 

Oder dat sien un Ron sien veerhunnert Punkte Gryffindor den Huus- 
Pokaal dat tweet Johr na de Reeg sekern dään. Oder dat Perfessersch 
McGonagall opstunn un jüm vertell, dat de ganzen Examen as lütt 
Geschenk vun de School afsett weern („Oh, nee!“, meen Hermine). Oder 
dat Dumbledore künnig maak, dat Perfesser Lockhart leider tokamen 
Johr nich wedderkamen kunn, denn he muss cerstmaal weg un sien 
Gedächtnis söken. Ook 'n ganz Deel vun de Lehrers juuchheien mit, as 


se dat hören. 


„Schaad“, sä Ron un lang sik 'n Stück Marmeladen-Botterkoken her. 


„He fung jüst an, mi to gefallen.“ 


De Rest vun't Soemmerhalvjohr leep in'n hellsten Sünnschien hen. Op 
Hogwarts weer allens wedder so as jümmers, bet op 'n poor lütte Saken: 
‚Wehren gegen Düüster Künsten’ harrn se nich mehr („man dat hebbt wi 
ja nu wohraftig noog öövt“, meen Ron to Hermine, de dat överhaupt 
nich passen dä) un Lucius Malfoy harrn se as Kurator afsett. Draco 
stolzeer nu ook nich mehr dör de School, as wenn dat all sien 
Gerechtigkeit weer. Jüst annersrüm, he schg grantig un mucksch ut. Un 
noch maal annersrüm weer Ginny Weasley nu wedder heel un deel 


kandidel. 


Veel to fröh weer dat Tiet, dat se wedder mit den Hogwarts-Express 
na Huus dampen schullen. Harry, Ron, Hermine, Fred, Geotge un Ginny 
harrn 'n Kompartemang för sik alleen. Un de letzten Stunnen vör de 
Ferien, wo se 't noch dörven, weern se an't Tövern. Se spelen ‚Böller- 
Mau Mau', leten de letzten vun Fred un George chr Filibuster Knallers 
hoochgahn un öven, woans een den annern de Wapen afnehmen kann. 


Harry worr dor jümmers beter in. 

Se weern al meist bi King's Cross, as Harry noch wat wedder infull. 


„Ginny — wat hest du sehn, wat Percy daan hett, un wat he nich wull, 


dat du dat jichenseen vertellst?“ 

„Ach, dat“, gnicker Ginny. „Na ja - Percy hett 'n Fründin.“ 

Fred full 'n Stapel Böker ut de Hand, direktemang op George sien 
Dööts. 

„Wat?“ 

„Se is de Vertroonsschölersch vun Ravenkrall, Penelope Clearwater“, 
vertell Ginny. „Ehr hett he al den ganzen letzten Sommer schreven. Se 
hebbt sik heemlich överall in de School drapen. Ik bün maal in ’n leddige 
Klass rinplatzt un dor weern de beiden jüst an't Smusen. He weer so vun 
de Fööt, as se - ji weet al - angrepen worr. Ji warrt em dor nich mit triezen, 


oder?“, fraag se noch besorgt. 


„Fallt mi doch in'n Droom nich in“, meen Fred un schg ut, as harr he 


nu al Geburtsdag. 
„Wiss un wohraftig nich“, guchel George. 
De Hogwarts-Express fohr langsamer un he heel opletzt an. 


Harry haal sien Posensteel ruut un ’n lütt Stück Pergament un dreih 


sik na Ron un Hermine üm. 


„Lo dat hier seggt ’n Telefonnummer“, verkloor he Ron, schreev ehr 
tweemaal op, reet dat Pergament in twee Stücken un geev jüm dat. „Ik 
heff dien Vadder letzt Sommer verklookfiedelt, woans een mit 'n Telefon 
ümgeiht. He weet dat also. Roop mi bi Dursleys an, ja? Ik hool dat nich 
noch maal twee Maand lang ut mit nüms to snacken as bloots mit 
Dudley...“ 

„Dien Tante un Unkel sünd doch wiss stolt op di“, sä Hermine, as se 
utstegen un mit all de annern op de verhext Sparr to gungen. „Wenn se 


höört, wat du düt Johr daan hest?“ 


„Stolt?“, sä Harry. „Büst nich klook? All de schönen Gelegenheiten, 
wo ik harr doot blieven kunnt un dat nich schafft heff? De warrt ganz 


schöön füünsch ween.. .‘ 


Un all tohoop gungen se dör dat Door dör trüch na de Muggel-Welt. 

